
1 PEATÜKK 


»Sada kaksteist, kuulete — sada kaksteist. Ja-jah, 
täna õhtuks... Loomulikult, vedu jätkub, jätkub kõigil 
rinnetel... Raske ütelda, seltsimees direktor, aga sada 
kakskümmend peaks olema täiesti reaalne... Mis te 
ütlesite? Puurmani rühib visalt järele, tõusis saja ühe- 
teistkümnele? Vaata kus... Saan aru, seltsimees direk- 
tor, — täisaur peale kuni viimase teeraasuni... Head 
tervist, seltsimees direktor.” 

Kulliaru metsapunkti juhataja Rudolf Osmus raksatas * 
telefonitoru hargile. Seisis hetke nii, üks käsi telefonil, 
teine kollakasrohelisest diagonaalriidest kalifeede tas- 
kus, ja lõi siis näppudega õhus heleda nipsu. 

»Nii et...kannul püsib. Ainult üks protsent — ja 
meie jõudsime täna edasi napilt poolteist...” 

»Tee on väga halb...” 

»Halb!" Osmus nööpis rohekashalli, kurguni kinnise 
tsiviilfrentši nööbid lahti — toas oli kuum ning lämma- 
tav ja Osmus ei kuulunud enam saledate kilda. Läks 
kiirel ning tugeval sammul akna juurde ja tõukas ühe 
aknapoole lahti, Sissevoogav tuulehoog paiskas talle 
näkku niisket ja jahedat õhku. Kuigi oli alles märts, 
sulatas juba ja akna alt mööduvate regede rauad tungi- 
sid läbi pudedast lumekorrast ja kriiksatasid läbi- 
lõikavalt. 


«Puurmani metsapunkt ei asu teisel planeedil ja seal 
pole rohkem lund kui meil... Mõtlesin, et ta on jäänud 
kaugele maha, aga ... sada üksteist. Kaks aastat järjest 
tulime Metsatööstuskeskuses esimeseks, tänavune oleks 
kolmas ..." 

Talle ei vastatud, ainult paberid krabisesid väiksemal, 
pikerguse toa tagumisse soppi mahutatud laual. Siin 
otsis Tuliksaare piirkonna meister Helmi Kirkma lauale 
kuhjatud pabereis langi nr. 126 töötasude arvestus- 
lehte. Milline murelaps oli lank nr. 126! Helmi uskus, 
et saab tema pärast veel kortsud näkku. Kui kevadki 
aega annaks, aga nagu kiuste näib ta just tänavu 
tulemisega kiirustavat... 

Osmus pöördus nii järsult, et säärikukontsade naelad 
rebisid kulunud põrandalauast killukesi lahti. 

Küllap Puurmani Kallip juba hõõrub käsi...” 

Ta täidab sotsialistliku võistluse üleskutses endale 
võetud kohustusi.” 

«Päh — kohustused! Sellele poisikesele ei anna rahu 
Kulliaru Osmuse preemiad, tunnen teda. Aga vara rõõ- 
mustab, liiga vara. Ka meie paneme täisauru peale. 
Hommepäev lõpetada vedu Männisalust ja koondada 
kõik hobused Tuliksaare ümbrusse. Veoots on seal 
lühem, suur tee ja raudtee peaaegu külje all, mehed tee- 
vad mitu voori päevas.” 

«Männisalus on veel palju tihumeetreid kõige pare- 
mat tarbepuitu. 

«Tuliksaares pole vähem. Vaadake ise, milline neetud 
ilm on väljas!“ Osmus tõmbas kõrinal kardinad akna 
eest kõrvale, nii et silmapiirile laskunud päikese puna- 
kate kiirte vihk paiskus tuppa, otse Helmi Kirkmale 
näkku. Meister ei tõusnud ega vaadanud. Ennäe uudist, 

et Kulliaru metsapunkti juhataja maja ümbritseva lagen- 
diku mätaste lõunapoolsed küljed tumedalt mustavad, et 
Veerja tee rattaroopais vett solksub, et lumi kobruline on 
ja nagu läbiimbunud vaht kokku vajub. Tee lagunes. 
Kirkma õhutas oma meistripiirkonna vedajaid, manas 
kuumavat päikest, uneski nägi lagunevat teed ja raskest 
veost kurnatud hobuseid. Talv oli lumega kitsi, siputas 
nagu näpu otsast, nüüd kadus seegi kirmetis enneaegselt. 

“Tean,” vastas Helmi tusaselt. 

Tead!” turtsatas Osmus. ,,Tead, aga ajad oma joru — 
Männisalu ja Männisalu! Utlesin juba läinud nädalal, et 
jätame selle karukoopa viimaseks, aga sina...” 

»Seal on materjale eelmisestki aastast,“ lükkas meis- 
ter paberid eemale. 

On, pole tarvis mind õpetada! Pole meie süü, et ei 
jõua tänavu kõiki materjale metsast välja vedada.” 

»Kui pingutada...” 

«Nagu vähe pingutaksime.” Osmus lähenes Helmi 
lauale. ,Kas oled mind näinud mõnel õhtul või püha- 
Päeval mujal kui metsas või siin kontoris? No ütle, 
kas oled näinud?” 

Keegi meist pole laiselnud...” a 

“Aga mina pean rassima kõigi eest. Ja ma mõtlengi 
laiemalt, sügavamalt, kogu metsapunkti, kogu Metsatöös- 
tuskeskuse, kogu meie sotsialistliku vabariigi mõõ- 
teis. Seetõttu näen ka kaugemale, ei takerdu mõne üksiku 
kännu, ühe või teise palgijupi külge. Ma tean, et. 
vajame palju ehitusmaterjali, tugiposte kaevandustele, 
palju kütet. Miski ei suuda mind tagasi hoida, kui kõne 
all on meie riigi huvid, ma võidan ka looduse tujukuse.” 

Helmi Kirkma nihutas päeva-aruande lähemale ja 
hakkas sellesse märkmikust arvusid kandma. Kirjutas, 

aga mõtted rändasid hoopis teisi, kaugemaid teid pidi. 
Talvepäevade hoog oli vähenenud, metsadest väljaval- 
guvad pikad palgi-, propsi-, vineeripakkude- ja kütte- 
puudekoormate ahelikud oli lühenenud ning katkenud, 
kuid raielangid olid alles täis valmismaterjalide riitu. 
Praegu olid kärsitud, töörohked päevad, murelikumadki 
kui talvel, sest kolhoosid ja enamus taludestki olid oma 
tööülesande täitnud ja metsapunkti käsutusse olid jää- 
nud kaadritöölised ning üksikud venivillemid, kes üht 
või teist põhjust leiutades olid veeretanud oma kohus- 
tuse täitmist päevalt päevale. Iga päevaga valutas Helmi 
Kirkma süda rohkem ja rohkem langi nr. 126 pärast, 
sest seal käis liiga vähe hobuseid, et kõiki palgihunni- 
kuid välja vedada. Ta oli varitsenud parajat hetke, et 
Osmuselt hobuseid juurde küsida, aga nüüd ähvardas 
seniseistki ilmajäämine. Raske oli leida vastuväiteid 
Osmusele. Kuid teiselt poolt... Alles täna lükkas 
habemetüükalise lõuaga talumees piibu ühest suunur- 
gast teise ja peaga möödunud-aastaste propsiriitade 
poole viibates mühatas: 

"Need seal... jäävad jälle põhikapitaliks? 

Selles oli nii pilget kui ka muret. Praegugi tõusis 
kuumahoog Helmile näkku, kui ta seda meenutas, ja 
sulepea peatus. 

»Tuliksaare lankidele pääseb suvelgi juurde,“ ütles 
ta, vaga Männisalus läheb pärast jäätuse sulamist nii 
pehmeks, et ei kanna inimestki.“ 

Suvel?“ peatus Osmus Helmi selja taga. , Oled unus- 
tanud, kui kõrged virnad on maantee äärde kokku vee- 
tud? Hea, kui suvel kõik needki raudteejaama jaksame 
vedada. Ei, jääb nii, nagu ütlesin: homsest peale kõik 
hobused Tuliksaare raielankidele. Töö meil siin peab 

käima nagu sõjaväljal: muutub olukord, muudetakse 
lahinguplaan. Ohverdame mõnisada tihu Männisalu kol- 
kas, ja küll näed, et saavutame sada kolmkümmend 
protsenti ja lööme Puurmani metsapunkti ka tänavu. 
Kolmandat korda esimene, tjaat, 17" 

Ta seisis tooli juures, frentšihõlmad lahti, mõlemad 
käed surutud kalifeede taskuisse. Asjatult tusatses ta 
mõnikord oma paisuva tüseduse pärast — tema pikkuse 
juures, tema õlgade laiuse juures ei märgatudki seda. 
On alles mehemürakas — vangutasid inimesed päid ja 
selles vangutamises oli hea protsent kadedustki. Kes 
teda Jähemalt teadsid ja tundsid, imetlesid Osmuse 
kogukusest rohkem temas peituvat hoogu, tema väsi- 
Matust, tema tüdinematut korraldamist ja rahmeldamist. 
Sündinud ülemus, möönsid metsapunkti töötajad, kuigi 
juhataja kõikjale ulatuv ja karm nõudlikkus mõnelegi 
pikki suitsutunde armastavale ja liigset rabamist tervi- 
sele kahjulikuks pidavale töömehele meeltmööda ei 
olnud, 

Osmus jälgis sulega tusaselt paberit torkivat meistrit 
ja märkamatult, nagu iseenesest libises ta pilk naise 
kumerale kaelajoonele, mille kohal kaardus sissepoole 
keeratud otstega juuste pruunikas valt. Helmist hoovas 
kuusevaigu, lumelobjaka ja pajukoore lõhna. Ja küllap 
olid selles süüdi nii räästast allalangevad ja tuhandeks 
piisaks purunevad veetilgad, Helmist hoovav värske ja 
samal ajal kibekas ärkava metsa lõhn kui ka noore 
naise kumer kuklajoon, et Osmus endalegi täiesti oota- 
matult tundis — kevad on ükse ees. 

Osmus sirutas end, nii et kondid naksusid. 

»Täna on laupäev, võiksid juba lõpetada...” 

Helmi tõstis üllatunult pea. Laupäev? Nii ruttu? Rebi- 

tav seinakalender ta ees noogutas — just nii, juba jälle 
nädala lõpp. Kuidas küll päevadele on kasvanud tiivad! 
Aastat kümme tagasi olid päevadel tinapommid jalus — 
tundus, et on elatud ja rühmatud terve igavik, aga ikka 


alles teisipäev. Ta oli siis Paadermäel kulak Kalliste 


karjatüdrukuks, lüpsinaiseks, perenaise käealuseks, põl- 
lutööliseks — kõigeks, kus parajasti inimest vajati. 
Hullusti pikad olid siis päevad ja pühapäev vajus eest 
ära kuhugi kaugele, otsekui mägede taha. 

Helmi naeratas kõike seda meenutades. 

Laupäev küll, aga mis siis? Kas on kogu talve jook- 
sul mõnd laupäeva miski eraldanud ükskõik millisest 
nädalapäevast?" 

Õige, mõtles Osmus, oleme igaüks rabanud kümne 
mehe eest. Ma mõistan ennast, olen ikkagi ju metsa- 
punkti, omaette väikese kuningriigi, juhataja, aga mis 
imevägi küll hoiab ööd ja päevad jalul kas või seda 
noort naist? Millal ta puhkab? Kas üldse meelt lahutab, 
lõbutseb? Ta ei salli mehi, see on omaette anekdoot. 
Kui mõni julgem kavalerlike mõtetega läheneb, tõm- 
buvad tumedad kulmud kokku ja silmad heidavad selli- 
seid välke, et ei jää pisematki võimalust mitutpidi tõl- 


, gendamiseks. Ei ole sellest kuigi palju päevi möödunud, 


kui Metsatööstuskeskuse tehnik Kulliarus viibides linna- 
mehe kindluse ja peremehelikkusega pani käe ümber 
Helmi. Sa taevas, milline pikne raksatas valla! Vähe sel- 
lest, et klohmis poissi mõlema käega — haaras laualt 
tindipoti ja kummutas selle sisu noormehe heleblondi- 
desse juustesse. Kuidas nad olid siis kõik heast meelest 
otse luksunud! Tehnik oli liiga upsakas, sõitis nagu 
mõni Caesar ringi, et tulen ja nopin, temale oli see päris 
paras. 

Osmus süütas paberossi. Jah, kuigi siia paistab ainult 
kõrv ja vasaku põse ümar kaar, on üksnes sellest 
näha, et Helmi Kirkma on noor ja kaunis. Kui oleks 
Pooltosinat aastat noorem... ' 

Helmi tõusis ja ulatas Osmusele täidetud aruande. 
Osmus uuris tähelepanelikult värskest tindist hiilgavat 
paberilehte, 

Miks oli täna Männisalus ainult viisteist hobust?” 

küsis ta, kuigi teadis, et oli ime, lihtsalt mõistatus, kust 
Helmi veel nüüd, kevadel, viisteist hobusemeest välja 
nõidus, 
- »Mida päev edasi, seda lühemaks kuivab veovoor,” 
vastas Helmi, kogudes laual pabereid kokku. Ja nagu 
oleks see talle tõepoolest alles praegu meenunud, lisas: 
»Ah jaa, unustasin — metsaülem oli täna käinud saja 
kahekümne kuuendal.” 

"See uus?" 

Tema. Veopraaker Kari oli seal. Metsaülem käinud 
ringi, vaadanud üht, torkinud kepiotsaga teist ja kisku- 
nud näost tõmmuks nagu kooritud lepp. Kari tõmbunud 
kühma ja hoidnud end kaseriida taha, et nüüd hak- 
kab müristama... Aga metsaülem küsib päris vaikselt: 
“Kas ootate uut sõda?" Praaker ei mõista midagi, kee- 
tutab silmi, , Noh,” selgitab metsaülem, ,ehitate siin 
tankitõrjevööndit.,.” ” 

»Eh, ütles enda arvates vist teravmeelsuse!” 

Kari vaatas juhmilt kändudele, mis tõepoolest on 
kõrgemad kui lubatud, ega osanud midagi vastata. 
Metsaülem nagu ei -ootagi seda, tonksib kepiotsaga 
Vineerinotti, pärib: maiks te vist veoga lõpetada ei 
kavatse.,, 2" 

«Nagu see tema asi oleks!“ urises Osmus. 

Praaker kohmanud ka midagi sellesarnast. Aga metsa- 
ülem vastu: kui 1. maiks ei ole kõik langile jääv mater- 
jal ja kännud, nagu vaja, kooritud, tuleb metsatööstusel 
maksta trahvi. Vähe sellest: materjal võetakse üle ja 
müüakse uuele ning kohusetruumale tarvitajale.” 

Osmus paiskas aruande lauale; ta kõrgele otsmikule 
ilmusid sinakad soonekesed, 

»Mi-is? Tuleb teab kust keegi nooruk, pea täis kõik- 
sugu taevasse ulatuvaid plaane, ja ähvardab mind, Kulli- 
aru metsapunkti juhatajat?!“ 

Helmi sorteeris laualt pabereid portfelli. See ei olnud 
tema töölaud, seda kasutasid metsapunkti ametnikud, 
kes käisid punktis töökorraldusi saamas ja aruandeid 
esitamas. 

»Eeskirjade järgi on tal õigus...” ütles ta tasa. 

Ta oleks nagu õli tulle kallanud. 

«Ara lase endasse istutada väära ettekujutust eeskir- 
jadest! Meil kükitab veel praegugi asutustes kantselei- 
rotte, kes oma eeskirjade vorpimisega elule kammit- 
said jalgu seavad. Kodanlikul ajal oli neil lai tööpõld, 
nõukogude ühiskonnas peab olema eesõigus elul, elaval 
elul enesel. Ja elu nõuab ehitusmaterjale ning vaatab 
üle sentimeeter kõrgemast kännust ja pigistab teise 
silma kinni koorimata palgijupi ees... Ma kaugeltki ei 
ütle, et eeskirju ei ole tarvis — mina ise nõuan ees- 
kirjade ranget täitmist —, aga elu ei ole lilleõis, mida 
võib panna paberite vahele kuivama.” 

Helmi andis Osmusele mitmeti õiguse. Metsaülem ei 
arvesta olukordadega. Ajal, mil iga hobune, iga mees 
kaalub metsa väljaveol kullahinda, tuleb tema ja tea- 
tab külma rahuga: koorige kände! Ka koorimine on 
vajalik, kuid see ei tohi segada peamist, kõige tähtsa- 

mat... Helmi nihutas lähemale arvelaua, hakkas kokku 
lööma töötasulehe arve... Aga uus metsaülem on tõe- 
Poolest veidrik, nõuab metsas täpsust nagu iluaias. Las 
elab mõne kuu, las sompab Surru põlismetsade rägus, 
küll siis hakkab teisiti mõtlema. Helmi niisutas sõrme- 
otsa, millele oli jäänud tindiplekk, ja hõõrus rätikusse 
Puhtaks. Arvud tabelis olid täna kangekaelsed, arvelaua- 
nupud veeresid edevalt laiali, metsaülem ja koorimata 
kännud ei näinud tundvat kuigi suurt aukartust ei 
Helmi enda ega Osmuse vastuväiteist... 

"Mis ta veel ütles?” 

"Kes?" 

Uus metsaülem ikka...” 

“Ah tema... Ei midagi. Läinud jälle oma teed.” 

Koputati ja teravaninaline prillidega mees palus 
Osmust kontorisse. Hoolimata hilisest õhtutunnist 
klõbisesid seal arvelauad ja krabisesid paberid. Osmus 
ei andnud hõlpu ei endale ega alluvatele. Ta armastas 
korrata: kui mets kajab peaaegu südaööni inimeste hääl- 
test ja hobuste hirnumisest, ei tohi kontoripersonaal 
kell neli-viis pabereid kokku kraamida ega koju luus- 
langi lööma minna. 

Kontor ja Osmuse tööruum asusid ühel piklikul kori- 
doril, millest kolmas uks viis Osmuse elukorterisse. 
Tagasi tulles Osmus peatus hetke koridoris ja kaalutles, 
kas mitte minna tuppa ja rüübata lonks külma musta 
kohvi. Päeva raginast huugas pea tumedalt... Kui ta 
nõnda kahevahel olles seisis, kuulis ta praokile jäänud 
ükse kaudu oma kabinetist lauluhäält. Laulab! Ja milline 
hääl on sellel kibuvitsapõõsal, nagu hõbekelluke heli- 
Seb. Kui istud kahekesi toas, on Helmil ikka väike kurd 
Silmade vahel ja jutule saad ainult metsast, veoplaanist, 

saeviilidest, tihumeetreist, aga vaevalt pöörad selja, kui 
juba trillerdab nagu lõoke. Mõnikord tema, Rudolf 
Osmus, armastab õllekapa juures uhkeldada, et tunneb 
hästi ilmaelu, naisi ja nende hingelaadi, aga Tuliksaare 
piirkonna meistri hing on tema ees seni jäänud küll 
seitsme pitseri taha. 

. Osmus lükkas tasakesi ukse lahti, aga hing kääksa- 
tas äraandlikult ja lauluviis katkes. 

Jätka,” astus Osmus tuppa. 

»Mida?” 

«Viis jäi pooleli.” 

«Keegi läks aknast mööda ja laulis...” 

Osmus astus lähemale, nii et ta peaaegu puudutas 
tüdrukut. Kui haaraks õlgadest, tõmbaks enda vastu? 
Kurat teab, kust see tüdruk on võtnud sellise näolapi — 
metsakolkas sündinud ja metsakolkas kasvanud, aga 
tema, Osmus, on vähe kohanud sellist linnaski. Kõne- 
leks ta inimese kombel mõnikord endast, kurdaks, et on 
raske — meestelgi võttis metsas võhma välja, ammu siis 
veel naisolendil —, laseks pea norgu... Oleks inimese 
moodi, annaks põhjust lohutamiseks ja arupidamiseks, 
pääseks hingele lähemale ja... 

Keegi rabistas väljas. Osmus taganes kiiresti paar 
sammu — parajal ajal, sest akna taha ilmus nägu, 
mille ülemist. poolt värjas rohelise mütsi läikiv sirm. 
Mees pidi olema väga pikk, sest toetades jalad vunda- 
mendile, ulatus ta tuppa vaatama kõige ülemisest 
ruudust. 

Pardon, segasin vist?” hüüdis ta, nagu räägiks kolme 
kilomeetri kaugusele. Ja hambaid paljaks tõmmates: 
»Kudrutasite, tuvikesed, ah?" 

Osmus lükkas aknapoole lahti ja tõreles: 

"Mis sa kaigud nagu harakas igasugu lollusi üle ilma. 
Tule tuppa, kui on asja.” 

Mees akna taga ei kõhelnud hetkegi: heitis hoolikalt 
läikimaviksitud säärikuis jalad üle aknalaua tuppa ja 
jäigi aknalauale istuma, tallad puudutamas põrandat. 

»Kutsun su kahevõitlusele, seelikukütt selline!“ viibu- 
las ta Osmusele rusikat. 

»Ei tea, mille eest..." teeskles Osmus teadmatust, 
kohendades oma laual laialiveerenud sulepäid ja pliiat- 
seid ritta. 

Uustulnuk hüppas prantsatades tuppa, viskas mütsi 
laksatades lauale ja pistis oma hõredavõitu, kuid täp- 
selt pooleks kammitud juustega pea üle õla Helmi näo 
kohale: 

»Veiderdab ainult, eks ole? Aga mina ise olen juba 
ammuilma Helmile silma visanud ja oma plaanikesi 
heietanud. On ju nii, südameraasuke... 

Helmi äigas tõrjuvalt tagasikätt üles ja tabas mehe väi- 
kese ning ümmarguse näo kohta liiga suurt kongusselja- 
list nina. Mees vetrus sirgu ja ühe peoga nina triikides 
teeskles, nagu korjaks teisega silmanurkadest pisaraid. 

»Oh-oh-hoo!” põristas Osmus. 

“Sa, metskass, ei mõista ka nalja raasugi,” vehkis 
“üstulnuk suure punaseruudulise rätikuga. 

"Hoia oma õrnused Annele!” turtsus Helmi ja Osmus 
fäppus uuest naerust — kogu vallas ei leidunud põlve- 
pikkust poisikestki, kes ei oleks teadnud metsnik Endel 
Pitkaste tühjajooksnud kosjaskäigust Surru metsavahi 

ügise ainsale tütrele. See ei olnud Pitkastel kaugeltki 
ainus kosjateekond, aga ometi oli ta vanapoisiks jää- 
tud, Mõned panid selle metsniku iseloomu, teised väli- : 
Muse süüks. Pitkaste ei osanud, end peegli ees külla- 

minekuks seades, oma välimusele etteheiteid teha — 
nina oli ju ehk suurevõitu ja ka ümmargune pea võiks 
istuda lühema kaela otsas, aga huvitavam on, kui väli- 
ses kujus on isikupäraseid jooni. Pitkaste ei tundnud 
meelehärmi ka oma iseloomu pärast, kuigi selle kohta 
armastati veelgi rohkem pilkavaid märkusi teha. Kõike, 
mida talle ette heideti, ei tunnistanud ta üldse omaks, 
näiteks tõrjus ta otsustava ägedusega tagasi vihjeid, 
nagu oleks ta laiska nahka. Otsitagu kogu vallas vastu 
mees, kelle saapad nii hästi läigivad, kelle kurgualust 
alati lips ehib, kes ei unusta taskurättigi rinnataskus. 
Leidus neid, kes kõike seda lugesid Pitkaste iseloomu 
veaks ja üleolevalt põlastasid: ise täismees, aga edev. 
nagu plika, kuid sellistele märkustele muigas Pitkaste 
üleolevalt. Tohmanid, ei muud. Mehel peab olema paras 
jagu välimust, kui ta tahab, et tal oleks edu naiste juu- 
res. Pitkaste ei kurvasianud ega muretsenud, et aastad 
andsid õiguse nimetada teda vanapoisiks. Lükkas mütsi 
ühele kõrvale, kohendas lipsu ja irvhambaid tõrjudes 
naeris: poissmees on vaba nagu lind metsas. See ei jää- 
nud ainult sõnakõlksuks — mõnedki murelikud emad vaa- 
tasid õhtul tütre magamiskambri aknariivid kaks korda 
üle, kui oli kuulda, et Pitkaste on sealkandis liikvel. 

Annet ära puutu, kihvtililleke,” ütles Pitkaste tõsiselt 
ja see ei sobinud talle: suunurgad langesid alla, naerus 
hüplevad kiired silmade ümber muutusid kortsudevõr- 
guks, silmad tuhmusid. Aga juba naeris ta jälle, suured 
hambad paljad, silmad kavalad. ,, Anne on voolitud hoo- 
pis teisest materjalist. Olete nagu karuohakas ja kuller- 
kupp, ausõna.” 

«Eks nopi oma kullerkuppe, aga ära takista tööd,” 
sähvas Helmi. 

»Tal on õigus, Pitkaste,” segas Osmus end jutusse. 
Toetus küünarnukkidega mugavalt lauale ja veeretas 
Väärikalt pliiatsit näppude vahel. ,,Tead ise — minu 
Metsapunktis ei laiselda Kõik peab klappima nagu 
kellavärk,” 

Pitkaste tõmbas laua alt tabureti, istus ja sirutas 
jalad keset põrandat. Otse tema vastas oli seinal 
Punasepõhjaline püstlik tahvel, millele kinnitatud ruudu- 
lisel paberil lookles kaks tumedat joont: üks suundus 
sirgelt, teine hüplevalt ülespoole. Viimane, kärsitu ja 
Sik-sakiline, tõusis esimesest, rahulikumast palju kõrge- 
Male. Graafiku kohal ilutses loosung: 

"Täitsime 1947/48. a. veoplaani 112%, 1948/49. a. 
Säävutame vähemalt 125%." 

Pitkaste viipas plakatile: ,,Täidate püstitatud ees- 
Märgi?" 

"Mina ei loobi tühje sõnu.” 

"Ja tuleval aastal jälle sama — 125%?'" 

»Sama? Sa ütled samal Nõukogude inimesed ei 
tahuldu iialgi saavutatuga. Peame edasi minema, ikka 
Paremini töötama...” 3 

»Objektiivsed põhjused muidugi ei loe?" 

»Objektiivseid põhjuseid pole olemaski. Minu metsa- 
Punkt täidab igal tingimusel oma aastaplaani. Tuleval 
Ooajal sean eesmärgiks vähemalt 130%." 

Pitkaste muigas. See ärritas Osmust. Ta tundis Pit- 
astet, teadis, et niiviisi ühe silma ja ühe suunurgaga 
XVitab metsnikust mehekolask siis, kui tal on mõni uus 
Vemp varuks. Oleks ta tööle niisama agar kui vigureid 
Välja nuputama, siis poleks teda viidud alamale  töö- 
Ohale, poleks Tuliksaärde saadetud uut metsaülemat, ja 
Šik oleks palju mugavam kui praegu. 

Metsnik näis järgnevat Osmuse mõtteile ja pead kuk- 
lasse kallutades ning sõrmedega suurele kõrisõlmele kui 
kartulile nipsutades küsis: 

»On sul?" * 

Osmus heitis kiire pilgu Kirkmale. 

mÄra pelga, ega ta esimest korda näe mind klaasi 
tühjendamas.'' 

»Tööajal ja tööruumis...“ urises Osmus, kuid võttis 
sahtlist pudeli ja kallas ümmarguse klaasi täis. 

»Meki ise pealt.” 

aiatahal si 

Pitkastel ei liikunud kõrisõlmgi, kui ta klaasi suu 
peale kummuli keeras. 

»Mis sa irvitasid?” kiirustas Osmus. 

«Tõsi, irvitasin. Ise aga mõtlesin: räägitakse ikka 
objektiivsetest põhjustest, mis takistavad edasiliikumist 
ja kisuvad alla näitajaid, aga keegi ei räägi objektiiv- 
setest põhjustest, mis tulevad kasuks plaanitäitmisele.” 

»Ajad täna keerulist filosoofiat...” 

See läheb lihtsamaks, kui võtan selle kokku küsi- 
musse: kas ei ole olemas objektiivseid tegureid, mis 
Kulliaru metsapunkti plaani kiirendatud korras täis. 
löövad?* 

Osmus lõi käega, aga kuulatama jäänud Helmi 
põlastas: 

»Pitkaste on purjus nagu alati.” 

,Oh-00, karuohakal ikka elu sees... Aga hea küll, 
räägin, mis tean... ainult akna võiksid uuesti lahti 
lükata, et oleks mulk, kustkaudu saan õigel ajal putket 
teha.” 

Ta venitas taskust paberossikarbi, valis kaua, krapsis 
tikkudega. Jaama poolt ähkis tulla kitsarööpmeline Tonga 

»Olin täna uue metsaülema juures.” 

»Nii,“ nihutas Osmus end toolil. 

"Kena mees ja vallaline nagu minagi.” 

Küllap see on ainuke sarnasus,” kostis väikese laua 
Poolt. 

"Oled sa teda näinud?" 

"Teda mitte, aga sind see-eest üleliia.” 

. Osmus vaatas aknast välja. Tuul oli vist soikunud, 
õhtutaevas kumas nagu tulekahjus — kahutab öösel... 
Hea seegi, tee püsib jälle tunnikest paar kauemini. 
Ootamatult varane soe ilm näib püsivat, vanarahva 
tarkuse järgi peaks tulema viluvõitu suvi, aga see-eest 
lumerohke talv. Teist sellist paljast talvet, nagu oli 
tänavune, ei tahaks küll üle elada... Aga  Pitkaste 
ainult keerutab tolmu, nägi, et pudeli põhja jäi klaasi- 
jagu viina, ja katsub sääsest puhuda elevanti. 

«Kutsus mind,” lõi Pitkaste jala teisele. ,, Ametiasjus.” 

"Kas oli ka mugav istuda omaenda endise ametilaua 
Vastas?' 

Kirkma märkus näis tabavat hella kohta. "Pitkaste ei 
Vastanud hulgal ajal sõnagi, ei naeratanud, piidles sil- 
Manurgast. Pabeross rändas ühest suunurgast teise, 
Saapanina kopsis põrandat. 

"Oh, ära arva!“ kostis lõpuks. ,,Mis mul metsnikuna 
Viga, muret tuhat korda vähem kui metsaülemana. 
Olingi ju ainult ajutine kohusetäitja.” 

«Kuidas ta on?“ Osmuse küsimus oli poetatud nagu 
Möödaminnes ja jutujätkuks, aga ometi reetis erutust. 
i Vaikne ja rahulik mees. Aga tema jutt pani mõtlema 
Sinule, Osmus.” 

Miks just minule?” 

Ta küsis minult: miks on seni raielangid mõõdetud 

Eesniidu, Küdema ja Kulli vahtkonnast, ja ikka raudtee 
ning suuremate teede äärest. E 

«Neis oli vanem mets.“ - 

«Ja ei näi selles veendunud olevat. Imestas, miks 
enamus neist vähestest lankidest, mis klupiti Surru, Puju 
ja Eesniidu vahtkonna MAE IAISRI soppidest, on prae- 
gugi maha võtmata.” 

«Metsapunkti Sa on täidetud.” 

»Ütlesin:talle seda kõike.” 

«Ja tema?” 

. Pitkaste puhus pükstelt, tuka kuhu see oli paberossi 
otsast langenud. 

«Tema? Ta ei vaielnud. Küsis päris, kuulas. Mitte 
ägedalt, vaid nii, nagu ei huvitaks see kõik teda, nagu 
uudishimutseks ta ainult sellepärast, et on juba kord 
juhtunud nõnda; et tema on -metsaülem... Aga kui ära 
hakkasin tulema; - PESE et- lähemal » ajal läheme Sur- 
rule:” 

A a DE a 

»Sa ei küsigi, milleks?" 

"Suurtel sakstel suured asjad mis on ühel väikesel 
töömehel nende sõitudega pistmist.” 

«Siiski. Me läheme Surrule - uusi raielanke sisse 
ajama.” 

Osmus tõusis ja läks akna alla. Nii-nii, või Surrule, 
sinna mädasoode taha, kus vana Nugis elab koos karu- 
dega. Jah, seal on suured metsad, sinavad kaugele ja 
aina kohisevad nagu kauge meri. Kui tihti on ta sinna- 
poole: vaadanud ja endamisi selle otsekui lõputu sinen- 
duse ees hirmu tundnud. Kogu see nurk siin, Kulliaru,. 
Tuliksaare ja Männisalu kokku, on üks maailmast eral- 
datud ja mahajäänud metsakolgas, aga Surru... Eesti 

keeles 'põle' vist paräjat sõnagi, "mis näitäles, milline 
ürgas on Surru! ' 

Metskond ajas ju langid sisse,” ütles ta, kui PiiKaste 
ei näinud jätkamisega kiirustavat. m 

"Ajasime, aga siis oli metsaülemaks Pitkaste,ja uuel 
Metsaülemal on omad plaanid. Ta ei anna viiekümnenda 
aasta lanke niipea raievabaks, ' planeerib ümber, surub 
löökohad tahapoole, Lümatu raba ääremaile, 'Tjaa — 
Sealkandis on häid lehtpuu- ja segametši ja: Käänisjärve 
taga Kaarnamägedel suurepäraseid kuusikuid: . Nelisada 
tihu — hektaarilt välja käristadu on: seal; aaa 
Mäng,” 

»Käristada.. , Kärista, kui ees on tühine kälöiteetrdt 
lihnikut ja taha, millest huntki läbi:ei pääse.” 

“ "Remmelgas on metsaülem, tema. ajab raielangi sihid 
Sisse, hindab metsa väärtuse, — mis. läheb temale: korda 
Osmus või metsapunkti plaan.” . 

»Osmus, Osmus! Nagu siin oleks mängus ainult 
Osmus, Aga inimesed? Seal ei ole ,rohkem. maju kui 
Surru metsavahi sara. Kus. ööbivad raie- ja veotöölised? 
Sellele see ninatark, see käoke, ei mõtlegi. Mis viga 
Minna võõrasse pessa munele, las teised” katkestavad 
end kas või pooleks. Ei-noh, , see mees peab küll päris 
toheline olema.” 

»Olevat otse koolist tulnud.” 

"Eks ma öelnud — haljaskuub selline. Sõidan tema 
juurde ja selgitan olukõtra. Meie €i tööta siin lageda 
Maa, ka mitte Pandivere kõrgendiku kuivade männi- 
Metsade tingimustes. Tormakas ja hull ta ei kuuldu 
Olevat... R 

Hoopis vastupidi.” 

»Tänu taevale. Ta lihtsalt ei ole tegelike olukorda- 

dega kursis, sellest see kõik. On üksi jäetud, keegi ei 
selgita..." 

«Mina rääkisin, kuidas oskäsin — mis häda mul lodu- 
pealsetesse ja rabade porisse solgerdama minna.” 

Sina! See mees vajab asjatundlikku mõtetevahetust. 
Sõidan juba homme.:. ei, veel parem, saadan talle 
raamatupidajaga kutse tulla pühapäeval lõunale. Raa- 
matupidaja kodutee viib nagunii metskonnast mööda...” 

Osmus ruttas kontorisse. Helmi oli kuulatanud meeste 
juttu, nüüd lõpetas kiirustades paberite kokkupanemise 
— osa pistis portfelli, osa pani Osmuse lauale. 

Oota pisut,” tõusis Pitkaste. ,Meil ju pool teed 
ühine.” 

«Tänan, ma ei'ole nii suure viisakusega harjunud.” 

Tüdruk peatus keset tuba, portfell surutud kaenla 
alla. Ta nägu oli mõtlik ja kahevahel. Pitkaste tegi 
kohmaka kummarduse. 

«Ehk siiski?" 

Ära veiderda! Ütle mulle... mida sa sellest arvad?” 

Pitkaste sirutas end uuesti. välja ja laiutas pikki 
käsi: i 

«Ah uuest metsaülemast? Keskmist kasvu, sirge nina, 
sinised silmad, siledanäoline, peas tihe parukas, mitte 
hõredajuukseline nagu mina...” 

«Jäta oma igavene lobisemine. Mõtlesin tema... 
kavatsust metsatööde rajoon kolkasse viia.” 

Ebamugav asi,” surus Pitkaste käed tähtsalt tas- 
kuisse. , Nii mulle, sulle kui eriti seltsimees Osmusele. 
Sealt rabasoost ei tiri viitkümmet protsentigi välja.” 

Aga...kas seni tõepoolest ei läinud kõik... ühte- 
AGAN 

»Mis sa asjata oma peakest vaevad! Oli 112%, olid 
Preemiad ja — lõpp hea, kõik hea.” 

Osmus tuli tagasi. 

"See asi on siis korras. Kas sa ei tuleks ka pühapäe- 
val meile, Helmi? Metsaülem ju poissmees...” 

»Ei! Aruanded on laual. Korraldan veel täna veo- 
Meeste. küsimuse. Hüvasti.” 

Osmus vaatas tüdrukule järele, pea kallutatud ühele 
küljele, 

»Kena värvuke,” itsitas Pitkaste. 

Osmus pöördus järsult laua juurde. 

"Mõõdad kõiki enda mõõtu mööda. Mul ei tulnud 
Praegu ettegi, et Helmi on naisterahvas. Ja-jah, ära 
vita ühti. Helmi on mul parim inimene punktis. Kurat 
teab, kust see naine oma energia võtab, lihtsalt imesta 
— nagu tulesäde. Korjan vahete-vahel teiste meistrite 
Piirkonnast loodreid, sänikaelu ja jonnakaid kulakuid 

Okku ja saadan Helmile. Usu või ära usu, aga — tööle 
Paneb, Pirtsakas ta on, aga muidu kullatükk.” 

Pitkaste suu venis laiali nagu kartulikoobas, ja alles 
kui haigutus hakkas lõppema, tõstis ta kämbla varjuks 
ette, 

"Sul jäi sinna veel... kalla üks lonks. Täna selline 
üiiske, konte liikmeist lahtileotav ilm... ja jalad ka 
Sompamisest läbimärjad, külmeta veel.,.” 

Osmus kallas, Vaata seda Pitkastet! Kõrisõlm ei väri- 
Segi, kui tühjendab klaasi ühe sõõmuga. Õppimistvää- 
A trikk, meeste seltskonnas võib sellega tähelepanu 
aratada, Aga muide — liiale läks, liiale läks. Pehme ise- 
loom on sel vedamikul ja viina peale maias nagu karu 
meele. Oleks pidanud talle vähem pakkuma, ehk oleks 
, Praegugi metsaülema tooli soojendanud. 

Osmus nihutas Helmi paberid lähemale. 

Sa vabanda, aga mul on täna veel palju tööd." 

Lähen, lähengi juba,” tõstis Pitkaste ühe jala teisele 
ja krabistas tikkudega. ,Ainult niipalju tahtsin veel 
öelda, et Lümatu ääres on nähtud põtru.” 

Osmust oleks nagu piitsaga nähvatud. 

»Põtru? Mis loba sa ajad! Seniajani ei kippu ega 
kõppu — ja äkki..." 

"Jah, äkki kaks või koguni kolm... Ma arvan, et 
Surru Nugis teadis, aga millegipärast vaikis, kuigi nii 
otse kui ka ääri-veeri mitmel korral küsisin.” 

Osmus pani käed lauale, surus peopesad vastu pabe- 
reid. Muidugi, nii nagu arvas — värisevad. Kui see 
aiateivas teisel pool lauda ei oleks juba vintis, ta kuu- 
leks Osmuse südame lööke. Kuidas ta ka end taltsutada 
püüdis, asjata. Tarvitses kellelgi ainult poetada sõnake 
jahist, kui veri lõi kihama, kõrvus kumises ja muud- 
kui läheks. Põdrad! Jaht metsade kuningale! Seni ainult 
jänesed, kolm-neli rebast, paar kitse, üks vanusest lom- 
bak mäger ja äkki — põder. Osmuse silmad hiilgasid, 
meelekohtades tuikas. Ta neelatas, ja Pitkaste suunurk 
tõusis üles, — tähendab, kuulis, va rebane. 

Pitkaste ajas end püsti, ringutas luude naksudes. 

«Ongi aeg minna...” 

Osmus tõmbas lauasahtli lahti, tõstis välja peaaegu 
täis pooleliitrise ja kallas klaasi kulinal täis. , Oligi 
nii, et luiskas, kui rääkis, et tilk, mis oli esimeses pude- 
lis, on viimane,” mõtles Pitkaste ja muigas võidurõõm- 
salt, ,üle trumpasin.” 

Metsapunkti juhataja täitis ka endale klaasikese ja 
seda harjumust mööda terveni pihku sulgedes, et juhus- 
liku tulija eest varjata, viipas Pitkastele: 

»Kuhu nii kiire? Istu, puhume sõnakese mehejuttu, 
Mekime kartulimärjukest. Istu's juba, kui ütlen. Proosit!“ 

»Proosit!” 

Pitkaste laskus aeglaselt toolile. 

Osmus kallas metsniku klaasi neljandat korda täis... 


IL PEATÜKK 


Käbilmnud kädistasid rahutult, hüpeldes okstel ja 
välgatades oma punaste pugudega. Orav lendas, saba 
kohevil, oksalt oksale, peitis siis enda jämedama puu- 
tüve taha ja suurte ümmarguste silmadega piiludes ning 
sabaga jõnksutades hüüdis erutatult: = tsuk-tsuk-tsuk- 
tsukk. Laiaoksaliste kuuskede keskel terava vardana 
ülespoole tõusva puu kuivanud ja juba oksteta ladvas 
keeras kirju rähn teravanokalist pead siia-sinna, tok- 
sas kaks-kolm metsas vastukajavat hoopi ja lendas siis 
pikkade tõmmetega eemale. 

Põhjus ärritumiseks ei olnud väike. Kaarnamäe oli 
vaikne ja rahulik koht. Ülal tiirlevate saakipiiluvate 
kullidega olid nad harjunud, siit aeg-ajalt jahiretkel 
läbirändav nugis oli ohtlik ainult oravale, tasahilju luu- 
siv rebane ei ulatunud kurja tegema puudel elavaile 
loomadele ega lindudele. Vaenlased olid olemas igaühel, 
silmad pidid olema alati ees ja taga, ent kõiges selles 
ei olnud midagi ebaharilikku, võõrast, ootamatut. Aga 
nüüd olid nende elamispiirkonda ilmunud kummalised 
olendid. Neid oli nähtud harvadel kordadel varemgi, 
kuid alati olid nad metsast maad mööda läbi jalutanud, 
olid mingi raske esemega üht või teist puud koppinud 
— ja ikka rähnale meelepäraseid kuivavaid kuuski — 
ja jälle oma teed läinud. Ent juba mitmendat päeva 
ronisid nad üles puudele ja hiljem selgus alati, et kuu- 

Sel, mille kallal olid rabistanud, oli ainult üsna kõr- 
Sele ladvatippu jäänud käputäis käbisid. See oli kallale- 
tung Kaarnamäe põliselanike toiduvaraaidale ja selle- 
Pärast metsarahvas nõnda ärritatult ning valjusti oma 
Pahameelt ja protesti avaldaski. 

Üksikuid valgeid, haralisi pilvekoonlaid valgus üle 
Sügavsinise taeva. Päike tegi küll juba üsna kõrgeid 
aari, aga ta pale oli veel kahvatu ja jahe. Ilm oli sala- 
ik — päikesepaistel soojendas ja sulatas, samal ajal 
aga vilus kahutas, nii et jalge all krõbises jääkirmetis 
Nägu habras klaas. Õhtu eel kogunes õhku rõskust, 
Öösel külmetas ja siis olid hommikuti puud kaetud jää- 
istallide koheva korraga, mis tõusva päikese punakais 
irtes lõi helkima ja sätendama. 
"Ära liiga kõrgele upita," hüüdis puu alt jäme mehe- 
aäl, ,Poolkülmanud oksad on haprad." 

Langevate käbide potsatused olid ainsaks vastuseks. 
MITU metsavaht Mihkel Nugis teadis küll, kui tarbetu 
oli ta hoiatus — Anne juba ei kuku —, aga tüdrukut 
Puuladvas nähes tõmbus südame all siiski jahedaks. Pea 
fi või jalg libedal oksal libastuda, pea ei või habras 
tuselatv pooleks praksatada, võib eksida isegi Anne, 
£S on väle nagu nirk ja võib puu otsas osavuses 
OTavatega võistelda. Mis imet selles, koos kõndimisega 
häkkas puid mööda ronimist harjutama. Häda oli tei- 
Sega, kadunud tädi taples ja manitses, paaril korral 
Valas isegi peatäie pisaraid, et mis tüdruk see küll, hul- 
lem kui poiss, aga ega see midagi aidanud. Tema, 
“gis, paljut naise hädaldamist ei kuulanudki, — kui 
fe viis üle Kaarnamäe, tõusis ka ise kõige kõrgema 
üuse latva. Roniks veelgi, kui jalad ei oleks juba kan- 

ged ja käed kohmakad. Sealt ülalt-näeb ju kaugele, oi 
kui kaugele... 

Et tärganud rahutust vaigistada, ajas ta käbide kotti- 
kogumisest valusaks jäänud selja sirgu ja hüüdis: 

Aitab ehk tänaseks! Kotid on täis ja õhtugi ei ole 
enam käugel. Jõuame parajasti videvikuks koju...” 

«Viimased paar oksa, siis tulen kohe,” vastas noor 
naisehääl.  Rabises alla jahedaid ja siledaid käbisid, 
"ühel ja teisel küljes läbipaistvad vaigupärlid, ja siis jäi 
kõik vaikseks, ainult oksad kahisesid ülal. Mihkel 
Nugis tõmbas käbikoti suu tugeva punutud nööriga 
kinni, hoovas koti õlale ja kandis kümmekonna sammu 
kaugusel puu all seisvale reele, mille ees puristas kaua- 
sest seismisest tüdinenud hobune. Metsavaht süütas 
piibu ja ümises tusaselt — kuhu see tüdrukunähvits ometi 
nii kauaks jääb? Upitas vaatama ja tõmbas suitsu 
kurku: päris ladvas, peaaegu kinni hoidmas viimase 
aasta küünalsirgest heledast kasvust, seisis tüdruk ja 
vaatas kuhugi. 

«Kuhu sa...” ei leidnud metsavaht erutusest õigeid 
sõnugi. , Tule allapoole, aga jalamaid!” 

Oi, isa, kui kaugele siit näeb! Kui suured, kui lõpu- 
tud on Surru metsad!" 

«Mutrad kaelakondi, vaat siis metsad!” urises Nugis ja 
istus käbikotile. , Justkui esimest korda oleks puu otsas.” 

Iga kord näib mulle, nagu poleks ma seda kunagi 
varem näinud. Ümberringi ainult metsad... Üsna kau- 
gel tõuseb suitsujuga üles — kas 126-ndal põletatakse 
oksi?” 

«Kus siis mujal... Tule juba alla, jääme niiviisi pime- 
daks metsa...” 

Anne pea kadus. Nagu sisalik libises ta läbi okste 

alla. Ta kandis alt krookpaelaga kinnitõmmatud pükse, 
lühikest oravanahkse kraega joppi, tumedat baretti, 
mille ääre alt paistsid heleblondide juuste otsad. 

"Terve kuningriik on sinu hoole all, taadike,” haaras 
ta isa käsivarrest. , Ainult põhja pool, kus laiub Lümatu 
soo, on igav. Ülalt vaadates paistab ta suure pruuni 
laiguna. Kas sulle ei näi, et Lümatu kasvab? Kui ma 
veel üsna pisike plika olin, ei paistnud ta Kaarnamäe 
kuuskede ladvust nii lõputuna.” 

Metsavahi tusk oli visa lahtuma. Tal oli halb tuju 
juba hommikul, oli mornitsenud eelmistelgi päevadel ja 
tütre tumnimine hapra kuuse ladvas oli paisutanud 
meelehärmi veelgi. Kuid kui jutt oli rabast, ei saanud 
vaikida. Soo oli vaenlane, sellele võis puistata oma 
meelepahagi. Ja Mihkel Nugis ütles: 

"Raba elab, see on õige. Soovesi tungib edasi nagu 
mürk. Pehmed lodupealsed neelavad metsamaa, puud 
kidunevad, hakkavad kuivama, lõpuks jäävad järele 
ainult vaevakased ja küürakad männijässid...” 

«Soole tuleks päitsed pähe panna.” 

Tuleks! Milline lapsikus. Soo on vägev, inimese jõud 
ei jaksa rabavee vastu seista.” 

Vanemais vennasvabariikides on pandud kõrbed 
vilja kandma, on kuivendatud soid ja kaevatud uusi 
jõgesid...” 

Mis sellest? Ega sa ei arva, et hakatakse kuivatama 
Lümatu raba? Siin metsakolkas ei muuda midagi isegi 
nõukogude võim. Näe nüüd, millest üldse rääkida! Nagu 
ei oleks küllalt tööd lagedal maal, rahvarikastes kohta- 
des.“ Sõnad ärritasid teda veelgi rohkem, ta haaras 
ruuna seljalt ohjad ja sähvas: ,Nõõ!' 

Metsa all oli veel lund, kuigi lagedamail keerastikel 

ajas lumesurvest vabanenud sammal end juba kohevile ja 
mättail läikisid pohla tumerohelised sitked lehed. Teed 
Siin ei olnud. Nugis sikutas ägedalt kord üht, kord teist 
ohjaharu, juhtides hobust puutüvede laiemaist vahedest 
läbi kvartaalisihile. 

»Laiutagu ta pealegi, see soo,” ütles ree taga kõndiv 
Anne, ,Surru metsade hävitamine käib tal ikkagi üle 
jõu. Nii suuri metsi pole ei lähedal ega kaugel.” 

"Kauaks nad seda enam...” torises Nugis ja laksatas 
kõrvile ohjaharuga, nii et tüdruku kulmud imestanult 
tõusid — isa kunagi ei löönud hobust. Kuigi uudishimu 
oli suur, ei pärinud Anne rohkem, sest ta teadis, et 
nagunii oleks vastuseks tumm õlakehitus või pikkadesse 
vurrudesse ümahtatud umbmäärane ,,ah ei midagi...” 

Pidi see alles olema herilane, kes Nugise nii mitmeks 
päevaks turri ja tusaseks nõelas. See algas juba nelja- 
päeval, kui Mihkel Tuliksaares uue metsaülema juures 
käis. Täna oli laupäev, aga poole sõnagagi ei olnud 
metsavaht selgitanud, mis teda erutas. Kas uus metsa- 
ülem? Mõni halb uudis? Või sattus vana Nugis õelate 
inimestega kokku? Anne ei teadnud. Küsimine ei aida- 
nud, sest isa ei vastanud. Võib-olla mõneski muus, aga 
kindlasti mitte lobasuulisuses ei võinud Surru Nugist 
süüdistada, ent seekord venis lugu isegi tema jaoks 
liiga pikale. Inimeste keskel oli Nugise keel lukus. 
Kodus oli ta küll sõnaohtram, kuid kui teda midagi 
rõhus, unustas ta Surrulgi, et talle oli antud keel ning 
kõneoskus, ja rääkis rohkem silmade, käte ja miimi- 
kaga. Anne tundis seda keelt hästi, kuid rõõmu see 
talle ei valmistanud. Ta oli harjunud üksildase eluga 
metsas, kuid oli pärinud küllalt suure annuse ema elu- 
rõõmsast ning jutukast loomusest ja ei suutnud endas 


31 


igakord alla suruda tahet, otse vajadust lobisemiseks, 
inimeste häälte kuulamiseks. See ei olnud Surrul just 
kerge, sest nemad, isa ja tütar, olid ainukesed inimelani- 
kud Surru metsavahimajas. Lähema elamuni loeti Sur- 
rult viis tugevat vana versta ning harva oli kellelgi 
siin metsakolkas asjatoimetusi, veelgi harvem leidus 
endapõlgureid, kes niisama lusti Surrule tulid. Need olid 
ikka noored mehed, sest Anne oli kena, oli jutukas ja 
sõbralik, kuigi tõmbas alati kindla joone enda ja küla- 
lise vahele. 

Kodus tõstsid nad krobisevad käbikotid - sauna ja 
Anne viis hobuse talli, kuna Mihkel hakkas puistama 
käbisid sauna eesruumi ehitatud lavatsile. Tagasi tulles 
süütas Anne saunaahjus tule. Harva oli pärast uut aas- 
tat päeva, mil ei oleks tossanud Surru sauna korsten, ja 
nii Mihkel kui Anne, vahete-vahel ka Männisalust saa- 
detud kaadritööline väntasid tünnist omaehitatud käbi- 
triööri, puistates kohevaks kuivanud käbidest männi- ja 
kuuseseemneid. Surru vahtkonnale ettenähtud seemne- 
varumisplaan oli ammu täis, aga Mihkel jätkas käbide 
kogumist ja seemnete lüdimist, et kevadel ei oleks küli- 
mise ajal metskonnast seemnete nurumist. 

Suits keerdus üles. Tuul oli vaikinud, mets ümberringi; 
tukkus. Lümatu pool huugas meigas, ikka kuut-kuut, 
kuut-kuut. Piki jõge, tulles küla poolt, sõudis valjult 
käratsedes varesteparv, — nad olid teel oma elamis- 
kolooniasse Kaarnamäe kõrges kuusetukas. 

Päike vajus servapidi metsa taha ja esimene häma- 
rus laskus maja ümbritsevate puude vahele, 

Anne!” 

Tüdruk peatus. Isa ei öelnud midagi rohkem, ainult 
istus sauna lävepakul ja pahvis piipu. Anne laskus tema, 

kõrvale. Nagu välk lendas noor saarmas Kirr ta põlve- 
dele, seadis end mugavasti lesima ja laskis keha lõd- 
vaks, nagu polekski selles luid. Nõnda meeldis talle lai- 
selda kas või tunde järgemööda. 

Istusid nii minutit kümme. Harakas hüppas kädista- 
des majakatusele, uudishimutses ringi ja, nähes sauna- 
ukselt tõusmas metsavahi piibu sinkjat suitsu, võngutas 
sabaga ning kadus kurjustades maja taha raagus lepi- 
kusse. 

Sa ei läinud täna Tuliksaarde?” küsis lõpuks metsa- 
vaht ja raputas piibust tuhka ukse kõrvale. 

Just samale oli praegu mõtelnud Anne. Oli seadnud 
minekule, juba nädala sees ütles isale, et läheb laupäe- 
val kinno ja jääb pärast tantsulegi. Anne sakutas liiga 
kõvasti Kirri ümaraid pruune kõrvu, nii et saarmas enda 
selili keeras ja teravad hambad Anne sõrmedesse vaju- 
tas. Mitte kurjalt, vaid hoiatades. 

»Ei,” vastas tütar lõpuks. ,Mõtlesin ringi... Mis sinna 
ikka, pikk maa maha vantsida...” ” 

»Oleks võinud kõrvi ette rakendada...” 

Kõrv on puhkuse ära teeninud, lohistas kogu päeva 
rege üle kändude ja juurikate. Ja ega ma sest kinost 
hooligi...” 

See ei kõlanud just veenvalt. Anne armastas kinos 
käia, ta ei jätnud vahele ka ühtegi maakonnalinna 
teatri külalisetendust. Ta ei ütelnud ära tublist valsikee- 
rust ja poisid ei teadnud nimetada ühtegi teist nii kerge- 
jalgset polkatantsijat kogu vallas, kui oli Surru Anne. 
Aga isa rusutud meeleolu kandus üle tütrele ja Anne 
jäi koju. 

Välk ja Nool, Surru kaks kõrgejalgset jahikoera, piku- 
tasid saunaukse ees, pead ettesirutatud käppadel, sil- 

mad teraselt jälgimas Kirri iga liigutust. Ootasid, et 
Anne tüdineks ja saarma kõrvale lükkaks, et siis ise 
juurde tormata ja oma koonud perenaise rüppe toetada. 
Meelsasti oleksid haaranud tollel jultunud saarmapojal 
pehmest turjast, sakutanud teda, pillutanud kus see ja 
teine, aga nad teadsid, kui kurjalt selle eest tasutakse, 
ja leppisid kadeda pealtvaataja osaga. 

Ära kurvasta,” ütles metsavaht lõpuks. ,Mööduvad 
veel mõned kuud ja Surru metsad hakkavad inimestest 
kihama nagu aastalaadad.” 

«Nagu mina seda aastalaata igatseksin,“ naeratas 
Anne. ,Aga mõnikord kinos või teatris käia... noh, 
vahelduseks kulub ära.” 

»Tuleb sulle koju kätte selline teater, et... hakkad 
vaheldust otsima Surru metsadest.” 

»Mõtled kevadisi istutustöid? Nendeni on veel palju 
aega.” 

olstutustööd nüüd... Küll näeme siin hoopis teist- 
sugust transvaali.” 

Anne ootas. Kas mitme päeva jooksul vaikimisepaisu 
taha kogunenud sõnad murravad endile lõpuks tee? 
Isa suu tõmbus kitsaks triibuks, — tänaseks on jutul 
lõpp. Mis küll teda nõnda vaevab? Kõrvalt isale vaadates 
libises tüdrukule tahtmatult muie näole. Talle meenus, 
kuidas isa ägestus, kui üks raietööline teda kord hülge- 
näoks nimetas. Omajagu õigust oli mehel, kõrvalt tule- 
tab taat tõepoolest pisut hüljest meelde. Kuid ainult 
õige pisut, sest Surru Mihkli nägu on nagu puust vooli- 
tud: teravajooneline, rahulik, kindel, jah — kangekael- 
negi. Tuleb võib-olla oodata veel mõnigi päev, aga 
Anne tahaks nii väga teada, kuhu isa sihtis oma ,,trans- 
vaaliga“. Surrul on ju nii vaikne... Talvel liigub veidi 

rohkem inimesi, käib kolhoosnikuid metsakuivi ostmas, 
veetakse ehitusmaterjali, elustuvad mõned raielangid. 
Viimased jäävad ikka Männisalu kanti; Surrust kauge- 
male, Kaarnamäe taga võetakse harva mõni kuusik 
maha. Siis möödub Surrult kirveste ja saägidega mehi, 
krigiseb lumi veovoori jalaste all. Raietöölised tavali- 
selt ööbivad Surrul. Tulevad õhtul hilja, kui ülal juba 
sirendavad tähetäpid ja' pakases plaksuvad aiateibad. 
Soojendavad kodus valmiskeedetud: kapsaputru rasvaste 
pekilõikudega, rüüpavad kruusidest kõrvetav-kuuma 
teed või kohvi. Need olid enamasti keskealised rahuli- 
kud mehed, kes pärast sööki istusid piipe popsutades 
või plotskeid keerutades ning juttu puhudes pool tunni- 
kest ja kobisid siis tuppa toodud õlelademeile. See kes- 
tis kuu, mõnikord ka kaks, siis vaikis kõik jälle. Osmus 
hoidus Surru metsadest eemale, metsakohuslased kiit- 
sid teda selle eest, sest pikem kui kümnekilomeetriline 
veo-ots teedeta metsas ei meelitanud kedagi. Köos raie- 
ja veokära vaibumisega muutus rõõmsamaks Surru 
Nugise nägu ja kergemaks ta samm. Iga kevade eel ta 
nagu sündis uuesti, ja mida väiksemad olid augud Surru 
laantes, seda kiiremini pöördus tagasi metsavahi hea 
tuju. 

Õhtu oli ilus ja vaikne, selja taga ahjus praksusid 
kuuselõmmud, heites hüplevaid varje tahumata ja suit- 
sust pigitatud seinapalkidele... Laudas inises lehm, 
meelde tuletades, et õhtune karjätalitamise-aeg on juba 
hilinenud. Anne lükkas Kirri põlvedelt maha ja, ker- 
gelt õhates, tõusis. 

See oli laupäeval. Esmaspäeval, kui nad olid täitnud 
oma triööri värskete kähidega, laskus vana Nugis jälle 
saunapakule ja ilma sis ejuhatuseta ütles: na 

Olin Tuliksaare uue metsaülema juures...” 

Anne hoidis hinge tagasi. Lõpuks ometi? Või tõmbub 
uuesti endasse... Et isa kõnelemisele ergutada, poetas 
ta vihjamisi: 

«Räägitakse, et olevat noor mees...” 

Räägitakse! Kes räägib?" 

«Ei mäleta, vist metsatöölistest keegi.” 

Mihkel müksas end tema põlvedele kerivale Kirrile 
tagakeha pihta. Hagijad olid krapsti jalul — tollel 
naljakal madalajalgsel pruunil elukal ei näi täna edu 
olevat. Kas pole nende kord istuda teine teisele poole 
peremeest ja lasta sasida oma kihelevaid kõrvu? 

Vana ta just ei ole,” käsutas Mihkel käeviipega 
koerad tagasi lamama. , Oh ei, kaugeltki mitte, näib ole- 
vat alles päris kehkenpüks...” 

«Kuidas sa nõnda oma ülemusest...?" 

«Miks ma peaksin pelgama? Või teda kartma? Räägin, 
mida temast arvan, ütlen seda talle ka otse suu sisse.” 

Piip kadus ta suurde kämblasse, paksud ja pikad kul- 
mud tõusid kõrgele. Ta pöördus ja otse tütre silmadesse 
vaadates pahvatas ühe sõõmuga: 

«Ta päris nagu uudishimulik poisike. ,Kui palju on 
sinu vahtkonnas lanke sisse aetud? Palju maha võetud? 
Kui vana on kaasik? Aga kuusik? Segamets? Kas kuuse 
punane südamemädanik teeb palju kahju? Kumba esineb 
rohkem — kooreüraskeid või männikärsakaid?” Ei mäle- 
tagi, mis kõik veel...” 

Esimese pahameele välja paisanud, vaibus hoog. Anne 
ruttas küsima: 

«Mis siis sellest, et päris? Kuidas uus inimene muidu 
asjadega kurssi saab.” 

«Oleks, et ainult päris. Kui kobasin juba mütsi järele, 

tõusis ta ja ütles: ,Noh, vana, kui tuleb jälle talv, 
paneme Surru metsad kihama.* Ma ei mõistnud kohe, 
mis ta tahab ütelda, ta nägi mu kõhklust ja naerdes 
lisas: ,Lööme sae ja kirve Kaarnamäe kuuskedesse ja 


Käänisjärve haabadesse...* Nagu noa oleks südamesse 
pistnud.” 

»Surru metsadesse ei vii teed ega rada...” 

Ütlesin ..." 


«Raudteele lähemal ja suuremate ' teede ääres on 
metsatöö hoopis hõlpsam.” 

»Seletasin...” 

»Ja tema?" 

«Tema! Patsutas õlale nagu poisikesele: ,,Olete pisut 
ajast maha jäänud, kallis vana!“ Ütles ,,maha jäänud”! 
Alles läinud aastal andis Stalin välja suure seaduse 
Lõuna-Venemaa metsaga täisistutamiseks. 0Is-tu-ta-mi- 
seks, aga mitte maharaiumiseks.” 

»Ajasid Stalini metsaseaduse nimetamisega metsa- 
ülema ummikusse?" õhetas Anne. i 

Nugis mudis piibukaha ja vaatas maha. 

«Stalini seadus torkas pähe alles siis, kui Surru majad 
juba puude vahelt vilksatasid. Aga kas öeldud või mitte, 
nii ta ometigi on! Kästakse istutada, kogu riigis kasva- 
tatakse uut metsa, aga mis sünnib meil? Tuleb keegi 
ninatark ja kukub kirvega vehkima.” 

Ta tõusis järsu ropsatusega. 

«Arvab, et siin on igavene metsakolgas, et siin võib 
tema mängida valitsejat ja kamandajat. Oodaku ainult!" 

Koerad hüppasid jalule, Kirr tõstis pea. Kuhu läheb 
peremees? Ega ometi metsa? Aga ei, Mihkel Nugis 
suundus tuppa ja hakkas jalast säärikuid rebima, et poo- 

leks tunniks puhkama heita. Välk ja Nool vaatasid nõu- 
tult teineteisele ja lonkisid siis rehealuse poole, Kirr aga 
libises ukse vahelt sisse ja enne veel, kui metsavaht 
voodisse heita jõudis, keris end juba jalutsisse. 

Anne jäi istuma. Tuul vihises hoonete vahelt läbi, 
keerutas õhus õuele pudenenud heinakõrsi. Mets seisis 
ümberringi tumedana ja tõsisena, talvine lumekate oli 
sulades teda nagu pesnud. Leppadel rippus tumepruune 
urvakobaraid. Lauda tagant alla jõe poole viiva tee 
ääres oli pajupõõsas täis tikitud hiilgavaid ja pehmeid, 
pooleldi alles teravaotsalistest tuppedest piiluvaid kii- 
sukesi. Vaikne ja kodune on Surrul, isegi liiga vaikne. 
Anne oli harjunud sellega, ta oli kogu oma elu elanud 
siin metsamajas, kus hommikul teda äratas ja õhtul 
magama äiutas metsa kord tumedam, kord vaiksem laul. 
Keskkooli minnes lahkus ta esimest korda kauemaks 
Surru metsade rüpest. Algul kohutas teda linna kära ja 
rahutu rutt, aga ta harjus sellega ja sügiseti, ka talviti 
ei märganudki, et midagi puuduks, aga kui päike ula- 
tus üle katuseharjade paistma tänavaile, kui rentslis 
hakkasid nirisema ojakesed, kui hommikuti sädistasid 
korteri akna all kasvava ainsa kase nõtkeil okstel läi- 
kivasulelised kuldnokad, siis venisid päevad aegamisi ja 
alati nii kergesti meeldejäävad õppetükid muutusid kee- 
rukaiks. Rohkem kui hea tunnistus pani teda siis 15õ- 
must hüplema viimasel koolipäeval vastusõitnud isa. 
Ent kui päevad uuesti lühenesid, kui ümber Surru lagen- 
diku kasvavate puude varjud peaaegu hommikust õhtuni 
ulatusid majani, muutus Anne rahutuks ja kärsituks, 
küni vankrivahele tõsteti heintest pungil kott, laotati 
sellele kirevamustriline väip ja alustati linnateekonda. 

See rahutus, kahe vahel kõikumine oli püsinud täna- 


38 


seni. Anne ei osanud isegi endale õieti seletada, mis tal 
puudub, või kuhu või mida ta igatseb, Oli ligi aasta 
külanõukogus sekretäriks, aga paberid ja nelja seina 
vahel konutamine tegid ta peaaegu haigeks. Ent isa- 
majas lehma talitada ja koeri toita muutus niisama kii- 
resti talumatuks, ja kui isa poleks lasknud teda kõigis 
metsavahitöödes endale lahutamatuks paarimeheks olla, 
ei oleks vist küll isegi isa manitsevad sõnad teda kodus 
paigal hoida suutnud. 

Võbin jooksis üle selja, varakevadise õhu jahedus 
tungis läbi riiete. Anne lükkas käbikuivati uksed kokku 
ja läks majja. 

Rohkem neil sellel päeval metsaülemast ja tema ,,trans- 
vaalist” juttu ei olnud. Aga kaua ei saanud sel ööl und 
kumbki Surru metsavahimaja elanikest... 

Järgmine hommik oli lõbus Välgule ja Noolele, igav 
Kirrile. Juba enne päikesetõusu läks metsavaht metsa: 
tal olid südamel Lümatu-äärsed metskitsed. Nädal tagasi 
kostis sealt laske, siis ei leidnud ta aga mingeid jälgi 
salaküttidest. Nad võisid tagasi tulla, ja juba mitmel 
hommikul järjest varitses Nugis kohtades, kuhu ta oli 
ehitanud katusealused sõimed ja kuhu talvel pani kit- 
sedele heinu. Ta tuli koju pärast lõunat, väsinud ja 
tusane: leidis koha, kus olid maasse kaevatud kitse rap- 
ped, salaküttidest enestest ei olnud aga kippu ega 
kõppu kuulda. 

Pärast lõunasööki mängis ta Kirriga: loopis saarmale 
Anne poolt nahast õmmeldud kala, mis küll ainult ähma- 
selt meenutas hauginolki. Kirri ülesandeks oli eemale- 
heidetud kala peremehele tagasi tuua. Mitte kunagi 
kalaliha maitsenud saarmas teadis juba, mis temalt nõu- 

takse, ja jooksis, nahkkala turjapidi hambus, väledasti 
peremehe juurde, 

Annele ei jäänud märkamata, kui kärsitu oli vana 
metsavaht, ja ta ei imestanud palju, kui Mihkel võttis 
kapist oma uue koduvillasest riidest pintsaku. 

«Lähed metsaülemat külastama?“ küsis ta nii süütul 
häälel kui iganes oskas. 

Tüdruk võpatas, nii ootamatult kiiresti ja järsult tuli 
vastus: 

Lähen jah. Ma talle põrutan! Nii selget juttu pole ta 
küll oma elus kuulnud kui täna.” 

Ta naerab su välja. Arvab, et kardad tööd. Küll 
näed, et ütleb sulle: oled metsas ära sammaldunud, kulla 
metsavahisaks.” 

«Aga mina sähvan vastu, et ma pole Surru metsi 
mitte selleks hoidnud, et keegi kollanokk tuleb ja need 
ühe-kahe talvega ära laastab. Ragistagu edasi seal, kus 
nagunii on juba kännustikke rohkem kui metsa. Kihutan 
laengutäie haavleid kerre igaühele, kes Surru metsi 
hävitama kipub, olgu ta kas või kaks korda metsaülem 
ja kolm korda kooli lõpetanud.” 

«ta tuli koolist?“ 

«Räägitakse... 

Anne oli mõtlik. 

«Mis viha temal küll võiks Surru metsade vastu 
olla ...2" 

»Üiles, et ka raiuda tuleb teaduse järgi. Vaata mul 
kunsti! Saagi ja kirvest oskab hoida iga külapoiss ilma 
kooli ja kursuseta...” 

Ise käisid möödunud talvel saagijate kursusel...” 

«Noh see... Ühemehesaag oli meil uus, seda muidugi 

peab õppima, aga metsaülem mõtles hoopis midagi 
muud.” 

«Kui ta sugugi metsi ei...” Anne otsis sobivat sõna. 
Armasta“ on liiga kõrgelennuline, ,hoia'* — kahvatu. 
Ütles hoopis uuesti: , Kui uus metsaülem metsadest lugu 
ei pea, kuidas ta siis üldse metsatehnikumi sattus?" 

Küllap lootis saada kergele elule ja kõrgele palgale,” 
torkas metsavaht. Ta harjas läikima oma säärsaapad, 
nööpis kuue kuni lõua alla hoolikalt kinni, pani mütsi 
pähe ja... 

Kuhugi ei läinud. Oli ära minutit kümme, siis kikita- 
sid koerad kõrvu, Kirri lame pea liikus kuulatades 
kahele poole ja juba pistsid kõik kolm tuhatnelja 
jooksma. 

Metsavaht tuli tagasi. 

»Täna on juba hilja,“ ütles ta pintsakut kappi ripu- 
tades. » 

»Nii et jääbki põrutamata?” 

«Ei jää. Lähen homme vara. Kui tal on tilkki metsa- 
mehe verd südames, saab ta aru ja pistab kirve vöö 
vahele tagasi.” 

«Võiksid ta siia kutsuda. Näitaksid oma metsi, jutus- 
taksid, läheksite koos jahile..." 

»Ah sind küll — uudishimulik nagu kõik naised!" 

Ma ei mõtelnud nii,” vastas Anne, aga tundis, et lõi 
põskedest õhetama. See veel puuduks, et tema mingi 
ennasttäis metsaisanda vastu huvi tunneks! Kui juhtub 
nägema, ütleb talle kõik näkku, mis isal ütlemata jäi. 
Isa tunneb ülema ees aukartust, aga tema ei tunne. 
Õpetaks teda, nii et... 

Isa pistis kotad jalga ja läks sõnagi lausumata hobu- 
sele heinu ette viskama. 

Anne kuivatas sööginõusid ja ümises endamisi laulu- 
viisi, Mis siis ikka, kui tuleb uus metsaülem August 
Remmelgas ja tema järel mehed ja naised, ning algab 
töö, suur töö, on Surrulgi inimesi, on elu ja liikumist. 
Kui ütles, et metsagi tuleb raiuda teaduse järgi, vaevalt 
siis rääkis umbes. Rida aastaid koolis tarkust õpitud, 
praktikal oldud, küllap teab paremini kui metsakolka 
metsavahid, kust peab raiuma ja kuhu jätma. ,Uudis- 
himulik nagu kõik naised“ — pahandas isa. Mis on sel- 
les halba, kui tahetakse näha oma isa uut ülemust? 

Mihkel kõneles öösel läbi une, riidles, kärkis, manit- 
ses. Hommikul ütles tütrele: 

»Magasid halvasti. Kuulsin, kuidas midagi hüüdsid. 
Mis sind vaevas?” 

»Ei tea, kas tohib rääkida? Saad pahaseks...” 

Une pärast nüüd pahaseks...” 

Anne kõhkles hetke. Jutustas siis: 

«Nägin naljakat unenägu. Metsaülem — ta näis hir- 
mus pikana, vaata et ulatub kuuse latva — seisis kõr- 
gel kännul ja justkui lõi käega takti. Ikka siia ja sinna, 
ja ümberringi kihas rahvast ja kõik olid kibekiiresti 
ametis...” 

Mihkel sülgas. 

»Ptüi! See uus metsaülem on hullem kui posija — ei 
ole näinudki, aga ära manab.” 

,See oli nii lõbus... Kõik naersid ja laulsid.. i 

»Ah, mine parem vaata, kas saunaahjus ei ole liiga 
palju tuld, kõrvetab viimaks...” 

Ei sel ega ka järgmistel päevadel saanud Surru metsa- 
vahist Tuliksaarde metsaülema juurde minejat. 

Tuliksaare külanõukogu esimees Karl Rästas seadis 
toole ümber punase riidega kaetud pikliku laua korra- 
pärastesse, nagu nööri järgi tõmmatud ridadesse. 

»Miks sa nõnda palju toole tood?“ küsis Helmi 
Kirkma, kes teise akna all väikese ümmarguse laua 
ääres värskeid ajakirju sirvis. , Meid on ju ainult neli.” 

«Meid on muidugi neli, aga kes võib teada, kui palju 
rahvast tuleb vallast? Tähni on kindel tulija, aga võib- 
olla ka propagandist ja täitevkomitee esimees. Ja miks 
ei või kohale sõita esindaja maakonnastki?” 8 

»Mine nüüd ikka! Nii tähtis meie koosolek ka ei ole.” 

»Ära ütle. Täna on ajalooline päev Tuliksaare küla- 
nõukogule. Mõtle ainult, milline metsakolgas, aga oma 
partei-algorganisatsioon! Meie neljakesi moodustame 
nüüd kohapealse organiseeritud jõu, esialgu veel väi- 
kesearvulise, aga küll näed, kuidas rahvas selle ümber 
koondub, kuidas parteisse astub uusi tublisid inimesi. 
Ei-ei, tänane päev on suurimaid Tuliksaare elus.” 

Helmi naeratas ägestunud Rästale ja vaikis. Muidugi 
oli täna Tuliksaare suurpäev, kuid ega sellepärast veel 
poolt maakonda kokku ei valgu. Aga ta ei vaielnud 
vastu, selletagi oli alati rahulik Rästas erutatud, ei püsi- 
nud hetkegi paigal, sikutas sirgu pisut kortsunud lina- 

nurka, kontrollis küll juba kümnendat korda, kas tindi- 
pottides on tinti ja karavinis vett. 

mAga sekretär? Keda valime meie algorgi sekretä- 
riks?" küsis Helmi ja lisas ise kiiresti: ,Küllap tuleb sul 
ka need ohjad oma kätesse võtta.” 

Ei — ei, nagu mul vähe tööd oleks,” sirutas Rästas 
tõrjuvalt mõlemad käed ette. Ta oli liikuv, paigalpüsi- 
matu mees, kes oma sõnu nii kahekesi-vestluses kui ka 
kõnepuldis olles armastas liigutuste ja miimikaga kuju- 
kamaks teha. ,,Sekretäriks valime Remmelga.” 

Uue metsaülema?” 

Uue metsaülema.” 

»Oled sa teda näinud?" 

Kuidas siis! Palju kordi. Kohe esimesel nädalal tuli 
ta siia. Koostasime sõjaplaani, kuidas kevadel inimesi, 
eriti kooliõpilasi metsaistutustöödele organiseerida. Ta 
viib uue metsa külimist ja istutamist läbi hulgal, mida 
siin varem kunagi pole nähtud. Selge peaga mees, vaa- 
tab kaugele ette.” 

Helmi uuris tähelepanelikult külanõukogu esimeest. 
Rästas oli kiidusõnadega napp, ennem võis teda süüdis- 
tada kalduvuses näha kõike halvemas valguses kui oli 
põhjust. See oli tema strateegia, ja kui ta kellegi kohta 
tunnustava sõna lausus, siis oli sellel mitmekordne kaal. 
Helmi ei olnud seni metsaülemat kohanud, seda rohkem 
aga temast kuulnud. Esmaspäeval metsapunktist läbi 
minnes nägi ta juba Osmuse ilmest, et Remmelgas pol- 
nud lõunale tulnud: Mida rohkem Helmi mõtles võima- 
lusele, et metsatööde raskuspunkt viiakse Kaarnamäe 
taha, seda enam andis ta endamisi õigust Osmusele: 
Lümatu äärest on Kulliaru metsapunktil võimatu oma 
töödeplaani täita. Möönis seda hoolimata sellest, et 

raudtee-äärsed kilomeetritepikkused lagendikud ängis- 
tasid ja kurvastasid Helmi hinge. Terava valupistega 
südames oli ta alati silmad maha löönud, kui üks või 
teine kohalik elanik sügavalt ohates lausus: 

Lõpp! Lõpp meie kaunitele metsadele.” 

Helmi mõttelõng katkes, sest uks lükati lahti ja koos 
jaheda õhu pilvega paiskus tuppa rüssakas, tumedas 
jopis ja säärsaapais mees, ülesseotud kõrvadega läki- 
läki kuklasse lükatud. See oli Tuleviku kolhoosi esimees 
Hans Tamm. Ta oli kiirustanud, õhetas nüüd kogu näost, 
kuid ta värske jume jutustas heast tervisest ja päevade 
kaupa vabas õhus viibimisest. Nägi ainult kahte ees- 
olijat, viskas mütsi naela otsa ja suure kirju rätikuga 
üle otsmiku vedades puhus: ,,Phuh, küll küttis naha 
kuumaks. Kodus kell koksas nurgas juba kolm korda ja 
kohkusin, et sooh, jäingi hiljaks. Aga kihutasin asjata, 
nagu näha, on veel mitugi meest puudu.” 

Kohalikest puudub ainult Remmelgas,” vaatas Räs- 
tas ringi, nagu selletagi ei teaks, kes on kohal. 

Ta oli täna kolhoosis” hakkas Tamm joppi' seljast 
ära sikutama. 

,Nii?" üllatus Helmi. ,,Temast jätkub ka igale poole.” 

,Kas otsis uute metsade rajamiseks sobivaid maa- 
tükke?” naljatas Rästas, aga Tamm vastas tõsiselt: 

,Ka seda. Päris, kui palju ja milliseid maid kolhoos 
kavatseb metsastada. Meil oli täna käsil turbaveo lõpe- 
tamine, mul polnud õiget aega temaga jutupuhumiseks, 
kuid seda küsimust tuleb lähemalt kaaluda. Meil neid 
põndakupealseid küll ja küll, kus ei kasva vilja ega 
rohtu. Aga see oli tal nii muu seas. Ta otsis omale töö- 
lisit Nalja onu — just kevadiste külvitööde ajal anna 
temale teab kui palju rahvast.” i 

«Milleks siis?” uudishimutses Rästas. 

"Metsaistutamiseks. Nagu oleks mul kolhoosis tööjõu 
jaotamise kontor. Ütlesin, et ei saa, ja pöörasin selja.” 

"Et sa kolhoosi esimehenagi õpiksid viisakamaid kom- 
beid..." 

Aga mis ta siis tuleb praegu sellise jutuga! Kolhoosi 
viljaväljad peavad juba tänavu olema suuremad kui on 
olnud kunagi varem meie külade põldudel. Meie ei jäta 
tühjaks ühtegi kulaklike talude põllusiilu, tõmbame 
pahupidi mahajäetud söötide kasukad...” 

«Teame, vennas, teame...” 

«Nojah, ja seepärast sõitkugi metsaülem tükkis oma 
metsaga põrgu!" 

«Mis siis ikka, ehk on põrguski metsaülemaid tarvis,” 
kostis rahulik ja selge hääl. Kõik pöördusid ukse poole, 
millest tähelepanematult oli sisse astunud tumedas suu- 
satajamütsis ja jopis mees. Erinevalt teistest kandis ta 
pikki pükse ja kingi. Tekkis hetkeline kohmetu paus, 
kõigil oli tagarääkimises paljastatute piinlik ilme. 

See siis ongi meie uus metsaülem,” mõtles Helmi, 
teravalt jälgides edasiastuvat ja keset ruumi peatuvat 
meest. Nooruke on ta... või siiski mitte nii väga? Mida 
terasemalt Helmi vaatas, seda suuremasse segadusse 
sattus: Remmelga näos oli palju väga nooruslikku, isegi 
sellist, millest võiks uskuda parajal silmapilgul ei tea 
millist poisikesevempu. Aga samal ajal huulte otsustav 
joon, esialgu nähtamatuks jäänud kurrukesed silmanur- 
gis ja sinisilmade naeratuse rahulik kindlus lasksid 
meest näida hoopis vanemana... Metsaülema nägu 
jutustas tasakaalukusest ja see aina paisutas Helmi 
hämmeldust, sest oli ta ju pidanud Remmelgat tuisupäi- 
seks edasitormajaks, püsimatuks ja kärsituks. Ta oli 

millegipärast kujutlenud Remmelgat hoopis silmapaist- 
vama välimusega ennasttäis vallutajana, see siin oli aga 
tagasihoidliku, üsna tavalise välimusega mees, kelle 
ilmes köitsid tähelepanu väga sõbralikud silmad, nii et 
ei märganudki, et metsaülema otsaesine oli pisut liiga 
lai ja et põsed olid lohkus, tõstes tugevalt esile kandi- 
lise lõua. 

Helmi oli nõnda süvenenud enda kujutluse ja metsa- 
ülema tegeliku kuju võrdlemisse, et ta peaaegu kohkus, 
kui Remmelgas sirutas tema poole oma kitsa, pikkade 
sõrmedega käe. 

Tere,” kuulis Helmi nagu kaugelt. ,Olete vist Helmi 
Kirkma, metsapunkti meister?” 

»Kuidas teie seda teate?" 

Teist räägitakse palju." 

"Kus kohal?" 

«Kus mujal kui ikka metsas. Kõneldakse teist, veel 
rohkem aga teie karmusest. Eriti vähe halastust tundvat 
teie meessoost metsatöökohuslaste vastu... Loodan, et 
saame headeks sõpradeks.” i 

Remmelga käepigistus oli tugev ja sõbralik. Vihje 
karmusele kohmetas Helmit, ja segaduses ei osanud ta 
küsida, miks Remmelgas loodab, et just nemad saavad 
headeks sõpradeks. Parajat juhust selleks ei tulnud ka 
hiljem, sest tähelepanu tõmbas endale päralejõudev 
vallakomitee sekretär Tähni. Kiiresti eesolijate käsi 
surudes peatus ta Rästa ees: 

Teed on sul põhjatud, rattad mulistasid nagu saue- 
kastis. Oled teetegijaile vist küll läbi sõrmede vaada- 
nud...” 
Aga ei... Kuid meil siin metsanurgas on igal keva- 
del nii...” 

»Oli,” parandas Tähni rõhutades. ,,Oli. Kuid kol- 
hoosnikutel peavad olema kasutada head tasased teed." 

Ütles nagu möödaminnes, aga Rästas teadis: kui jõuab 
kätte teetegemise-nädal, on Tähni ühel päeval kindlasti 
kohal, et — kallis seltsimees, näita nüüd, kuidas su teed 
välja näevad. Vallakomitee sekretäri mälus tuhmus 
harva mõni fakt või nägu, mitte iialgi ei unustanud ta 
aga vastuvõetud otsuste või antud korralduste kontrol- 
limist. Tähni sellest omadusest — nagu paljust muustki 
temas — jutustati vallas imelugusid, aga hooletuse, üks- 
kõiksuse või unustuse pähe ei jäänud vallas midagi 
tegemata või poolikult ripakile. 

«Noh, kas algame?* vaatas Tähni ühelt teisele ja 
nihutas endale tooli laua äärde. 

Kõik. istusid. Helmi müksas salamahti Rästast, et seal 
on su terve vald ja pool maakonda. Tamm istus, kulmud 
mõtlikult kokku tõmmatud, ta polnud veel jõudnud end 
kolhoosielu-probleemidest lahti raputada. Remmelgas 
uuris uudishimulikult uusi nägusid. Ainult Tähni naera- 
tas, naeratas rõõmsalt ja kogu näoga. Nii naeratada ja 
naerda, nagu oskas Tähni, saavad ainult viimase raasuni 
ausad, puhta südametunnistusega inimesed. Kui Tähni 
tõsines, kui kustusid lõbusad sädemed ta sinakashallides 
silmades, oli asi halb. Halb sellele, kes põhjustas muu- 
tuse Tähni näoilmes. 

Tähni avas koosoleku. Ta teatas, et on otsustatud 
luua UK(b)P Tuliksaare algorganisatsioon, millesse kuu- 
lub kolm partei liiget — külanõukogu esimees Karl Räs- 
tas, Tuleviku kolhoosi esimees Hans Tamm ja metsa- 
ülem August Remmelgas, ja üks liikmekandidaat — 
metsapunkti meister Helmi Kirkma. Lühidalt, nappide 
sõnadega piiritles Tähni uue algorganisatsiooni osa ja 

ülesandeid Tuliksaare külanõukogu edaspidises elus. Ta 
lõpetas sõnadega: 

“Teie organisatsioon on —Tuliksaare ° külanõukogu 
kauni tuleviku pandiks. Talurahvas ehitab uut hoonel, 
kolhoosihoonet — teil tuleb abistada juba loodud kol- 
hoose ja juhtida veel kõhklevaid üksiktalupoegi ühis- 
majapidamise teele. Tuliksaare on metsade rajoon, siin 
asuvad riigi suure rikkuse — rohelise külla = ga- 
varad. Põua vastu võitlemise, uute metsavööndite istu- 
tamise stalinliku plaani suur idee peab leidma ellu- 
rakendamist ka siin. Kodanlikü aja hernehirmutised 
minevikuigandid — on visad püsima just sellistes metsa- 
nurkades nagu Tuliksaare. Kes muu kui mitte teie olete 
kutsutud neid lummutisi paljastama ja hajutama. Igal 
pool on palju tublisid, kohusetundlikke, patriootlikke 
nõukogude inimesi; neist pole puudu ka Tuliksaares, 
ainult et neid on tarvis julgustada ja kasvatada. Kui 
vääramatult ja kaljukindlalt jälgitakse partei õpetust, 
kasvab kiiresti algorganisatsiooni autoriteet, ja liitub 
parteiga uusi ja uusi inimesi.” 

Tähni, nagu kõik otsekohesed inimesed, armastas lühi- 
kesi ja selgeid kõnesid. Tal ei olnud pikkadeks targu- 
tusteks aega, sest enne kõike hindas ta tegusid, ja 
mõnigi kord katkestas ta iseenda sõnadest hoogusattu- 
nud aruandja ning ütles: sh 

Hea küll, sinu kõnekunsti me juba tunneme. Aga 
räägi meile sellest, mis sa tegid, ütleme, üleeile,” 

Lõpetanud sissejuhatava sõnavõtu, luges Tähni ette 
päevakorra. Selles oli ainult üks punkt — algorgani- 
satsioonile sekretäri valimine. Kui Tähni küsis, kas on 
täiendusettepanekuid, tõusis Tamme lai kämmal. 

»Palun, Tammel on sõna.” 

Tamm hoovas enda püsti. Ta konksas rusikaga lauale, 
nagu oleks talle keegi vastu vaielnud, ja ütles: 

Panen ette arutada ka veeküsimust.” 

Millist veeküsimust?” imestas Tähni. 

»Ta arvab liigvett, mis igal kevadel Tuliksaare, 
Männisalu ja Sooaluse küla...“ ruttas Rästas täien- 
dama, aga Tamm katkestas teda: 

«Miswsa neist küladest, ütle lihtsalt — vesi ujutab üle 
suurema osa Tuliksaare külanõukogu maast ja on aeg 
sellele piir panna. Tänavu näib tulevat päris Noa-aegne 
uputus, sest juba praegu *on jõed kaugele üle kallaste 
tõusnud.” 

Aga kuidas seda arutada?“ küsis Tähni. ,On sul 
mõni konkreetne ettepanek? Või projekt?” 

Tamm raputas oma tugevat pead: 

» »Ei, projekti mul ei ole. Ja ega projekt kõlba veele 
tammiks ette. Kui meie veetõusu ei peata, oleme heinast 
ja osast viljast lahti. Tuleb nõu pidada, mida ette võtta. 
Kui meie parteikoosolek seda ei aruta, kes siis muu?” 

Ta laiutas käsi ja vaatas küsivalt «igaühele, endal 
imestus hallides silmades: kuidas küll teie nii selget 
asja ei mõista? 

See on rohkem kolhoosi üldkoosoleku asi,” tõusis 
Rästas. ,,Võitlus liigveega ei ole kapsaaia rajamine. 
Peate võtma maäaparandamise oma tootmisplaani, lep- 

kaevamiseks, loodima jõe, koostama projektid, valmis- 


«tama detailkuivenduskavad. ...” 


Rästas oli väle. kõneleja ja Tamm avas mitmel korral 
suu, kuni otse Rästa kõnesse. pahvatades haaras jutu- 
järje: 

»Mis sa seal lõõritad... ° Oleme kolhoosis seda juba 


Ki 


50 


mitmel korral arutanud. Tead isegi, et jõge looditi kaks 
aastat tagasi ja et üks kuivenduskava tehti juba kodan- 
likul ajal, ainult et siis ei jõutud kavadest kaugemale, 
Aitab sellest paigaltammunisest, paneme käed külge... 
Ainult et Tuleviku kolhoos üksi ei jaksa süvendada kogu 
Kulliaru jõge... Ja siis veel Männisalu veski pais... 
See istub ka justkui kork jõel ees ja tõstab Veepinna 
kõrgele.” 

Helmi Kirkma elas Männisalus, ta tundis sealset olu- 
korda ja pidas end olevat kohustatud ütlema: 

»Saekaater töötab täie koormatusega. Inimesed vaja- 
vad laudu...” 

«Kas kolhoos leiba ei vaja?“ sähvas Tamm. 

Tähni koputas pliiatsiga lauale. 

Noh, seltsimehed, kohe esimesel koosolekul läheb 
raginaks?” ütles ta heatujuliselt. ,,See on hea ja õige — 
igaüks peab ihu ja hingega olema väljas kõige eest, mis 
tuleb rahvale kasuks. Ja maaparandus on üks sellistest, 
Aga näib, et ettevalmistamatuse tõttu meie arutlustes 
praegu kaugele ei jõuaks. Juba esimesed laused näita- 
sid, et tuleb palju välku ja müristamist, aga vaevalt 
oskame midagi otsustada või lahendada." | 

Metsaülem palus sõna. Kõik vaikisid, ka Tamm lõpe- 
tas endamisi torisemise — Remmelgas oli uus mees, mis 
tarka ta ka ütleb? Metsaülem rääkis kiirustamata: 

Seltsimees Tähnil on õigus — täna meie vaevalt 
midagi lahendaksime. Õigus on ka Tammel, et mitte 
keegi teine kui just meie peame liigvee vastu võitlemist 
arutama ja selle otstarbekohaselt lahendama. Tamm nägi 
aga ainult ohu üht poolt, ta ei pannud tähele, kuidas liig- 
vesi hävitab ka meie metsi. Lümatu ei ole lihtsalt tühi 
laik kaardil, ta tungib kogu rindel jõudsasti peale, rebides 

meie käest nii head kase- ja kuusemetsa kui ka väärtus- 
likke heinamaid ja põlde. Liigvee võimutsemisele tuleb 
piir panna nii põllul kui metsas ja sellepärast panen ette 
järgmise! koosolekul arutada nii kolhoosi põldude kui 
ka Tuliksaare metsade kuivendamist ja kultiveerimist.” 

«Kes küsimuse ette valmistaksid?” 

Kolhoosi osas Tamm, mis metsa puutub, siis peab see 
vist küll minu hooleks jääma..." 

Tähni pilutas silmi, kusjuures ta otsmikule ilmus 
kolm pikka sügavat kurdu. 

»Nii et kahes osas...?" 

»Kummaski on erinevad olud ja tingimused.” 

Tähni pilk libises küsivalt ringi. Vastuväiteid ei olnud, 
ometi Tähni ei jätkanud. Ta kulmud tõusid kõrgele ja 
näis, nagu puhkaks ta pilk kusagil kaugel-kaugel, nagu 
oleks ta unustanud koosoleku, inimesed, salakavalalt 
edasitungiva vee. Ainult hetke, siis vaatas ta juba nae- 
ratades Remmelgale: 

, Olud on erinevad, aga eesmärk sama: panna seisma 
Tuliksaare maade soostumine. Kui eesmärk on ühine, 
saab ka võitlusplaane olla ainult üks. Nii et päevakorra- 
punkt võiks kõlada umbes nii: maaparandustööde läbi- 
viimine Tuliksaare külanõukogus. Ettevalmistajaid ja 
aruandjaid aga oleks kaks: Tamm ja Remmelgas. Kas 
nii?" 

Remmelgas noogutas vaikides ja kobas taskust paäbe- 
rossikarpi. Tähnil on õigus, rohkemgi kui õigus. Oled 
mul vast kena mees ja uuendustetooja,” tõreles ta 
endaga, , vähem kui kuuga jõuad kapselduda, nii et 
kogu maailma piir nagu langeks kokku Tuliksaare mets- 
konnaga.” Ironiseeris iseendaga ja ei pannud tähelegi, 
kuidas Tamm teda vargsi uuris. Küll nägi seda aga 

Helmi, kellele ei jäänud märkamata seegi, kuidas kol- 
hoosi esimehe ennistine tusk ja umbusk metsaülema 
vastu kõikuma lõi, pehmenes ja nagu ära sulas. Ka Räs- 
tas ei saanud silmi metsaülemalt, ta ei püüdnudki var- 
jata uudishimu: küll on mees, võtab ise endale ülesande, 
mille täitmine nõuab uurimist ja kalkuleerimist, nõuab 
julgustki, sest vaevalt jääb kokkupõrge Osmusega tule- 
mata, kui leitakse olevat tarvilik avada Männisalu veski 
tamm, on ju tema kohakaasluse alusel veski juhatajaks. 

Koosolek jätkus. Rästas tegi ettepaneku kuulata 
tutvumiseks uue liikme, metsaülem Remmelga elulugu. 
Kõik vaikisid tähelepanelikult. 

«Elulugu ei ole mul pikk,” alustas Remmelgas. ,,Sündi- 
sin Järvamaal 1916. aastal. Isa oli metsavaht, elas umbes 
samasuguses urus nagu Surru Nugis. Harjusin maast- 
madalast metsade üksindusega, küllap sealtsamast on 
pärit mu nõrkus metsa vastu. Peale külakooli lõpetasin 
Paide Keskkooli ja selle järel astusin Tartu Ülikooli. 
Ülikooli lõpetamisest ei tulnud aga rnidagi välja, selleks 
oli isa rahakott liiga õhuke, kuigi suviti töötasin met- 
sas — küll kraavikaevajana, küll metsahindaja abili- 
sena, küll puulõikajana. Kui olin ajateenijaks kodanliku 
Eesti sõjaväes, suri isa ja ma jäin senisest vähesestki 
toetusest ilma. Siirdusin Tallinna, kus pärast pikki keerd- 
käike leidsin väikese koha kunstsarvetööstuses. Juba 
Tartus võtsin osa töölisühingu ringide tööst, Tallinnas 
liitusin ametiühingutega. Sellest jätkus, et politsei sil- 
mis olla punane ja kahtlane. Linnaelu jäi mulle ometi 
võõraks ja kaugeks, kõrvus ei kustunud metsade kohin, 
ja ma kogusin raha Voltveti metsakooli astumiseks, et 
õppida vähemalt metsnikukski. Nõukogude korra keh- 

testamine tõmbas sellele esialgu kriipsu — Tallinnas 
vajati igat paari käsi. Töötasin ametiühingu komitees, 
1941. a. aprillis sai minust parteiliikme kandidaat, mõni 
kuu hiljem — sõjamees. Järgnevaist aastaist võiks rää- 
kida palju, kuid nad on kokkuvõetavad ka vähestesse 
sõnadesse: tagala õppepäevad, rännakud, lahingud, üle 
Peipsi Eestimaale, mandrilt Saaremaale, hiljem Kurasse. 
Mind demobiliseeriti ohvitserina ja ma sõitsin otse väe- 
osast metsatehnikumi. Ma ei rünnanud —õppetükke 
vähema hooga kui fašistide dzotte, lõpetasin tänavu ja 
mind määrati Tuliksaare metsaülemaks... Näete, ma ei 
ole seni just suurt korda saatnud, tähendab, mul tuleb 
hoolikalt töötada. Ma tean, kui hindamatu ja asenda- 
matu varandus on mets. Ma tunnen vastutuse suurust, 
mille «toob kaasa selle rahva rikkuse hooldamine, valve 
ja ratsionaalne majandamine. Nõukogude kool on mind 
varustanud teadmistega, ma töötan mulle kõige läheda- 
semal ja armsamal alal, — mis on siis loomulikum, kui 
et rakendan kõik oma oskused, kogu oma jõu mulle 
usaldatud ülesande täitmisele...” 

Remmelga sõnadele järgnes lühike vaikus. Küsimusi 
kellelgi ei olnud ja Rästas teatas, et minnakse päeva- 
korras edasi algorganisatsiooni sekretäri valimisele. 

Millised on ettepanekud?” küsis ta. Kõigi mõtted olid 
veel Remmelga eluloo juures, ja alles Rästa teistkord- 
sele meeldetuletusele ütles Tamm: 

«Mis siin palju arutada — valime Rästa sekretäriks.” 

»Ei, ei,” elavnes Rästas. , Mina olen tööga hirmsasti 
ülekoormatud inimene... Mina arvan, et õige mees on 
metsaülem Remmelgas. Kuulsime praegu ta elulugu: 
metsaülemal on rohkesti kogemusi, ta on juba-vana par- 

teilane — kas oskame paremat sekretäri otsidagi. Eks 
ole, seltsimees Tähni?” 

Tähni tegi ükskõikse näo ja kehitas õlgu: 

»Mina ei taha teie otsust kuidagi mõjutada...” 

Tamm tõusis uuesti. 

«Ärge saage minust valesti aru. Ega ma ei ütle, nagu 
ei oleks Remmelgas kogenud ja proovitud bolševik. On, 
muidugi on. Aga ta on uus mees meie kandis, tälle on 
veel võõrad nii inimesed kui olud, tal oleks raske. Räs- 
tas tunneb iga põlvepikkust poisipõnnigi, teab, kes on 
aus inimene, kes hoiab salamahti rusikat taskus. Selle- 
pärast ma arvangi, et kõige õigem mees sekretäriks on 
Rästas...” 

Ta istus, ja Helmi tabas end mõttelt, et Tamm ei ole 
veel unustanud Remmelga käiku kolhoosiinimeste vär- 
bamiseks metsaistutamistöödele. Tamm hoiab kõike, mis 
kuulub kolhoosile või mis toob kolhoosile kasu, kümme 
korda suurema hoole ja kirglikkusega kui varem oma 
isiklikku omandit. Remmelgas häiris teda kavaga viia 
kolhoosnikuid kevadel... Helmi ei jõudnud lõpuni, ta 
lausa ehmus, kui Tähni täiesti ootamatult 'küsitausega 
tema poole pöördus: 

»Mis arvab seltsimees Kirkma?” 

“Mina olen ainult liikmekandidaat...” kogeles Helmi. 

«Kuigi teil pole hääleõigust, tuleb Järiiludasi LAA 
osa võtta,” vastas Tähni. 

Ei olnud kuhugi põigelda, sest kõik ootasid. Helmi 
püüdis kiiresti korrastada oma õige segamini paisatud 
mõtteid... Remmelgas oli viimaste ' nädalate jooksul 
põhjustanud metsapunktis küllalt palju vastukäivaid 
mõtetevahetusi. Täna kõneles ta siiralt ja südamesse- 
tungivalt, ent kas vähe on inimesi, kes sõnade kassi- 

kulla välise lihvi alla peidavad auahnuse ja kitsa indi- 
vidualismi, et iga hinna eest oma positsioone kindlus- 
tada... Aga võib-olla on ta siiski niisama otsekohene, 
aus ja sõbralik inimene, nagu jätab endast esimese 
mulje...? Jõudmata oma mõtteis selgust luua, ütles 
Helmi katkendlikult: 

Ma arvan... arvan, et õigus on Tammel... Remmel- 
gas on uustulnuk, elame, õpime teda rohkem tundma, 
eks hiljem või valida." 

Tähni näksis hammastega alumist huult. Rästas vaa- 
tas küsivalt ja pisut nõutult õlgu kehitades tema poole. 
Tamm nägi seda, ümises endamisi — ahaa, olite kokku 
leppinud Remmelgale. Aga kui see mees on parteiorga- 
nisatsiooni sekretär, kihutab ta kibekiire! külviajal kogu 
kolhoosi metsa, — tunneme juba selliseid fanaatikuid. 

Jäigi kaks kandidaati — Rästas ja Remmelgas. Rästa 
poolt anti kaks, Remmelga poolt üks hääl. Kõik surusid 
Rästa kätt, senine külanõukogu esimees ja nüüdsest 
peale ka partei algorganisatsiooni sekretär tõrjus neid: 

»Mis te nüüd... jätke juba...” 

Vaevalt keegi mäletas, millal viimati kuuldi Rästast 
sõnu kobavat. Jah, algul küll, just päris hakatuses, kui 
puutöömees Karl Rästas valiti Tuliksaare külanõukogu 
esimeheks. Kui tal tuli esimest korda rahvakoosolekul 
esineda, oli ta kimbatuses kõne paberilt mahalugemi- 
sega. Aga Rästas kodunes kiiresti, ja niisama ruttu, kui 
ta õppis kindlalt peos hoidma külanõukogu juhtimise 
ohje, õppis ta oma mõtteid avaldama mitte ainult ladu- 
sasti, vaid ka arusaadavalt ja ilusasti. Külarahvas armas- 
tas kuulata oma külanõukogu esimeest ja küllap selles 
oli suur osa edu saladusest, mis terve rahva nii üks- 
meelselt Tuliksaare külanõukogu ümber liitis. Aga nüüd- 

sama Rästas kogeles ja kobas sõnade järele nagu oma 
esimesel esinemisel. 

»Mina tõepoolest ei ole väärt nii suurt au... Ma 
oskan hinnata usaldust, mida partei minule on näida- 
nud... ma ei väsi, et olla selle usalduse vääriline...” 

Arutati veel järgmiste koosolekute läbiviimise aegu ja 
päevakordi ja siis kuulutas Rästas koosoleku lõppenuks. 

Tähni teatas, et jääb õhtuni külanõukogusse, et õpe- 
tada Rästale uue organisatsiooni elu korraldamist. Ta 
pakkus Remmelgale kojusõiduks hobust, aga see tõrjus 
otsustavalt. Selle poolteise kilomeetri pärast, liiati et ta 
kavatses minna ringiga üle laoplatsi. Tähni oli huvita- 
tud metsaülema tööst, lõpuks päris, kuidas on kujune- 
nud vahekord metsapunkti juhatajaga. 

»Ei ole temaga isiklikult kokku puutunud,” põikles 
Remnielgas otsesest vastusest kõrvale. 

»Osmus on energiline mees, murrab nagu lumesahk. 
Rabistab ehk mõnikord liiga, aga on toonud meie nur- 
gale rohkesti kuulsust ja kiitust. Kuulsin, nagu oleks 
teie vahelt must kass läbi jooksnud?” 

«Nii?” tõusid Remmelga kulmud. ,,Teil on kiireid 
informeerijaid — mehed pole kohanudki, aga juba kass 
platsis. Ma ei tea midagi mustast kassist, ei oska paljut 
öelda ka koostööst Osmusega. Kontakt saab ju olla. 
ainult vastastikune...” 

»Ma tean üsna vähe metsaasjandusest, mul oleks 
raske ütelda, kummal teist on õigus. Võib-olla kisute 
mõlemad liiga tugevasti omapoolset ohjaharu? Kui vaba 
päeva leiate, sõitke täitevkomiteesse, jutustage sellest 
kõigest mulle lähemalt.” 

»Seltsimees Remmelgas tahab metsapunktil hinge 
kinni pigistada,” pistis lähedalseisnud Kirkma sekka. 

Remmelgas pööras kiiresti pea ja vaatas uurivalt ja, nii 
näis vähemalt žfelmile, pilklikult naisele. 

»Väljendute “teravalt, seltsimees Kirkma,“ vastas 
metsaülem. ,Kiirus on voorus, aga enne otsustamist 
peaks tundma vastaspoole argumente.” 

Remmelga sõnadesse oli peidetud väike kibestumine. 
Üks ja teine, eriti aga metsapunkti-rahvas näis suhtuvat 
temasse mingi allasurutud, peidetud vaenulikkusega. 
Keegi ei öelnud lausa välja, kuid see kostis toonist, 
vilksatas silmavaateist. Ent ta vabanes kiiresti oma 
kibestumisest, tõreleski endaga — ennäe kus leidis põh- 
juse ja aja ninakirtsutamiseks! Nähes, kuidas Kirkma 
endasse tõmbub — küllap ta pisut vist haavuski —, 
sai ta oma hea tuju tagasi ja lisas nokkivalt: 

»Solvusite? —Asjatult. Meie teiega peame kokku 
hoidma.” 

»Miks meie...“ hämmeldus Helmi. 

Meie töö moodustab terviku, sellepärast. Mina kas- 
vatan ja hooldan, teie raiute ja annate edasi tarbijale. 
Mis sest välja tuleks, kui üks oleks vähk ja teine luik?” 

- Tamm nihkus lähemale. Tal oli jopp juba seljas, läki- 
läki vasakus peos. Jäi Kirkma ja Remmelga vahele 
seisma; pöördus kärarikkalt viimase poole: 

Meil on mõni kolhoosnik, kes viriseb: vesi ja üle- 
ujutus on looduseseadused, inimene on nende vastu 
abitu. Mis sina sest arvad? 

Tammel oli kaval ilme ja see nakatas Remmelgat. 
Kolhoosi esimehest hoovas nii palju värskust ja jõudu, 
et raske oli selle ees ükskõikseks jääda. 

»Ah et mis arvan?“ venitas Remmelgas pead ühele 
õlale kallutades. , Muudame Tuliksaare viljasalveks - ja 

ilupargiks, eks kuulame siis, mis laulu laulavad soo- 
kummardajad ja looduse paratamatuse prohvetid.” 

Tamm laksatas peopesaga Remmelgale vastu käsi- 
vart, nii et metsaülem kartis luud murduvat. 

«Mehe jutt. Aga Tähnil oli õigus selle ühise võitlus- 
kavaga, oli ju?” Ja kui Remmelgas noogutas, küsis 
»Millal asume sõjaplaane koostama?” 

«Käin enne veel korra ülal Lümatu pool, et vaenla- 
sega silm silma vastu seista: Pärast seda tulen kohe 
kolhoosi, teeme ka seal põhjaliku ülevaatuse. Siis on 
juba lihtsam välja nuputada, kuidas ja kust alata.” i 

«Ära kaua oodata lase. Jõel näib tänavu kiire olevat. 
küllap tunneb oma võimupäevade lõppu lähenevat. 
Nägemiseni.” 

Läks, ja ruumis jäi vaikseks. 

«Meil nagu oleks ühine tee?* vaatas Remmelgas 
Kirkmale. ,,Mis oleks, kui läheksime koos?“ Ta teadis 
Helmi vimmast enda vastu ja ei uskunud, et tüdruk 
nõustub, ning rõõmustas tema.peanoogutusest seda roh- 
kem. Päeva sündmused täitsid teda kõige pakitse- 
vamate tunnetegä. Ta tundis partei jõudu, oli elanud 
kaasa päevi, kus kõige lootusetumana näivate lahingute 
käigu otsustas edukalt bolševike ettetung: edasi, ainult 
edasi! Mis olid selle kõrval lahingud, mis tuli lüüa 
Tuliksaare mail? Sellisel päeval üksi olla tundus koor- 
mav ja rõõmsana aitas ta Helmile mantli selga. Helm: 
imestas isegi, et oli Remmelgale noogutanud, see polnud 
sugugi tema moodi; aga kord juba ,,jah” ütelnud, olnuks 
veider jälle ära ütelda ja nii nad lahkusidki Tuliksaare 
külanõukogust kahekesi. 

Remmelgas käitus Helmi arvates kummaliselt. Ta 
nagu ei pannud Helmit tähelegi, ainult ruttas edasi 

hõlmad tuules lipendamas. Ta tegi ettepaneku minna 
otse üle teedevahelise kolmnurga ja vastust ootamata 
haaras Helmi käest ja hüppas üle veel lumega täidetud 
kraavi. Kraavikaldail ajasid pruunikad pajupõõsad 
valgetopsulisi oksi harali. Puhmaste alla jäänud lumi oli 
kohev ja kerge. Kollasepugulised ja mustapealised tiha- 
sed vuristasid segajaist kaugemale. Üle lageda näkku- 
puhuv tuul oli soe ja paitav, nagu ei olekski alles 
aprilli algus. Ülal kõrgel tõmbas hiireviu laiu kaari. 

«Milline kõrbetunne siin on,” puristas Remmelgas. 
Metsapunkt on olnud halastamatu.” 

»Kaldute romantikasse, seltsimees metsaülem. Vaatate 
metsale ühekülgselt, ainult enda vaatevinklist. Unustate 
selle, kelle jaoks mets kasvab, unustate tarbija.” 

«See on ränk süüdistus.” 

Teie süüdistus meie vastu ei ole vähem ränk. Peate 
meid mingeiks halastamatuiks laastajaiks...” 

«Pean, tõsijutt, pean...” 

«Aga Osmus ütleb, et olete kangekaelne inimene, kes 
ei arvesta tegeliku eluga. Teie ei märka, millist vaeva 
siia on maetud.” Pole olnud pühapäevi, on Ifsa võetud 
öödest, ei lumi ega pori, ei tuisud ega sajud ole tagasi 
hoidnud, kui oli tarvis inimesi tööle suunata, valmis- 
materjale vastu võtta. Seal tulete teie ja kirtsutate kor- 
raks nina — kõik praht, valesti tehtud kahjurlus!” 

Helmi süttis rääkides. Remmelgas ei suutnud varjata 
väikest imetlust. Meenus, et üks logardivõitu talumees, 
kes oli oma normitäitmisega hiljaks jäänud, nimetas 
meister Kirkmat tumedajuukseliseks naiskuradiks, ja ta 
naeratas. Kui ainult kõik nii tuliselt õiguse eest väljas 
oleksid, kui kõik nii suure vaimustusega oma töösse 
sukelduksid! 

«Ega meie ometi tülli lähe?“ pistis Remmelgas käe 
tüdrukule kaenla alla ja tõmbas ta endaga koos edasi 
liikuma. 

Ab siis nii! välgatas Helmi silmis, kui ta tundis Rem- 
melga sõrmede survet oma käsivarrel. Selleks siis kogu 
manööver. Mehed! Kõik nad on nagu ühe vitsaga löö- 
dud, ainult et üks piirab kaugemakaareliselt, ilukõneli- 
semalt, teine ründab otsesemalt... 

Mitmel korral valmistus ta metsaülema kätt ära lük- 
kama, aga Remmelgas käitus nii enesestmõistetavalt, et 
jättis. Metsaülem hüppas oma jutuga Kulliaru kännus- 
tikelt Pärnumaa põlismetsadesse, kus oli käinud prak- 
tikal. Tal oli nii huvitavaid tähelepanekuid puudest, 
putukatest, lindudest, loomadest, ta sõnadest hõõgus nii 
siirast armastust metsade vastu, et Kirkma jäi kuula- 
tama... 

Remmelgas imestas iseennast. . Tõepoolest, keegi ei 
tunne end hauakünkani. Pidas ta ju sõnakõlksutamiseks 
mõtteavaldusi, et iga inimene otsib aeg-ajalt kellegi, 
kellele hing tühjaks puistata, vähemalt pidas end üheks 
neist, kellel selleks ei ole mingit vajadust. Aga nüüd 
lobises, aina lobises, ja veel kellele? Naisele, kellel tema 
vastu arvatavasti on vimma ja kelle kangekaelne Osmuse 
kaitsmine ei teinud teda sümpaatseks Remmelgalegi. 

Nad ei sallinud hästi teineteist, aga Kirkma ei ütel- 
nud ,ei“, kui Remmelgas kutsus teda pooleks tunnike- 
seks jalgu puhkama. ,,Pühitseme tänast päeva,” lisas 
metsaülem. Usaldus vallutas tasapisi Kirkma, kuigi ta 
ise seda ei tunnistanud ja end sellega vabandas, et 
tahab näha, kui kaugele uus. metsaülem kavatseb 
minna. Fe * | 

Remmelgas ei lasknud oma kavadest esialgu midagi 

välja paista. Ta nihutas kirjutuslaua tagant Helmile oma 
käsitugedega tooli, et külalisel oleks mugavam. Ta 
kahetses, et peab külalist vastu võtma tööruumis ja 
mitte elutoas, sest viimane on esialgu lage nagu kop- 
pel. Ta tõi pooliku pudeli kürdamiri ja kaks klaasi. 

«Peate vabandama, et need väga vähe sarnanevad 
veiniklaasidele,” ütles ta kandilisi jalata viinaklaase 
täites, aga mul on vähe aega ja veel vähem võima- 
lusi olnud oma majapidamise esinduslikkuse eest hoolit- 
semiseks. Noh, joogem. Tõstame klaasid... Mis oleks, 
seltsimees Kirkma, kui tõstaksime klaasid meie sõpruse 
terviseks?” 

Helmi Kirkma jälgis tähelepanelikult metsaülema sõnu 
ja liigutusi. Ta ei olnud endaga rahul. Milleks laskis end 
üldse siia meelitada? Ja istus vagusalt nagu talleke. 
Muidugi julgustab see ainult Remmelgat, kes võib-olla 
kogu 'aeg endamisi muheleb, et siis selline ongi Tulik- 
saare metsade kaktus. 

«Millisest sõprusest te mõtlete?” veeretas Helmi, kan- 
dilist klaasi sõrmede vahel. 

«Millisest? Kahe bolševiku sõprusest. Ei-ei, ärge 
arvake, et kardan Osmust ja püüan kavalusega tema 
leerist inimesi enda poole meelitada. Olen palju kuul- 
nud teie väsimatusest, teie vaprusest tööl. Mis on loo- 
muülikum, kui et kaks oma elu nõukogude võimu teeni- 
miseks pühendanud inimest elavad sõpruses? Tõelises 
suures sõpruses? Proosit!” 

Tõusis kaks kätt, tuhmilt kolksatasid kohmakad klaa- 
sid. 

Sellel kummalisel õhtul rääkis peaaegu ainult Rem- 
melgas. Ta jutustas kõigest. Sõjast, õpingutest, metsa- 
dest. Ladus Helmile sülle oma putukatekogu klaaskas- 

tid. Kirjeldas elavates värvides Tuliksaare metskonda 
tulevikus. Kuivendatud, hooldatud, metsaalused puhtad, 
sirged puud rivis nagu sõdurid. Helmi närvipinge lõdve- 
nes, ta unustas ettevaatuse, poetas küsimusi, turtsatas 
naerma Remmelga lõbusate vahemärkuste puhul. 

Kui Remmelgas Helmi koju saatis, oli juba pime. Tuul 
oli vaikinud, ilm jahenenud. Jalgade all pragises õrn 
jääkirmetis, Ülal vilkus tillukesi tähetäppe. Suur öö- 
lind lendas tiibadega sahistades üle nende peade. Lao- 
platsil undas automootor, ja pööret tehes joonistasid 
laternad nagu prožektorid sinkjasmustas õhus laiu val- 
gusekaari. 

Nad kõndisid vaikides. Remmelgas astus erksalt ja 
kergelt, vaadates üles ja oodates, et langeks mõni täht, 
tuline saba põiki üle taeva. 

Väravas surus Remmelgas tugevasti Helmi kätt. 

«Head ööd! Loodetavasti ei tüüdanud ma teid väga.” 

Helmi jõudis vaevalt head ööd vastata, kui Remmel- 
as juba sammude krigisedes kadus ööpimedusse. 

IV PEATUKK 


Tuliksaares oli kunagi olnud karjamõis, mille vanas 
pikas eluhoones, mida palju kordi oli ümber ehitatud, 
paigatud ja kohendatud, asus nüüd Tuliksaare metsa- 
ülem ja tema kantselei. Mõisahoone oli palju öelda, sest 
see oli pikk, lai, madala katusega, paljude uste ja kit- 
saste akendega hall ja näotu maja — oli ta ehitatud ju 
ulualuseks ainult karjamõisa valitsejale ja talitajaile. 

Metsaülema kabinet asus nurkmises toas, mille kahele 
poole avanevad aknad olid murtud laiemaks ja kõrge- 
maks ning näisid oma valkjate, värvimata raamidega 
nagu kandiliste prillidega silmad seinapalkide tume- 
hallis näos. Seest olid palgid tahutud ja kehra papiga 
üle löödud, millest ruum tundus valgemana” ja kõrge- 
mana kui tegelikult oli. 

Otsaga vastu akent seisis vanastiilne, nikerdatud, 
ülalpool paisuvate jalgadega tumepunane laud. Ta sobis 
oma ealt ja ilmelt majaga, milles ta asus. Kõik muu, mis 
sisustas ruumi — laud teise akna all, toolid, lahtine 
raamaturiiul —, kõik oli hoopis lihtsam, sirgjoonelisem 
ja noorem. Remmelgale oleks meeldinud lihtsam ja asja- 
likum laudki, kuid vana mahukad sahtlid ja suur pind 
olid asendamatud. Metskonna kantselei põdes veel noo- 
rusehaigust. Kui 1947. aastal ühest Metsatööstuse Minis- 
teeriumist loodi kaks ministeeriumi, anti Kulliaru metsa- 

punktilt uuele Metsamajanduse Ministeeriumi Tuliksaare 
metskonnale üle kõige vanemad mõööblitükid, nii nagu 
hobusegi aastatekoorem, kelle metsapunkt loovutas, 
oli suurem kahest tosinast. Metsapunkt jäi võimsamaks, 
seda suurendas Osmuse aktiivsus ja metsaülema kohu- 
setäitjaks määratud Pitkaste loidus. 

Remmelgas tundis igal sammul kammitsaid endisest 
süsteemist, kus metsavahid olid ühtlasi ja enne kõike 
metsatööstuse teenistuses. Mõnikord haarasid Remmel- 
gat isegi kerged jõuetusehood. Oli tunne, nagu vajuks 
töö lainetena üle pea kokku, mattes metsaülema enda 
alla. Pitkaste oli osanud korda saata asjaajamise radi- 
kaalse lihtsustamise, jättes pooled aruandedki koosta- 
mata, rääkimata hädavajalikest ülevaateist, tabeleist ja 
kaartidest. Remmelgal tuli sageli esimesi vagusid ajada, 
nagu metskonna töö rajamisel. Metskonna kaardil, mille 
ta oli tõmmanud enda selja taha seinale, oli veel palju 
valgeid laike. Ta ei usaldanud hästi Pitkaste suusõna- 
lisi andmeid, tal oli juba kogemusi faktide vabast käsit- 
lemisest metsniku poolt ja tahtis seepärast kõike ise koha- 
peal kontrollida. Isegi metsakultuuride raamatusse olid 
sissekanded tegemata, nii et Remmelgal oli metskonna 
olukorrast olemas ainult üldpilt. Uhe või teise kvartaali 
metsa vanusest, raieküpsusest ja kvaliteedist oli tal veel 
nii lünklik ülevaade, et julges 'ainult suurima ettevaatu- 
sega koostada metsa kasutamise kavasid. Kui Remmel- 
gas sellest kõigest Pitkastele kurtis, võttis see ettehei- 
tena mõeldu endale kiituseks ja tutvustas lahkesti oma 
töösüsteemi: 

»Ma pole kantseleirott! Kirju jooksis iga päev kilode 
kaupa kokku, hea kui jõudsin nad kuidagi sorteerida .. 
Ikka kahte hunnikusse — väiksemas need, milledele 

tõepoolest mitte kuidagi vastamata jätta ei saanud, aga 
suurema kuhila pistsin kõige alumisse laualaekasse. Kas 
märkasite, kui mahukate sahtlitega laua ma teile päran- 
dasin?" 

Kui pärast sellist õpetust Remmelgas tutvustas Pit- 
kastele eilukutsutava mitšuurinliku õpperingi kava ja 
ringist osavõtjate nimekirja, krabistas metsnik kaua 
tikutoosiga, enne kui silmi pilutades ja peopesaga hõre- 
daid juukseid siludes ümises: 

»Nii et... jälle uus koorem turjale.,.?' 

Õppimine ei tohiks olla koormaks,“ vastas Remmel- 
gas leravalt. 

Õppimine on muidugi väga hea asi...” veeretas 
metsnik suitsurõngaid lae poole. ,Aga kas mäletate 
anekdooti mustlasest ja tema hobusest?” 

Remmelgas noogutas. 

Pitkaste naeris kõhinal, küllap lõbustas end mustlase 
juhmuse üle, kes igal päeval oma setuka koormat suu- 
rendades ei jõudnud küllalt imestada, kuidas just see 
üks telliskivi, mille ta järjekordselt lisas, hobuse elu 
lõpetas. Ta vaikis siis järsult ja oma säärikute läikivaile 
ninadele vaadates küsis: 

«Kas minusugune .., äratõugatu tohiks teile nõu 
anda?” 

Remmelgas kuulatas tähelepanelikult. Tuliksaarde tul- 
les oli ta kõige suuremat ebamugavust tundnud kohta- 
mise pärast Pitkastega. Senine metsaülem, küllap peab 
teda kohalt väljasööjaks. Talle oli suureks kergenduseks 
Pitkaste muretu, lõõpiv suhtumine enda alamale ameti- 
kohale viimisse. Vähemalt ükski sõna ega liigutus ei 
reetnud, et ta oleks solvunud või peaks oma ebaedus 
süüdlaseks Remmelgat. Ta kunagi ei «tikkunud uut 

metsaülemat õpetama või juhatama ja seda uudishimu- 
likumalt noogutas nüüd Remmelgas. 

Ärge lisage meie koormale uut kivikest. Tahtsin juba 
varem küsida — kuhu te nii hirmus kiiresti kihutate? 
Tuli põletab ühekorraga, inimene mõjub pikkamisi. Aga 
teie? Tahate kõik ühe kevadega uueks muuta...” 

Hirmus palju on halvasti... ja veel rohkem on tege- 
mata...” E 

Selle , halvasti“ all mõtlete raielanke?” 

«Teie ei hakka mulle ometi tõendama, et raielangid 
on õieti ja otstarbekohaselt asetatud?” 

Pitkaste õngitses taskust pika, saarepuust väljapuuri- 
tud, keerulise põletatud mustriga pitsi ja keeras lühike- 
seks imetud plotski sellesse. Ta näis aega veetes kaa- 
lutlevat, mida ütelda. Paaril korral tõusid ta rasked sil- 
malaud ja Remmelgas tabas metsniku uurivat ja samal 
ajal kõhklevat vaadet. 

»Ehk oli terake õigust minulgi... antud olukorras,” 
katkestas Pitkaste lõpuks vaikuse. ,,Uleüldse — milleks 
endale ise üleliigseid sekeldusi juurde tõmmata, kui 
neid selletagi iga minut kaela sajab? Targu sõidad, kau- 
gele jõuad — ütleb vanasõnagi. Inimene ei ole eesel, et 
aina veab ja veab...” Mõtted jooksid tal sõlme, sõnad 
sassi, ta peatus, aga kui metsaülem ainult istus ja Vaa- 
tas, jätkas katkendlikult: »Tunnike puhkust ei tohiks 
olla patt... Pisut mugavustki, istuda raadio juures.., 
või klaasike viina...” 

Pitkaste nihutas end ühelt tooliservalt teisele: Ta oli 
juba küllap oma viis minutit järgemööda tõsine ja see ei 
olnud sugugi tema, iga lause tagant hambaid paljastava 
loomuse, moodi. Ta näis oma mugavustefilosoofiat õigus- 
tada püüdvat. ,Kas otsivad selles väljapääsu ärganud 

südametunnistuse piinad,” mõtiskles Remmelgas, Või 
taotleb ta kellegi õhutusel kaugemaid eesmärke?"“. Rem- 
melgas heitis viimase mõtte kõrvale, — kellel oleks 
selleks vajadust? Ja Pitkastel oli selleks ka liiga otse- 
kohene ja murelik ilme. Aga ometi jäi metsnikus toimuv 
talle mõistatuseks ja kahetsusega märkas ta, kui vähe 
ta veel tunneb metskonnas töötavaid inimesi, nende mõt- 
teid, lootusi, unistusi. Uuris ja päris metsa ning puude, 
loomade, putukate ning liblikate järele, kuid inimesed 
kippusid jääma kahe silma vahele, justkui oleksid nad 
haaratavad ja mõistetavad üheainsa pilguga. 

Kui Remmelgas püüdis küsimustega tungida Pitkaste 
mõttemaailma, tõmbus metsnik siilina kerra ja hüppas 
tagasi oma lõõpivale jutulaadile. Kaugemale nad ei 
jõudnudki ja lahkusid teineteisest jahedalt, nagu tusa- 
selt. 

Remmelgas vaatas kardina varjus seistes Pitkastele 
järele. Metsnik seisis porilombilisel, halvasti kruusata- 
tud teel ja pööras pead kord Kulliaru, kord Männisalu, 
oma kodu poole. Ta näis kaalutlevat, kuhu minna. Nöö- 
pis otsustavalt hõlmad kinni ja hakkas minema Männi- 
salu poole. Jõudis astuda vaevalt kümmekond sammu, 
kui uuesti peatus, kõhkles, siis hoogsalt käega lõi, 
ümber pöördus ning pikkadel sammudel Kulliaru poole 
tõttas. 

Pitkäste kadus majanuka taha, kuid metsaülem seisis 
veel kaua akna all, nagu uuriks ta, kas ühtlases tume- 
hallis taevas ei ole näha helendavaid laike. Seekord ei 
olnud tal meeleski kiruda juba mitmendat päeva tihe- 
date hoogudena sabisevat vihma. Teda valdas tunne, et 
hoolimata näilisest lõbususest on Pitkaste ometi üksik 
inimene, kes täna kobades sirutas käe toe järele. Ja 

kuigi Pitkaste vaevalt seekord tuge leidis, — ega's ta 
muidu ei oleks pöördunud Kulliaru poole, kus töötab 
õllebaar, — soojendas see teadmine ometi Remmelga 
südant, sest nii vaevaltmärgatav kui see ka oli, oli see 
ometi tundemärk tekkivast usaldusest tema, uustulnuka, 
vastu. See teadmine julgustas Remmelgat, keda senine 
jahe, isegi vaenulik vastuvõtt omamoodi hirmutama 
hakkas, ja kui mõni päev hiljem tuli kokku tootmisnõu- 
pidamine — .esimene selletaoline metskonnas —, ei 
kohutanud teda enam jahedus, millega ta sõnu vastu 
võeti. Surru metsavaht Mihkel Nugis vaatas paksude 
kulmupuhmaste alt peaaegu varjamatu vaenulikkusega. 
Nugis oli tõepoolest vimma täis, ta ei olnud ikka veel 
leidnud sobivat silmapilku südamepuistamiseks, uustul- 
nukale tubli metsamehe-peapesu tegemiseks, ja see 
rõhus teda. Ning mitte ainult see. Nugist ärritas metsa- 
ülema oskus ilustada oma raiumisplaane metsa eest hoo- 
litsemise udukattega, Nugis armastas selgust ja kindlust, 
metsaülemas oli aga temale nii palju võõrast, uut, 
segast, et Nugis tõmbus ettevaatlikult endasse ja lükkas 
oma pealepõrutamise edasi. 

Arutati raietööde käiku Tuliksaare metskonnas. Vii- 
mastel päevadel peaaegu lakkamatult pladisenud vihm 
mähkis halli vaipa maa ja metsad, pühkis minema 
lumelaigud, ainult siin-seal varjulisematel kohtadel kõlk- 
satas hobuseraua all määrdunud jääkelts. Vedu metsast 
lõppes, üksnes teeäärsetel laoplatsidel põristasid veo- 
autod, kolkisid koormaid kinnitavad kirved ja käratse- 
sid halvast ilmast tusased laadijad. 

Remmelgas andis igaühele kordamööda sõna, palus 
jutustada olukorrast vahtkondade raielankidel. Suuri 
kõnemehi Tuliksaare metskonnas ei leidunud — vahest 

ehk ainult Ants Tüür Kulli vahtkonnast — ja nii juh- 
tuski, et kuigi ainult istuti, higistas mõnigi mees sel 
õhtupoolikul Tuliksaare kantseleis rohkem kui kiirel 
tööpäeval vahtkonnas. 

Metsaülem oli väsimatu ja järeleandmatu, Ta nagu 
ei märganudki, kuidas Pitkaste keeras oma pikad jalad 
tooli alla ja teab mitmendat korda hõõrus suure mütsi 
kareda põhjaga oma hiljuti raseeritud põski, vaid tun- 
gis aga peale: 

Edasi! Edasi!” 

Edasi?" torises Pitkaste, nägu õhetamas nagu pärast 
saunaleili. ,,Küsige Osmuselt, tema on metsapunkti 
ülem, mitte mina.” 

»Arvate, et metsnikule on ükskõik, kui palju valmis- 
materjale on veel metsa jäänud?' 

Muidugi. Mets on punktile üle antud ja meil pole 
sellega enam pistmist...” 

Pitkaste laiutas käsi ja vaatas abiotsivalt metsavahti- 
dele, aga igaüks oli ametis meeldetuletamisega, kuidas 
on olukord tema vahtkonnas. Ei võinud teada, kellele 
järgmisena suunab oma terased silmad uus metsaülem. 
Vaikus venis ja venis. Pitkaste mõistis, et metsaülem 
ootab temalt veel midagi, ja mitte päris hästi mõistes, 
mida just, lisas: 

»Lank nr. 126 on igatahes puhas...” 

Puhas?" vaatas Remmelgas üles. 

,Osmus ütles, et ta lõpetas seal...” 

Nugis nohises kuuldavalt. Talle meenus pahanduste- 
rida, mis oli seoses langiga nr. 126. Ta vaidles selle 
raiumisele-võtmise vastu — kuusik ei olnud veel täis 
kasvanud. Aga see oli tema vahtkonnast teele kõige 
lähem ja jäi seetõttu kirve alla. Praakeriks oli sel lan- 

gil raiekohustuse eest metsapunktile palgaliseks puge- 
nud kulakuvõsu ja temale oli ükskõik, kas känd oli 
kooritud või mitte. Veoga venitati seal samuti, kuigi 
Nugis praakerit mangus, et see saadaks hobusemehi. 
Kurtis lõpuks Kirkmale, see tõi vedajad kohale, aga 
ühel päeval olid kõik jälle kadunud, jättes raiestikku 
veel suurema korratuse kui seal oli varem. 

Nagu oleks metsaülem märganud Nugise kibelemist, 
pöördus ta metsavahi poole: 

Kas on nii, seltsimees Nugis? 

Metsavaht kõhkles. Kuidas vastata? Kui öelda, et kõik 
on tühi jutt, et raiestik on risus ja räsus, kõlaks see 
kaebusena metsniku, endise metsaülema peale. Ja kas 
Remmelgas ei tee mõnd metsajäänud notti liiga täht- 
saks? Milline häda, nagu sokk kahe kuhja vahel! Kuigi 
Nugisele oli alati vastumeelt olnud Pitkaste lõõpiv üks- 
kõiksus ja tema nõrkus viina suhtes, oli tusk uue metsa- 
ülema vastu tugevam ja ta ümises: 

Kui metsnik ütleb, et lõpetas...” 

Remmelgas sähvas poolelt sõnalt vahele: 

»Millal käisite viimati seal?" 

Üleeile.” 

Remmelga pilk peatus Nugise pea kohal seinal. ,,Mis 
temp see nüüd,” mõtles metsavaht, ,,mida ta küll nii 
teraselt uurib?" 

«Vaadake korraks selja taha,” viipas metsaülem. 

Nugis katsus, kuid kael ei andnud nii palju pöörama, 
ja ta tõusis. Seinal oli suur pilt jämeda peaga putukast. 

»Noh, ja siis?” ümises Nugis. 

«Tunnete? 

«Ega ma ole mõni madrus, et ei tunne üraskit.” 

»Solvusite?“ . Remmelga sinised silmad olid lõbusad, 

nii lõbusad, et Nugisel keeleots sügeles, aga ta ei leid- 
nud parajat soolast ja torkavat sõna. Sobivaid sõnu 
otsides unustas ta enda seisma. 

»Ruttate liiga,” jätkas metsaülem. ,,Solvumisega nimelt. 
Aga istuge ometi...” 

Nugis laskus toolile, et hetk hiljem uuesti tõusta. Ta 
teeskles, nagu uuriks veel kord putukat. Oli plakatit 
näinud lugematuid kordi, tal oli seesama elutoa seinal, 
aga metsavaht Nugis ei ole koolijõmpsikas, kes tõuseb 
ja istub kamandamist mööda. 

«Raiesmikul nr. 126 lõpetati, tõsi küll, vedu,” jätkas 
Remmelgas, ,,»aga ainult selleks, et hobuseid lähematele 
lankidele saata. Nr. 126 on palke täis, teie teate seda, 
seltsimees Nugis, eks ole?” 

Metsavahil oli koerustükilt tabatud koolipoisi tunne. 
Aga enne kui ta jõudis end vastuseks koguda, hüppas 
Remmelgas juba uuele teemale. 

»Kulliaru ja Lümatu vaheline maa-ala kuulub teie 
vahtkonda?” 

«Miks ei teostatud seal läinud aastal sanitaarraiet?” 

Pitkaste, tundes, et see oli jälle kivi tema kapsaaeda, 
pahvatas: 

Kes oleks sealt pärapõrgust puid ostnud või välja 
vedanud? Mõni kuivanud kuuse- ja männijäss, mis sinna 
jäid, pole üldse kõneväärt...” 

Nugis seadis end istuma. Kuidas küll olla, mida 
ütelda? Kas seda, et ta oli sanitaarraietest nii kaua Pit- 
kastele rääkinud, kuni see oli oma suure saapakontsaga 
vastu põrandat põrutanud, et jäta kord juba oma näri- 
mine. Süda valutas, kui ta lükkas kuivanud puult maha 
pehkinud koore ja nägi selle al! üraskite korrapärast, 

nagu kunstmustri plaani järgi uuristatud käikudevõrku. 
Siginevad, kiiresti siginevad, rändavad parves edasi, 
laastavad ja hävitavad... Küll see Remmelgas on alles 
rebane, ei tule oma raieplaaniga otsekohe lagedale, vaid 
tiirleb ringiratast, valmistab pinda ette. Aga vana Nugist 
ta juba ei tüssa, oh ei! 

«teie olete kaua olnud metsavaht, seltsimees Nugis?" 

Nelikümmend üks aastat. 

nSurrus?” 

«Kõik nelikümmend üks Surrus.” Ja endamisi: ,,Ja- 
jah, see on peaaegu kaks sinu iga, ära kipu õpetama!” 

»Nelikümmend üks aastat!“ Remmelgas tõusis. Ta oli 
pikem kui võis arvata, nähes teda istumas. Tal oli seljas 
hallikas ülikond pikkade pükstega. Nugis ei tundnud 
suurt lugupidamist inimeste vastu, kes tulid metsapiir- 
konda viikidega pükstes ja läikimahõõrutud kingadega. 
Asjalikud kalifeed ja tublid säärikud — see oli metsa- 
mehe riiefus. 

«Nelikümmend üks aastat!“ Remmelgas tuli ümber 
laua. , Siis peaks olema tuttav iga puu, iga põõsas, iga 
kivi, iga metsloom...” 

«Nugis kõnnib oma vahtkonnas sügisöölgi nagu toas,” 
ütles akna ja kapi vahelisest nurgast seni vaikides istu- 
nud Küdema metsavaht Karl Kilkman. 

»Kui nii tuntakse, siis ka armastatakse. Kui armasta- 
takse, siis hoitakse.” 

Metsaülema kulniude vahel ei olnud kurdu, kuid ta 
pilk oli nukker ja see lisas ta ilmele aastaid juurde. 
Mehed ta ees nihutasid end — kuhu metsaülem sihib? 
Nugis mõtles, et praegu oleks just õige aeg öelda, et 
mis sina, tindinina, tead metsast ja selle armastamisest, 
aga nagu ikka ei leidnud ta sõnu ja kruvis ägedalt 

vurrupooli teravaks ning ülespoole — kord üht, siis 
teist. 

Ega maksa meist ikka lilleaednikke ka teha,” turtsa- 
tas ümarikunäoline Ants Tüür ja haigutas. Tal oli igav. 
Milline katsumus istuda kaks tundi järjest kuumaksköe- 
tud toas ja kõnelda — ainult puudest, putukatest, kän- 
dudest, nottidest! Ta oli metsavahtide hulgas noorim, 
pärastsõjaaegne. Vadrata võis ta tundide kaupa, ükskõik 
millest, kõige harvem metsast. Tüüri ei armastatud, ta 
jäi teiste metsavahtide hulgas niisama üksikuks, nagu 
oli üksildane kaugel Kulliaru jaama taga asuv Kulli 
vahtkond, mis oli Tüüri valve ja hoole all. Ta oli äge ja 
tujukas, vihastas kiiresti ja tõmbas siis silmad pilukile 
ning surus läbi hammaste: ,Kuidas see oli, ah?” Tulik- 
saare metsavahtide hulgas ei olnud kaklusehimulisi ja 
Tüüriga püüti rääkida nii vähe kui võimalik. 

Remmelgas pidi vastama teravalt, aga nägi üle metsa- 
vahtide nägude jooksvat tusapilve ja kiitis Tüüri takka: 

"Õige! Seltsimees Tüür leidis sobivaima võrdluse — 
oleme nagu aednikud. Milline suur rikkus on meie hoole 
ja kaitse alla antud! Iga kasutult hävinenud puu on 
rahva vara raiskamine, nagu iga kasvatamata jäänud 
puu on rahva petmine. Aga meie? Küdemal vedeleb 
vanadel laoplatsidel propse ja vineeripakke, kõik koori- 
mata. Samasugune vaatepilt kordub raielankidel, kus 
töö juba ammu on lõpetatud. Üraskid ei oska paremaid 
nuumamaid soovidagi! See pole ainus kahjurite kasvu- 
lava meie metskonnas, üheks selliseks kipub tänavu 
jääma ka lank nr. 126. Lümatu-äärsed metsad on täis 
jalal kuivanud ja tuulest murtud puid, sanitaarraiet 
pole suurem osa metsadest kogu oma elu vältel näinud. 

Kulli vahtkonnas sõi läinud kevadel männikärsakas 
pooled istutatud kultuuridest...” 

«Mis mina sinna parata sain?“ tõmbas Ants Tüür 
kaela rõngasse ja lisas naljatoonis: ,,Oleksid need här- 
rad kärsakad vähemalt varblasegisuurused, laseks püs- 
siga 

Pitkaste turtsatas, aga ettepoole kummardunud ja 
kätt kuulamiseks kõrvale abiks hoidev Nugis tegi äge- 
dalt: ,Tsst!'. , Kuidas metsaülem kõike nii hästi teab?” 
imestas ta. , On olnud siin vaevalt neli nädalat, aga rää- 
gib, nagu oleks elanud neli aastat. Ja täpselt räägib." 
Nugis unustas vurrupoole, unustas oma kavatsuse 
metsaülemale ,,põrutada". Metsaülema sõnad haarasid 
teda, ja ta vaatas kurjalt Tüürile, et see vaikiks. 

Oleksid kärsakad ka varesesuurused, seltsimees Tüür 
ei näeks neid, nii vähe näib ta huvi tundvat metsa 
vastu,” ütles Remmelgas teravalt ja nägi metsavahtide 
nägudel heakskiitu. ,Kui metsavaht Tüür ei tulnud 
kultuuride kaitsmisega toime läinud aastal, mil kogu 
metskonnas rajati uusi metsi kakskümmend hektaari, 
kuidas mõtleb ta seda teha tänavu, kui külvame ja istu- 
tame vähemalt kuus korda rohkem.” 

Kuus korda rohkem!" hüüatas Nugis ja kohkus ise- 
enda häälest. Kahtekümmet pidasid nad rekordiks, olid 
uhked ja õnnelikud, et ületasid plaani viie hektaari 
võrra, ja nüüd tuleb nooruk kusagilt koolist ja ütleb 
lihtsalt — sada kakskümmend hektaari. 

Muinasjutt!” põlastas Tüür. 

Pitkaste unustas suugi lahti. Ta mäletas, et tänavu- 
seks oli plaane suurendatud, aga räägiti ju ainult kuue- 
kümnest hektaarist. Ta ei teadnud, et Remmelgas sõitis 
metsamaijandi vahet, seletas ja tingis, kuni võeti arvesse 

tema mitmekülgselt põhjendatud nõudmised ja suuren- 
dati rajatavate kultuuride pinda. Metsamajandi direktor 
ja vanem metsaülem tegid suured silmad — nad olid 
harjunud vastupidisega, töömahu vähemaks kauplemi- 
sega, ja rahustanud oma südametunnistust hoiatusega 
raskuste ees tööjõu leidmisel, nõustusid, 

Siis torgime kõik langid täis,” ütles Kilkman vaik- 
selt. 

,Kõiki veel ei jõua, aga suuremad kännustikud küll. 
Tulevast aastast alates viime iga eelmisel aastal maha- 
võetud langi kultuuri alla. Meie ei jäta metsas midagi 
juhuse hooleks, vaid korraldame kõik vastavalt looduse 
tingimustele ja ühiskonna vajadustele.” 

Metsaülema väikest pausi kasutas Nugis: 

Kuidas jääb Surruga? 

,Ma ei saa aru — mis jääb?" 

,Kui palju külvatakse Surrus?” 

Metsaülem naeratas kavalalt. 

,Kui palju tahaksite?” 

Nugisel ei olnud tarvis mõelda ega rehkendada, ta 
teadis täpselt, kui palju tema vahtkonnas on täiskülva- 
mata raiestikke. Surru tihnikusse oli raske inimesi mee- 
litada. Pitkaste arvas, et sealses padrikus kasvab mets 
aegu täiesti iseenda ja Nugise hooleks. 

»Kakskümmend hektaari,” vastas ta. 

“Miks mitte kõikide tühjade lankide ulatuses?” 

See on kõik.” 

Kakskümmend?" Remmelgas läks laua taha ja avas 
paksu raamatu. ,,Peaks olema rohkem.” 

,Ei ole,“ vastas Nugis ja vaatas enda ette maha. 
Metsaülem ei usu teda, tal on teised andmed, aga siin 

teiste ees seletama panna, kuidas lood Surrul õieti on, 
ei oleks Nugist ka sundusega saadud. Pitkaste aga rut- 
tas oma isekasvamise-teooriat arendama: 

»Ülejäänul hakkas mets kasvama loomuliku paljune- 
mise teel. Eriti mänd on nobe tärkama, aga ka kuusk 
ja kask...” 

»Te unustate lepa ja paju, mis levivad kõige kiire- 
mini ja lämmatavad kasulikud puud.” 

Väljast kostis vali ,ptruu!”. Nugis mühatas tusaselt — 
just siis, kui jutt liigub kõige tähtsamat ja põnevamat 
rada, peab ikka segajaid tulema! Ta heitis pilgu aknale 
ja süngestus hoopis. Tänaseks on mehejutul lõpp, nüüd 
algab selline saevihistamine ja kirvepaugutamine, et 
õige metsamees topib tropid kõrvadesse. 

«Kes teda siia ajas...” ümises ta. 

Aga Pitkaste hüüdis valjusti: 

oHiljaks jäi. Selle mehe nägu oleks Remmelga metsa- 
jutluse ajal näha tahtnud.” Ta sirutas jalad ette ja mah- 
vis pika pitsi otsa pistetud paberossi, silmades varjatud 
muie: oot-oot, vaatame, mis noodil te kahekesi koos 
laulate. 

Osmus sõitis kerges vedruvankris, kõrb täkk nagu 
tulesäde ees. Ptruutas ja suksutas hobust lasipuu külge 
kinni sidudes, aga täkk pildus kapjadega kruusa ning 
kivikesi üles ja hirnus heledalt ning pikalt. See oli 
keevaloomulisim hobune metsapunktis ja et teda oli 
võimatu rakendada veoree ette, kasutas Osmus teda oma 
sõiduhobusena. ,Looma peab jalutama,“ ütles metsa- 
punkti juhataja ja sellele oli ükskõik kellel raske midagi 
kaaluvat vastu ütelda. 

Metsapunkti juhataja vajus uksest sisse, tuues endaga 
kaasa udusombuse ilma niiskust ja jahedust. Tal oli läi- 

kiv vihmamantel seljas ja pikad kummisäärikud jalas. 
Rapsas randlase vahariidese tuulekoti vastu põlvi kui- 
vaks ja käsi laotades hüüdis: 

»Näib nii, nagu oleksin sattunud koosolekule?" 

Metsaülem astus talle paar sammu vastu. Nad nägid 
teineteist esmakordselt ja ometi tundus Osmus Remmel- 
gale vana tuttavana — just sellise tugevana, energilisena 
ja valjuhäälelisena kujutles ta Kulliaru metsapunkti 
juhatajat. Ta sirutas Osmusek käe: 

Vist seltsimees Osmus? Tere, olen Remmelgas. Meil 
on tõepoolest koosolek, aga jutt on metsast, nii et palun 
istet võtta.” 

»Ma segan...” 

Aga ei — me katkestame metsa hooldusküsimuse 
arutamise ja läheme üle eeloleval talvel raiumisele tule- 
vate lankide asetusplaani läbivaatamisele.” 

«Neetud metsaülem, kas ta meelega ei vedanud mind 
sellesse lõksu, kui eile mu telefonikõnele vastas: ,,Tele-> 
foni kaudu on kõike raske arutada, astuge parem 
homme metskonna kantseleist läbi!” Nimetas just õhtu- 
poolikut, — kas siin on tegemist ainult juhusliku kokku- 
sattumisega?” Osmus kaotas hetkeks kindluse — kõigi 
nende metsavahikäbide ees ei saa ju probleeme arutada 
otseselt, nagu mees mehega. Ta põikles: 

»Raiumiseni on veel palju aega, vanadki osalt lõpe- 
tamata...” 

Aga langid tuleb sisse ajada juba nüüd.” 

Osmus taganes veelgi: 

«Õige raiefondi eraldamine on kaalukas ja tähtis küsi- 
mus. Sellepärast, mõtlen, on parem, kui enne ettekan- 
net koosolekul kogu probleemi kahekesi läbi töötame.” 

»Mitu pead on ka alguses toekamad kui kaks...” 

Osmus riputas vihmamantli ukse kõrvale naela otsa, 
tõmbas tühjaltseisva tooli metsavahtide rivist ettepoole, 
nii et ta ulatus küünarnukiga toetuma lauale, ja istus. 
Mattis end suitsupilvedesse ja ootas. Selgesti kostis pabe- 
rite krabin, kui Remmelgas neid keeras. Kõik vaikisid, 
sest nad tundsid, et õhk metsaülema kabinetis on muu- 
tunud äikese-eelselt pingeliseks ning on täis elektrit. 
Tundis seda ka vana Nugis ja üllatusest unustas vurru- 
otsa hammaste vahele. Tegmale ei meeldinud Osmus, ta 
hüüdis teda AA aga Osmus oli ikkagi täh- 
tis, väärikas ja energiline mees, oli kuulda, et ta oli 
lugupidamises kaugemalgi kui Kulliarus, aga seal tuleb 
keegi nooruk teab-kust ja ei võta metsapunkti ülema 
ettepanekut kuuldavakski. Nugis ei saanud salata, et see 
talle meeldis, aga samas meenutas Osmus talle Remmelga 
plaane Surru kuusikute suhtes, ja lummus, mille võrku 
metsaülem tema oli võlunud, kahvatas ja taandus. Kena 
mees, endal kirves vöö vahel, aga võtab suu täis metsa 
eest hoolitsemisest ja uue külimisest. Osav silmakirja- 
teener, ei muud! 

Remmelgas ütles peadki tõstmata: 

«Seltsimees Osmus, metsavahid kurdavad, et raielan- 
gid ja laoplatsid on halvasti puhastatud: palju kände 
koorimata, maas vedeleb propse, aluspuid, notte.” 

»Kutsusite, tähendab, mind kohtu ette?“ pöördus 
Osmus järsult Remmelga poole. ,Ma ei teadnud valmis- 
tada materjale.” 

«Milleks materjalid? Kohtust pole juttugi, arutame 
ainult sõbralikult: mõned murekesed üheskoos läbi... 
Kuidas siis on laoplatside ja raielankidega?" 

"Seni poleks nagu nende suhtes nurinat kuulda 
olnud...” 

Nii...” Remmelga pilk libises mehelt mehele. Need 
vaatasid kiiresti üksteisele, siis purskas ümarik Kilk- 
man: 

«Kuidas ei ole? Praakeriga muud juttu polegi... Ka 
ülemale endale ütlesin...” 

Osmus kehitas õlgu: 

Võib-olla, mul on palju tegemist, ei mäleta kõike 
tühja-tähja. Korraldus sai tehtud küll, aga ei jõua ju 
vedajail ja lõikajail igal sammul kandadel tallata. Arge 
unustage, et nad on töökohustuste järgi väljas. Kui liiga 
sundima hakata, pakivad veel tööriistad kimpu ja lähe- 
vad oma teed.” 

See on muidugi liialdus,” ütles Remmelgas rahulikult. 
»Metsa huvides oleme sunnitud nõudma platside täie- 
likku puhastamist ja kändude koorimist... 1. mai ei ole 
kaugel ja kõik materjal, mis siis veel koorimatult met- 
sas on, kuulub ülevõtmisele.” 

Osmus avas suu, aga sulges uuesti, ilma et oleks 
silpigi kuuldavale toonud. Pingutusega surus ta oma 
kärsituse maha, aimas, et kännud ja aluspuud on eel- 
mäng, et peaküsimus seisab alles ees, ja naeratas. Tar- 
gem teeb vähemtähtsail positsioonidel järeleandmisi! Ta 
saadab metsapunkti töölised paariks päevaks lankidele 
müttama ja ongi korras. 

Ta noogutas. Suursuguselt, et hea küll, õigus teil ju 
omast kohast on ja metsapunkti juhataja ei ole väik- 
lane. 

»Leppisimegi kokku!” rõõmustas Remmelgas. «Nii 
arvasingi — ei saa ju tekkida lahendamatuid lahkheli- 
sid kahe ühiseid eesmärke teeniva asutuse vahel. Olen 
kindel, et vastuväiteid ei tekita ka mõningad muudatu- 
sed raielankide asetuses, lankide - nihutamine raudtee- 

äärseilt, küladeveerseilt mailt kaugemale, sügavamale 
metsamassiivi.” 

Kõik olid neid sõnu oodanud, aga ometi jäi ruumis nii 
vaikseks, et kostis Remmelga eest laualt tikukarbist min- 
gite putukate krabinat. Hobune väljas krõmpsutas heinu 
ja kõlistas valjaid. Tuul oli tõusnud, vilistas pungi pakit- 
sevais haralisis sirelipõõsais ja pillutas laiali pilvede 
ühtlast halli kangast. 

»Noh, seltsimees Osmus, eks ma öelnud,” pöördus Pit- 
kaste metsapunkti juhataja poole. ,,Võiks ju sulle soovi- 
tada laulu, et — oh, kui rasked on mu päevad!...” 

Osmus tõusis. Ta oli valmistunud selleks jutuajami- 
seks, oli valmis mõelnud vastuväiteid ja põhjendusi, oli 
arvestanud meeleolu ja oma isikliku mõjukusega — oi 
heldeke, kui paljusid inimesi on tulnud elu jooksul 
üheks või teiseks mõjutada —, aga metsaülem lõikas 
kõigel jalad alt. Karja metsavahtide jõllitavate, uudis- 
himulike, ka kahjurõõmsate silmade all jooksid valmis- 
kaalutud mõtted laiali nagu kohutatud tedrepoegade 
parv, ja kahe rusikaga lauale toetudes ütles Osmus nii 
tasa kui vähegi lubas ta hääl: 

»Veel kord, seltsimees Remmelgas, arutame seda küsi- 
must asjatundlikult ja põhjalikult kahekesi, oma- 
vahel...” 

«Aga miks? Minu plaan on selge, arusaadav, lihtne. 
Metskonna töötajailt nõuab see lisapingutusi, peame 
rajama uusi raielanke, kluppima need, hindama. Aga 
me tuleme sellega toime.” 

Tänavu võiks jääda nii, nagu oli Pitkaste poolt 
visandatud.” Osmuse otsmikule ilmusid sinakad soone- 
kesed, ta tegi suuri jõupingutusi, et end vaos hoida. 
»Utlete isegi, et see toob kaasa ainult sekeldusi ja 

asjatut lisatööd. Mets ei ole jänes, ta seisab paigal, 
jõuab lõigata Käänisjärvel ja Kaarnamäel. Milleks uuen- 
dustega tormata?” Ta rahunes kiiresti, lisas vaikselt 
naeratades: ,Ka kuulsus ei ole väledajalgne jänes, ta 
tuleb omal ajal.” 

Remmelgas tegi, nagu ei oleks Osmuse pistet kuul- 
nudki, püüdis hoiduda viljatust kemplemisest Osmusega 
oma kaasametnike ees. Ta läks ümber laua akna juurde, 
tõstis kardinapoole üles ja end akna eest kõrvale hoi- 
des küsis: 

«Seltsimees Osmus, mida te näete, kui välja vaatate?” 

Osmus haistis püünist, aga ei taibanud kohe, kuhu 
Remmelgas tüürib. Õlgu kehitades kohmas ta: 

Bi midagi...” 

«Vaadake tähelepanelikult.” 

Osmus nihkus aknale lähemale. Täkk kaapis mulda, 
oli ohjad jalgu rapsinud, peaks minema oja üles 
tõstma... Vaevalt Remmelgas nende ohjade pärast... 
Haralised sirelipõõsad, nende kõrval jasmiine. Ilm oli 
selginemas, pilvedesse oli kärisenud lõhesid, paljastades 
ribasid helesinist taevast. Lõoke nagu vedrust kruvi- 
tuna tõusis sirgjooneliselt õhku ja trillerdas kõigest jõust. 

Osmus heitis pilgu üle tee kaugemale ja äkki taipas, 
mida metsaülem temalt ootab. Tee jooksis loogana 
ümber metsaülema maja, aga teisel pool teekaart laius 
lagendik. Vaatamatagi teadis Osmus, et see ulatus kau- 
gele, kuni raudteeni ja veelgi edasi. Kännud, aina kän- 
nud. Üksikud langevate puude poolt rüüstatud kuuse- 
Vibalikud olid end sirgu ajanud ja kohendasid nüüd 
ladvatutte. Lopsakad pajupuhmad ja tihe lepatihnik 
lämmatasid needki harvad kuuse- ja kasetaimed, mis 
tuulest siiasõidutatud seemneist olid tärganud. 

»Jutustage ometi, mis te näete,“ õhutas Remmelgas. 

Raiestikku,” pomises Osmus ja pahandas endaga, et 
oli lasknud metsaülemat end rääkimisele meelitada. 

»tuliksaare akna all kasvas kaasik...” 

See raiuti maha 1944. aastal, siis kui mina veel 
metsapunkti juhataja ei olnud,” ütles Osmus kähku. 

»Tean. Raiestikku laiendati järgmisel aastal, laiendati 
ka sellele järgnevail. Jõuti veel täiskasvamata metsani, 
aga ei peatutud, vaid mindi otse edasi. Samal ajal kau- 
gemates paikades, nagu Surrul, kõdunesid vanadusest 
terved kvartaalid head metsa. Need olid kaugel, seal 
töötada oli tülikas ja Kulliarus jätkati sõjajärgseist ras- 
kustest ja vajadustest tingitud süsteemi — ikka teede 
äärest, ikka lähemalt, ikka kergema vaevaga. See muu- 
tus Kulliarus harjumuseks. Muidugi on tõsi, et mets kas- 
vab selleks, et teda raiutakse, kuid ta ei kasva rüüsta- 
miseks. Aga kuidas teisiti nimetada siinset ühekülgset 
metsa mahavõtmist?" 

Remmelgas laskis kardina alla langeda. Ta hingas 
sügavalt ja kergendatult — ta oli enda välja puistanud. 
Läinud laua taha, pöördus ta istujate poole — kuidas 
nad reageerivad? 

Kõik vaatasid üllatunult üles, kui vana Nugis valjusti 
hüüdis: ,See on õige!“ Nugis väga harva paotas sõna, 
kui temalt just ei küsitud. Aga nüüd lisas ta veel: 
«Mitte ninagi ei taha Surrult välja pista, aina kännud ja 
kännud.” 

Väike ümmargune Kilkman hüppas toolilt ja sõrmega 
ei tea keda ja mille eest ähvardades hüüdis: 

Ei mäletagi enam, millal viimati oli õige talv. Kui 
metsad olid terved, kus siis ajas lünd maha — ropsi 
kohe kõhuni sees.” 

Teda toetas üks ja teine. Kõik laitsid teeäärseid raies- 
tikke. Isegi Pitkaste vedas vuhinal õhku läbi oma 
tugeva nina ja silmi imestusest suurteks ning ümarateks 
ajades pajatas: 

Tõepoolest, seltsimehed, miks siis nõnda? Mets pole 
meie vaenlane, mets on meie sõber...” 

See oli nii naljakas, et metsavahid purskasid naerma. 
Naeratas ka Remmelgas, aga mitte Pitkaste ebakohase 
hüüatuse puhul. Milline lapsik rumalus oli end pikki 
päevi vaevata murega, et kõik on tema vastu. Vanade 
meeste silmad särasid, kui nad kobasid lihtsaid sõnu, 
et välja puistata endis pesitsenud, tihti endamisi tori- 
setud pahameelt. See lõi ruumis rahutu, ootusrikka, 
äreva õhkkonna, kõik olid haaratud kärsitust teotahtest. 
Remmelgas oleks rõõmust tahtnud mehi tänada, nende 
käsi suruda. Muidugi ei ole see poole tunniga tekkinud 
tunne, ja kuigi nad seda välja paista ei lase, on nende 
metsakarude südamed lõpmata rikka metsa pärast juba 
ammu valutanud ja võib-olla rohkem kui tema, nooruki 
ja uustulnuka, oma. Meeleliigutust varjates pöördus ta 
Osmuse poole: 

«Mida metsavahid minu plaanist arvavad, seda kuul- 
site praegu. Ootame teie seisukohta, seltsimees Osmus.”” 

Osmus nööpis pintsakuhõlma lahti ja kinni. Ta ilme oli 
jäine ja ükskõikne, mis kaugeltki ei vastanud ta meele- 
olule. Ta püüdis oma meelepaha peita üleoleva tooni 
taha: 

»Näite olevat ohtlikul teel, seltsimees Remmelgas. 
Teie sõnades ja toonis oli etteheiteid mulle raiestik- 
kude pärast. Te unustate aga ühe mitte just pisiasja: 
mitte mina ei ole raieplaani määrajaks, mina olen sama- 
Sugune ametnik nagu teie ja täidan minule valitsuse 

poolt antud instruktsioone. Oleme nõukogude inimesed 
ja meil peaks olema üks ja sama eesmärk — rohkem 
ehitusmaterjale, rohkem küttepuitu, rohkem liipreid, 
rohkem tugiposte kaevandustele...” 

»Kes selle vastu on vaielnud!" hüüdis Remmelgas. 
«Raieplaanid tuleb muidugi täita, aga küsimus seisab 
selles, kuidas seda teha. Hitlerlased laastasid teeäärseid 
metsi, nad jäid ka siin truuks oma röövli-iseloomule. 
Meie ülesandeks on okupantide laastavaid jälgi paran- 
dada, kuid Kulliarus on mõnelgi pool neid süvendatud. 
Selle ohtliku suuna lõpetamiseks tõstamegi võitluslipu 
ja viime raiepiirkonna teedest kaugemale põlistesse 
laantesse.” 

,Ei tea, kuhu siis?" ümises Osmus. Ta aimas hästi, 
kuhu just, aga küsis aja võitmiseks. 

Remmelgas tõusis ja läks enda selja taha seinale tõm- 
matud metskonnakaardi ette. 

Peamise rajooni viime siia...” Remmelga pliiats 
joonistas laia rõnga Surru vahtkonna Kaarnamägede 
rajoonile ja sealt edasi Käänisjärve- ja Lümatuäärseile 
metsaaladele. ,,Suured massiivid ootavad raiujaid ka 
siin...” Pliiats tõusis ja hüppas üle Lümatu pruunist 
laigust ja peatus Küdema vahtkonna kõige kaugemal, 
piki rabaveert koolutatud tipul. 

,Nii et... Surru kuusikud!” hüüahtas Nugis. 

Kõik vaikisid nagu mõtteid kogudes. Nad tundsid 
Lümatut, paljud neist olid käinud Kaarnamägede tore- 
dais metsades, aga nad teadsid ka, milline sisu on liht- 
sal lausekesel — viime tööpiirkonna Surrule. Ainult Ants 
Tüür ei olnud Kaarnamägedel käinud, teda oli pikk 
koosolek tüüdanud ja ta põristas: 

,Kaarnamägi, siis Kaarnamägi — mul ükskamakõik, 

kus saed sisse lüüa. Vaat leidsid asja, mille üle ham- 
baid murda.” 

"Mis sa patrad!“ ütles Kilkman tasa, aga selgesti. 
Tüür pööras Kilkmanile põlglikult selja. Kõigi silmad 
peatusid Osmusel — mida ta ütleb? Et Remmelga pähkel 
ei olnud kerge pureda, kes oleks seda teadnud pare- 
mini neist elupõlistest metsavahtidest? 

Osmust segasid ümberringi istuvad võõrad näod. 
Oleks Osmusega nõnda räägitud tema oma metsapunk- 
tis, — oi, kuidas ta siis müristaks ja välku lööks. Kül- 
lap oleks põrutanud siingi, aga Osmus mõistis, et Rem- 
melgat ei kohuta müristamisega, ta tundis metsaülema 
rahu taga suurt kindlust ning otsustavust, ja sellepärast 
andis ta oma häälele nii ükskõikse ja asjaliku kõla kui 
iganes suutis, kuigi sõnad pudenesid suust üksikuina, 
katkendlikult: 

»Kaarnamäe ja ... Käänisjärve ... metsad .,. asuvad 
teedeta ... pehmete ... läbipääsematute lodude ... ja 
padrikute ... taga ... 

Tõsi, töö neis rajoonides on raskem ..*' 

«Mitte raskem, väljavedu sealt on ... võimatu!” 

,Toonitasite äsja, et oleme nõukogude inimesed.” 

Pitkaste tõstis viisakalt peo, et peita sellesse itsitust. 

»Saab nalja, kui talumehed sellest kuulevad...” 

»Talumehed mõistavad, kui seletada, mispärast nõnda 
on parem.” 

"Aga mina ei mõista!“ Osmus hingas raskelt, ta ei 
suutnud enam end hästi vaos hoida. ,Minu metsapunkt 
andis läinud aastal sada kaksteist protsenti, oli parim 
maakonnas. Tänavu saavutame sada kakskümmend viis, 
tulevaks aastaks kohustume täitma sada kolmkümmend 
protsenti. Aga seal tulete teie, pea mingeist eluvõõraist 

tarkustest kihamas, ja tahate kõik pahupidi pöö- 
rata!” 

»Tuliksaare pole Kulliaru metsapunkti piirkonnas 
ainuke metskond...” ütles Kilkman arglikult. 

«Aga on ülestöötatava materjali kvantumiga otsustav 
metskond. Kui metsaülem jääb selle juurde, et langid 
klupitakse kaugelt pärapõrgust, lüüakse sellega Kulli- 
aru plaanitäitmisse auk, mida ei kata millegagi.” 

Meie ülesanne on metsi otstarbekohaselt ekspluatee- 
rida.” 

,Teie asi on metsavargaid taga ajada ja kevadel 
seemneid mulda tippida!” 

,Ohoo!'" tegi Kilkman ja ta silmad läikisid kurjalt. 

Teeme ka seda,” vaatas Remmelgas Osmuse puneta- 
vasse näkku. ,Aga lankidega jääb, nagu ütlesin.” 

Teie tahate hävitada Osmust, Kulliaru metsapunkti 
juhatajat!” 

»Ma ei ole iialgi midagi sellist mõtelnud.” 

«Aga milleks muidu kordate — Kaarnamäele ja Kaar- 
namäele. Annan teile vana kogenud töötajana head 
nõu: jätke oma fantaasia. Lähme metsasügavustesse 
pikkamööda, aasta-aastalt.” 

Mi 

Osmuse rusikas tõusis, aga ei vajunud lauale, vaid 
kerkis mudima lõuga. Tal oli terav sõna suus, kuid talit- 
ses end siis. Ägedusega teeks end praegu ainult nae- 
ruks. Mõõtis enda ees seisvat meest ja hoolimata kibe- 
dusest, vihastki ei suutnud varjata vaikset imetlust: noo- 
ruke teine ja kleenuke, kehalt ja kaalult mahuks kaks 
tükki temasse, Osmusesse, aga vaata ainult, kuidas sei- 
sab! Nagu valitseks poolt maailma. Praegu teda meele- 
muutusele viia oleks raske, noormees tahab oma allu- 

vate ees imponeerida, kangelast mängida. Jäägu talle 
pealegi see roll, Osmus oskab ka taganeda, kui sellest 
on kasu. Vaiksel häälel, lepitavalt ütles ta: 

«Vabandage mind, ärritusin üleliia... Siin ruumis on 
ka kole kuum... Täna on üles tõusnud suur kompleks 
küsimusi, mis vajavad rahulikku ja üksikasjalist läbi- 
kaalumist ja pikema aja peale planeerimist. Teeme nii, 
et astun mõnel teisel päeval läbi ja siis otsustame...” 

»Tulla võite igal ajal. Koostöö on hea asi ja arutada 
on meil palju. Ka sellest, kuidas Karnamäel tööle 
hakata.” 

See oli häbematus! Sellist solvamist polnud metsa- 
punkti ülem veel tunda saanud. Ta oli oma energiat, 
oma jõudu, oma verd täna nagunii talitsenud rohkem 
kui kogu viimase aasta jooksul. Osmus teadis, et kui ta 
jääb veel kas või viieks minutiks, ei jaksa ta end 
tagasi hoida ja tõepoolest põrutab rusikaga lauale. 

Vihmakuub kahises ja raksus õmblustest, kui Osmus 
ta selga tõmbas. Remmelgale kätt ulatades ta naeratas, 
nagu lahkuksid kaks head sõpra: Ki 

, Olete teie aga agar... See on kiiduväärt, kui aga- 
rusele liitub kaalukus ja põhjalikkus. Omalt poolt teen 
kõik, et Kulliaru metsapunkti ja Tuliksaare metskonna 
vahel püsiks senine teineteise mõistmine ja koostöö.” 

Remmelgas aimas Osmuse sõnade taga varjatud 
mõtet, kuid kinnitas: 

Koostöö on hea ja vajalik...” 

Nii nad lahkusid. Teistele toasolijatele Osmus ainult 
noogutas. Täkk tervitas teda heleda hirnatusega. Kui 
Osmus mässas sassitallatud ohjadega, keksis tüdinenud 
hobune rahutuna jalalt jalale. Osmus ei suutnud oma 
närvilisust varjata ja nähvas ohjaotstega. Vaevu jõudis 

Osmus vankrisse hüpata, kui täkk juba pead üles pildu- 
des ja jalgadega kekseldes aknast järelevaatavate sil- 
made eest majanurga taha kadus. 

Remmelgas kohendas laual pabereid. Metsapunkti 
juhataja lahkus ja sõbralikkus ei petnud teda. Osmus 
kuulus inimeste hulka, kes on harjunud, et tehakse nii, 
nagu tema õigeks ja vajalikuks peab, ega lepi raskusi 
toovate võõraste plaanidega. Paremini kui Remmelgas 
mõistsid seda Osmusega kauem koostöötanud metsa- 
vahid ja Kilkman ohkas südamepõhjast: 

Ühe vaenlase muretsesite ise endale juurde...” 

Isegi kõigist kõige lõbusam Pitkaste oli võõrast, mõt- 
likku nägu ja tõsiselt ning, näis nii, kahetsevalt ütles: 

»Üks kahest — kas jätate oma Surru Tündamise 
plaani, või Osmus kihutab teid Tuliksaarest kus... fe, 

Kõigile ootamatult hüppas toolilt Nugis. Ta vurrud 
võbisesid, kui ta, käed jõuetult piki külgi alla rippumas, 
kähistas: 

«Mis on Surru metsad teile kurja teinud .,. on nad 
teil ees või ...2" 

Vana metsavahi purse oli nii ootamatu, et Remmel- 
gas jäi juhmil näol talle otsa vahtima. Pitkaste tabas 
olukorra koomilisuse ja kuigi ta tundis Nugist ja taipas, 
mis ajas metsavahi end välja puistama, ei raatsinud ta 
jätta supisse pisut pipart raputamata: 

»Surru vana kardab tööd ja rassimist... Või on mures 
Annekese pärast...” 

Vaevalt Nugis Pitkastet kuulis. 

»Surru metsad on terved ja tugevad... Neis on veel 
ruumi tuultele, nende kohale kogunevad vihmapilved... 
neis leiavad pesaaset karud ja teisedki metsloomad... 
Ja tulete teie, jalutate metsast läbi ja jätate maha... 

lagendikud ja kännustikud... Nelikümmend aastat... 
nelikümmend...” Sõnad kadusid, kurgus kibeles, miski 
surus rinna kokku, ja suutmata rohkem midagi ütelda, 
vajutas Nugis pleekinud mütsi pähe, kobas tagantkätt 
ukselingi ja ainsa pika sammuga kadus kotta. Tümpsi- 
vad sammud kaugenesid ja aknast väljakoolutav Pit- 
kaste teatas, et vana Nugis mõõdab Surru poole, nagu 
oleks Peltsebul ise tal kannul. 

»Miks siis?“ vaatas Remmelgas ühelt teisele. ,,Kuhu 
ta jooksis? Mispärast nõnda... ?" 

«Kipute vana Surru nõia rahu segama,“ ruttas Pit- 
kaste seletama, aga Kilkman turtsatas: 

«Ära parem keeruta! Vana Nugis hoiab oma metsi, 
ta on neile uhke, noh, ütleme, nagu põllumees hästi- 
' kasvanud viljale. Ta enamasti ikka laidab oma metsi, 
aga igaüks teab, milliseid metsi on tükati Surrus — 
kogu vabariigis on vähe paremaid. Teie aga nagu 
möödaminnes ütlete: tänavu pistame sae Kaarnamäe 
kuusikusse ning Käänisjärve kaskedesse ja haabadesse. 
Vaatasin selle jutu ajal kõrvalt Nugist, »ta oli sellist 
nägu, nagu lõigataks tükkhaaval ta südant.” 

Remmelgal oli enda pärast häbi: vahepeal oli ta kaldu- 
nud uskuma Pitkastet. Kindlasti on õigus Kilkmanil, 
aga tema, metsaülem, ei mõistnud elupõlist metsavahti, 
metsahinge... Nugise süda valutab metsade pärast, 
mille keskel ta oli mööda saatnud peaaegu kogu oma 
elu. Muidugi kasvab siis kokku iga kuusikuga ja männi- 
kuga, iga kasesaluga ja haavikuga, iga tammega ja saa- 
rega. Aga kui nii on, siis jõuame Nugisega kokkulep- 
pele, jah, siis saavad meist sõbrad, nagu Tuliksaare 
Mmetsamail vaevalt on nähtud. 

»See, seltsimehed," naeratas Remmelgas ja oli noo- 

rem kui kogu tänase päeva jooksul, ,on arusaamatus... 
Selgitan seda ka Surru nõiale, nagu ütles Pitkaste... 
Kui teeme kokkuvõtte tänasest arutlemisest, siis, usun, 
võime võtta vastu päris üksikasjalised ja konkreetsed 
töökohustused.” 

Ja rõõmsal häälel hakkas ta ette lugema abinõusid ja 
tähtpäevi raiestike ja laoplatside puhastustööde lõpule- 
viimiseks, sanitaarraieteks ettenähtud puude nummer- 
damiseks, valmisolekuks kevadisteks istutustöödeks ja 
uute raielankide planeerimiseks ning kluppimiseks. 

Pitkaste vangutas pead ja ümises: 

«Kas seda kõike ei ole üle jõu... 2?" 

Tüür turtsatas: 

«Nüüd tõmmatakse metsavahtidelt kümme nahka.” 

Ent heakskiidukõmin mattis nende hääled. Etteloetud 
töökava võttis endasse kokku suure osa sellest, millest 
palju oli räägitud, veel rohkem endamisi mõtteid mõlgu- 
tatud, ja metsavahtidel ei tulnud meeldegi, et selle ellu- 
viimine langeb suure töökoormana nende õlule. Ja kui 
see ka neile hästi selgesti oleks ette maalitud, oleksid 
nad ikkagi üksmeelselt käed tõstnud otsusele jõu ja 
seaduse andmiseks. 

Koosolek oli lõppenud. Pitkaste uuris, kas keegi sõi- 
dab Kulliaru poole, — kurk oli pärast pikka koosolekut 
nõnda kuiv... Oeldi head aega metsaülemale ja mindi, 
pea täis uusi mõtteid. 

Kilkman kohmitses kauem kui teised. Astus korra üle 
ukselävegi, aga tuli tagasi ja jäimütsi käte vahel veere- 
tades ukse lähedale seisma. Küdema metsavaht Kilkman 
oli hakkaja mees, ta mõte liikus kiiresti ja seda rohkem 
imestas Remmelgat ta praegune kõhklemine. 

Kilkman nihkus lähemale. Ta ei olnud pikk mees ja 

roheline vateeritud jopp andis talle ümariku kuju. Ta 
täpsus ja püüdlikkus äratasid kohe algul Remmelga 
tähelepanu. Vahtkond oli Kilkmanil peas, märkmeid 
kasutamata võis ta eksimatult ette lugeda, millal võeti 
maha üks või teine tükk metsa, millal rajati see või 
teine istandik, kui vana oli kaasik Tuleviku kolhoosi 
karjamaade taga või männik Tuliksaare metskonna 
kõige kaugemas sopis. 

Nüüd seisis ta, nagu oleks midagi unustanud või mil- 
leski segi läinud. Et aeg venis juba liiga pikale, julgus- 
tas Remmelgas meest: 

«Midagi jäi südamele pakitsema?” 

Kilkman noogutas. Üles vaadates ütles ta kõheldes: 

»Võib-olla ei olekski tarvis ütelda...eks metsaülem 
ise teab paremini kui mina...” 

»Teete asja huvitavamaks.” 

«Midagi ette võttes peab teadma nii head kui halba, 
mis ees ootab. On ju nii... ?' 

Kui Remmelgas noogutas, jätkas metsavaht: 

Sellepärast ma... Ärge pange pahaks, aga... kas 
olete Kaarnamäel käinud?" 

Ei jõudnud veel..." 

«Praegu pole sinna pääsemine kuigi lihtne. Padrik ja 
mülkad on ees, et susigi ei poe läbi.” 

«Surru metsavaht oli tänagi siin.” 

Oli. Ta vahetab iga kord Männisalu metsniku juures 
porised kummikud, milledega metsast välja ronib, sää- 
rikute vastu. Ammu enam ei ole olnud talvet, mis Kulli- 
aru jõe lodupealsed oleks põhjani kinni võtnud.' Ehk 
kui, siis kuuks, paariks. Seepärast ma mõtlesingi, kui 
Tääkisite Kaarnamäe metsadest ja Osmus ütles, et sealt 
On võimatu materjali välja vedada, et tal vist on õiguski.” 

Remmelgas pidas Kilkmanit metsa eest hoolitsevaks. 
meheks ja Osmuse toetamine tema poolt tuli nii suure 
ootamatusena, et ta ei leidnud sõnu vastamiseks. Kilk- 
man näis ta mõtteid mõistvat, ta ruttas seletama: 

»Ma saan teist aru küll ja õigus on teil ka... Osmus 
on osav mees, ta keeras Pitkaste endal ümber sõrme ja 
langid aeti sisse ikka nii, nagu oli kasulik metsapunk- 
tile. Aga Kaarnamäega ja Lümatuga teete vist küll punk- 
tile plaanitäitmise võimatuks. Mõtelge kas või öömaja- 
delegi. Kuhu panna lõikajad ja veomehed? Surru metsa- 
vahimaja võtab vastu kõige rohkem pool tosinat hobuse- 
meest..." 

Kui Remmelgas ikka veel midagi ei vastanud, jätkas 
Kilkman nagu ennast vabandades: 

Ütlen seda kõike heast südamest, sest ma mõistan 
teid hästi... Kuidas teie sõnad metsa teaduslikust kasu- 
tamisest iga metsamehe südant rõõmustavad... Aga kui 
metsapunkt seada ülesaamatute raskuste ette... jah, siis 
võib ta omale toetust ja seljatagust leida. Ka kolhoosni- 
kud... Kui nad kuulevad kümnest kilomeetrist pehmest, 
põhjata veoteest, lähevad nad kas või vägisi oma veo- 
kohustusi teistesse metskondadesse täitma... See oligi 
kõik... Ma ainult sellepärast, et teaksite... Ma pole 
Osmuse sõber, aga ka tema täidab nõukogude valitsu-- 
selt saadud ülesandeid... Head aega siis...” 

Remmelgale koosolekust jäänud hea tuju tuhmus. Ta 
seisis kaua kaardi ees, tõmbas pliiatsiga mitmeid jooni 
ja joonekesi, püüdes leida kõige lühemat ja kõige ker- 
gemat veoteed. Kus tuli ületada jõgi ja pehmete kallas- 
tega ojasid, kus oli ees kilomeetrite kaupa tihedat 
räsmu. Kui ehitaks metsaveo-raudtee raiekohalt otse 
Kulliaru jaama? Kümme kilomeetrit läbi metsa, üle 

ojade, lodupealsete, üle jõegi — selleks peab olema 
käsutada palju rohkem aega kui üks suvi. 

Kuidas ta ka kaalus, jäi järele ainult üks võimalus: 
tuleb vedada hobustega, maksku mis maksab. Rohkem 
kui Osmuse tõrksus kahandasid ta kindlust Kilkmani 
murelikud sõnad. Palju ei aidanud seegi, et ta julgustas 
end nõukogude inimeste kangelastegudega mitu korda 
hullemate raskuste ületamisel, teede rajamisel tund- 
raisse ja taigadesse... 

Ta rahustas ja veenis ennast, aga öö tuli pikk ja 
unetu. Hommikul tõusis ta teadmisega, et kui oli juba 
pidanud lahingut Osmusega, kui oli pidanud võitlust 
metsa eest võidetuks, siis oli ta liiga kaugele ette ruta- 
nud — nii üks kui teine ei olnud õieti veel alanudki. 

V. PEATUKK 


Metsaülem Remmelgas oli teel Surrule. 

Ta ei läinud kõverikku, kõrgemaid kohti otsivat, 
puude vahel suurte kaartega looklevat teed mööda, vaid 
põikas üle saapaninana kuni Männisalu metsnikuni ula- 
tuva Tuleviku kolhoosi põllusiilu ja pöördus sealt otse 
Lümatu raba ja Kulliaru jõe vahelisele alale. Ta kavat- 
ses läbida Käänisjärve-äärsed segametsad, teha ringi 
ümber Kaarnamäe kuusikute ja jõuda ööajaks Surru 
metsavahimajja. 

Mõne päeva eest rauges sadu, õhk oli umbne ja läm- 
matav, näis hauduvat äikest. 

Remmelgas astus jõudsal sammul. Vile kippus suhu. 
Mitu päeva ei saanud kantseleist välja — aruanded, 
vastuvõtuajad, palgamaksmine. Päevadele lisas pikkust 
pakitsev rahutus Surru metsade pärast. Ta teadis, et 
põhimõtteliselt on tal õigus, aga palju on see tõde väärt, 
mis ei ole igapäevasesse ellu rakendatav? Ta muutis 
ära esialgse plaani, mille järgi tema koos metsniku ja 
metsavahtidega oleks pidanud praegu juba Surrul uusi 
raielanke sisse ajama. Ta lükkas selle töö edasi, et enne 
ise kohal käia, maastikku ja teeolusid tundma õppida, 
Nugiselt talveteede olukorda pärida. 

Kitsas teerada laskus põldudelt metsa. See oli üksi- 

kute põõsaste ja kaskedega kolhoosi-heinamaa, millel 
siin-seal nagu auvalves seisid koonusekujulised tume- 
rohelised kuused. Esimesed rohuliblekesed, arad ja 
õrnad, piilusid uudistavalt pleekinud rohu ja varisenud 
raagude vahelt välja. Neid oli veel liiga vähe, nende 
värv liiga kahvatu, et elustada lumekoormast maadligi 
litsutud kulu halli värvi. 

Tsilk-tsolk, tsilk-tsolk! kostis rahulikult, nagu: üks- 
kõikselt. Väike püsimatu lehelinnuke peaks istuma siin- 
samas kuusel... aga ei, juba tsolgutab ta eespool. Lin- 
nuke hüpleb rahutult, teda häirib rännumees; ta saadab 
teda kaugele, lendab kogu aeg ette, püüdes oma lauluga 
meelitada võõrast eemale kohast, kus on paigale pandud 
esimesed kõrrekesed tulevaseks ümmarguseks, pealtki 
kinnivõlvitud pesakeseks. 

Kaugemal käratseb hoburästas sõjakalt ja lärmakalt: 
kät-kät-kät. Ja siis hele viit-viit-virlit-viit-tsiirr-trr-trr- 
vüüt-vüüt-tsihidiil Metsvindi laulutuur on pikk, vahel- 
duv, selles heliseb juba kunstnikku. Tema, hääles on põi- 
munud ööbiku- ja pääsukesehäälte segu. Ise on ta hoo- 
pis tilluke, pikasabaline, hallikas-pruun, lendab jonksu- 
tades, nagu kogu aeg hoogu võttes. Istub kuuseladva 
otsmise kasvu kõige ülemisse tippu, laseb nagu hääle- 
seadmiseks kuuldavale pin-pin-pin ja siis hoopis uue 
noodi järgi: vidi-vidi-viudi-viudi-virr-tit-tirr-tsihidiil ja 
osavasti keereldes näib rõõmustavat ilusa ilma ja tär- 
kava looduse üle. 

Sulgne laulurahvas ei lase end sissetungijast eksitada, 
vaid rõkkab tuhandel häälel. Mõni täksib oma ühe-kahe- 
silbilist katket, teine vilistab maha pika ja keerulise 
aaria, aga kokku sulab see kõik üheks kooriks.» Alati 

ordumatu, alati uus, alati kaunis. Kuulatas Remmelgas, 

püüdis eraldada üksikuid, kõigest jõust rõkkavaid laulu- 
mehi ja unustas Osmuse, unustas Surru kuusikud, unus- 
tas liblikavõrgugi vöö vahele. Viimane meenus, kui suur 
kollaste, punaste ja valgete laikude ning joontemust- 
riliste tiibadega liblikas juba mõnikümmend meetrit ta 
ees laperdas. 

Remmelgas äigas võrguga, aga liblikas tegi kaare ja 
laskus kümmekond sammu eemale kasepungale. » Metsa- 
ülem hiilis lähemale, aga vaevalt jõudis ta võrgu tõsta 
õla kõrgusele, kui liblikas oksalt pudenes ja edasi liug- 
les. Et mitte saaki silmist kaotada, jooksis Remmelgas 
talle järele ega märganudki, millal maapind muutus nii 
madalaks, et saapad solksusid vees. Ta ronis kõrgemale 
mättale ja, pisut ringi vaadanud, veendus, et otsetee oli 
suletud: heinamaa oli siin peaaegu täiesti lage, moo- 
dustades lameda nõo, mille põhjas läikis lausa vesi. 
Suvel on siin kindlasti nii kuiv, et kõnni toatuhvlites 
läbi, aga nüüd tuli minna ringi. Remmelgas pöördus 
tagasi, otsima liblikaküttimisega kaotatud jalgrada, et 
seda mööda jõuda mõne purdeni või kohani, kus oja 
taandub kallaste vahele. 

Esimene tervitus lodupealseist,” muigas Remmelgas ja 
kohendas ettetikkunud välitaskut — sõjapäevade mäles- 
tust — tahapoole. ,Hea veel, et tõmbasin täna jalga sää- 
rikud,” mõtles ta. Säärikud olid tal pikad: kui allakääri- 
tud osa üles keerata, ulatusid nad vaksa võrra peale- 
poole põlvi. Tal oli täna üldse eriskummaline välimus: 
puusal kõlkus liblikavõrk, pauna paisutas kaks karpi, 
üks putukate, teine liblikate jaoks. Eriti putukaist oli 
tal rikkalik, palju haruldusi sisaldav kogu ja tänase 
püügi eesmärgiks oli täiendada ülevaadet Tuliksaare 

metskonna kahjurite liikidest. Laiade allapoole pööratud 
äärtega kaabu andis talle huvimatkaja välimuse. 

Jalgrada viis mööda kõrgemaid kohti kuusetukka, mil- 
les heinamaal laiutanud veeväli taandus üsna kitsaks, 
kuigi triiki täidetud ojaks. Tukakese taga algas sega- 
mets — kuuski, kaski, haabu, sangleppi. Metsaalune oli 
täis risu ja rämpsu, siin-seal vedeles mahalangenud puid, 
milledest vanemad olid kattunud paksu helerohelise 
samblikuvaibaga ja näisid pikkade madalate pinkidena. 
Rajake lookles nagu uss puude vahel — siin all oli jahe 
ja niiske. Kuivi oksi praksus üksiku astuja jalge all. 
Maapind oli vett täis imbunud, igal sammul nõrgus 
temast vett jalajälgedesse. 

Remmelgas määras metsa vanuse vähemalt üheksa- 
kümnele aastale. Murelikult vangutas ta pead, nähes pal- 
judel tüvedel laiu, raskelt rippuvaid taelu. . Vanaisad 
oleksid mõnestki neist kui heast tuletaelast rõõmu tund- 
nud, aga metsaülem toksis neid tusaselt puu küljest lahti 
ja paiskas põõsasse. Aeg-ajalt rebis ta pudedaid koore- 
tükke tuulemurtud või kuivanud puudelt jä raputas peo- 
pesale pruunikaid ning musti putukaid, kes nagu oma 
ilmsüütuse tõendamiseks kerisid jalad enda alla kokku, 
teeseldes surnuid. 

Kohal, kus Kulliaru jõgi lähenes Lümatule, muutus 
läbipääsemine raskeks. Remmelgas hüppas juurikalt tei- 
sele, balansseeris pikkadel mahalangenud puudel, mille- 
dest mõnedki olid nii pudedad, et jalg vajus robinal 
koorest läbi. Siin oli palju poolkuivanud puid, Remmelga 
silm eraldas kohti, kus liigvesi mõjus juba pikemat aega 
ja oli puude kasvu muutnud kiduraks. Soo nihkus siin 
edasi, ujutas metsaaluse üle ja pikkamisi muutis senised 
lopsakad laaned vaevaseiks rabametsadeks, kus puud 

jalal kõdunevad, maha langevad ja ruumi annavad 
mehepikkustele jässakatele mändidele ja kasevibalikele, 
mis võivad küll-sada aastat vanaks saada, aga mille 
jämedus ikkagi reeaisa mõõtu välja ei anna. 

Mitmel korral libises jalg puujuurelt ja solpsas vette. 
Mõnigi mätas, mis eemalt näis kõrgena ja tugevana, 
vajus jala all kokku nagu vaht. Rohkem kui väljavaade 
tagasipöördumisele, ka rohkem kui tume aimdus, et 
Kilkmanil oli õigus, muutis metsaülema meele nukraks 
metsade kiire soostumise protsessi nägemine. 

Remmelgas jõudis jõe äärde ja hakkas otsima mada- 
lamat ning kitsamat kohta üleminekuks. Enam ei olnud 
kaugel Kaarnamäe rajoon, mille kuusiku sinav müür 
läbi raagus lehtpuude paistis siiagi. 

Jõgi lookles laisalt, tasakesi vulises temasse langenud 
puutüve taga vesi. Kaldad olid pehmed ja kui metsa- 
ülem pistis käe kaldamätta alla, naksas vähk teda sõr- 
mest. See oli väike vähipoeg ja Remmelgas kobas läbi 
veel mõne urka, kuni tõmbas välja labakäepikkuse, 
vihaselt katsesarvi viibutava ja sõrgu ragistava vähi. 
Metsaülem laskis ta vette tagasi ja otsustas, et augustis 
tuleb Surrule vähile. 

Surrule ... Teab, kuidas kujuneb vahekord vana Nugi- 
sega. Miks, ei osanud Remmelgas endale seletada, aga 
ta oli hakanud oma edu või ebaedu siduma vana Nugi- 
sega: kui lepivad ära, kui Nugis mõistab teda ja toetab, 
läheb hästi, kui ei .., Vanamees on kangekaelne, kin- 
nine, endasse tõmbunud nagu enamus põliseid metsa- 
elanikke, tema veenmine ei ole kasevitsa painutamine... 

Jõe lõunakaldal maapind pisut tõusis. Remmelgas läks 
Surrule viivale teele ja kilomeetrit paar kõndis seda 
mööda. Siis tegi tee järsu pöörde paremale ja Remmelgas 

läks uuesti otse läbi metsa, hoidudes rohkem hommi- 
kusse, et haarata silmusesse Kaarnamägesid. Ta rabis- 
tas läbi tihnikuist ja segaräsmust, kõndis kaasiku all, 
kus maapind oli kõvem, hüples uuesti lodupealses 
haava- ja sanglepametsas. Lähenes õhtu, aga õhk oli 
kuumem ja umbsem kui päeval. Saapad olid läbimärjad, 
lirtsusid astumisel. Kuiv oks rebis puruks liblikavõrgu, 
kaabuservad olid täis prahti, okkaid ja pudenenud 
oksatükikesi. 

Tihe leparäsm. Kahe käega vibalikke kõrvale kallu- 
tades murrab Remmelgas endale teed. Ja äkki — nagu 
noaga lõigatult lõpeb segamets ja ees seisab kuusik. 
Sirged, hallikate samblikutortidega kaetud tüved nooldu- 
vad taeva poole, tumeroheline okkavõrestik katab 
metsa kui sametine kuppel. 

Remmelgas ei armasta midagi rohkem sellisest kuusi- 
kust. Siin on metsaalune kaetud ühtlase helerohelise 
samblavaibaga, millele suvel siin-seal annavad hele- 
dama varjundi jänesekapsaste keerastikud. Kõrgele 
üles on sirged tüved puhtad nagu laasitud, ainult üksi- 
kuid kuivanud oksajuppe nagu kõdunevaid rehapulki 
on nendele külge jäänud. Ülal okstel ripub pruunikaid 
käbisid. Kus siis... ah jaa — seal ta juba tsuk-tsuki- 
tabki, võngutab sabaga ja piilub oma ümmarguste 
uudishimulike silmadega — kuusemetsa lahutamatu 
elanik, käharasabaline käbikuningas. 

Remmelgas oli juba kaugel kuusemetsas, kui talle 
meenus, et ta ei tulnud siia pidulikule jalutuskäigule. 
Silmad hakkasid nägema surnud kuuski, mis alasti 
rootsudena olid litsutud kaharate puude vahele. Kohati 
seisis neid salguti, ja kooretükkide maharebimisel 
paljastusid kiira-käärulised üraskikäigud. Koputamisel 

suuremaile puudele tabas vilunud kõrv kõmisevat heli 
— juurepess oli teinud oma töö ja tunginud üles tüve- 
dessegi. 

Metsaülem mõõtis puude kõrgust ja sai keskmiseks 
kolmkümmend viis meetrit. Vanust arvestas ta kahe- 
sajale aastale. Üliküps iga! 

Seda metsa oleks pidanud juba ammu raiuma... Mõte 
hüppas Nugisele, kes sõnagi lausumata, jumalagagi 
jätmata jooksis uksest välja. Kui hästi ta, praegu, 
kuusiku suures rahus ja vaikuses, mõistis vana metsa- 
vahti! Jah, mõne aasta pärast on siin lagendikud, valen- 
davad kännud, ajavad lopsakaid võsusid vaarikapõõsad. 
Remmelga meel muutus nukraks. Kahju on. Siis naera- 
tas ta enda üle — Nugise meeleolu kipub tedagi vallu- 
tama! Puud ei kasva ju metsas kõdunemiseks, vaid et 
seista majaseinas, et lasta endast üle tormata rasketel 
rongidel või koguni praksuda rõõmsalt ahjus. Raies- 
tikus aga haljendavad mõne aasta pärast kändude vahel 
tibatillukesed taimekesed... A 

Metsa all tõmbus pimedaks, nagu oleks üle kuusiku 
heidetud tihe loor. Läbi latvade paistis pilverant, mida 
ülalt kuldas päike. Üle metsa vuhises tuuleiil, õõtsuta- 
des latvu, ja ruttas edasi, mühades avara ja tormise 
merena. 

Kuusiku kohal kraaksatas vareseid. Suur kull lõpetas 
tiirlemise ja liugles soo peale, kus tal üksikul saare- 
kesel oli pesa. Linnud pagesid vihma eest peitu. Sadu 
lähenes. ,,Seda ta kogu päeva haudus,” "ümises metsa- 
ülem, kiirustades sammu. 

Mets hõrenes ja kadus siis hoopis — Remmelgas 
seisis lagendiku ääres. ,Raiestik? Kaarnamäel oli ainult 
üks raiestik ja see oleks pidanud jääma hoopiski 

rohkem põhja poole. Eksisin suunaga? See ei ole just 
auks metsaülemale. Tähendab, tuleb hoiduda rohkem 
lõuna poole,“ otsustas Remmelgas, võttes kursi otse üle 
raiestiku. Pilk üles sundis lisama sammudele kiirust — 
vastu tuult tõusis sünkjassinine pilvelade, nagu maa- 
kuulajatena ees hõredamad, hallikad, metsikult ükstei- 
sest läbikeerlevad pilvesagarad. 

Kui ta uuesti alla vaatas, peatus metsaülema jalg 
poolel sammul ja ta astus kõrvale. Ta laskus põlvili ja 
sõrmitses suurima ettevaatusega tillukesi, helerohelisi, 
julgelt ladvakesi sirutavaid taimekesi. Need ei olnud 
tuules siia tüürinud, juhuslikult kasvama hakanud 
kuusekesed, nad seisid äralöödud mättaaugus. Metsa- 
ülem tõusis ja vilistas pikalt — üle raiestiku viis pikk 
rivi külvilappe, igas peotäis kuusehakatisi. 

Remmelgas silmitses taimi lähemalt. Viie-kuueaasta- 
sed. Ta arvutas, sai külimise ajaks 1943. aasta. See oli 
veel fašistliku okupatsiooni sünge aasta, siis ei teosta- 
tud metsade külimist. Ta harutas lahti metsade kaardi, 
kühu olid märgitud kõik metsakultuurid, kuigi teadis 
juba peast, et siin, Kaarnamäe raiestikul, ei tohtinud 
ametlike andmete järgi olla lapikestki külitud pinda. 
Kui ta kultuuridealbumi koostamiseks Nugiselt and- 
meid küsis, ei öelnud see Kaarnamäest sõnakestki. 
Ometi seisis Remmelgas praegu suures kuuseistandu- 
ses. Vähe sellest: külimislappides ei olnud vana kulu, 
kellegi hoolitsev käsi oli suvel kõrvaldanud rohu, et 
taimedel oleks kasvuruumi ja valgust. 

Õhus välgatas ja kauge kõmin veeres üle laotuse. 
Pilverünk oli rühkinud kõrgele, uus välgunool lõhestas 
seda üsna ülemisel äärel ja ka kärgatus oli vihasem ja 
ägedam. 

Aike lähenes. Teda saatis tume mühin ja Remmelgas 
kuulatas murelikult — nähtavasti kannab pilv endas 
rahehoogu. Järsk tuuleiil haaras kaabust, tõstis kõrgele 
üles ja paiskas siis maha, veeretades seda kettana kän- 
dude vahel. Remmelgas jooksis võrguga veheldes mütsile 
järele, nagu püüaks ta suurt ümaratiivalist liblikat. 

Kui Remmelgas oli kaabu tugevamini pähe tõmmanud 
ja tuules painduvasse ja end ikka ja jälle sirguviska- 
vasse metsa astunud, langesid esimesed vihmapiisad. 
Need potsatasid maha jämedaina ja raskeina, nagu täis 
elavhõbedat. 

Varsti kuusik hõrenes, mets muutus uuesti räsmu- 
liseks, maapind pehmeks. Siis pimenes veelgi, ja vihma 
hakkas kallama kõigest jõust. Remmelgas puges madalasse 
ja tihedasse, laiaoksalisse kuusepuhmasse. Ümberringi 
mattus kõik halli uttu, ei olnud näha piisku, ka mitte 
üksikuid jugasid, nii tihedana langes vesi, põrgates 
vastu maapinda tuhandeks piisakeseks, nii et näis, nagu 
suitseks kogu metsaalune. Välgunooled lõikusid hallist 
Vihmaseinast läbi, sähvides nii lähedal, et kõuekärga- 
tused peaaegu samal ajal kõrvu kurdistasid. Remmelgas 
biilus iga kärgatuse järel okste vahelt välja, uskudes, et 
näeb lähedal tuhandeks pilpaks killustatud puud. 

Kuuseokstest pudenes läbi üksikuid piisku; need tihe- 
nesid nirekesteks, kuni lõpuks voolas okste vahelt oja- 
kesi, nagu pigistataks ülal suurt läbiimbunud käsna. 

Remmelgas astus kuuse alt välja. Õlad olid läbimär- 
jad, vesi nõrgus piki selga ja rinda allapoole. Veest 
nõrisevad oksad peksid talle näkku ja vastu riideid, ja 
ehkki saju esimene hoog oli raugemas, valas ometi tihe- 
dalt ning vahetpidamatult ja mõne minuti möödudes ei 
Olnud metsaülema kehal kuiva kohta. 

Remmelgas läks otse, lükates oksi kätega kahele poole, 
mis iga kord tõi kaela tiheda robina puudele kogunenud 
vihma. Ümbrus oli võõras. Remmelgas teadis, et ei ole 
midagi lihtsamat kui mööduda mõnesaja sammu kaugu- 
selt Surru metsavahimaja ümbritsevast hobusepüherduse- 
suurusest põllukeerastikust ja siis võib kaua sompida 
laasipidi, kohata neis tusaselt kändulõhkuvat karu või 
lookavajunud kasel turtsuvat metskassi, ilvest, aga ei 
ainust inimelamut... 

Vihm hõrenes ja mantlihõlmaga kaarti varjates mää- 
ras metsaülem oma umbkaudse asukoha ning senisest 
rohkem põhja poole hoidudes kahlas läbi veel ühest 
lodupealsest, kus paaril korral vajus nii sügavale, et 
vesi jooksis üle sääre saapasse, jõudis siis kuivemasse 
arupealsesse põõsastikku, mis pikkamisi andis ruumi kase 
ja saare segametsale. Ja just siis, kui läänetaevas rebe- 
nes pilvemüür silmapiirist lahti, tõstes nagu eesriide 
puude vahele peitupugenud punaselt hõõguvalt päikese- 
kettalt, seisis ta äkki lagendiku ääres, mille ühel serval 
pahvis pakse helehalle suitsukaharaid taeva poole pikk 
pilpakatusega maja. Läänepoolne aknaruut välgatas 
verevalt puude vahelt piiluva päikese kiirtes ja räästast 
pudenevad jämedad veepiisad sätendasid nagu pärlid. 

Langes veel ainult üksikuid piisku. Tuul oli vihmapil- 
vele järele rutanud, ükski oks ei liikunud, suitsujuga 
tõusis üles, sirgjoones nagu küünal. Maja akna all 
kasvavas vähtras soputas kuldnokk tiibu ja laskis 
kuuldavale esimese trilleri. 

Rehealuse väravast hüppasid välja kaks kõrget pruuni- 
laigulist koera ja teineteise võidu klähvides tormasid 
Remmelga poole. 

-»»«Anne puhastas õhtupoolikul taimeaeda talvisest 
prahist ja kohendas lume ning metsloomade poolt riku- 
tud varbaeda, asendades pehkinud teibaid uutega. Ta 
nägi juba kaugelt vihmapilve tõusmas ja, reha tihedasse 
kuuske riputanud, ruttas koju, lükkas kinni siibrid, sul- 
ges uksed ja aknad, kuid jäi akna alla istuma. Anne 
kuju sulas äikesepilvest kaasatoodud hämarusega ühte, 
iga välgusähvatus valgustas noore tüdruku akna poole 
pöördunud avatud silmi ... Anne lapsepõlv erines 
mõneski suhtes paljude teiste lapsepõlvest. Ta oli juba 
põlvepikkune, rohkem kui kolmeaastane, kui nägi esi- 
mest korda võõraid väikesi lapsi. Ka sel korral ta vae- 
valt märkas neid, sest siis viidi pikas mustas kirstus 
Surrult välja tema ema. Perenaiseks ja Anne hoidjaks 
tuli Mihkel Nugise vanem õde Mari, tõsine, asjalik, 
karmivõitu vanapiiga. Ta armastas korda ning puhtust 
ja mitte harva sai Anne segiaetud toa pärast sakutada. 
Seda juhtus eriti siis, kui isa tõi metsast tütrele mängu- 
seltsiliseks pehme ja pruunika, kaela ümbert valkja 
maniskiga karupoja. Algul ei olnud noorest mesikäpast 
Suuremat seltsi, sest oli alles märtsi algus ja karupoeg 
buges, kuhu aga sai, peitis nina käppade vahele ja 
üinus. Kui päike kõrgemalt soojendama hakkas, virgus 
karupoeg, oli erk-vallatu ning lõbus ja nad kasvasid 
Annega nii kokku, et ei lahkunud teineteisest magadeski. 
Küll oli nuttu ja pillimist, kui Mihkel teisel sügisel mesi- 
käpakese, kes kasvades muutus tujukaks ja isekaks, 
metsa viis. Järgmisel suvel oli Anne mängukaaslaseks 
haprajalgne, naljakalt laigulisekirju, suurte arglike silma- 
dega kitsetall. Anne sidus kitsele kellukese kaela, mis 
loomakest algul hirmsasti kohutas, kuid millega ta kii- 
testi harjus, nii et ringi kepsutades sellega uhkustaski. 

Kasvades muutus kitseke ülemeelikuks, ja kui ta kord 
millestki kohkudes kõige nelja jalaga täies kattes 
olevale söögilauale hüppas, oli tädi järeleandmatu ja 
kitsekegi rändas isa käe kõrval kaugele metsa,. kust ta 
enam metsavahimaja juurde tagasi tulla ei osanud. 

Koolitalved olid esimesed pikemad ajavahemikud 
väljaspool Surru metsi. Anne vaatas imestanult ini- 
mesele, kes kurtis, et pelgab metsa. Kõigest rohkem 
armastas ta aga kõueilma, välgu sik-sakjooni, mürista- 
mise kärgatusi ja aeglast põrisevat veeremist otse pea 
kohal. Selles oli nii palju jõudu, et see täitis Annetki, 
ja talle näis, nagu kasvaks ta. Siis ta mõnigi kord tun- 
dis, et Surrul on äkki kitsas. Kuidas ta ka tõrjus, oli see 
tunne visa püsima; ka töörohked päevad vahtkonna 
kultuuridel või väsitavad matkad koos isaga Lümatu- 
äärseil lodumail valik-raideks määratud puude märki- 
miseks ei suutnud seda täielikult lämmatada. 

... Kui vihm hõrenes, süütas Anne pliidi all tule, et 
isa kojutulekuks oleks maja soojem. Ta võpatas, kui 
Välk ja Nool pistsid kilades haukuma ja jooksid põldude 
poole. Kirr libises põrandale ja kriiskas läbilõikavalt: 
kirr-kirr-kirrgh! 

See ei võinud olla isa, koerad tundsid peremehe kilo- 
meetri kauguselt. Võõras? Sellisel ajal? Säärase ilmaga? 
Täiesti võimatu. Võib-olla mõni metsloom hulgub välja 
äärt pidi... 

Anne heitis vihmakuue õlgadele, haaras naelast jahi- 
püssi ja läks välja. Pöördudes ümber rehealuse nurga, 
ta peaaegu põrkas kokku võõra mehega. Mõlemad 
kohkusid pisut, tunnistasid tummalt teineteist. Remmel- 
gas kogus end esimesena, polnud ju temal raske ära 
arvata, et ta ees seisab Surru metsavahi tütar. Kõigi 

juttude, kuulduste ja oletuste põhjal oli tal kujutluses 
tekkinud tüdrukust pilt, ainult hoopis teistsugune — 
sõjakam, suurem, mehisem, metsikuilmelisem, mitte nii 
sihvakas, mitte selliste valkjate juustega. Annele oli ini- 
mese ilmumine päikeseloojakul ja Männisalule vastas- 
suunast, kus kümnete kilomeetrite kaugusel laius mets, 
nii mõistatuseks kui ka üllatuseks. 

»Tere,” ütles metsaülem. 

“Tere,” vastas Anne. Ja pahvatas naerma. Lagistas 
täiest hingest, välgutas valgete, veidi laiade hammas- 
tega. 

Remmelgas tundis end ebamugavalt. Riided kleepusid 
vastikult ihule, külmajudin jooksis üle selja. Lisaks 
kõigele selline veider vastuvõtt. Või on siin, metsades, 
nõnda heaks tooniks? Nii, naerust vabisedes, näis tüdruk 
õige noorukesena. Mehesse puges tusk tüdruku vastu. 
Oleks veel kes! Nina on liiga terav ja kas silmad ei 
vaata koguni kõõrdi? Võib-olla see ainult näis nii, aga 
Remmelgas oli praegu valmis uskuma Annest kõike 
halba. Metsik mis metsik, ehtne Surru vana nõia tütar. 

Olete aga teie... veider,” kogeles Anne ja turtsatas 
uuesti. Kogus end siis ja üsna viisakalt ütles: ,,Olete 
vist küll mõni looduseuurija ... 2" 

"Miks te seda arvate...?" 

«Nägin kord filmi, milles oli tegelaseks putukaprofes- 
sor. Tema oli täpselt teie nägu — laiade sorakil äärtega 
kaabu, liblikavõrk, putukapurk, ainult mustaraamilised 
prillid puuduvad teil. Ja kõik on teil lossis, vettinud, 
rebenenud... naljakas... Sellepärast ma naersingi... 
vabandage mind.” 

Uus külmavärin raputas Remmelgat. Tüdruk ei näi 
midagi märkavat, irvitab veel. Pidagu looduseuurijaks 

või karutapjaks, peaasi, et kutsuks tuppa sooja. ,,Omalt 
poolt on heagi, et ta mind ära eitunne,“” mõtles Remmel- 
gas, ,mu praegune välimus vaevalt tõstaks ta silmis 
metsaülema väärikust.” Väike kelmusekuradikegi hüppas 
metsaülemasse: kohtleb kui võõrast putukaprofessorit, 
aga kuidas ta küll kohkub, kui kuuleb, et naeris hoopis 
metsaülemat, oma isa otsest ülemust. ,,Võtan siis -mõtle- 
miseaega, viivitan ta ebaviisakuse andestamisega...” 
Remmelgas unustas külma, unustas vettinud riided; ta 
ei olnud mees, kes ei oskaks lugu pidada heast naljast, 
ja kaabut nii kõrgele tõstes kui lubas selle ligunenud 
äär, tegi aupakliku kummarduse. 

Täiesti õige, teie ees seisab putuka- ja liblikauurija. 
Peatusin Männisalu metsniku juures, läksin metsa väike- 
sele jahile, aga neetud äike langes kaela ja eksisin... 
Kas tohiksin paluda ulualust ja istekohta rõõmsalt 
praksuva pliidi ees?" 

Anne vastas kerge kniksuga (Remmelgas mõtles: 
Vaata kus mait, teadust pilkab!”): 

Palun sisse astuda!” 

Kirr hüppas võõrast nähes toolile, paljastas hambad 
ja metsaülemat umbusklikult luurates kirritas kurgupõh- 
jast. Ta surus sihvaka keha vastu tooli ja toetas pea 
käppadele, kuna läikiva naha all liikusid hüppevalmis 
lihased. Remmelgas polnud sellist koduvalvurit näinud 
ja põrkas tagasi. 

«Ärge kartke, see on Kirr. Saarmas, kalaröövel. Ta on 
meil kolmandaks koeraks majas... Otsin teile kohe: 
kuivemad riided.” 

Anne liikus kiiresti, ta oli painduv ja osav; Remmelgale' 
toodi riided, juhatati köögist tuppa, kästi ümber riietuda. 
Metsaülem solvus tüdruku käsutavast toonist, aga ta ei 


110 


olnud olukorras, kus vastuhakk oleks tõotanud soodsaid 
tulemusi. Endamisi nohisedes puges ta puhtasse, seebist 
ja triikrauast lõhnavasse pesusse, tõmbas peale püksid 
ja kuue. Need kuulusid kindlasti vanale Mihklile: Rem- 
melga sõrmed vaevu ulatusid varrukaist välja ja püksi- 
sääred lohisesid põrandal. Ta kääris varrukad ja püksi- 
otsad üles ja läks kööki tagasi. 

Tuli heitis hämardunud seintele hüplevaid varje. 

Istuge siia,” tõmbas Anne käsitugedega ja nikerdatud 
seljatoega tooli pliidi juurde. ,Soojendage end... lähen 
talitan loomad...” 

Kuivad riided ja pliidiuksest hõõguv soojus peletasid 
koos külmajudinatega ka Remmelga tusatuju. Vaadeldes 
haluotstel keerduvate valgete tuhaebemete väsimatut 
mänglemist, ta varsti naerataski: , Kui rahulikult mõtelda, 
ei puudu loos oma koomiline, kui soovite — romanti- 
linegi moment.” 

Metsavahimaja ei olnud päris tavalise sisustusega. 
Olgu veel kuidas on nikerdatud toolide ja laudadega, 
aga silmi ümardav mõtlik öökull ukse kohal ei kuulu 
enam igapäevase sisseseade hulka. Hirvesarvi nagideks 
leidub mõneski metsaäärses talus, kindlasti mitte aga 
põdrakuninga laiu ja sakilisi, labidataolisi kroone, mis 
Remmelgale tagaruumi astudes kõige enne silma torka- 
sid. Teises toas oli Remmelgas imetlenud ka tiibadega 
Peaaegu seinast seina ulatuvat rabakotkast, meie metsade 
haruldast röövlindu. Kui kõik need topised veel ei peaks 
Veenma majaomaniku kalduvuses ümbritseda end 
Mmetsade-elanikega, siis hajutab viimase kahtlusekübeme- 
kese toolile laotatud riidetükil lamav ja ümbusklikult 
üht silma pilutav saarmas, kelle nad siin ta kisa järgi 
on ristinud Kirriks. Pühitsetud sakrament ei teinud 

vanadest eestlastest ristiinimesi, vaevalt suudab nime- 
panek muuta veekogude aplama kalamurdja taltsaks 
toakoeraks. Kurje kavatsusi tal siiski ei näi olevat, 
ennem hõõgub ta ühest avatud silmast uudishimu. 

Valgus akna taga kustus kiiresti. Silmapiiril sähvatas 
aeg-ajalt, aga juba nii kaugel, et müristamist polnud 
kuulda. Kusagil ammus lehm; vingusid rõõmsalt koerad. 
Tuli joonistas toolil konutavast ja leegi poole käsisiru- 
tavast metsaülemast seinale hiiglasuure, üle kogu seina 
võbiseva, peaga laes ujuva varju. Kas veel vähe 
üksinduse- ja metsaromantikat? Ja kõige selle keskel 
metsaülem, vabandust! — putukaprofessor — ja metsa- 
vahi ainus tütar. Lõppude-lõpuks ei olnudki ta nina liiga 
terav, selles oli hoopis rooma klassikaliste iluduste 
ninade julget rühti. Ja milline nali kahtlustada tüdrukut 
kõõrdsilmalisuses! Remmelgas sirutas end ja naeris ise- 
enda mõtteid. Nii julgelt otsevaatavaid, samal ajal 
nii... noh, mitte kelmikaid, vaid... pisut iroonilisi, pisut 
üleolevaid, pisut läbinägelikke pruune silmi ta vaevalt on 
varem juhtunud nägema. Kõik see kahvatas tüdruku 
liigutuste sujuvuse kõrval. Kui palju on loodud teoori- 
aid, et inimese iseloomu võib lugeda ta silmadest. Tühi 
kõik! Silmad võivad olla salalikud ja petlikud, keegi ei 
suuda aga muuta oma käte liigutusi, kõnnakut, oma keha 
hoiakut töö juures. Remmelgas oli katsetanud oma 
teooriat elus ja ainult harukordadel eksinud. 
° Rehetoas kolistati plekknõudega ja Anne tuli tagasi 
kööki. Riputas rätiku hirvesarvele, kohendas juukseid ja 
küsis: 

, Olete muidugi näljane?“ 

Metsaülem ohkas. Vaat sulle romantika! On päris iga- 
päevane pruunide silmadega tüdruk, ei ilus ega inetu, 

on tasakesi vuhisev tuli koldes, on võõra valvamise 
unustanud ja perenaise jalge ümber looklev saarmas, on 
pimeduse ja vaikusega pehmelt aknaruutudele SUruVv 
õhtu väljas. Ning keset seda kükitab suurde halli üli- 
konda uppuv metsaülem, kellel tõepoolest on kõht tühi. 
Ta tundis seda alles nüüd, aga tundis seda teravamalt, 
kuid vastas venitades: 

"Teie ei hiilga just viisakusega...” 

»Kas teie peate otsekohesust ebaviisakuseks?" 

«Metsa eksinud putukauurijal ei ole sel teemal õigus! 
vaidluseks." 

»Eksisite?“ kõlas varjamata imestus tüdruku hääles. 
Meie metsas?" Imestusse segunes noote, mis kaksipidi- 
mõtlemiseks võimalust jätmata jutustasid lugupidamise 
langemisest. ,Kuidas see küll võimalik on!" 

»Sellises padrikus eksib rebanegi.. .“ 

«Padrik? lõi Anne lõkkele. ,,Teie ütlete padrik! Sää- 
rast metsa ei leia teie saja kilomeetri kauguselt, kui 
üldse leiategi... Mis teate teie ka... metsadest.” 

»Juhuslikult... üht-teist." 

»Näete ainult putukaid ja liblikaid, seal*on teil mets. 
Küllap ei oska vahet teha ei niinepuu ega lõhmuse, 
lodjapuu ega koerõispuu vahel.” 

Remmelgas vaatas silmi kissitades tulle, et nägu teda 
ei reedaks. Küll on tüdruk, hullem kui kuiv tael! Kui 
täksiks veel mõne sädemekese? 

"Teie olete kolkapatrioot...” 

Ja siis?“ tõstis Anne sõjakalt lõuakest. 

»Mets on Varjutanud teie ees silmaringi. Lodjapuu ja 
koerõispuu! See on teile kogu maailm. Oleks minu 
teha, laseksin metsa maha raiuda. Mitte tikkugi ei 

jätaks püsti. Et tuultel oleks ruumi tuisata, et inimes- 
tel oleks avarust, et seda metsa ees ei oleks...” 

Anne peatus metsaülema ees, ta sätendas mitte ainult 
silmist, vaid kogu näost. 

»Raiuksite ... tikkugi ei jätaks püsti... Teie olete... 
Halb inimene olete, kuulete, halb!” 

Uks paukus tüdruku selja taga, enne kui Remmelgas 
jõudis vilistadagi. , Nüüd kudusin alles kanga,” mõtles 
Remmelgas, nihutades end toolil. ,Kaupled öömajale, 
mõnuled soojades võõrastes riietes, aga norid tüli, sol- 
vad perenaist. Ai-ai, metsaülem, vaat sulle romantika ja 
rooma klassikaline nina! Nina küll, aga pikk nina ja 
tühi kõht pealekauba...” 

Anne tuli tagasi rutem kui Remmelgas julges loota. 
Askeldas sahvri ja köögi vahet, kolistas panni ja kastru- 
litega, klõbistas noa ja kahvlitega, aga ei lausunud poolt 
sõnagi ega austanud istujat ainsa pilguga. Remmelgas 
tundis end süüdlasena, aga ei teadnud, kuidas alustada, 
et heanaaberlikke suhteid jalule seada. Mõtles, toksis 
väikese roobikesega halge lõkkele ja lõpuks kohmas: 

»Elate juba kaua siin...?' 

Ütles ja taipas, kui kohmakalt see kõlas. Tõepoo- 
lest — ehtne putukaprofessor! Vaevalt Anne üldse 
vastab... Aga siiski: 

«Mitte just väga. Ainult sündimisest saadik.” 

Jälle tule vurin ja soolaliha praksumine pannil. 

«Teisi elamuid ei ole vist lähedal...?” 

"Mitte lähemal kui kuus kilomeetrit.” 

Ukse taga kraapisid- Välk ja Nool. Kirr kikitas kõrvu 
ja ta ninasõõrmed tõmblesid. 

»Kirr on huvitav loom...” 

Vastuseks oli ,hm-hm" või midagi sellesarnast. 

Nad istusid lauas kahekesi. Sõid vaikides, kuni Rem- 
melgas sattus ideele: 

«Kuidas teil siinkandis on ka — rmetsaametnikud?” 

»Ooh — leidub igasuguseid.” 

ka minema metsaülema juurde. Milline mees tema 
on?" 

»Teie kahekesi kindlasti sobite omavahel...” 

So-oh? Miks siis?" 

Uus metsaülem on südametu metsalaastaja.” 

Jällegi midagi hm-hm-i-taolist. 

«Tunnete teda hästi?" 

«Pole kordagi näinud. Ei tahagi näha.” 

Nüüd oli Remmelga kord teha ,,hm-hm". 

On üks tuulepea. Ajab au ja kuulsust taga, tahab 
Surru metsade arvel teha nime ja karjääri.” 

«Nii? Sellele häbematule peaks nina pihta andma.” 

Isa on mul sellel kohal saamatu. Lubas metsaülemale 
põrutada — ei midagi. Kui mina temaga kokku saan, 
siis ta alles kuuleb.” 

«Mina küll ei tahaks metsaülema nahas olla. Vaene 
mees...” 

Ei maksa teda haletseda. Olevat üks ennasttäis noo- 
ruk, hari muudkui püsti, ja ajab oma jonni. Mehed pole 
teda õpetanud, nähtavasti peavad seda tegema naised.” 

Remmelgas hoidis vaevu naeru tagasi. Samal ajal aga 
 tõusis'temas imetlus tüdruku vastu. Milline iseloom! 
Või on kõik nii ainult selja taga? Millegipärast kurvas- 
tas see mõte Remmelgat, ta kaotas tuju vestluse jätka- 
miseks ja nii lõpetasid nad söömise vaikides. Anne 
juhatas talle tagumises toas laiade kotkatiibade alla 
kätte voodi. 

Teen teile tüli...” 

»Oh ei — see voodi on meil alati vaba. Head ööd!“ 

nHlead ööd!" 

Remmelgas lükkas aknapoole lahti. Jahe õhk voolas 
tuppa, tuues kaasa niiske mulla lõhna. Kuigi ei olnud 
tunda tuulehoovust, kohises mets ometi tasakesi, nagu 
laulaks endale unelaulu. Akna eest välgatas mööda 
musti kogusid, — nahkhiired olid toidujahil. Metsa- 
sügavuses huikas öökull valjult ning läbilõikavalt: kui- 
viit! kuiviit! ja see kõlas õudselt. S 

Eestoas hakkas saarmas kiunudes ringi jooksma. Pea- 
aegu samal ajal tormasid rehealusest välja Välk ja Nool 
ning kihutasid võidu metsa poole. 

Metsavaht Nugis jõudis koju. Remmelgas kuulis, kui- 
das kolksatasid ta saapad, kuidas Anne lõksutas prae- 
ahju uksega, kuidas Mihkel torises hullava Kirriga. 
Vahetati üksikuid lauseid päevasest tööst, ja alles kui 
metsavaht oli söömise lõpetanud, kui ta oli raiunud 
välgumihklist tule piibule, poetas Anne nagu muu 
seas: 

«Meil on külaline...” 

Nii... 2" venitas Mihkel. 

,On keegi putukaprofessor.” Meelepaha võõra vastu 
oli Annes nii tugev, et ta meelega tõstis häält, et oleks 
hästi kuulda ka tagakambrisse. 

oSiin... Surrul?" 

«Ta peatuvat Männisalus. Ütlesid ju ise kord, et ole- . 
vat üks tulemas? Olla ära eksinud...” Rõhutas jälle 
pilkeliselt sõnu ära eksinud”. 

Usu sa... alustas Nugis, aga katkestas siis. Ta hääl 
kõlas juba ärevalt, kui küsis: ,Ütlesid, et see, kes on 
Männisalus? Aga veel eile ei olnud sellest metsniku 
juures midagi kuulda!” 

»Küllap jõudis alles täna pärale. Nüüd on ta igatahes 
siin, saatsin ta tagakambrisse magama... Või.,,?" 

Viimane ,,või' lõbustas Remmelgat kõige rohkem. 
Kahju, et ei näe nende nägusid... Kas metsavaht hiilib 
seinal rippuva püssi poole? 

«Lasid endale mingil hulgusel hambasse puhuda,” 
torises Mihkli jäme hääl ja siis kostsid tümpsuvad sam- 
mud. Metsavaht ja metsaülem peaaegu korraga surusid 
lingile ja üks tõmbas ning teine lükkas ukse lahti. 

«Tere õhtust!“ ütles metsaülem ja sirutas metsavahi 
poole käe. 

«Tere,” urises Nugis, kuid kätt ei andnud. Hääl kostis 
tuttavana, aga selliste lotendavate riietega meest ta ei 
mäletanud. Tunnistas, tunnistas, tundis siis metsaülema, 
andis käe ja ütles: 

»See olete teie... 2" 

«Mina, vastas Remmelgas rõõmsalt. 0, Teile tulles 
tegin metsas ringi, aga vihm langes kaela. Teie tütar 
hoolitses minu eest... ülilahkesti.” A 

Anne astus lähemale. Putukauurija oli ju lõppude- 
lõpuks sümpaatne inimene, aga ninatark. Tuli suurus- 
tama ja õpetama! Selle eest kuluks talle veel üks vägev 
epistel ... Aga midagi näis minevat viltu ja tusaselt 
ümises tüdruk: 

Sa tunned seda putukauurijat?” 

»Hõh," tegi metsavaht. , Kena putukauurija!'” 

“Ei, seda olen ma ka. Tänastki päeva ei solistanud 
ega Sompsinud ma asjatult metsas, täiendasin oma kogu 
mõnegi uue putukaga. Igatahes õppisin palju, leidsin 
uusi andmeid kahjurite levikuala kindlaksmääramiseks. 
Mäletate, rääkisime sellest koosolekul? Kuulutame sõja 
männikärsakale, maipõrnikale, metsaednikule, männi- 

vaablasele, säsiüraskile ja kõikidele teistele roomajatele, 
ronijatele ja lendajatele, kes on metsa vaenlased. 
Anname nii nina pihta, et neil kaob igaveseks lust meie 
metsadesse maiustama tulla.” 

Teie olete... uus metsaülem?“ kogeles Anne. 

Remmelgas muigas. Siple, piinle! Tal pole just lõbus 
meenutada, mida ennist metsaülema kohta välja ladus. 

Olen.” 

"Miks te seda... kohe ei ütelnud?" 

Teie ei andnud selleks võimalust.” 

»See on tema viis — kohe raginal kallale," torises isa. 
»Ei lase kõöhidagi, ammuks seletada...” 

Olukord oli Annele piinlik, Remmelgale koomiline. 
Tüdruk kuivatas käsi põllesse, kuigi selleks vaevalt far- 
vidust oli. Ta tundis end süüdlasena, pomises: 

«Ma vist ütlesin mõndagi ... ebasündsat ..." 

»Metsaülema kohta? Oh ei midagi erilist, ainult 
atuisupea” ja auahne roheline tuuletallaja“... 

"Ma palun vabandust ... sõnade eest. Aga seda ma 
tagasi ei võta, et olete julm metsalaastaja!* 

Ta ei andnud metsaülemale mahti vastamiseks, vaid 
suurrätti õlgadele kahmates ruttas välja. Kolksatas lau- 
dauks ja hirnahtas hobune ... 

Nugis ei teinud tütre ärajooksmisest väljagi, tõmbas 
Remmelga jaoks pingiotsa lähemale, ise laskus teisele, 
lükates laual lebava tubakakoti metsaülema poole. Plots- 
kit keerates tusatses metsaülem endaga. Kenad poisi- 
kese trikid, ei ole midagi ütelda! Tuleb võõrasse majja, 
mängib musta maski, tekitab segadust ja meelehärmi, 
kogub vihavaenlasi... Tüdrukul on iseloomu, tema ker- 
gesti ei lepi. Õigust on tal ka üleliiagi. Jälle riius, nagu 
oleks sõpru ja heasoovlikke inimesi jalaga segada. 

Vanameeski siin kisub piipu sellise jõuga, et omakasva- 
tatud tubakas kasepahast voolitud piibukahas raksub 
ning pragiseb, ja millest muust kui vimmast see jutus- 
tab. Võiks arvata, et Mihkel Nugis on vana rambas, 
kes ei tea midagi lahkest sõnast, heast pilgust, soojast 
naeratusest, aga kui vaadata, kui hellalt ta sikutab 
eemale saarmast, kes on roninud talle õlale, on pugenud 
peadpidi kuuekaeluse vahele ja seal omaette naljakalt 
uriseb, siis ei saa selles enam põrmugi kindel olla. 

Niipalju Remmelgas Nugist juba tundis, et teadis: 
võib istuda päikesetõusuni, aga metsavaht ei vaevu kas 
või üheainsa sõna ütlemiseks. Et mõtteid ebameeldivaks 
kuiunenud ,,seikluselt” eemale juhtida, alustas metsa- 
ülem hoopis teisalt: 

Tulin, et Surru metsi kohapeal üle vaadata. Homme 
jätkame kahekesi..." 

Hõõguva tubaka viibe näitas, et metsavaht noogutas. 

Läksin Kulliaru jõge mööda Lümatuni. Vett on seal 
liiga palju, mets juba kõduneb.” 

Nugis võttis piibu suust ja ütles: - 

»Käänisjärve poole teie edasi ei pääsenud... seal on 
veel hullem...” 

Veel hullem! Jah, istutamine ja külimine on kenad 
toimingud, aga veel tähtsam on metsapinna kuivenda- 
mine. Ta ütles seda Nugisele. Kaua aega metsavaht ei 
vastanud, aga tubakas piibus hõõgus ägedalt, peaaegu 
tuhmumata. 

Raske," vastas ta viimaks. 

»Paljugi mis raske. Surrul peaks olema kergem, sest 
jõgi jookseb läbi, tõmba ainult kuivenduskraavid sisse.” 

«Kuivenduskraavid ei aita...” 

»Miks?“ 

Jõgi on vaikse vooluga ja ääreni täis, ei kisu vett 
alla.” 

«Ei või olla!“ hüüatas Remmelgas. ,,Käisin Kulliaru 
jaama lähedal jõe ääres, vesi aina vulises ja sulises, kui 
kihutas üle kivide mere poole." 

See oli seal ..." 

Rohkem Remmelgas teada ei saanudki, Nugis põikles 
kõrvale vastamast küsimusele, kuidas ta teab, et jõgi 
vett alla ei vii... 

»Mis siis muud kui puhkama, saab hommikul vara 
jalule... Head ööd ...' 

uHead ööd.” 

Remmelgal oli juba ukselink peos, kui talle meenus 
kuusekultuur metsaraiestikul, ja ta pöördus tagasi. 

«Veel midagi... Sattusin täna kummalisele raielan- 
gile. Teate, Kaarnamäe rajoonis...” 

«Isegi niikaugele jõudsite ...” 

Jah, jõudsin. Seal on viie-kuueaastasi kuusekesi...” 

Remmelgas peatus, et anda Nugisele aega ja võima- 
lust seletamiseks, aga ehkki käsi liikus põlvel põõnava 
Kirri turjal kiiremini, vaikis metsavaht. 

Ühelgi kaardil neid pole märgitud. Kui küsisin kul- 
tuuride kohta andmeid, ei lausunud te Kaarnamäe omast 
poolt silpigi. Usun, et mul kui metsaülemal on õigus 
teada...” 

«Metsa on alati külitud, mis imet seal..." 

«Fašistid ei harrastanud noore metsa kasvatamist.” 

«Nemad nüüd!” 

»Nii. Ometi on need kuusekesed tärganud just oku- 
pantide võimutsemise ajal mulda pandud seemneist. 
Võiks arvata, et ...” 

«Neljakümne kolmandal...” 

»Ja hiljem?” 

«Ka hiljem...” 

"Kes?" 

Nugis kopsis piibu laual lebava, tammest uuristatud 
tuhatoosi paksu serva vastu tühjaks. 

»Eks need, kelle kohus see oli.” 

Teie?" 

Pikk vaheaeg. Siis: 

«Mina ka...” 

"Ka? Kes veel?” 

"Anne..." 

Nüüd oli metsaülema kord peatuda. Ta nägi imesel- 
gesti silmade ees pilti päikesepaistelisest raiestikust ja 
Pikakasvulisest metsavahist, kes mättalabidaga sopsib 
pehmesse pinda külvilappe, kuna tema kannul ruttab, 
kotike kuuseseemnetega käes, linalakne tüdruk... See 
pilt oli nii kaunis, et metsaülem unustas enese seda 


Vaatlema. Teda äratas ukse paukumine — keegi läks 
rehetuppa ... Kahekesi? Ei, see oleks liiga usku- 
matu. i 

"Ja veel?” 


"Kuidas — veel?" 

«Kes aitasid külimisel?” 

nEi keegi...” 

Nugis lõpetas uue piibutäie toppimise, lükkas Kirri 
põlvilt maha ja tõusis: 

Lähen viskan hobusele tordi heinu ette...” 

Kirr vilksatas enne peremeest ukse vahelt õue. Rem- 
melgas järgnes neile, toetus uksepiidale. Välk ja Nool 
kiunusid peremehe käsi noolides, laudas kolistas mingi 
loom ketiga. Remmelgas ei uskunud hobustele tordi 
heinte viskamist. Kui Anne õue läks, hirnahtas hobune, 

küllap sai siis oma õhtusöögi kätte. Nugis ei tahtnud 
metsakultiveerimisest rääkida, ta on seda liiki inimesi, 
kelle suust nagu tangidega peab kiskuma sõnu, kui 
neist sõnadest võib. välja lugeda kiitust ütleja enda 
kohta. 

Vastu kumavat taevast joonestus vana õunapuu okste 
võrk. Kindlasti on selle tüvi ja oksadki sammaldunud. 
Just selline sammaldunud tüvega õunapuu kasvas tema 
isakodu akna all. See kandis kivikõvasid, hapusid õuna- 
pabulaid, millede ragistamisest hambad jäid hellaks, nii 
et ära mitte lase kokkugi. Ka seal oli ümberringi tihe 
mets, ainult. lagendikukeerastik oli laiem, et sinna 
mahuks kaks maja: suurem metsavahile, väiksem raie- 
tööliste perekonnale. Ei linnatänavate kära,- ei sõja- 
mürin, ei õpingud koolipingis suutnud kustutada mäles- 
tust vaiksest majast ääretu metsa keskel... 

Kaua seisis metsaülem, kuni hakkas jahe ja ta pöör- 
dus tagasi tuppa, pugedes talle näidatud voodisse val- 
gete kahisevate linade vahele... 

Nägu kõditav päikesekiir äratas hommikul Remmelga. 
Kui metsaülem akna lahti lükkas, paiskus tuppa lindude 
tuhandehääleline rõkkav hõiskamine, nagu oleks metsas 
käimas võistlus kõige kaunimale ja valjemale laulu- 
häälele. 

Köögis oli taburetile valmis pandud suur emailkauss 
jaheda veega, kuusevaigust lõhnav seep ja pikk linane 
käterätik. Remmelgas pesi mõnuga, riietus, kuid majas 
jäi kõik vaikseks, nii metsavaht kui tütar olid ei tea 
kuhu kadunud. 

Kui Remmelgas õue astus, tormasid koerad talle hau- 
kudes vastu, jäid mõne sammu kaugusele, jalad harkis, 
seisma, kikitasid kõrvu ja näisid ootavat, mida võõras 

ette võtab. Remmelgas kohkus pisut, sest raske oli ette 
arvata, mida need peaaegu vasikakõrgused lärmakad 
olendid tema suhtes kavatsevad. Välgul ja Noolel ei 
olnud aga kurje kavatsusi. Kuidas nad ka mangusid, 
neid ei võetud metsa kaasa ja neil oli igav. Metsaülem 
ja koduvalvurid avastasid kiiresti vastastikuse sobivuse 
ja läks lahti suureks hullamiseks. Koerad kihutasid, 
sabad noolena sirged, pikkadel kaartel ümber Remmelga, 
kandsid talle kätte puupulki, hüppasid üle eeshoitud 
kepi ja sõpruse tähiseks püüdsid tal oma roosa ja laia 
keelega üle näo tõmmata. 

Äkki tuiskasid koerad tuhatnelja hobusetalli poole. 
Hoone nurga tagant ilmus nähtavale hiiliva kõnnakuga 
madal pruunikas loom, väikeste kõrvadega lame pea 
ettepoole sirutatud. Näis, nagu paiskaks koerte hoog 
saarma jalust, aga Kirr paljastas oma teravad heleval- 
ged hambad ja koerad põrkasid kõrvale. Küllap rohkem 
kui saarma hambad peletas neid kalamurdja turjast 
haaramast pikaajaline treening, mis veenis, et sõprus 
Kirriga tähendab peremehe käe lahket silitamist, vaen 
aga piitsaotsa ja tühja kõhtu rehealuse nurgas. 

Kirr jalutas maja poole ega osutanud enda ümber 
klähvivatele koertele enam vähimatki tähelepanu. Ta 
nagu ei näinud ka Remmelgat, aga niipea, kui metsa- 
ülem astus sammu tema poole, peatus saarmas ja libis- 
tas oma piklike silmade vaate temast üle. Nagu mets- 
loomad ikka, ei vaadanud ta inimesele otsa. 

»Kirr, Kirrike!” kutsus Remmelgas. Tal polnud aimugi, 
kuidas meelitatakse saarmaid, kuid ta nii väga oleks 
tahtnud, et Kirr oleks tulnud ja lasknud end mugavalt 
üle tema põlvede, nagu ta teda eile nägi lamavat Anne 

süles. Ta istus trepile ja põlvedele patsutades kordas: 
«Kirr, Kirrike! Hüppa põlvele. Ho-hopp!” 

Saarmas ei läinud ära, aga ei tulnud ka lähemale. 
Koerad peatusid ja vaatasid kõrvu kikitades pealt. 
Metsaülem mõistis, et neil oli tulnud paljude päevade 
jooksul, mil saarmale õpetati kodulooma kombeid, nii- 
viisi seista. Ta jätkas oma katset: 

«Noh, Kirr, tule's juba! Ho-hopp!* Aga saarma saba- 
jupp ei liikunudki; ta näis aru pidavat, kuidas tülikast 
võõrast mööda tuppa pääseda. Remmelgas kaotas kanna- 
tuse ja põrutas käskivalt: , Noh, roni siis juba, sa kala- 
röövel!” 

Metsloom Kirr ei olnud käratamistega harjunud, ta 
laskus hoopis maadligi, valmis iga hetk põgenema. Siis 
näis ta kuulvat hoopis midagi tähtsamat, pöördus ja 
nagu pruun jutt lidus metsa poole, Välk ja Nool võidu 
klähvides tema kannul. 

Anne tuli pool-joostes. Oli võtnud rätiku juustelt ja 
hoidis seda käes, ka mantlihõlmad helplesid lahtiselt, 
aga põsed õhetasid ikkagi. Remmelgas tõusis ja valmis- 
tus piinlikule jutuajamisele, aga Anne noogutas sõbra- 
likult: 

«Tere hommikust! Kas saite ka sõba silmale... pärast 
eilset pahandust?” 

,Pahandus on vist liiga palju öeldud...” 

,Siiski. Vaevalt teid kunagi nii selja taga kui suu 
sisse nõnda on läbi sõimatud kui eile,“ vastas tüdruk 
naerdes. 

Ega vist ole küll...“ möönis Remmelgas. ,Aga tun- 
nistage teiegi, et nii hullusti kui eile pole te varem 
sisse kukkunud?” 

Anne ei vaielnud vastu. Ta pöördus ümber jalgade 

keerleva saarma poole, ütles ainult »ho-hopp!” ja nagu 
välk oli saarmas mööda riideid ta õlal, kerides end hel- 
litades ümber perenaise kaela. 

Milline viisakuseta loom!” torises Remmelgas. ,,Mee- 
litasin teda ennist põlvele, aga tema ainult piilus alt- 
kulmu.” 

Anne silitas saarma läikivat karva. 

«Kirr valib sõpru...” 

»Olete ikka nõiad küll siin Surrus...” 

Meie hüüdnimi on ulatunud teienigi?” 

On. Pärast seda, kui olen siin käinud, kaldun uskuma, 
et nimi on õieti valitud...” 

Nad läksid tuppa. End palitust vabastanud ja kiiresti 
pliidi ja riiuli vahel perenaisetalitusi toimetav Anne 
jutustas: 

«Põhjus oli omamoodi olemas küll. Minu isa hakati 
juba ammu hüüdma Surru vanaks nõiaks, mõnikord saan 
sellest siis nüüd osa ka mina, ja olengi nõia tütar. Nõi- 
dust pole siin aga mingisugust, isa on ainult õppinud 
tundma taimede omadusi ja oskab neid kasutada. Ta 
teab, millist metsarohtu keeta rinnaaluste valude puhul, 
millega määrida jooksvahaigeid liikmeid, mida panna 
Värskele ja mida jälle vanale haavale. Praegu kuivab 
Surru nõia abivajajate hulk kiiresti kokku, aga oku- 
patsiooniajal oli meil rohkem apteek ja laatsaret kui 
metsavahikontor. Kogu tarkus iseendast on lihtne. Sel- 
les pole küünevõrdki saladuslikku, isa on valmis iga- 
ühele selgitama, mis ja kuidas, ta on seda palju kordi 
teinudki, aga inimestel on halvad pead,nad unustavad 
rohtude nimed, unustavad sellegi, kuidas need välja 
näevad, ja ajavad kõik koledasti sassi. Vahetavad tedre- 
Marana arnikaga. Ei oska vahet teha heinputke ja koer- 

putke vahel. Rabanduse puhul korjavad ojakaldalt lend- 
varohu asemel jaanililli. Raske olevat vahet teha — 
millised veidrad inimesed! Pimegi peaks nägema erine- 
vust ühe ja teise vahel, nii suured on need, eks ju?" 

Remmelgas ei olnud selles väga kindel — taimed olid 
ta nõrk külg —, kuid noogutas ometi. Anne hüppas 
uuele teemale, jutustas, et nad olid isaga juba enne 
päikesetõusu läinud mõtuste mängukohtade juurde val- 
vesse, sest sealtkandist oli paar hommikut tagasi kost- 
nud püssipauke. Mõned salakütid ei pea paljuks kas või 
kümmet kilomeetrit matka, et lõpetada kuningliku linnu 
elu. Nugis tegi tuurikese kaugemalt ringi, aga Anne 
ruttas koju, et külaline rahutuks ei muutuks. Nad ei 
uskunud, et metsaülem nõnda vara ärkab. 

Varsti jõudis ka Nugis tagasi — mõtuseküttidest ei 
olnud täna ei kippu ega kõppu. Metsavaht popsis vai- 
kides piipu ja teda ei näinud isegi imestavat Anne sõb- 
ralik, pool-lõõpiv mõtetevahetus metsaülemaga, nagu ei 
olekski nad eile lahkunud pahastena. 

Pärast hommikueinet küsis ta: 

«Millega siis alustame?" 

»Käänisjärvega.” 

Nugise paksud kulmupuhmad tõusid, aga sõnagi lau- 
sumata tõi ta köögi nurgast pikad kummisäärikud. 
Pärast väikest pausi ütles Anne: 

«Teie ei pääse Käänisjärveni.” 

»Üle ujutab?” 

Seal on tänavu lausa meri.” , 

«Aga vesi mind huvitabki. Partei-algorganisatsiooni 
poolt tehti mulle ülesandeks uurida Tuliksaare külanõu- 
kogu piirkonna, seega ka Tuliksaare metskonna kuiven- 
damise võimalusi. Käiguga siia tahan lüüa kaks kärbest: 

valmistada ette materjale kuivendustööde: aruandeks ja 
oma silmaga näha, millised on võimalused talvisteks 
metsatöödeks Surrul.” 

Nugis oli juba Remmelga esimeste sõnade juures 
kummisäärikute jalgatõmbamisel peatunud. Ta vaatas 
uudistavalt Remmelgale ja kui see oli lõpetanud, küsis: 

»Nii et ... olete parteis?” 

Olen.” 

Nugise pilk langes saapale, aga tõusis kiiresti tagasi 
metsaülemale. 

»Ja ütlete, et partei otsustas hakata Tuliksaare metsi 
kuivendama?' 

«Otsustas. Nii põlde kui metsi.” 

Nugis tõmbas järsu ropsatusega saapa jalga. Tõusis, 
viipas peaga ukse poole: 

Lähme ülevalt, Kaarnamäe lähedalt ringi. Ma tean 
seal kõrgemat teed, pääseme kuiva jalaga üsna Käänis- 
järve kaldale ...” 

See oli esimene ettepanek ja sama! ajal nõuanne, 
mille Surru metsavaht Nugis metsaülem Remmelgale 
tegi. Nii tagasihoidlik ja väheütlev kui see näiski, haa- 
ras Remmelgat selline rõõmuhoog, et ta pilgutas Annele 
silma. Kui tegu tehtud, kohkus ise — milline küll tuleb 
karistus? Aga Anne näis metsaülema poisikesliku tembu 
põhjust mõistvat, ei pannud seda pahaks, vaid koguni 
noogutas Remmelgale. 

Remmelgal oli vähe aega, sest juba ülehomme oodati 
teda tagasi Tuliksaarde. Kord juba Surrul, ei raatsinud 
ta aga lahkuda, vahtkonda põhjalikult tundma õppimata. 
Kahe päeva jaoks oli see murettekitav ülesanne, eriti 
kui arvesse võtta aastaajast põhjustatud väga ebasood- 
said liiklemistingimusi. Enda pärast ta ei kartnud, sest 

ta oli hea füüsilise ettevalmistusega: võimles reeglipära- 
selt, koolis kuulus parimate suusatajate hulka ning 
suvel võttis osa murdmaajooksu-võistlustest, kuid kas 
suudab aastais metsavaht tema matkatempole vastu 
pidada? 

Nugis ei jäänud maha. Ta ei nurisenud. Kuidas ka 
Remmelgas seadis küsimusi metsa ea, puude liikide, 
kahjurite, raiete, kultuuride vanuse või ükskõik mille 
muu kohta, ta sai vastused, mis kontrollimisel . kõik 
osutusid täpseiks. Remmelgale näis lõpuks, et Nugis 
teaks eksimatult isegi vastata, mitu tetre on ühel või 
teisel kvartaalil pesaaset rajamas, mitu mägraperekonda 
on koopad kaevanud Surru vahtkonda või mitu kure- 
parve tuli tänavu kevadel Lümatusse suvitama. 

Kui nad koduteele asumise eel langenud kasetüvel 
istusid ja suitsu pahvisid, küsis Nugis oma aeglasel 
viisil: 

«Kas metsaülem on väga ... väsinud?" 

Metsaülem mõtles algul, et Nugis taipas tema hom- 
mikusi mõtteid ja maksab solvamisega kätte, aga nähes 
metsavahi siirast, oma küsimusest piinlikkust tundvat 
nägu, raputas eitavalt pead. 

«Siis paneksin ette teha väike tiiruke alla Männisalu 
poole. Sealt pääseme üle jõe Surrule viivale kvartaali- 
sihile...” 

Remmelgas ei pärinud, mis metsavahil mõttes on, 
viimane ei seletanud. See oli päeva raskem, vesisem, 
mülkalikum matk. Varsti Remmelgas mõistis, et Nugis 
viib ta kohta, millest ta eile Surrule tulles oli kõrvale 
põiganud. 

Nad jõudsid noore segametsani, millest läbi jooksis 
väga ammu kaevatud magistraalkraav. Kraav pidi metsa 

alt vee jõkke viima, aga ta oli tükati ummistunud, 
tükati olid kaldad sisse varisenud, nii et tema kallas- 
tega triikitõusnud veepinnal ligunev läinud-aastane 
pruun kaseleht vaevu teotempol jõe poole triivis. 

Noorest kasemetsast olid magistraali kaevatud mõned 
kuivenduskraavid. Kuigi vesi oli ka nende kaldaid lahti 
leotanud, ei olnud raske näha, et need olid värsked, 
kaks-kolm aastat tagasi kaevatud. Remmelgale meenus 
noor kuusekultuur ja ta ütles: 

Ma vist ei eksi, kui arvan, et need kraavid on Surru 
Metsavahi kaevatud?” 

Nugis noogutas. Ta jälgis murelikult üle kallaste tõus- 
nud vett, 

«Katseks tegin... Südasuvel, siis on siin kuiv... Kui 
tuli sügis, oli selge, et mu lobistamisel polnud mõtet.” 

»Magistraal ei vea vett ära?" 

»Magistraal ka ... Peasüüdlane on jõgi ..." 

Nugis vaikis. Talle meenus, kui suurte unistustega ta 
asus kraave kaevama. See noor kaasik oli ta uhkus ja 
lootus, aga ta teadis, mis sest uhkusest järele jääb, kui 
liigvesi aasta-aastalt kaasiku juuri leotab. Vaeva oli 
rohkesti, aga kõik jooksis tühja. Suvel oli kraavidest 
kasu, kevadel ja sügisel, üldse suurte vete ajal, ei vähe- 
matki, i 

Jõgi?“ kordas Remmelgas ja talle tundus, et ta seisis 
esimese sõlmpunkti, esimese lähtekoha = juures... 
»Arvate, et enne kõike vajab jõgi süvendamist?” 

» Vajab." 

Remmelga mõtted olid saanud sellise suuna, et ta 
unustas isegi metsavahi sangarluse, kes üksi kraave 
kaevas, et noort kaasikut hukkumisest päästa. See mee- 
nus talle alles Surru metsavahimaja juures. Ta küsis: 

Ega te ometi üksi?" 

«Kus kohal?'* 

»Neid kraave?" 

Ah neid ... Ei just ... kaadritöölised aitasid ka.” 

Remmelgas vaatas metsavahti umbusklikult. Kolm 
aastat tagasi polnud metskondadel maaparandustöödeks 
kaadritöölisi, küllap Nugis kaevas üksi... Aga alus- 
tama peab tõepoolest Kulliaru jõe süvendamisest. See 
muudab kogu ettevõtte raskemaks: jõesüvendamine 
pole põllukraavi-kaevamine. Kuigi Remmelgas kunagi 
polnud osa võtnud nii suure ulatusega maaparandus- 
tööst, ei olnud raske umbkaudu välja arvutada tööde 
ulatust, ja see näis nii suurena, nii raskestiteostatavana, 
et sellele lahendust otsides metsaülem sel õhtul unustas 
oma teise ja palju pakilisema Surru-käigu eesmärgi — 
veotee leidmise eelolevaks talveks. 

Kui ta järgmisel hommikul juttu tegi talvistest raie- 
ja veotöödest, jäi toas vaikseks. Nugis nokitses vurru- 
poolt, Anne ladus taldrikuid sellise ägedusega üksteisele, 
et Remmelgas kartis neid purunevat. Taibates, et selles 
küsimuses ei ole tal Surru rahvalt nõu oodata, hakkas 
ta kurtma, millist muret valmistab seemnenappus, eriti 
aga istutamismaterjali vähesus — taimeaedade rajamine 
on kaugele maha jäänud eelseisvast metsa kultiveeri- 
mistööde mahust. Kuigi see teema peletas tusailme 
metsavahi ja ta tütre näolt, ei sobinud jutt enam ja 
vaikides asusid Remmelgas ja Nugis oma metsateekon- 
nale. 

Selle päeva kavas olid vahtkonna idapoolsed, kõrge- 
mad ja kuivemad alad. Nad riivasid Kaarnamägesid. 
Remmelgas märkis metsa vanuse, kõrguse, boniteedi, 
arvatavate tihumeetrite hulga, tegi ettevalmistusi raie- 

lankide asetuse määramiseks, aga ei öelnud sellest kõi- 
gest midagi Nugisele. 

Kaarnamäelt pöördus Nugis kirdesse, ümisedes ise, et 
tahaks midagi üle vaadata. Maastik oli siin künklik ja 
vahelduv, valitsevaks puuks kuusk. Nugis läks väärama- 
tult otse ja äkki-seisid nad neljakandilise lagendiku ees. 

See ei olnud suur, kõige rohkem paar vakamaad. 
Kännud jutustasid alles hiljuti siin mühisenud võimsast 
kuusikust. Kuid rohkem kui see paelus Remmelga tähele- 
panu kändude vanus. See ei võinud olla suurem neljast- 
viiest aastast. Kuidas sattus säärasesse kännustikku 
vähemalt kümneaastane kuusik? Metsaalusest loodus- 
likust järelkasvust ei saanud olla juttugi, sest noored 
puud kasvasid sõbralikult sirgetes ridades. 

Kümneaastane kuusik viieaastases kännustikus... 
Vaat millise pähkli andis Surru nõid puremiseks. 

Mis parata,” laiutas Remmelgas Nugisele käsi, 
stunnistan, et olen keeletu. Ei oska seletada. Kui 
usuksin imesid, peaksin siinset üheks selliseks.” 

Nugis oli laskunud kännule ja toppis piipu. Süüda- 
nud selle ja puhunud mitu suutäit suitsu, jutustas ta: 

Ilmet pole siin miskit... Kuusik võeti maha 
1944. aastal. Saksa fašistid harva tõstsid oma jala nii 
kaugele, lihtsam ja ohutum oli laastata teeveerseid 
metsi, aga seekord läks neil tarvis eriti pikki kuuse- 
palke. Talumehele pisteti tääk kuklasse ja kihutati 
metsa. Kui saagima hakkasid, jooksin keelama. Rääki- 
sin ilusti, pakkusin ükskõik missugust teist kuusikut, 
sest see tükk oli metsa parim. Saksa veltveebel ajas 
viha pärast silmad pungi, jõllitas, aga sõna suust välja 
ei saanud ja toksas mulle automaadi päraga rinna alla. 
Hinge lõi kinni. Silme ees läks mustaks, aga käsi tun- 

dus äkki nii kergena, et tõusis... Anne haaras käest 
ja küllap see oli õnneks — elu jäi sisse. 

Kui Nugis vaikides piipu imes, küsis Remmelgas: 

«Nii sai kännustik. Kes istutas kuusiku?”" 

Nugis murdis kännu küljest valget taela ja seda käte 
vahel tükkideks mudides jätkas: 

«See on juba päris lihtne lugu... Kui järgmisel keva- 
del okupandid minema kihutati, nii et neist siia haisugi 
ei jäänud, otsustasime ka omalt poolt võidupüha tähis- 
tada. Nii see kuusik istutati...“ 

Teie üksi?" 

»Eks Anne oli ka platsis..." 

Remmelgas sõrmitses lopsakalt kasvanud tumerohe- 
lisi pehmeid okkaid. 

«Sellest on möödunud ainult neli aastat...” 

"Sellepärast teid siia tõingi. Kurtsite, et pole taimi, et 
puuaiad on tühjad. Meil polnud siis aedades ühtegi 
istikut. Võtsime taimed kraavikallastelt, vanade kuusi- 
kute ääremailt, kus neid tükati kasvab üsna paksult, 
Valisime tublimad ja tugevamad... Kartsin, et te ei usu, 
kui ütlen, et metsikult kasvavaid taimi võib ümber istu- 
tada, sellepärast teid siia tõingi. Oma silm on kuningas.” 

Remmelgas otsis asjatult sõnu, ta ei leidnud väärilisi 
võidukuusikule, mille olemasolust kindlasti tema esi- 
mese inimesena väljastpoolt Surrut kuulis. 

Aitäh õppetunni eest! Veel tänavu rakendame selle 
ellu, eriti Surru metsades, kuhu tuleb rajada kõige roh- 
kem kuusikuid. Teie kuusikule istutame väärilised naab- 
rid. Võidukuusikul on kõigi nende ees aga pikk ajaline 
eelis, tema valitseb ükskord üle Surru metsade, paistab 
kaugemale, kohiseb kõige võimsamalt...” 


132 


Vaikides lõpetati sel päeval töö. Surrule pöördu- 
sid nad tagasi varem, et Remmelgas jõuaks enne pime- 
dat koju. Kui Mihkel kuhugi kadus, palus metsaülem 
Annet jutustada, kuidas nad külisid noore kuusiku, 
milles teda üleeile tabas äike. Anne tõsines, aga kui 
Remmelgas rääkis võidukuusikust, andis ta järele: 

Noh, kui, te juba sedagi teate... Ja õieti pole 
kuigi palju lisada, sest see lugu on hoopis lihtne ja iga- 
päevane. Ärge unustage, et isa on olnud nelikümmend 
aastat Surru metsavahiks. Metsavaht tähendab temale 
palju rohkem kui lihtne sõna ,,vaht”... Noh, fašistid 
olid esimest sorti mehed laastama, aga uue kasvatamisele 
nad vilistasid. Isa käis nõudmas, jõudis isegi maakonna- 
linna mingi pruunivatimehe juurde. See vaevalt kuula- 
tas, käratas: koristage see hull vanamees siit! Isa oli 
nagu haige, käis ühelt raiestikult teisele... Ütles, et 
meie ei tohi metsa juurdekasvamist jätta saatuse 
ja tuulte hooleks, et tuleb ise sekka lüüa... Korjasime 
käbisid, kuivatasime, raputasime seemned välja. Lõpuks 
otsis isa vana mättalöömiselabida välja. Hommikul 
hakkasime pihta. Tema lõi ees mättaid, mina kaapisin 
seemned mullasse. Mättalöömine ei ole kerge töö, 


eriti tema vanaduses... Külisimegi... sel kevadel ja 
järgmistelgi... Nii ta ongi, kogu see lugu... Tühine 
asi.” 


Tühine asi! Aga metsaülem tegi asja aknast välja- 
vaatamiseks, et kuhu see metsavaht nii kauaks jääb. 

Seda kõike ma mõistan hästi...” ütles ta hulk aega 
hiljem: ,Aga ma ei mõista üht: miks vana Nugis 
mind — mulle näib nõnda —- ikka veel vihkab? Mind, 
kes ma oma elu eesmärgiks olen seadnud just võitluse 
tervete ja tugevate metsade eest,” 

»Surrul alustate kirvega.” 

See on üldistes huvides...” 

»Valvake metsi nelikümmend aastat. Raiuge ise istu- 
tamislappe. Ronige vana mehena käbisid korjates 
mööda puulatvu. Valutagu teie süda iga puu, iga mets- 
looma pärast, nii et ei ole öörahugi, siis mõistate...” 

«Ma... mõistan juba nüüdki...” ütles Remmelgas, 
silmad naelutatud tüdruku innustunud näole. ,Kuid ma 
usun, et Surru Nugis üsna varsti näeb, et ka minul on 
õigus... ja ma usun veel, et siis saab meist kahest 
selline liit, mida ei lõhu dünamiidigagi.” 

Võib-olla,“ vastas Anne tasa. 

»Ja teie? Kas ühinete meiega?” 

Võib-olla,” kordas Anne. 


135 


VI PEATÜKK 


Tuleviku kolhoosi põllud toetusid hiiglasuure saapa- 
labana vastu Lümatu sood. Laiali pillatud olid hooned 
kogu kolhoosi ulatuses, siin, Männisalu-poolses otsas, 
asus aga metsade ja lodude tõttu iga elamu ise ilma- 
kaares. Paljud ei hoolinud isegi mitte külast läbi 
looklevast rooplikust teest, vaid püstitasid oma hoone- 
kimbukese krundi kõige kõrgemale kohale, oli see siis 
teele lähedal või kaugel. 

Remmelgas ei teadnud, millises majas elab kolhoosi 
esimees. Hans Tamm ise oli teed juhatades öelnud, et 
kui metsniku maja on kohe ees saapalaba ninaks, siis 
minu hütt on kõige viimane, on nagu kontsaks, või 
õigemini üheks naelaks kontsa all, kuid see aitas vähe 
maja otsimisel. 

Põllupeenart mööda tuli külavaheteele mees, labidas 
õlal, müts kuklas, vaba käsi hoogu andmas, — ei olnud 
kahtlust, et ta kartis kuhugi hilinevat. See oli väikest 
kasvu mees, käis, üks õlg ette nihutatud ja pea õlgade 
vahele tõmmatud, nagu kardaks ta mõnd vopsu kuk- 
lasse sadavat. 

Remmelga tere võttis ta vastu käiku aeglustamata. 

«Tahaksin leida seltsimees Tamme maja,” kiirendas 
metsaülem sammu, et labidamehe kõrval püsida. 

Mees suunas labidavarre eespool paistva metsasalu 
poole. " 

«Näete metsatukakest? Selle juures hakkab Tamme 
maja katus paistma.” 

Uudistas võõrast silmanurgast, näis teda hindavat 
usaldusväärseks ja lisas: 

»Tamme Hans on nüüd kolhoosi esimees, ega teda 
kodus ei ole.” 

»Täna on pühapäev, ehk siiski trehvab...” 

«Aga vesi ei pea pühapäeva ja ei ole siis aega seda 
pidada kolhoosnikutelgi. Mina, näete, jäin hiljaks. Ei 
jõudnud ennem, minu hooleks on üks meie kolhoosi 
hobusetall. Kui olen kärme astuma, ehk jätkub siis 
mõni labidatäis veel minulegi.” 

Alles nüüd märkas Remmelgas, et tallimehe üks jalg 
oli põlvest kangevõitu, kuid ometi tuli pingutada, et 
end ta kannul hoida. Mehe jutt andis aga mõistatamist, 
Kas Tamm asus omapead maaparandustöödele? Temast 
võib kõike uskuda, kui sellest ainult kolhoosile kasu 
tuleb. 

»Alustasite õige varakult maaparandustöödega...?” 

»Maaparandustööd nüüd...” ühmas mees, nööpides 
lahti halli villase kuue hõlmu. 

"Aga labidas?" 

Labidas küll... ja vesi on ka, aga maaparandustöö- 
deni jääb veel palju aega. Sööme ja silume praegu 
kulaku soperdust!” 

Nii?“ 

»Just nii. Suuresti Viktor, see meie kandi hallparun 
ja tegelinski, oli elupõline Tuliksaare-kandi mees, kuid 
kunagi varem ei külvanud ta rukist metsaveersele 
põlluservale. Viimased kümme aastat oli maa koguni 

söötis, kasvatas ainult oravasabasid, osje ja maa-aluseid 
juurevääte. Lepad ja kasedki ajasid juba võsa. Aga näe, 
mullu sügisel kündis maa üles, ja, mesimagus naeratus 
rebasenäol, ütles: kolhoosiminek seisab ukse ees, eks 
nüüd peab igaüks tegema kõik, mis jaksab, et krundid 
hästiharituina ja jõukaina kolhoosi alla läheksid, siis 
saame rikka kolhoosi. Kündis, turkis korra äkkega üle 
ja viskas rukki peale. Meelega külvas hea sordirukki 
soo servale, susi selline! Kui külanõukogu esimees 
läks ütlema, et mis tempe sa teed, ajas ta silmad pungi, 
et kuidas tempe, ma täidan minu krundile antud külvi- 
plaani ja harin jäätmaid üles. Vaata et küsib preemiat 
ja auraha ka veel.” 

»Nii et... preemiat ei antud,” õhutas Remmelgas, 
kui paus venis liiga pikaks. 

Preemiat ta ei saanud, aga vehklemist oli teisega 
küll ja küll. Tikkus kolhoosi. Sülitsi rõhus peale, jäta 
või kolhoos asutamata, sest pimedalegi oli selge, et 
elust Suuresti Viktoriga ühe mütsi all ei tuleks muud 
kui häda ja viletsust. Keerutas mis ta keerutas, aga 
seekord jäi ta alla: otsustasime koosolekul, et hall- 
parunit ei lase meie kolhoosi ligigi. Tõmbas teine ham- 
bad paljaks, susises ja surtsus, laimas ja keerutas, kuni 
tegime uue otsuse: olgu naljal lõpp ja saadame Suu- 
resti Viktori vallast välja. Nii tehtigi ja õhk läks kohe 
palju klaarimaks.'' 

Nad jõudsid metsast peaaegu teeni ulatuva tiheda 
paju- ja lepapõõsaste-tihnikuni. Kaugemalt paistis, nagu 
lõpeksid siin Tuleviku kolhoosi põllud, kuid see oli 
ainult metsast põllule ulatuv vööt. Kunagi oli siia 
kaevatud kraav, mis aga oli umbe vajunud ja mille 
kaldail nüüd lokkas noor mets. Kraavi taga jätkusid 

jälle põllud, veerjamad kui need, mida mööda nad 
tulid. 

«Näh, seal ta ongi, see Tamme Hansu punane katus,” 
viipas kolhoosnik metsaservalt paistva maja poole. 
Eksida ei saa, külas on see ainuke värvitud hoone." 

Kolhoos lõpeb seal?" 

"Kolhoosipõllud teevad ümber Tamme maja käänaku. 
Tammed olid meist kõikse julgemad — tungisid nina- 
pidi otse soosse... Aga Suuresti Viktori rukis on siin,” 
näitas ta paremale. Tuli end kikivarbaile upitada, siis 
paistsid üle kumera põlluküüru töötaktis tõusvad ja 
vajuvad kirjud rätikud, hallid sonid ja pruunikad 
kaabulotid. Sinnapoole seadsid nad sammud mõlemad. 
Sedamööda, kuidas nad inimestele lähenesid, muutus 
kõndimine raskemaks: maa kleepus saabaste külge, 
nagu rebides taldu alt. Väike tallimees läks nohisedes 
otse, aga Remmelgas valis kraavi lähemalt kuivemaid 
kohti. Kui ta kõrgemale kivile astus, et ümbrusega 
tutvuda, nägi ta põldude taga mätlikku,. hõredate kase- 
jändrike ja põõsapuhmastega heinamaad, kus suurvee 
üleujutuse hõbehallil pinnal helkisid päikesekiired. 

Viimastel päevadel oli Remmelgas tihti seisnud 
metskonna kaardi ees. Nagu mõni jämedakoeline 
Sravüür oli see igas üksikasjas ta mällu vajutatud. 
Siin, kolhoosipõldude tagumise sopi serval, teeb Kulli- 
aru jõgi terava käänu, siit ei ole jõeni mitte rohkem 
kui kilomeeter. Kuid oli kohti, kus jõgi tungis põldu- 
dele veelgi lähemale. Seal oli oht kindlasti palju suu- 
tem — mitte põhjuseta ei nõudnud Hans Tamm kohe 
esimesel parteikoosolekul võitluslipu tõstmist liigvee 
Vastu... 

Mõnikümmend —kolhoosnikut kaevas piki veerjat 

põlluselga ülalt alla kitsaid kraave, et orastele tõusnud 
vett tagasi heinamaale juhtida. Töö oli raske ja eba- 
mugav: kraavikaldad ei jäänud püsima, vaid vajusid 
sisse; muda ulatus põlvini, seda platsatas labidatäitelt 
kaela, vestidele, pükstele; kolhoosnikud olid porised, 
märjad ning tusased ja ainult ühmatasid metsaülema 
tervitusele. 

Tamm ise seisis kõige metsapoolsemas, kraavi kõige 
sügavamas sopis ja loopis kühvlile sarnaneva labi- 
daga vedelat, jonnakalt kraavi valguvat pori kaugele 
heinamaale. Remmelga tervitusele vastas ta lõbusa 
naeratusega, nagu oleks tal käsil kõige meeldivam ja 
puhtam töö. 

Jõudu kulub ära, aga veel parem — võta labidas ja 
anna tööle valu.” 

Tamme plaan oli lihtne: väikeste kraavikestega 
juhtida vesi alla heinamaale, kuhu kaevata sügavam ja 
laiem koguja-kraav. See oli hädaabinõu, aga kui vett 
orastelt lähima paari päeva jooksul ära ei saa, on 
kolhoos sellelt põllult viljast, lahti. Aga see oli suurim 
ja puhtaima sordiseemnega külitud rukkipõld! Vesi 
jões tõusis, iseendast-alanemisele polnud niipea loota. 
Tamm ei jäänud pealtvaatajaks, ta otsustas sekka lüüa. 
«Meil siin ei ole aega arutada ega resolutsiooni vastu 
võtta,” ütles ta pisut irooniliselt. Aga lisas ise kiiresti: 
»Anname siin väikese eellahingu, siis on proov tehtud 
ja on hõlpsam suuremaid maaparandamisplaane teha.” 
Veidi hiljem seletas: ,,Kraavide kaevamisega hävitame 
osa orast, teise osa sõtkume puruks, aga parem on anda 
kuradile väike sõrm kui terve käsi. Päris kuivaks meie 
orast ju ei pumpa, aga lausvee juhime ära. Sellest 

ehk aitab seniks, kuni jõgi oma kallaste vahele tagasi 
vajub.” 

»Sel põllul on kunagi olnud suurem kraav?" meenu- 
tas Remmelgas tihnikuvööti. 

»Oli. Oli veeühingki. Tehti toredaid kavasid ja 
plaane, matsime neisse ilusaid kroone. Jõudsime väi- 
kese kuivendussüsteemini, mille üheks haruks oli see, 
mida tulles nägid. Abi oli üürike, kaks-kolm aastat 
nagu tõmbas vett vähemaks, siis ujutas hullemini kui 
enne.” 

»Teie kuivendussüsteem ei haaranud jõge?" 

"Kus sa sellega! Tegu oli kuivenduskraavidegagi. 
Räägiti ju ka jõest, koostati projektki, aga see kõik jäi 
paberile,” 

»Imet siis, et teie kraavidest kasu ei olnud, hakka- 
site ju sabast peale.” 

Eks see oli täpselt samuti, nagu kodanlikul ajal 
kogu elu käis saba kaudu ja veeres tagurpidi... Kuid 
ka meie tänane töö siin on ainult plaastriks ühele 
muhule, kogu ümbruskonna ravimine seisab alles ees.” 

»Selleks tulingi. Töötasin pisut ülal Käänisjärve kan- 
dis, nüüd tahtsin koos sinuga uurida siinset olus- 
tikku,.,” 

Leppisid kokku, et teevad õhtul ringsõidu jõel. 

Tamm surus uuesti labida mudasse, Remmelgas aga 
siirdus uudishimulikult edasi. Töökoht oli hästi ette 
valmistatud, kõik kraavid korrapäraselt kindlate vahe- 
dega ära märgitud, nagu oleksid vaiad löödud maa- 
mõõtja poolt. Kui ta ühelt kolhoosnikult küsis, raputas 
See otsmikule kleepuvate juustega pead: 

“Esimees ise oli maamõõtja ja taksaator. Juba üleeile 
Sirgeldas siin, süllapuu käes. Uks ja teine veel torises, 

et mis sa jahid, kes seda enne on näinud, et orast jõuab 
liigvee käest päästa, kui vesi juba põllul. Tema ei 
jätnud. Tulid ühed, ei passinud siis nagu teistelgi maha 
jääda. Mõni tuli ka rohkem uudishimust, et — no saab 
nalja näha... Kui siia jõudsime, oli esimehel kõik 
hakkamas, igaühele näidati töökoht kätte ja kus sa 
enam pääsed, muudkui viska pintsak maha ja kuku 
kaevama...” 

«Esimees näib teil tubli olevat...” 

«Tubli, ikka tubli,” noogutas mees mitu korda, nagu 
ei usutaks teda. ,Ega tal kerge põli ole... teadagi, 
suur ja võõras kõik, ja alguse asi altes. Aga tema ei 
jäta, muudkui läheb edasi... Kuigi endal teinekord 
raske,.. nagu tänagi...” 

«Kas juhtus midagi halba?" 

Eks see on nõnda, kuidas võtta. Ema käis tal pool 
tundi tagasi siin, silmad vees. ,,Kolhoosi orase eest sa 
hoolitsed,” ütles, saga endal upuvad kodu lambad 
lauta. Tule ometi,” kutsus, ,aita vesi kõrvale juhtida!" 
Tamm ainult nohises. ,Ei nad nii ruttu upu ühti,” 
vastas, ja saatis ema koju tagasi.“ 

Töö lähenes lõpule. Heideti viimaseid labidatäisi, 
siluti siit ja sealt sissevarisenud kraavikaldaid. Sirutati 
selga, koguti kokku kaasatoodud joogimannergud ja 
tagavaralabidad. 

Viimasena tuli kraavist Tamm. Äigas varrukaga üle 
näo, tõmmates end näost kriimuks. See ei seganud 
teda, ta astus meeste ja naiste keskele, tõstis nagu 
vannutades suured ning tugevad töömehe-käed ja 
ütles: | 

«Valmis saime! Oli neid, kes ütlesid: siia meid pori 

matab, aga meie kaevasime porile haua. Näete, kuidas 
vesi otsib endale heinamaa poole teed.” 

Näha ei olnud palju: polnud ei kiiresti voolavaid 
Veevooge ega vulisevaid ojasid, aga ometi - lõid 
kolhoosnikutel tehtud tööd üle vaadates silmad särama. 
Kraavidesse nõrgus vett, see voolas allapoole, valgus 
koguja-kraavi. Tõsi, ilus ei näinud orasepõld välja, 
talle olid nagu raudvitsad peale tõmmatud, kuid vilja, 
jah, vilja peaks ta nüüd küll andma. 

Nihutati end mugavamini kivinukkidele, riita laotud 
labidatele, kuhu keegi sai. Põld, mida küllalt manatud, 
oli äkki nõnda lähedane, et ei raatsinud lahkudagi. 
Palju tunde oli siin möllatud ja mulistatud, rõõmus oli 
meenutada üleelatud äpardusigi, mis tagantjärele näi- 
sid naljakatena ja mõjusid tujutõstvatena, Jutt veeres 
soo ja maaparandustööde ümber, kuni keegi käsi kokku 
lüües hüüdis: 

Meie teeme siin suuri sõnu, aga seni upuvad Tamme 
utekesed ära. 

“Tõepoolest! Läki vaatama, kui suurt Noa-laeva on 
tarvis kolhoosi esimehele ehitada,” 

Nagu sõjavägi suundus lõbusalt käratsev kolhoosni- 
kute rongkäik, labidad ja kangid seljas, metsa veerel 
Punetava katuse poole. Esimees tõrjus küll, et kuhu te 
kõik, tallate veel heinamaa mustaks ja — küll tulen toime 
omal jõul, aga seekord ei võtnud teda keegi kuulda. 

Tamme maja juures raputati üllatusest päid — et 
lugu nii hull on, ei osanud keegi ette kujutada. Vesi 
oli tunginud karjaõue, millel oli toaga ühendus ainult 
ritta laotud telliskive mööda, piirates maja poolkaares, 
rünnates juba põldudepoolset, viimast veevaba külge. 

Aidata ei olnud millegagi. Sinna ja tänna maja nurga 

taha kraabitud kraavikesed tõmbasid tühjaks mõne 
esiletunginud lombikese, ei viinud aga vett vähemaks. 
Lambad olid aetud kõrgemasse ja kuivemasse lehma- 
lauta, loomad olid esialgu väljaspool hädaohtu, ja pead 
vangutades ning üht-teist kaastundlikult nina alla 
pomisedes lahkusid kolhoosnikud — pühapäev oli vahe- 
peal märkamatult õhtusse veerenud. 

Tamm oli mõned aastad tagasi meisterdanud lootsiku 
— ta armastas jõudeajal käia jõel undasid panemas. Ta 
ei unustanud lootsikut, vaid vedas seda suurvee eest 
kogu aeg ülespoole. Praegu oli paat seotud juba õuna- 
aia tagumise posti külge. Tamm ja Remmeigas tõuka- 
sid lootsiku aiast eemale ja püsti seistes tüüris Tamm 
ridvaga põõsaste ja veest väljaulatuvate küngaste 
vahelt läbi alla heinamaade ja nende keskel lookleva 
jõesängi poole. 

Heinamaal ja jõeäärses metsas nägi Remmelgas tutta- 
vat pilti: kõdunevaid puid, lodupealseid sangleppi ja 
haabu, millede tüvedes haigutas ümmargusi auke — 
mädanenud puusüdameisse olid linnud uuristanud oma 
pesad. Aeglaselt langesid mõlad, lühikesed olid tõmbed, 
sest kurvad olid mõtted, mis kõike seda nähes sõud- 
jaid vallutasid. Remmelgas mõtles hävivale väärtus- 
likule puitmaterjalile, Tamm saamata jäävate kõhukate 
heinakuhjade rivile ja ohkas kuuldavalt. 

Kulliaru jõgi jooksis kiira-käära ümber põõsaste ja 
kivide, siis aga äkki viskas laiu uhkeid kaari. Näis 
juba, et voolab ära teab-kui kaugele, aga tema teeb 
uue pöörde ja jõuab tagasi peaaegu sinnasamasse, kust 
heldet kaaretamist alustas. Ühe sellise suure silmuse 
joonistas ta Tuleviku kolhoosi põldude kohal. Tulles 
taamalt metsade, põldude ja soode vahelt, pöördus ta 

Tuleviku põldude saapakontsa kohalt, kus -kükitas 
Hans Tamme maja, üsna sirgutõmbunud vibupoognana 
soosse, mille kolhoosipoolsel osal teati olevat hea 
turbapõhi, kuid mis kaugemal muutus läbipääsematuks 
laukasooks. Loksutanud oma küllalt selge vee Lümatus 
roostepunaseks, uputas jõgi enese Käänisjärve, mis 
tänavu oli lai nagu Peipsi, suviti aga tagasihoidlikult 
virvendas oma kallaste vahel, mis olid kaetud soo- 
kailude ning tuttlilledega ja õõtsusid korisedes jalge 
all. Käänisjärve teisest otsast tuli jõgi uuesti nähtavale 
ja pöördus poolkaares tagasi Tuleviku põldude poole, 
jõudes nende lähedale Männisalu metsniku maja kohal, 
samas, kus lõppes kolhoosi vastu sood toetuva saapä- 
laba nina. Selles suures kaares olid üleujutused kõige 
laiemad ja ohtlikumad. Edasi raudtee poole, mitte kau- 
gel metsnikumajast, tegi jõgi veel teise, eelmisele vastu- 
pidise silmuse, mille kael ei olnud palju laiem kui kilo- 
meeter, kuigi jõgi oma ringteed tehes lippas läbi viis- 
kuus kilomeetrit. Ulatudes peaaegu Männisalu metsniku 
toani, kobrutas jõgi siin üle kärestike, andes veejõudu 
Männisalu veskile. 

Üleujutus algas just väiksemas, Männisalu silmuses, 
paisus kiiresti, laius üle suure silmuse vahelise maa- 
ala ja ulatus teab-kui kaugele ülespoole, kus jõgi look- 
les juba naabervalla kolhooside heinamaadel. Tamm oli 
seal käinud, oli kuulnud samu kurtmisi liigvee üle, 
kuigi jõgi ei paisunud seal enam lausa järveks, ei tungi- 
nud põllule ega ähvardanud uputada utekesi. 

Tusk ja puude vahel helklev veepind näisid vihastavat 
Tamme, kes tõmbas tugevasti aerudega ja ümises enda- 
misi mingit katkendlikku laulutakti. Ta huuled olid nii 
tugevasti kokku surutud, et kõrvade juures paisusid 

lihasekimbukesed. Nõnda näis ta nägu üsna kandi- 
lisena. Kui Remmelgale meenus, et esimest korda 
Tammega kohtudes ta oli pidanud mehe nägu jämeda- 
koeliseks, nagu hooletult tahutuks, imestas ta, kuidas 
võis küll nõnda eksida. Kõik oli temas tugev, kindel, 
igast liigutusest hoovas vääramatut jõudu. Kui ta end 
ettepoole vimma laskis, kui tullid nagisesid ja vee- 
pinnal vulisevad joakesed jutustasid vee all liikuvaist 
aerudest, hoiatas Remmelgas teda mitmel korral. Mitte 
just põhjuseta, sest vaba liuglemise pind oli piiratud 
ja mõnelgi korral lahutasid ainult sentimeetrid neid 
kasetüvest või tihedast pajupõõsast. 

Katkendlik jutt hüples metsanurga sündmustel. Tamm 
vastas Remmelga — pärimistele -napisõnaliselt, aga 
hoogustus lõpuks, kui metsaülem juhtis jutulõnga 
Tamme enda elule. Remmelgas kuulatas, kuulatas ja 
märkas, et esimehe kõnega oli nii nagu tema näoilme- 
gagi: algul näib kohmakas, igavavõitugi, aga kui har- 
jud ja lähemalt tundma õpid, võlub sind peagi sõnade 
värvikus, vaikne huumor, eriti aga sihikindel tead- 
likkus. , 

»Imestama paneb küll, et kus oli inimeste aru, kui 
nad siia sooservale elama asusid, õieti-öelda elama 
tikkusid... Olime üsna terve aruga pere, pealtnäha 
vähemalt. Käisime isaga päevatööl. Käele ei olnud 
võõras ükskõik milline puutöö, kuid ladusime ka 
müüre ja klompisime kiviteid, võistlesime isegi selle 
ala elupõliste meistritega — Mustvee pikahabemeliste 
venelastega. Isa igatses tihti maa järele ja pistis siis 
jooma, kuni kuubegi seljas polnud. Mina olin sama- 
sugune naljakas narr: tundes sõõrmes värske mulla 
lõhna, olin valmis end kas või orjaks andma. Sulase- 

leib oli minu jaoks aga liiga mõru — kahel kevadel 
kauplesin enda tööle ja mõlemal korral juba esimesel 
kuul läksin peremeestega tülli ja mind kihutati kui 
ümbruskonna sulaste ülesässitajat taludest minema. Ei 
saa ütelda, et ma leiba ei oleks välja teeninud. Heldeke, 
minu kätega! Leiva sain, riides käisin, isegi jalgratta 
ostsin, aga oli see elu? Koer oli peremehe silmis rohkem 
väärt kui minusugune tööloom. Hallparunil, kelle juu- 
res esimesel suvel rügasin, oli tütar. Inimene nagu ini- 
mene ikka, peale selle riideilt üles löödud ja näolt 
mukitud. Koolitatud oli ka. Mulle ta ei meeldinud, oli 
liiga pirtsakas ja liiga peenikese kondiga. Kulakuvõsu 
veel liiatigi! Aga tüdruk rihib oma tee nii, et see jook- 
seb minu omast üle, naeratab, vehkleb tumedate rips- 
metega, hüüab üht-teist tühist ja rumalat. Kui hakkasin 
terasid külvimasinasse kallama, tipib juurde, veeretab 
paari iva sõrmede vahel, ütleb: ,,Mul on igav, lubage 
ka mul masina taga kõndida. Või on see liiga raske?” 
Edvistas muidugi, ega ta esimest korda külvimasinat 
näinud. Nõnda talle ka vastasin. Tüdruk mängis solvu- 
nut. Peremees nägi, et tütar askeldab sulasega, oli seda 
varemgi tähele pannud ja sellest paksu verd kasvata- 
nud. Põrnitses mulle otsa, kui lõunale läksin. See oli 
juba nii naljakas, et meelega kannatasin välja tüdruku 
veiderdused ega kihutanud teda oma ümbert keerlemast. 
Aga vana kulak ei pidanud kaua vastu, põrutas mulle: 
Sa, poiss, vist unustad, kes sa oled.” — ,,Oh ei,” ajasin 
silmad suureks, ,,olen inimene nagu sinagi.” — ,,Sulane 
oled!" karjatas tema, silmad peas sinilillad. ,,Sulase- 
konn! Silmapilk jäta minu tütre ümber tiivaripsuta- 
mine.” — ,Päh, leidis, kellega uhkustada... Aga kui 
tahan, löön šu kõrendile külge, see ei ole palgalepingus 

keelatud.” Tüdruk saadeti linna tädikese juurde, mulle 
hakati laduma kolme hobuse tööülesandeid, kuni kergi- 
tasin vanamehe ees mütsi ja läksin oma teed.” 

"Aga palgaleping?”' 

«Jäi sinnapaika. Küllap vana kartis tütre nime ava- 
likkuse ette kiskuda... Järgmisel suvel katsetasin teise 
kulaku juures. Maja teisel nagu väike karjamõis, viis 
tuba, aga sulane pandi magama — aganikku. Protestee- 
risin. ,Mis seal viga?“ imestas perenaine, pehme nagu 
tainarull. — ,Pime on. Hiired trallavad nagu maskeraa- 
dil. Ruum on tolmu ja prahti täis.“ — ,,Seal on suvesula- 
sed ikka elanud.” — ,Aga mina ei ela.” Kuigi palk oli 
parem kui paljudes teistes kohtades, panin hõlmad vöö 
vahele, viskasin pambukese õlale ja kõmpisin edasi. 
Vähe on Eestimaal paiku, kus ma pole olnud. Kaevan- 
dusse läksin... Saadeti maa alla, õpipoisiks. Korteris 
olime viiekesi toas, ime siis, et taoti kaarte ja joodi 
viina. Kaevurid ei olnud tallekesed, hakati valmistuma 
streigiks. Mina ei jäänud, käed taskus, ootama, et teised 
mulle palgalisa kätte võitlevad. , Rügame siin välismaa- 
lastele ilusaid tuhandeid kokku,“ ütlesin ühel koosole- 
kul. , Igale sakslasest kümnikule pistetakse mitukümmend 
tuhat kuus pihku, meiesugune tapku end näruste sentide 
eest.” Sellest aitas üleliiagi — sattusin musta nimekirja. 
Solistasin turbarabas, olin bottengarnipoisiks Sõrve 
sääre angerjakuningate juures. Igal pool istusid raha- 
jõmmid mu kaelasoontel ja katsusid pead alla painu- 
tada, aga minu künnapuud kasvasid aina sitkemaks ja 
pea tõusis ikka rohkem kuklasse. Isa ütles, võtame 
pooleterakoha, saame ehk jalad alla. Ise muidugi mõt- 
les: saame jalad toetada kohevasse põllumulda. Mina 
ei olnud nõus. Kas saab välja mõelda hullemat inimese 

väljakurnamise viisi kui pooleterasüsteem? Kavatsesin 
minna linna, mul oli Krullis kohtki valmis vaadatud, aga 
isa hakkas manguma, et jääksin maale, vanadele abiks... 
Noh, pole mõtet salata... ükskõik kus ka käisin, kas 
kiikusin paadiga merel või raiusin maa all põlevkivi, 
ikka oli mulla lõhn ninas. Läksin nalja pärast asundus- 
ametisse kuulama, et äkki on häid krunte. Juhatati ühte 
ja teist ja suruti kaardil näpp ka Tuliksaarele.” 

«Kas siia rajati sooasundust?" 

Oli kavas. Planeerimistöidki oli teostatud. Lubati toe- 
tust ja laenu. Siin on mu isa kodukant, ka ma ise sündi- 
sin mitte väga kaugel siit, Tagalaane popsimajas. See 
otsustas — tulime Männisallu.” 

Tamm oli aerud paati tõmmanud. Ta sulistas sõrme- 
dega vees, jälgides laialijooksvate veeringide virven- 
dust. Vaevumärgatav naeratus elustas ta tõmmut nägu. 

«Murdsime teed võsasse ja lodumetsa. Möllasime 
kraavides. Ehitasime maja. Asundusametis puhusid järg- 
misel aastal uued tuuled — potipõllumeeste erakond tuli 
pukki — ja Tuliksaare asundusele heideti käega. Võib- 
olla kartsid ka siinsete kuivendustööde mahtu ja kulu- 
sid. Puhastasime padrikust mõned vakamaad põlluks, 
kasvatasime loomi. Kui kohaliku veeühingu kraavikesed 
juba enne tööde lõpuleviimist kinni vajusid ja võssa 
uppusid, oli selge, et üksi ei jõua me kuigi kaua võide- 
tud positsioone hoida. Isa — ta oli siis juba vana 
mees — väsis ja heitis puhkama. Igaveseks. Jäime 
emaga kahekesi... Mina ei väsinud, šest ma lootsin 
sõpradele, seltsimeeste abile.” 

“.Ja'see abi tuli.” 

«Tuli! Nõukogude valitsus andis mulle juurdelõike. 
Sakslaste ajal võeti see emalt muidugi ära, aga keegi 

seda ei harinud. Kui Punaarmeest koju tulin, sain 
juurdelõike tagasi... Noh, palju rõõmu mul sellest ei 
olnud. Vesi oli kõrgemale nihkunud, kraavid hoopiski 
ummistunud. Oli päevaselge, et kui jääme igaüks oma- 
ette nokitsema, neelab meid pikkamisi soo ja vaesus, 
kuipalju Nõukogude valitsus meid ka ei toetaks. Olin 
tagalas küllalt palju näinud, et teada, kus on väljapääs. 
Koos valla parteimeestega panime mõtte käima ja nii 
sündiski kolhoos Tulevik. Nimi ei ole juhuslik. Meiš' 
siin soonurgas teame, et kolhoosis, jah, ainult kolhoosi 
toob tulevik meile õnne ja rõõmu.” 

Ta jutustas kõigest sellise enesestmõistetavusega, 
nagu räägitakse ainult asjust ja sündmustest, mis on 
kodused ning omased, milledega on ammust ajast har- 
jutud ja mille vajalikkuses ning ainuõigsuses ei ole 
kahtluse varjugi. 

Ja ometi urgitsed ühe oraselapikese kallal... 
kis Remmelgas. 

Tamm tõstis järsult pea. 

Hakatuseks on seegi hea. Poleks külad kolhoosis, 
oleks oras hukkunud. Ja tänavune uputus on erakorra- 
line... ning loodust aitab tagant inimese käsi.” 

»Mis hullu juttu sa nüüd ajad!” 

Õiget juttu. Mine Männisalu veski juurde, siis näed 
oma silmaga. Pais on üleval, paisu taga on järv ja ülal- 
pool vesi aina tõuseb ja tõuseb.” 

»Männisalus on alati veski olnud...” 

«Männisalu veski seisis sõjast saati, ta remonditi 
alles aasta tagasi, ja ka siis ainult saekaatri osas. Kasu- 
lik, rahvamajandusele vajalik ettevõte. Aga veepind 
tõusis sellest ligi poole meetri võrra.” 

«Küllap sa liialdad...“ kõhkles Remmelgas. 


nok- 

Kodanlikul ajal olime sama veskiga kimpus. Asja- 
tundjad arvestasid välja, kui palju veski põlluharijatele 
kahju toob. Peeti omanikuga läbirääkimisi tammi 
mahalaskmiseks, aga see jäi rohkem naljapalaks. Trik- 
man nõudis veski sisseseade eest kaks miljonit, peale 
selle iga aasta niipalju, kui veski oleks temale puhast 
toonud. Trikman oli üks kivimürakas, kuhu. taha kui- 
vendamine kinni jooksis. Nüüd näib jant otsast algavat.” 

Kui olen õieti kuulnud, allub kaater Osmuse juhti- 
misele?' 

«Just temale. Kohakaasluse alusel." 

Vesi sulises tasakesi. Küla pool klähvis koer. Mehed 
istusid vaikides. Veskitamm maha lasta? Osmusel on 
nagu varrukast kümme ja veel kord kümme õiget, kaalu- 
kat väidet, miks veski peab töötama, kui vajalik see on 
ümbruskonna rahvale, kui suurt kasu toob ettevõte kogu 
rahvamajandusele. Taevake, kui suur teene osutati 
veski töökorda seadmisega, ja nüüd — olge lahke, 
pange seisma! Vesi on tõusnud? Nagu Kulliaru jõgi esi- 
mest kevadet üle kallaste ajaks! 

Osmus ei nõustuks veskitammi mahalaskmisega,” 
ütles Remmelgas vaikselt. 

«Tema ei nõustu,” kinnitas Tamm. 

Vool kandis paadi ninapidi põõsasse, kallutas sõidukit 
ühele küljele. Tamm tõusis ja surus aeruotsa kaldamät- 
tasse, tõugates paadi tagasi vabasse voolusesse. Tõmbas 
korra aeruga, nii et lootsik lendas jõesängist kaugele 
luhale, mille pungi-pakitsevate kaskede vahelt läigata- 
sid Tamme elamu aknaklaasid. 

«Su näost on näha, et haudud uusi plaane,” ütles 
Remmelgas. 

Aerud tõusid ja langesid. 

»Ja haungi.” 

Waevalt see võiks olla saladuseks..." 

Tamm laksatas mõlaotsaga ja vastas tõrksalt: 

wEhk siiski...“ Lisas tükike aega hiljem: ,Oled aru- 
saaja ja mõistlik mees... Ja igast sõnast näha, et aus 
oled sa ka hirmsasti..." 

Remmelgas pahvatas naerma. 

Sinu toonist ja sõnadest võiks arvata, nagu mõlguks 
sul mõttes midagi ebaausat...” 

Ja kui mõlgubki?" 

»Lõhud veskitammi maha?" 

Uuesti tõmbas Tamm aerud paati. 

Kui edasi jändavad ja südame täis ajavad, teen 
tembu ära kah. Lõhkuda pole seal tarviski, tuleb lihtsalt 
tammilauad üles vedada ja ära tassida.” 

«Küllap saame Osmuse nõusse,” ütles Remmelgas 
mõtlikult, 

»Ennem läheb vares valgeks... 

«Peab põhjalikult selgitama.” 

Tamm heitis tummalt käega. 

Partideparv vihises prääksudes üle peade. Kaugemal 
selja taga kluutasid kured, otsides pesapaika. Paat libi- 
ses hääletult läbi vee. 

Kui nad Tamme maja juures paadist välja hüppasid, 
vaatas kolhoosi esimees kaua ja murelikult edelast üles- 
ajavaid tumedaid pilverünkaid ning ümises: 

FHomme-ülehomme kallab vist jälle... nagu veel 
vähe vett oleks.” 

Remmelgas jäi ööseks Tammele. Õhtul seisid nad 
kaua väravas, kuulatades noorte laulu, millesse siit-sealt 
Põikas öövalvurite uniseid haugatusi. Oli nii vaikne ja 
Soe, nagu ainult väga harva on nii vara kevadel. 

AN soo pool solpsus vesi, mingi metsloom kõndis seal 
oma öist teekonda. Kusagil Käänisjärve kandis uhuu- 
tas öökull, Ulal nihkusid aeglaselt edasi rasked hal- 
lid pilved, vaid harva kärisedes niivõrd, et vilksatasid 
tähed või läigatas kuu kahvatu sirp. / 

«Kõik on samuti, nagu on olnud ikka ja alati,” hakkas 
Tamm tasa rääkima. ,,Pilved, kuu ja tähed kõrgel, koe- 
rahaugatused külas, saakiluurav öökull puuoksal. Ja 
ometi on kõik hoopis teisiti kui oli varem... Mõnikord 
tahaksin olla nii noor nagu nemad, kes seal praegu lau- 
lavad. Kadedus tuleb peale, mõeldes, kui palju nemad 
näevad, millist kaunist elu elavad. On ju Kindel, et 
nemad elavad täieliku kommunismini?” 

«Mina usun, et ka sina ja mina maitseme kommunismi 
rikkalikku vilja." 

«Kui meid piiritaguste kadekopsudest relvatäristajate 


poolt ei segata ... Tunnistan sulle ühe oma nõrkuse: ma 
vahete-vahel unistan...” 
»Tulevikust?" 


«Just. Eriti siis, kui loen Leninit või Stalinit. Siis hak- 
kab minus kõik. liikuma, sammun mõttes nende poolt 
piiritletud radu ja... Tavaliselt lähen siis välja, põldu- 
dele. Jaiutan kuni Tuliksaareni, meie kolhoosi tulevase 
keskuseni. Kui selgesti kõike siis vaimusilma ees näen 
— kauneid hooneid, avaraid lautu ja talle, elektrit, 
tehnikat... Inimesed töötavad masinail, nad on nagu 
insenerid. Soo on kuivatatud, sealt voorivad rasked 
autokoormad viljaga, heinaga, juurviljaga. Meil on oma 
kool, oma haigla, oma kino, oma teater, kõik nagu lin- 
nas. Oijah, unistan kõigest sellest, mis seal on ja kui- 
das on, nõnda et ei julge mitte rääkidagi...” 

Kui järgmisel päeval jala üle ukseläve tõstad ja 
porri solpsatad, oled pettunud?" 

"Aga ei! Naeratan lombikesele, pilgutan talle silma, 
ütlen: tere hommikust, loiguke! Kuidas enesetunne on? 
Kas taipad ka, kui loetud on sinu elupäevad? Aastake, 
võib-olla veel teine, mitte rohkem. Millise hooga siis 
töösse sukeldun! Oö jooksul on jõud kasvanud mitme- 
kordseks. Mitte losakile küljeli heita sellele, mis sul 
juba on, vaid edasi! Ja peaasi, et tead, kuhu tee sind 
viib. Sellest tulebki, et töö lendab käes nagu tuline 
hobune heal talisel teel. Ole aga mees ja hoia ohje! 
Kuidas siis viha üles kihvatab, kui mõni hädavares 
hädaldama kukub, või satud koguni minevikku piiluvale 
kulakule või tema 'hingesugulasele, kes oma alatut viha 
kustutab meie ettevõtte kallal urgitsemisega... Meele 
teeb kibedaks, märgates, kui lühikesed on päevad ja 

-. et teinekord kogemustest nappus kätte kipub. Aga 
küll õpime, küll õpime!" 

Lähenes südaöö, ent ei läinud enam kottpimedaks, 
sest põhjamaa kevade valged ööd olid lähenemas. Ja 
kuigi nad seisid vaikides, tundsid nad, et mõtlevad üht 
ja sama: seisame siin Lümatu soo serval üksiku maja- 
kese väraval, aga ometi on meie ees avatud kogu lõp- 
mata rikas maailm kõige ilusa, kauni ja heaga, mis 
selle sees on... 

Nad ei süüdanud tuld, hea oli istuda aknast sisseval- 
guvas hämaruses, rohkem aimates kui nähes vastas- 
istujat. Nad kõnelesid sellest, kuidas rünnata liigvett, 
kuidas vabaneda üleujutusenuhtlusest. Tammel oli otsus 
kindel: niipea kui kevadised põllutööd vähegi vabamalt 
hingata annavad, võtavad kolhoosnikud labidad ja hak- 
kavad oma maa-alal kraave kaevama. Ta oli hankinud 

täitevkomiteest nii kodanlikul ajal tehtud kui ka pärast 
sõda nõukogude melioraatorite poolt valmistatud kui- 
vendusplaanid, oli esimese kui pealiskaudse, paikliku 
ja vähe tulutoova otsekohe kõrvale heitnud ja mõnin- 
gaid parandusi ja täiendusi kavandades teise juurde 
kindlaks jäänud. 

«Sa oled nii kindel edule...” 

,Ma ometi tunnen Tuleviku kolhoosi inimesi, nende 
jõudu.“ 

«Aga ikkagi näed kogu ettevõtet liiga kitsalt. On 
vähe sellest, kui võidad väiksema või suurema tüki 
maad liigvetelt vilja või kultuurheina alla. On tarvis 
koostada ühine kuivenduskava kogu külanõukogu kohta, 
anda lodupealsetele ja mülgastele koondatud löök igast 
kaarest, nii kolhoosipõldudelt kui metsamaadelt, nii alt 
Männisalu kui ülalt Surru poolt.” 

»Seni jookseb palju vett merre ja kolhoosil jääb küü- 
nidesse kogumata palju heina ja aitadesse panemata 
palju teri. Plaanid sa muidugi koostad — jupphaaval on 
ju need olemas, tarvis ainult tervikuks liita —, aga 
edasi? On sul varrukast raputada jõud, mis kõik need 
tihnikud raiub ja kraavid kaevab?" 

Metsa hambulise harja kohal kustus päikese viimane 
õhetus läbipaistvaks helenduseks, mille kohal nagu 
raske koorem lasus tume taevavõlv. Remmelgas jäl- 
gis vaikides värvide vaheldumist ja alles hulk aega 
hiljem hakkas rääkima: 

See jõud on olemas, ainult see tuleb äratada, kokku 
koguda, tööle juhtida. See jõud on — rahvas. Kindlasti 
oled ka sina ühe ja teisega võitlusest vee ja rabaga 
rääkinud, kas sa ei ole märganud, kuidas inimeste sil- 
mad lõkkele löövad? Mina olen seda näinud küll vist 

niisama palju kordi, kui olen sel teemal vestlust alus- 
tanud. Sellest kujuneb sõjakäik, millest ei jää kõrvale 
ei ükski kolhoosnik ega metsatööline, ruttavad appi 
raudteelased, koolid, ametnikud, ühesõnaga — kogu 
külanõukogu rahvas.” 

Remmelgas oli viimastel päevadel ja öödel palju 
mõelnud maaparandusest, see oli isegi nagu kõrvale 
tõrjunud mure ja hoole metsa istutamisest ja raielankide 
rajamisest. Istutamise ja lankidegagi oli talle kõik 
selge, ta teadis, et õigus on temal, ja ta ei kahelnud 
seal korralduste ja juhiste andmisel, välja arvatud ainult 
mure raskuste puhul, mis ootasid metsapunkti Lümatu- 
äärsete kaugete raielankide ülestöötamisel ja väljaveol. 
Aga kuivendusega oli kõik uus, kõik tuli otsast rajada, 
iga eksisamm maksis end hiljem kümnekordselt kätte. 
Ja ometi oli see tulevikuküsimus: ilma Lümatu soo ja 
Kulliaru jõe võimu murdmiseta ei ole mõeldav ei Tulik- 
saare metsade ega põldude õitseng. Mõistnud ülesande 
tähtsust, tundes samal ajal ettevõtte tohutut keerulisust 
ja raskust, paiskus ta kogu jõu ja energiaga ettevalmis- 
tustöödele. 

«Mitte maaparandus,” ütles ta, püüdes tabada Tamme 
pilku, , vaid looduse ümberkujundamine tuleb läbi viia. 
Tuliksaare peab kujunema üheks osaks suurest stalin- 
likust plaanist, üheks näiteks, kuidas nõukogude ini- 
mene on peremees looduse üle.” 

Tamm prõmatas kahe rusikaga lauale ja tõusis: 

,Sa ... Kui saaks juba homme alata!” 

Kui saaks! Remmelgas mõistis Tamme rahutust. Kui 
sageli ta ise oli hüpanud kirjutuslaua tagant ja teinud 
ärevaid käike üle toapõranda, et rahustada kogu kehas 
pakitsevat tungi: alata, juba homme alata! Aeg ei olnud 

veel küps. Kulliaru jõe äärsete maade kuivenduskavu 
ei olnud keeruline koordineerida, mitte kuigi aeganõu- 
dev polnud ka kohatiste ümberkavastamiste ja juurde- 
plaanimiste teostamine, kuid oli suurem, oli lausa hinge- 
mattev oht, mida Remmelgas nägi iga päevaga ikka 
selgemini ja selgemini esile nihkuvat. 

Kulliaru! Jõgi isel 

Algul arvas ta, et piisab ümberkaudsetele maadele 
kuivenduskraavide võrgu kaevamisest, et aitab paarist 
magistraalist ja koguja-kraavidest. Mida rohkem ta plaa- 
nidesse süvenes, mida rohkem maastikku tundma õppis, 
seda rohkem ta veendus, et ilma 0Kulliaru jõge 
süvendamata oleks kõikidest kraavidest ainult poolik, 
kui mitte väiksem tulu. Nugise kraavid olid üheks tõsi- 
seks hoiatuseks. Omamoodi heaks uudiseks oli veski- 
tammi mahalaskmine, mis pidi veepinda alandama. Kuid 
vaevalt küllaldaselt. Remmelgale näis, et kodanlike 
melioraatorite arvestused jõe väiksema kääru kohta olid 
väga tagasihoidlikud — nad pidasid jõe süvendamist 
ainult tungivalt soovitavaks, mitte möödapääsematult 
vajalikuks —, et tööde maht seal tõuseb kümnetesse 
tuhandetesse kantmeetritesse. 

Kas jutustada sellest Tammele? Milleks rikkuda mehe 
tuju enne, kui ei ole lõplikku seisukohta, kui ei ole 
teostatud jõe uut mõõtmist. Küll jätkub aega arutami- 
seks ja südame valutamiseks, kui kõik on selgunud, kui 
ei ole jäänud enam kahtluse varjugi... 

Hommikul olid nad varakult jalul. Pilvevaip oli tihe- 
nenud, tuul oli soe ja niiske. Kuldnokki see ei seganud, 
nad sädistasid maja ümber kasvavate toomingate ja 
saarte ladvus kas või hääled ära. 

Remmelgas ja Tamm sõitsid Männisalu veski juurde. 
Veski oli vana kivihoone. See oli ehitatud nõlvakule, 
nii et kitsaste akendega seinad vaevu maa peale ulatu- 
sid. Eemalt jäi mulje, nagu häbeneks veskihoone oma 
armetust ja vajuks pikkamisi maa alla peitu. Nad läksid 
läbi vanast veskiruumist, mille ukselt lõi vastu kopita- 
nud jahu ja hiirte lõhn: Neid tervitas tööjuhataja ise — 
jopis, saepururaasud kulmukarvadeski. Veskikivid seisid, 
ainult hoone taha püstitatud juurdeehitises sähvisid 
jämedas puutüves saed. 

Käisid üheskoos turbiini vaatamas. See oli vana, nõu- 
dis väga tugevat veevoolu, seepärast oli ka tamm ehita- 
tud kõrge, et paisutus oleks võimalikult suurem. 

»Kui tammilauad poole meetri võrra lühemaks teha?” 
pani Remmelgas ette. 

Juhataja raputas kohkunult pead, nii et saepuru len- 
das: 

»Siis jääb kaater seisma. Oleksime võinud talvel varem 
tööle hakata, aga vett oli vähe. Ei-ei, ma kavatsen hoo- 
pis tammilaudu tõsta.” 

Teile oleks ainult Niagara hea küllalt“ ümises 
Tamm, kes vastu tahtmist Remmelgaga kaasa oli tulnud, 
sest ta pidas sobituskatset ainult ajaraiskamiseks. 

«Juba praegu ujutab teie veskipais põllud ja metsad 
üle,” seletas Remmelgas. 

Võimalik, väga võimalik, aga mis mina sinna parata 
saan? Minu asi on tööstus, lauad ja tulevikus võib-olla 
ka jahu. Mulle antakse plaan, tulevad töötellijad — kui 
ma esimest ei täida või teiste nõudmisi ei rahulda, kihu- 
tatakse mind minema. Keegi ei taha oma leiba kaotada, 
on ju nii?" 

Ta vaatas läbipaistvate vesihallide silmadega külalis- 

tele ja tema ilmes oli nii palju lihtsameelsust ja otse- 
kohesust, et ei olnud võimalust vihastadagi. 

»Kas te mõnikord mõtlete ka nii... veidi laiemalt?” 
küsis Remmelgas. ,,Terviku seisukohalt...” 

See tähendab — kuidas?” pilgutas mees silmi. 

»Et see kasu, mis teie oma tööstusega toote, on palju 
kordi väiksem kui kahi, mida sama veski tamm põhjus- 
tab ümbruskonna inimestele...” 

«Aga inimestel on laudu hädasti tarvis...” 

Männisalu veski ei ole ainus ümbruskonnas. ' 

»Siin oli juba vanast ajast kaater.” 

Nad lõid käega ja jätsid mehe rahule. See kummar- 
das viisakalt — ta pidas võõraid revidentideks — ja 
ruttas saeraami juurde. 

Remmelgas ja Tamm olid rinnuli silla käsipuul. Sild 
oli uus, vana oli purustatud taganevate sakslaste 
poolt. Uued olid ka tammilauad. Need olid tihe- 
dalt tapitud, ainult üksikuid niresid purskas nende 
vahelt peente kõrgete kaartena alla kivisele jõepõhjale. 
Kõrgelepaisutatud veskijärvest paiskus vesi kanali 
kaudu hoogsalt turbiinirattale, kus ta pihustati kolla- 
seks kihisevaks, tuiskavaks ja rõõmsalt ringikeerlevaks 
vahuks. 

Läki Osmuse juurde,“ ajas Remmelgas end sirgu. 

Tamm torises vastu, et ta teab juba ette, millega see 
käik lõpeb, kuid läks siiski. 

Osmusel oli väga, isegi väga kiire (heldeke, milline 
rabin metsamaterjalide väljaveo lõpetamisega!), kuid nii 
tähtsate külaliste jaoks leidis ta otsekohe aega, jättes 
ootama praakerid ja meistrid, kes olid tulnud saama 
korraldusi algavaks nädalaks. Ta kuulas vaikselt ära 

Remmelga lühikese seletuse külaskäigu põhjusest ja 
laksatas siis peopesad imestusest kokku. 

«Hoopis saeveski pärast! Ja mina mõtlesin, et jälle kas 
koorimata kännud või liiga raudtee äärde aetud raie- 
langid. Teie jõuate ka kõikjale, seltsimees metsa- 
ülem...” 

Remmelgas küsis otseselt, pisut järsultki: 

“Seltsimees Osmus, kas olete nõus tammi kuni suur- 
vee lõpuni maha laskma?” 

Osmus tuli ümber laua ja peatus otse Remmelga ees: 

»Kui teid palutakse jätta osa, ütleme kakskümmend 
protsenti eelseisvast metsakülimise-plaanist täitmata, 
kas teeksite te seda?” küsis ta. ' 

«See ei ole sobiv võrdlus.” 

»Oodake. Miks te seda ei teeks? Noh?” 

Kui Remmelgas kohe ei vastanud, vastas ta ise: 

n... plaan on seadus ...” 

«Mitte ainult sellepärast. Uue metsa rajamisest oleneb 
meie metsade tulevik, ja see ei sünnita kellelegi kriipsu 
võrra kahju...” 

Olete teie aga täna tuline! Milleks? Arutame kainelt, 
asjalikult, Peate arvesse võtma ka mind, minu seisu- 
kohta. Mina ei seisa väljaspool plaani ega väljaspool 
seadust. Veski seismajätmist peab taotlema kesku- 
SES: et 
See nõuaks aega, aga seni upuvad kolhoosipõllud 
räbavette!” hüppas Tamm toolilt. 

»Rahustuge, seltsimees Tamm, rahustuge. Võin teile 
usaldada, et küsimus pole mulle uus, et olen sellele juba 
mõtelnud, et mul on omad kavad, kuidas tulevikus 
tammi poolt tekitatavat kahju ära hoida. Me viime veski 
üle elektrijõule.” 

Tamm on tarvis alla lasta praegu. Veel täna!” 

»Nii ruttu kuidagi ei saa, kallis noor sõber. Elektri- 
jõule üleviimine nõuab aega. Võib-olla aasta, tõenäoli- 
selt aga kaks. Liin on kaugel, oma jõujaama ehitamine 
aga küsitav. On kurb, et praegu veel meie isiklik tahe 
alati ei ühtu reaalsete võimalustega.” 

Osmuse vastuväited olid nii tugevad, et üsna sõjakalt 
tulnud külalised nördinult vaikisid. Metsapunkti ülem 
märkas seda ja otsustas anda veel mõned hoobid: 

»Ei tohi oma isiklike sümpaatiate või antipaatiate 
järgi teha üldistavaid järeldusi, seltsimees metsaülem. 
Teie pole minu suhtes sõbralikult häälestatud ja näete 
igas minu sammus teile vastutöötamist. Nagu nüüd see 
uputuski. Vesi on ikka ja alati Tuliksaare maid üle uju- 
tanud, ka siis, kui Männisalu saeveski hoopis seisis...” 

«Nii kõrgele pole vesi kunagi varem tõusnud!” 

"Kes seda nõnda täpselt on mõõtnud!“ Osmus laskus 
tagasi oma tooli ja puhus suitsurõngaid akna poole. 
»Teile meeldib riskeerida teiste nahal ja seekord peak- 
sin nahaandjaks olema mina. Usun, et vähemalt teie, 
seltsimees metsaülem, kujutate ette, mida tähendab 
tööstuse rivist väljalangemine kas või kahekski näda- 
laks, 

See tööstus põksub teil nagunii ainult ühe jalaga...” 

Varsti müdisevad seal jälle ka veskikivid, teeme sel- 
list ülesõelajahu, et küpseta või saia. Kuid teie kavat- 
sete meie plaanide täitmisse auku lüüa... Mul on, tänu 
teie aktiivsusele raietööde alal, nagunii põhjust tuleviku 
pärast ärevil olla... Iseasi, kui kannataksite raiekoh- 
tade Surru tihnikusse viimisega, kui teie ei püüaks mind 
jalust lüüa kogu rindel.” 

Osmus rääkis rahulikult, vaadates ise aknast välja, 

nagu oleks kõigest kõige tähtsam hoopis kuuri ees puid 
lõhkuv tüdruk. Remmelgat tabas Osmus aga kõige hel- 
lemast kohast. Surru metsades veedetud päevadel oli 
ta näinud sealsete teede põhjatust ja räsmude tihedust, 
ta oli sunnitud andma õiguse Kilkmanile, et Surru pele- 
taks metsatöökohuslased nagu suits mesilased. Kus ta 
ka käis, kellega rääkis, milliseid probleeme lahendas, — 
kõikjale tuli temaga kaasa Surru metsatööde keerd- 
rägastik, Oleks mõttetu nõuda võimatu teostamist, aga 
veel vähem lubas süda seniste lagendike suurenda- 
mist... Praegu pakub Osmus võimalust soliidseks taga- 
nemiseks, vastastikuseks järeleandmiseks, Surru raiepiir- 
konnast loobumist üldsuse huvide katte all. Kas Tammgi 
ei vaata ergutavalt temale, et mis sa veel ootad, päästa 
põld ja mets uputusest, löö käed kokku... 

Tüdruk lõpetas puulõhkumise, ladus suure kuhja 
halge käele ja kadus maja nurga taha. Osmus pöördus 
ruumi poole, vaatas ootavalt Tammelt Remmelgale. Ta 
oli enesega rahul. Oli osavasti andnud võimaluse deli- 
kaatse küsimuse lahendamiseks, keegi ei kaotaks repu- 
tatsiooni... Osmus oli oma edule kindel, seda võis 
lugeda ta silmist, ka pisut ülestõusvaist suunurgist. 

»Ükskõik, mis ka juhtuks,“ mõtles Remmelgas, ,,aga 
kännustikud jaama ümber ei tohi laieneda. Käin kas või 
ise kolhoosist kolhoosi, agiteerin ja selgitan, miks on 
vajalik raiuda ja vedada just Surrult, kus metsad vana- 
dusest kõdunevad, ja Lümatu äärest, kus soostumine 
head metsa rikub, kuni kolhoosnikud tulevad ja veest, 
rabast ning padrikust hoolimata väljaveole asuvad.” 

Remmelgas tõusis ja pani mütsi pähe. 

»Hakkame minema, Tamm.” 

Osmuse suunurgad vajusid alla. 

"Kas see ...? Kuidas pean seda mõistma?” 

«Et raielankide uue asetuse suhtes ei ole mingeid 
järeleandmisi.” 

»Mõjutage ometi teie teda, seltsimees Tamm. Oma 
kolhoosi põldude nimel...” 

«Meie palusime teid veskitamm alla lasta.” 

«Ma tegin järeleandmisi...” 

«Meie ei ole siia tulnud kauplemiseks,” ütles Rem- 
melgas. , Hüvasti!” 

Remmelgas ja Tamm sõitsid vaikides Männisalu ves- 
kini. Peatusid sillal, toetasid jalgrattad sillapostidele ja 
laskusid rinnutsi tahutud käsipuudele. 

Veskijärvel tegid sukeldumisharjutusi saekaatri juha- 
taja pardid. - 

»Siin lähevad meie teed lahku,” ajas Remmelgas end 
lõpuks sirgu. ,Mida mõtled?“ 

»Kevadine ujutus ei mõju heinale päevapealt nagu 
suvine ... ootan veel mõned päevad ... Kui vee tõus- 
mine seisma ei jää ja kui Osmus ikkagi oma paisu ei 
korista, siis, Remmelgas, ei vastuta ma tõepoolest enam 
millegi eest!” 

Remmelgas ulatas Tammele käe. 

Enne kui omapead midagi ette võtad, tule ütle mulle. 
Nägemiseni.” 

Nad hüppasid ratastele. Veel kaugele saatis neid 
saeveski tume müdin ja vee rõõmus kahin turbiini suu- 
rel rattal. 

VII PEATUKK 


Helmi Kirkma jõudis koju väsinuna ja näljasena, 
Kolm päeva kahlas ta lankidel ja veoplatsidel, ühe öö 
magas Küdema metsavahil, teise metsatöökohuslaste 
ühis-öömaja laudpõhjaga voodis. 1. mai seisis ukse ees. 
Metsapunktidele on see hoiatavaks meeldetuletuseks, et 
kõik langid olgu metsamajandile üleandmiseks korrasta- 
tud. Eelmistel aastatel ei valmistanud see Kulliaru met- 
sapunktile peavalu — neil oli metskondadega sõbralik 
läbisaamine. ,,Seadus seaduseks, aga jõuab siis kõigi i-de 
täppe arvesse võtta,” lohutas Osmus end ja metsapunkti 
töötajaid ning pistis Metsatööstuskeskuse instruktsioonid 
laualaeka põhja. Remmelga nõudlikkus sundis teda eral- 
dama mõned kaadritöölised raielankidel korra loomi- 
seks, kuid neid oli liiga vähe, sest ka tänavu talvel oli 
vana harjumust mööda üks silm kinni pigistatud ja 
palju tegemata jäetud või tehtud nagu ratsahobuse sel- 
jast. Osa kände tuli uuesti koorida, mahajäetud alus- 
puud, riitade põhjad, siin-seal vedelevad palgijupid 
kokku korjata ja välja vedada või kohapeal koorida ja 
virna laduda. 

Kõike seda nägi Helmi Kirkma ka oma piirkonna raie- 
lankidel. Tuju see ei tõstnud. Töölised venitasid, urise- 
sid — kui läinud aastal võis nõnda, miks siis tänavu 
peab teisiti? Korra Helmi ägestus isegi niivõrd, et kära- 

tas tulist kurja. Töölised jäid talle ammuli sui otsa 
vaatama. Tuliksaare meister kunagi ei karjunud tööliste 
peale, ja nüüd veel sellise tühja-tähja pärast. Helmil 
endalgi oli hiljem piinlik, ta ju ise ka varem vaatas 
kõigele sellele läbi sõrmede. 

Tema piirkonnas oli olukord halvim suurel ja kevadel 
viimasena raiutud langil, mis haaras suurema osa Surru 
vahtkonna saja kahekümne kuuendast kvartaalist. Ta oli 
seal kolm päeva tagasi. Kaks vanameest täksis propse 
koorida, neile oleks jätkunud seda tööd sügiseni. Helmi 
saatis veel kaheksa meest palke koorima ja maasvede- 
levat valmismaterjali kokku kandma. Vähemalt suures 
laastus löövad raielangi korda. 

Kuidas nüüd kosutaks ja värskendaks tass kuuma 
lõhnavat kohvi!“ mõtles Helmi, kuid viskus kitsale 
diivanile, olles liiga väsinud ning laisk selleks, et minna 
pererahvaga ühisesse koplisuurusesse kööki ja süüdata 
pliidi alia tuli. Tal oli suures, madala katusega talumajas 
kasutada kaks tuba, — ühes asus kontor, teine oli elu- 
ruumiks. Tuliksaare piirkonna meister elas üksildast elu, 
tagakamber oli talle salapaigaks, kuhu harva sattus 
mõni nainegi, rääkimata meestest. 

Minutit viis lamas Helmi liikumatult, siis tõmbus paha- 
selt kerra: kontori uksele põmmiti. Kolistagu. Uksel on 
seespool haak ja tugev riiv ees. Vastuvõtuaeg on möö- 
das, tulgu hommikul. 

Inimene väljas oli püsiva loomuga: tagus rusikaga ja 
raputas siis nii, et Helmi kartis vana ust hingedelt maha 
prantsatavat. Helmi surus padjad kõrvadele ja ohkas 
kergendatult, kui ukse taga lõpuks vaikseks jäi... 

Tere!" ütles võõras mehehääl. Helmi hüppas püsti, 
nagu oleks teda läbi diivani pika terava nõelaga torga- 

tud. Köögiust kattev eesriie oli kõrvale lükatud ja lävel 
seisis metsaülem Remmelgas. ,,Vabandage, et tungisin 
teie pühapaika. Ma nägin, et tulite koju. Jooksin järele, 
aga teil on nobe samm, jõudsite enne majja kaduda.” 

«Ma olen väsinud...” 

Remmelgas astus lähemale ja ulatas käe. 

Tere võiksite siiski ütelda, kuigi on tegemist kutsu- 
mata külalisega. Kuulake mind ainult viis minutit.” 

»Metsast?' 

Metsast.” 

Kirkma ohkas: 

Temast ei pääse paariks tunnikski. Noh, tungisite 
vägivaldselt sisse, ega teist hõlpsasti lahti ei saa. Palun, 
astume kantseleisse.” 

Kantseleiks oli suurem, jämedate pruunide aampalki- 
dega tuba. Remmelgas vaatas üllatunult ja uudishimuli- 
kult ringi. Ei jälgegi eelmise toa hubasusest, hellitavast 
pehmusest, soojast sõbralikkusest. Siin oli kõik kaine ja 
rahulik. Lihtne pruun laud akna all, seinte veeres valged 
pingid ja mõned toolid, suur klaasustega kapp aktide ja 
paberitega — ja oligi kõik, kui mitte arvestada tabeleid 
ja graafikuid seintel, millede all Remmelgas peatus. 
Helmi Kirkma piirkond oli hästi töötanud. Kõrged prot- 
sendid! Kuum hoog tõusis talle uuesti näkku. Ta oli 
meeleolus, et oleks läbi sõimanud ka kõige parema 
sõbra, ja ta taltsutas oma keelt ainult sellepärast, et ta 
ees seisis naine. 

«Tulin kvartaal 126-ndalt. See kuulub teie piirkonda?” 

Helmi noogutas ja vaatas uurivalt metsaülemale. Et ta 
ka just sellele langile pidi sattuma. Aga lõppude-lõpuks 
pole täna veel 1. mai, kümme meest jõuavad vahepeal 
palju... 

«Seal valitseb metsik korralagedus. Ma ei imesta palju 
selle üle, et leidsin ainult kaks vanamehe-käbi raies- 
tikku korrastamas, see on Kulliarus tavaline pilt. Hullem 
on, et töölised sihilikult katsuvad metskonna ametnikke 
tüssata. See on aga võrdne rahva petmisega, sellega 
saetakse oksa, millel ise istutakse.” 

Helmi raputas mõistmatuses pead ja vaatas uudistavalt 
Remmelgale — tühiasi ei ärritaks teda nõnda üles. 

"Kena sulikeste kamp on teil seal koos,“ jätkas 
Remmelgas vaiksemalt. ,,Vaatan eemalt — seisab virn 
propse. Kooritud, tugipostid tugevasti maasse löödud, 
tähendab, korras. Meel läks kohe rõõmsaks, ja kui heri- 
lane propsiriida otsast sisse lendas, meenusid poisikese- 
päevade tembud, kus mul naabri karjapoisiga oli sõlmi- 
tud kihlvedu selle peale, kumb lõhub rohkem herilase- 
pesi. Heast meelest lükkan paar propsi kõrvale, et näha, 
kuhu teravnõelad oma raku on ehitanud, ja jahmun 
tummaks. Hunnikusse olid laotud koorimata propsid, 
ainult peale oli silmapetteks visatud kiht koorituid. 

«Arge liialdage!" 

Ka sellepärast ei oleks ma teie juurde köögiukse 
kaudu sisse murdnud, aga töölised irvitasid avalikult, et 
mis teie siin nõnda ringi tiirutate, sest meie ülemused 
andsid mõista, et tehke, kuidas tahes, peaasi, et pealt- 
näha kõik korras oleks...” 

Helmile tõusis puna näkku, ta õhetas kuni juuste- 
juurteni. 

Seltsimees Remmelgas, kas teie ei arva, et lähete 
liiga kaugele... 2?” 

»Ma ei lisa enda poolt kriipsukestki. Kuhu pidin ma 
minema kui mitte siia? See on ju teie piirkond, seltsi- 
mees Kirkma!” 

Sõnagi lausumata läks Helmi tagumisse tuppa ja tuli 
hetke pärast tagasi, tume suusamüts juustele surutud ja 
mantel seljas. 

Lähme!" 

«Kuhu? 

»Kvartaal saja kahekümne kuuendale.” 

»Te olete ju väsinud.” 

»Ma paljastan teid laimus.” 

Nad hüppasid jalgratastele ja sõitsid. Tamme ennustus 
uueks sajuks seekord ei täitunud — pilved kadusid, ilm 
soojenes ja vastuvuhisev tuul libises paitavalt üle näo. 
Nagu oleksid nad kõik ootevalmis, tõusis vana ja halli 
kulu vahelt tuhandeid uudishimulikke rohuliblekesi, kat- 
tes päikesepoolsed nõlvad ühtlase helerohelise vaibaga. 
Tee kulges alguses kolhoosimaade äärt mööda, kus 
põldudel nõõtasid kündjad. Kõrgemal künkal kõndis 
mees reaskülvaja järel — oli alanud varajane kevadkülv. 
Kaugemal, voore taga, popsutas traktor. Siia oli kokku 
lennanud kirju parv linde: jultunud vareseid ja kärat- 
sevaid hakke, läikivasulelisi kuldnokki ja hoolikaid 
linavästrikke, ettevaatlikke harakaid ja häbitult kädista- 
vaid hoburästaid, kes kõik võistlesid julguses laskuda 
vakku kõige lähemal kündjale. 

Helmi sõitis ees ja kogu tee ei vahetanud nad ühtegi 
sõna. Remmelgas imestas osavust, millega meister lavee- 
ris sügavate rööbaste, jändrike juurikate ja kivide vahel. 
Nad sõitsid otse ja lükkasid rattad lõpuks põõsastesse, 
et läbi kolhoosi metsa minnes võita veel terve kilo- 
meeter. | 

Raiestik oli pikk ja toetus ühe küljega vastu noort 
segametsa, teisega aga ühines laia raiestikuga, mis ula- 
tus raudteeni. 

»Vaadake ainult langi sihti!” hüüatas Remmelgas 
seisatades. ,Millised käpardid on siin puid langetanud.” 

Helmi teadis vaatamatagi, et selles osas on metsaüle- 
mal õigus. Siht oli aetud sisse küll sirge, aga pärast 
langi mahavõtmist nägi see välja nagu lambakääridega 
pügatud kukal. Igal puul on oma raske külg, kuhupoole 
ta läbisaetuna tahab puhkama heita. Et mitte kõrvalkas- 
vavat metsa rikkuda, tuleb mõnegi sihiäärse puu loomu- 
likku langemissuunda muuta ja teda sundida kukkuma 
raielangile. Ent omapead jäetud raietöölised ei hakanud 
puude kallutamisega vaeva nägema, vaid andsid neile 
vaba voli langemiseks, kuhu juhtub. Suur kuusk, prant- 
satades noorde segametsa, rüüstas endale sügava ja laia 
vao, rebides puudelt oksi, murdes mõnegi ladva ja 
kägardades enda alla noorukesi metsakasvandikke. Ja 
kui teisel pool sihti juhtus kasvama mõni tüüakas kuusk 
või üle teiste ulatuv kask, sattus saag nagu kogemata 
nendegi tüvve. Tihumeetrid olid kergelt saadud, nagu 
maast leitud! Kõige inetumad olid aga lankidel kasvavad 
nuditud ja räsitud, nooremaist, vibalikumaist, vähe tihu- 
meetreid andvaist puudest ja võsast koosnevad metsa- 
tutid. 

Kõik küllaldased põhjused langi mitte-vastuvõtmiseks, 
tundis Helmi end süüdlasena... Kõigist neist aga Rem- 
melgas täna ei räägigi, ta viib meister Kirkma ühe propsi- 
riida juurest teise juurde, pöörab neil pealt kooritud notte. 
Sohk! Helmil on nii häbi, et poeks kas või maa alla. 

Juba esimese pilguga nägi ta, et mehed ei töötanud 
nõnda, nagu ta viimati siin olles oli korraldanud. Töö- 
lised, kes oleksid pidanud propse ja kände koorima või 
oksaprahti kokku ajama ning ära põletama, olid osalt 
kadunud, osalt vedasid palke välja. 

Helmi palvel hüppas metsaülem kõrgema kännu otsa 
ja hüüdis mehed helevalgeid kohevaid suitsurünkaid 
pahviva tule äärde kokku. Tuldi vastumeelselt, lonkides, 
üksteisele pilkavaid märkusi loopides. Kõige viimasena 
loivas lähemale lõõtsmoonikana allavajunud kollasest 
nahast säärikuis mehekolask ja jäi, käed püksitaskuis, 
harkisjalu metsaülema ette seisma. 

«Noh, mis siis jälle oli?“ urises ta. 

Ta arvas, et metsaülem on kokkukutsujaks. Kuid küsi- 
jaks oli hoopis meister Kirkma. 

Miks te ei täida korraldusi?” 

»Täidan ju,” pööras mees aeglaselt pead. 

«Kas ma kolm päeva tagasi ei käskinud teid kümne 
mehega hakata raiestikku koristama?” 

Mehevolask irvitas, nii et Remmelgal oli tahtmine 
talle rusikaga äiata. < 

elga päev on uus käsk. Tööinimene pole nukk, et 
nõnda hüppab, kuidas igaüks sikutab.” 

Ma ei ole oma korraldusi muutnud...” 

Veel samal päeval, kui siin olite, tuli metsapunkti 
ülem, ütles, et on juhtunud väike arusaamatus, ja käs- 
kis endistviisi jätkata.” 

Seltsimees Osmus?”' 

»Kes siis muu.” " 

Meestel olid põnevil näod. Kenad ülemused, üks ei 
tea, mis teine teeb. Remmelgas mõistis, millisesse ummi- 
kusse Helmi Kirkma oli»sattunud, ja nii temale enda- 
kogumiseks aja andmiseks kui ka endas pakitseva paha- 
meele väljapuistamiseks käratas: 

Miks te rikute raietööde eeskirju?” 

Metsaülema terav toon kohutas mehi, nad teadsid end 

süüdi olevat ja lisaks kõigele muule ei olnud neile selge, 
kes peab vastama. Nad vaatasid küsivalt üksteisele. 

Remmelgas pöördus suure mehe poole: 

»Noh, teie! Vastake — miks?" 

See pole minu asi, mina olen veomees,” ümises 
koljat. 

Väikese lõuahabemega mees, kes seni oli tule paistel 
selga soojendanud, laiutas imestanult käsi: 

»Mis seadusi siin nii rikutud on...” 

«Möödunud aastal ei torgitud igat notijuppi,” lisas 
vanadusest kühmutõmbunud, nahkvestis mees. Nemad 
kahekesi olid Osmuse korraldust mööda raiestiku korda- 
seadjaiks. 

«Meie ei aruta, mis oli möödunud aastal. Metsavaht 
seletas teile juba ammu, mida ja kuidas on tarvis teha.” 
-Habemetutikesega mees õngitses tulest poolpõlenud 
oksatüüka ja selle hõõguvat otsa piibukahasse surudes 
poetas suutäie vahelt: 

»Ärge siis kohe nii torm olge... Punktiülem ütles ka, 
et kui uus metsaülem kipub karva lõhki ajama, siis ei 
maksa seda kohe südamesse võtta.” 

Enne kui metsaülem jõudis vastata, hüüdis Kirkma: 

»Te laimate metsapunkti ülemat!” 

»Kuidas ma laiman?" ajas nahkvestis tööline silmad 
pärani. ,Ütles nõnda jah. Lisas veel, et metsaülem tahab, 
et kogu maailm tema nagu põhjanaba ümber keerleks, 
sellepärast topib oma nina igasse prakku.” 

Uks ja teine pahvatas naerma. Miks ka mitte naerda, 
kui ülemused kassi ja koera mängivad? Ja lõppude- 
lõpuks, mis tembutamine see on tööliste arvel? Olgu 
sirge joon ja selge jutt, et teaks, kuidas olla ja mida 
teha. 

“Teie ei mõistnud seltsimees Osmust nähtavasti õieti,” 
ütles Helmi ja Remmelgas imestas, kui hästi ta end valit- 
ses. ,,Metskonnal ja metsapunktil on ühised eeskirjad 
raietööde läbiviimiseks. Süü. on seekord meie, metsa- 
punkti pool. Ka ma ise ei nõudnud alati eeskirjade täp- 
set täitmist, nii nagu oleks tarvis olnud... Kuid teile 
pole enam ammu uudiseks, mida teilt nõutakse. Pidage 
meeles, et ma enne mitte üht tikku vastu ei võta, kui 
kõik on korras nagu kord ja kohus." 

Mehed vaatasid murelikult raielangi sellele osale, 
mille nad olid üle tuisanud ja mis tuli uuesti käsile 
võtta. Parandamine on kümme korda tüütum uue tege- 
misest. 

Meie nõuame raiestike täielikku puhastamist ja 
kordaseadmist mitte teie kiusamiseks, ka mitte endale 
silmailuks,“ lisas Remmelgas. ,,See on selleks, et meie 
metsad ei hävineks. Ja veel... edaspidi ärge tegemata 
tööd peitke... Kui ei jõua või... ei taha koorida, jätke 
lagedale, et oleks hästi näha. Teeme metsavahtidega kas 
või hoogtööpäevakud ja koorime ise ära. Eks? Hüvasti.” 

Tagasi läksid nad väikese ringiga. Endiselt tule ümber 
seisvate ja vastastikku käratsevate meeste nägemispiir- 
konnast välja jõudnud, istusid nad vedajate poolt tee 
veerde lükatud jändrikule kasetüvele. Veotee oli siin 
auklik ja viitane. Rasked veoautod olid katsunud talvel 
halva ja lühikese lumetee tõttu regede ja vankrite poolt 
äraporitud teed mööda raielangile jõuda, olid aga tee 
veelgi põhjatumaks pööranud ja pärast paari voori 
väljaveo siiski hobusemeeste hooleks jätnud. 

»Suitsetate?” ulatas Remmelgas paberossikarbi Kirkma 
poole. Meistri nukrat nägu nähes kahanes ta tusatuju. 
Ehkki kõik oli kujunenud hoopis teisiti kui oli osanud 

ette arvata, ei puudunud sündmuste arengul ometi lõbus 
ja samal ajal tuluski külg: küllap töö hakkab hoogsa- 
malt liikuma, ja ta on õppinud inimesi rohkem tundma. 

»Olete mulle vist küll pahane,” alustas ta, kui oli 
süüdanud paberossi. ,, Aga miks te ei öelnud juba Tulik- 
saares, et andsite kümnele mehele käsu asuda koristus- 
töödele?" | 

Helmi oli murdnud tee äärest kaserao, mille pungade 
pruun kate oli juba lõhkenud, näidates õrnu helerohelisi 
lehekimbukesi. Ta rebis oksalt riba koort ja naksis seda 
hammastega — koore mõrkjas maitse meeldis talle täna. 

»Ma ei uskunud teid, sellepärast. Arvasin, et tuulasite 
pealiskaudselt ringi, eksisite...” 

Pärast lühikest vaikust küsis Remmelgas: 

Teil vist pole kerge... metsapunktis?" 

Helmi vaatas kõrvale, sipsides oksaga vastu sääri. 

"Oli väike... mõtetevahetus Osmusega. Ta arvab, et 
tormate liiga, et peaksite üleminekuks aega andma...” 

»Osmus oskaks venitada kas või kümme aastat!” 

Helmi nipsas oksaga tugevamini. 

»Aga tal on argumente, mis on tugevad, väga tuge- 
vad.” 

»Surru langid...” ütles Remmelgas vaikselt. 

»Kas või Surru raielangid. Teie vist pole seal veel 
alustanud?” 

Informatsioon on metsapunktis hea. Ei ole. Töötasime 
Küdemal. Ilusate ilmadega hakkas Kulliaru jõe vesi ala- 
nema, ootame veel mõned päevad, et Surru metsad roh- 
kem taheneksid.” 

»Nii et oma kavast te loobunud ei ole? Teete meie elu 
raskeks. Ma olen metsapunkti meister, kuid ma ei tea, 

kuidas sealt küll materjalid välja saaks. Ehk teate teie 
nõu anda?" / 

Remmelgas kehitas õlgu. Mida ütelda? Et väljavedu 
on metsapunkti, mitte metskonna mure? Kena mees, kes 
ainult enda rada näeb ja ei oska või ei taha naaberasu- 
tuse raskusi arvestada. Nagu rabeleks igaüks omaette, 
nagu ei jookseks igaühe tegevus väikese nirekesena 
ühisesse rahva teenimise suurde hoovusesse. 

Ta tundis endal Helmi ootavat pilku. Kobas ebakind- 
lalt sõnu: 

Kerge see muidugi olema ei saa. Aga meil on tihti 
olnud raske, isegi väga raske, kuid sellepärast ei ole 
vajalik tegemata jäänud. Pavel Kortšagin...” 

Katkestas poolelt sõnalt. Nüüd jõudis tarkuseni, dekla- 
meerib nagu koolipapa. Puudub veel, et lisab: valmis- 
tage hoolikalt ette, kaaluge, organiseerige! Kas ta ise 
vähe oli selliste tühjade, lutsukividena kulunud ja libe- 
date nõuannete puhul vihastanud! 

"Ma ei oska midagi olulist lisada,” ütles ta avameel- 
selt. ,,Olen sellele mõelnud, aga...” Neelatas. Pidi 
lisama ,,tööd oli palju”, aga olles kord juba leierdami- 
sest lõhna ja värvi kaotanud trafarettide jahil, pöördus 
hoopis teisale: ,,...ei ole kerge võõraste tööalade keerd- 
sõlmi lahendada, kui omal nagunii on muresid kuhjaga.“ 

Helmi lükkas säärsaapa ninaga rattarööpasse väikesi 
kivikesi. Raielangilt tulid mõned mehed, läikivad saed 
ümber keha painutatud. Heitsid istujaile tähendusrikkaid 
pilke, ja kui möödas olid, ütles habemetutiga mees kül- 
lalt valjusti, et istujateni kuulda oleks: 

»Kudrutavad... Näe, mispärast nii ühel nõul põrkisid.” 

Helmi tõusis kiiresti. 

»Idioot! Nii need mehed on.” 

Läks otse läbi metsa jalgratasteni ja kui sadulas istus, 
oli Remmelgal väntamist, et kannul püsida... 

Helmi ei vaadanud metsaülemale otsagi, kui talle oma 
kontori ukse ees käe ulatas. 

Head õhtut. Aitäh teadete ja tähelepanujuhtimise 
eest. Püüan hoolikam olla. Ja ärge endale väljaveo 
pärast enneaegselt halle juukseid kasvatage — küll me 
juba ise midagi välja mõtleme.” 

«Kui saaks inimese kadeda ja õela keele suulakke 
kinni siduda, kui palju pahandusi, meelehärmi ja aru- 
saamatusi jääks tulemata,“ arutas Remmelgas aeglaselt 
kodu poole sõites. Nad oleksid probleemi kaalunud, 
sellisest vestlusest hüppab mõnigi kord kasulikke ideid 
välja. Kui nipsakalt Kirkma ütles: ,Küll mõtleme ise 
midagi välja!“ Mõtelge, aga tehke kiiremini, ka temal, 
Remmelgal, muutuks palju kergemaks. 
järgnevad nädalad kaasa sellise koorma, et Remmelgal 
polnud mahti mõtelda ei Kulliaru metsapunkti hädadele 
ega Helmi iseloomu imelikena näivaile joontele. Ees 
seisid metskonna tulisemad päevad: saja kahekümne 
hektaari raiestike, lagendike ja kõlvikute noore metsa 
alla viimine. Metsavahid vangutasid murelikult päid, 
Pitkaste ähvardas enese surnuks juua. Põldudel kihas 
külvitöö, kolhoosid ei tahtnud metsaistutamislappide 
kohal küürutamisest kuuldagi... 

Remmelgas käis koolides, ta ei lasknud ennast küla- 
nõukogu esimehe kätelaotamisest tühjalt minema pele- 
tada. Raskeim oli kolhoosidega. Neis arvestati iga ini- 
mesega, iga töötunniga. Mets muutus peaaegu üle öö 
läbipaistmatuks, toomingail rippusid pakatavad õie- 
kobarad. ,Kui kiirustab mets, peab kiirustama ka 

põllumees," ütlesid kolhoosnikud. Ei nurisenud ega 
hädaldanud liiga varase külvi pärast enam needki, kellel 
polnud suuremat usku teaduslike uurimisasutuste koge- 
mustesse varaste külvidega. 

Kõige selle vahel leidis Remmelgas aega ka Surrul 
käiguks. Metskonnast teele asudes ütles raamatupida- 
jale: metsaistutustööde asjus. Utles ja pöördus ruttu 
minekule, sest talle näis, nagu vaataks ametnik talle 
kõrvalmuigega otsa. Nojaa, seemnetagavara võiks ju 
metsnik kontrollida, aga... lihtsalt kindlam on, Pitkastet 
ei või igakord uskuda... 

Rehkendasid Nugisega, kui palju kulub seemet, kui 
palju leidub taimeaedades noori kuuski ja mände, kui 
palju võiks neid juurde kaevata kraavikallastelt. Kaalu- 
nud üle Mihkli seemnetagavarad, leidsid nad, et Surru 
külimistöödest jääb tublisti üle. 

«Kas laenate teistele vahtkondadele?" küsis Remmel- 
gas. - 
»Kus nad ise talvel olid?" urises Nugis. 

»Neil tuleb külvata palju rohkem kui Surrul.” 

Nugis laskis siledail pruunikail männiseemneil läbi 
krobeliste sõrmede libiseda ja ütles mõtlikult: 

"Aga tuleval aastal vajan mina rohkem..." 

Remmelgas pahvatas naerma. 

Olete aga teie ettevaatlik ja kaugelenägelik. Pole 
viga, tänavu talvel oleme kõik hoolikamad, kogume 
rohkem.” 

Nugis nõustus. Tal raiusid juba mehed raiestikel kändude 
vahele istutamislappe. Remmelgas naeratas rahulolevalt: 
pool raiestikust oli kaetud suurte, kahemeetriliste lappi- 
dega. Mäletas hästi, kui tõsisena ja tummana istus Nugis 
viimasel metskonna mitšuurinliku ringi koosolekul, kus 

ta oli kõnelnud uuematest meetoditest metsakultuuride 
rajamisel. Metsavaht hoidis siis küll pliiatsijuppi sõrmede 
vahel, kuid kordagi ei pannud paberile. 

"Miks te midagi üles ei märgi?” küsis metsaülem. 

»Ah mis!“ pomises metsavaht. ,,See jääb niisamagi 
meelde...“ 

Alles nüüd, kui Remmelgas Surru saunas, kus metsa- 
vaht talvel käbisid lüdis, nägi lubjamannergut ja pints- 
leid, uskus ta, et vanale Nugisele tõepoolest sellest tun- 
nist kõik ilma märkimata meelde jäi. 

»Katsetate?“ näitas ta lubjale. 

«Proovin. Saja kahekümne kuuendal. Seal kasvab rohi 
nagu müür...” 

Männimetsade kurjem vaenlane on männikärsakas. 
Tema pärast lastakse värsked männiraiestikud enne 
istutamist 2—3 aastat seista. Siis on aga juba teine häda: 
rohi võtab võimust, matab enda alla istutamislapid, 
lämmatab taimekesed. Tähendab, oleks tarvis istutada 
või külvata juba esimesel aastal, kui rohtu veel vähe on. 
Et kärsakat noorte taimede juurtest eemale hoida, soovi- 
tas metsaülem taimede juured lubjasegusse kasta. 
Metsavahid vangutasid umbusklikult päid. ,,Kas see 
aitab?“ kahtles Kilkman. ,Lubi sööb juured läbi,” arvas 
Pitkaste. Ainult Nugis ei lausunud midagi. Mudis 
pliiatsit sõrmede vahel ja kui metsaülema jätkates 
teised ikka veel midagi omavahel arutasid, turtsatas 
tusaselt: ,Olge ometi vakka!” 

Noorel Tüüril oli tuhat häda: töölisi ei jätku, seemet 
pole, mättakirved murduvad. Poes pole kaheksa aastat 
lupja olnud, ega tema ometi ise pea lubjapõletajaks 
hakkama. Tihti oli metskonnas, kurtis ja mangus kord 
üht, kord teist, aga ettevalmistused olid ikka veel poo- 


178 


leli, Nugis polnud käinud kordagi, aga ta võiks külimi- 
sega kas või homme alustada. 

Tulid metsast tagasi Surrule. Ainult koerad lärmasid 
ja Kirr krigistas. Remmelgas võttis hoogu, et pärida, 
kuhu Anne on jäänud, kui Nugis ulatas talle karbikesed: 

"Mis need on?" 

Putukad.” 

Milleks need putukad... .?" 

»Need on kaitsekraavidest. Mäletate, rääkisite ühes 
tunnis, et kärsakatele tuleb tõkkekraave kaevata. Tegin 
prooviks mõnisada meetrit. Mõnel hommikul kohe kiha- 
vad teised putukaist. Konnadki jäävad sisse ja eile lõin 
seal rästiku surnuks." 

Remmelgas kummutas karbi sisu suurele paberilehele. 
Paber hakkas kihama ja kribisema. Metsaülem sorteeris 
sibajaid tikuotsaga. Enamus vanad tuttavad, aga mõnda 
peaks lähemalt uurima. 

»Näisite kraavide suhtes nii umbusklikuna?'' 

»JJus asi... Mõtlesin, et kuidas see viisteist sentimeet- 
rit sellist ronijat kui kärsakas peab... Ma piiran nüüd 
kõik männiistandused nende kraavidega.” 

Annet ei olegi kodus?" küsis hetk hiljem metsaülem. 

»Sõitis paariks päevaks linna. Kogu talve istus kodus, 
ei ma keelanud.” 

Surru metsavahimaja tundus täna tühjana ja üksikuna. 
Ei jäänud Nugise terasele pilgule metsaülema hajevil- 
olek märkamata. Ta jälgis tähelepanelikumalt metsaüle- 
mat, kes parajasti läikivakoorelist putukat selili pööras. 
See oli ju huvitav, kuidas putukas sirgu tõmbus, pea 
kuklasse lükkas ja prõksatades end kõrgele õhku pais- 
kas, kukkudes ikka jalgadele, aga metsaülemale ei kõlba 
harilikku naksurit vahtida, nagu näeks loomakest esimest 

korda elus. Ta on vist väsinud, küllap töötab liiga palju. 
Noorus! Noorena tahetakse ühe aastaga kõik pea peale 
pöörata, kõik uueks muuta. Ela kuuskümmend, siis 
õpid sammu seadma pikkamisi, aga kindlalt... 

Lahkumisel ütles Remmelgas: ,,Tervitage Annet, kui 
tagasi jõuab." 

»Eks ma ütle talle,” vastas Nugis. ,Aga kuidas siis 
istutamisega jääb? Kas võib alata?“ 

»te ei looda abile väljast?" 

"Mis abi sealt... Kaadritöölisi mul on, nende naised 
ja lapsed kutsun ka.” 

Remmelgas noogutas nõusolevalt... 

Igapäevatööde kõrval ei unustanud Remmelgas maa- 
parandustöid. Igal õhtul laotas ta uuesti lauale kõik 
kaardid, plaanid ja projektid, mis Tuliksaare maade 
kuivendamise kohta olid valmistatud ja mis ta valla ja 
maakonna täitevkomiteest oli kokku kogunud, luues 
endale tervikliku pildi kogu ettevõttest. Kõik mõõtmised 
ja arvestused viisid välja sinna, mida Remmelgas nii 
väga oli kartnud: ilma Kulliaru jõe süvendamiseta ei 
anna kraavide kaevamine ei kolhoosimail ega metsades 
kuigi suurt efekti. 

Remmelgas avastas kodanliku aja melioraatorite töös 
palju puudusi. Puht-tehniliste vigade kõrval kandis see 
töö väga piiratud iseloomu, puudutas ainult pealiskaud- 
selt väiksema kääru süvendamist, pidades seda ainult 
soovitavaks, ja läks vaikides mööda suuremast. Magist- 
raalkraave oli vanas projektis ainult üks, endise Tulik- 
saare küla mail. Aga Edasi ja Vabaduse kolhoosi põl- 
lud ja heinamaad? Ning suured metsamaa-alad, kus on 
veel võimalik päästa soostumise tagajärjel kõdunevat 
metsa, võita maa-alasid uue metsa istutamiseks? Kui 

kodanliku aja paberilejäänud plaanis nähti ette eelduse 
loomine umbkaudu 2000 hektaari kuivendamiseks, arves- 
tas Remmelgas vähemalt 11000 hektaariga. Eesmärk oli 
väärt, et tema eest võidelda! 

Maakonnalinnast sai Remmelgas nõukogudeaegsed 
arvestused suurema kääru süvendustööde kohta. Need 
näisid usaldusväärseina ega omanud hirmuäratavalt 
suurt ulatust. Et olukorda lõplikult selgust tuua, otsus- 
tas Remmelgas olukorda kohapeal loodimise ja mõõtmi- 
sega kontrollida. 

Ühel varahommikul helistas ta metsnik Pitkastele: 
oodaku ta metsaülemat, lähme jõge loodima. Telefoni- 
torus kostis umbmäärane ümin, kõlas midagi inimeste 
tapmisest ja siis selgemalt: 

Hea küll, eks ma ootan.” 

Männisalu metsniku maja asus väikese kääru kesk- 
kohal ja et otsast alata, liikusid nad algul, aparaadid 
kaenlas, veski juurde ja sealt pärivoolu Kulliaru jaama 
poole. Pitkastel oli peas laiade, allapoole rippuvate äär- 
tega roheline kaabu, jalas ülespoole põlvi ulatuvad vee- 
saapad, seljas hilples kerge linane mantel. Ta jättis 
rohkem kalamehe kui metsniku mulje. Kord end kodu 
mugavusest lahti kangutanud, loivas ta rõõmsalt edasi, 
vedades kaks laia tumedat vagu hõbehalli kastega kae- 
tud noorde rohtu. Hommik oli värske ja rõõmus, nii- 
sama muretu ja lõbus oli Pitkaste meel. Jutustas, kui 
pika haugi ta välja tõmbas just sellest hauast, kui suu- 
rele lutsule ajas sõrmed lõpuste taha tolle kivi all. Tea- 
dis proovimata iga jalatäie jõe sügavust, ja Remmelgas 
möönis vaikse imestusega, et oli seni kasutamata jät- 
nud suurepärase ja mugava teatmeteallika. 

Pitkastele oli undadepanek, landiloopimine, õngega 

põõsa varjus varitsemine tarvilik nagu kalale värske 
vesi. Ta käis kümneid kilomeetreid päevas, et jõuda 
heale kala näkkamiskohale, ei tundnud ööde rõskust, 
ei kurtnud märgade riiete ega lirtsuvate saabaste üle. 
Jõe või järve kaldal oli Pitkaste hoopis teine inimene, 
võrreldes Pitkastega metsa hindamas, asjaajamist kor- 
rastamas või hooldusraideid teostamas. 

Aga kuigi metsaülemal polnud mingit kavatsusi 
lubada Pitkastel proovida, kuidas kala näkkab, oli Pit- 
kaste täna erk ja teovalmis. Selline hoog haaras teda 
õieti alati, kui nad töötasid koos Remmelgaga. Uus 
metsaülem ei meeldinud talle suuremat. Mitte et ta nii 
väga oleks taga leinanud metsaülemakohta, mida ta 
kaks aastat täitis. Nagunii oli ta häda sunnil metsnikust 
metsaülemaks ülendatud, kuna parajasti kedagi paremat 
käepärast polnud. Talle ei meeldinud metsaülema rahu- 
tus, lakkamatu edasirühkimine, alaline liikumine. Tema 
oli viimase paari aasta jooksul harjunud rahuga, soliidse 
paigalpüsimisega. Metsaametniku elu ei ole tormamine, 
nagu ütles Rudolf Osmus. Kõige vähem meeldis talle, 
et metsaülema kärsitus ka teda haaras. Halvim kõigest 
oli, et ta nakkust alati alles siis taipas, kui oli juba 
hilja tasasemaid noote peale võtta. Võib-olla ei oleks 
ta seda ise üldse tähelegi pannud, aga Osmus naeris 
teda kord, et jooksed uue metsaülema kannul nagu 
väike taksi hundikoera sabas. See oli juba solvav. 
Metsapunkti ülem lubas endale mõnikord selliseid nalju, 
eriti viimasel ajal. Uus metsaülem on ta üles ärritanud, 
uriseb nagu pesast erutatud karu. Julge on ta, see noo- 
ruke metsaülem, hullusti julge: Rudolf Osmuse taolisele 
mehele näitab hambaid. Vaevalt see heaga lõpeb, vae- 
valt küll. 

Aga ometi oli metsaülemaga lõbus piki jõekaldaid 
ronida, jõe sügavust mõõta, laiust arvestada. Pitkastet 
kui loidu, väikese algatusvõimega inimest kütkestas 
metsaülema enesekindlus ja kiirus otsustamisel. 

Lõpetanud väikese kaare alumise käänaku uurimise, 
korjas Remmelgas paberid välitaskusse: 

»Näib, et mul oli õigus — süvendus tuleb teha hoopis 
sügavam kui on arvestatud, enne kui sellest kitsast ja 
käärulisest silmusest tekib suure maa-ala kuivendami- 
seks vajalik veeläbivool. Ja Varju kärestik on ju veelgi 
madalam!” 

Varju kärestik asus väikese kaare teises käänakus, 
kohal, kus jõgi võrdlemisi sirgena voolas Käänisjärve 
poole. 

»Muidugi on Varjus vesi palju madalam,” möönis Pit- 
kaste: 

Remmelgas tõmbas tasku kinni ja tõusis. 

Läki Varjule!" 

Jõekaldad olid siin kaetud tiheda paju- ja toominga- 
räsmuga. Metsaülem töötas mõlema käega, et oksad 
nägu lõhki ei kraabiks. Olid nõnda mõnisada meetrit 
edasi ragistanud, kui Pitkaste hüüdis: 

«Miks siis siitkaudu, seltsimees metsaülem?” 

"Aga kust siis?" 

»Jõge mööda tuleb kuus kilomeetrit. Tükati on kallas 
liiati nii pehme, et tuleb teha laiu kaari...” 

Te arvate...?' 

»Lähme otse! Tuleb ainult veidi rohkem kui kilo- 
meeter, Pind on kõva, sõpsikut on ka ainult tükati, ilus 
noor mets, jaluta nagu pargis.” 

Remmelgas peatus, nii et Pitkaste tema kõrvale jõudis. 

»Otse...?"' kordas metsaülem. ,,Otse?* Ja andis Pit- 

kastele nii tugeva vopsu abaluude vahele, et see tasa- 
kaalu otsides mitu sammu edasi lendas. ,Kui lihtne see 
on — otse!” 

Pitkaste ei mõistnud, mis metsaülemat nõnda vaimus- 
tas. Remmelga hoog oli nii suur, et Pitkastel oli raske 
sammu pidada. ,,Osmusel on ikkagi õigus,” tusatses ta, 
ntuisupea mis tuisupea!” Teda solvas, et metsaülem 
temaga oma lõkkelelöömise põhjuseid ei jaganud, ja ta 
vastas tujutult talle esitatud küsimustele Varju käres- 
tiku kohta. Ta piilus päikese poole, mis oli nagu tae- 
vasse tukkuma jäänud, ja ringiuitavad tusased mõtted 
jõudsid lõpuks selleni, et pärast sellist rähklemist ei 
teeks klaasike viina tervisele halba. Osmusel jäi vii- 
mane kord pudel peaaegu terveks, kui õige võtaks 
kätte ja... 

Remmelgas läks jõe äärest otse Tuleviku kolhoosi. 
Ta hoog oli vaibunud, samm lühike, pilk mõtlikult enese 
ees maas. Otse! Kui kaasakiskuvalt see kõlas. Nagu 
välgusähvatus oli teda Pitkaste sõnade järel läbistanud 
mõte: milleks solistada vanas kärestikulises Kulliarus, 
kui võib kaevata uue, lühema ja sügavama jõesängi. 
Tööde ulatus väheneb, suur osa tööst on võimalik soo- 
ritada kuival pinnal ja milline hea veeäravoo! tekib. 
Sedamööda aga, kuidas nad jõudsid uuesti jõele lähe- 
male, kustus Remmelgas lõkkele prahvatanud leek, Uus 
jõesäng? Liiga suur, hirmutavalt suur oli ettevõte, ini- 
meste jõud ei käiks sellest üle. Kahju oli ja Remmelga 
meel oli kurb, nagu oleks ta. kaotanud oma kõige kal- 
lima vara. Jõesängi õgvendamisega, vanadest käresti- 
kest ja neeludest möödajuhtimisega oleks võimalikuks 
saanud üks teine suut mõte, mida ta juba mõnda aega 
haudus, kuid millest mitte kellelegi ei olnud silpigi pao- 

tanud. Jääb paljaks mõtteks, kauniks unistuseks 
seegi... 

Kolhoosi esimees tuli marsiviisi vilistades kontorist ja 
astuski marsitaktis, nagu oleks seljataga päev kosuta- 
vat puhkust. Ta oli käinud peaaegu kõigis töökohtades, 
mis kahesajahektaarilise põllumaaga kolhoosi juures 
tegi välja kümneid kilomeetreid. Oli seadnud külvimasi- 
naid õigele numbrile. Nooruke kolhoosnik ajas esimesi 
vagusid: esimees õpetas, kuidas seada töökorda kahe- 
hobuseader ja künda nii, et mätas langeks tervena 
vakku ja vagu tuleks ühtlane. Ja tuhat teist askeldust 
ja korraldust, mida suurmaapidamine iga päev endaga 
kaasa toob. 

»Viiendaks lõpetame suviteravilja külvi,” hüüdis ta 
Remmelgale juba kaugelt. 

»No-noh?” kahtles metsaülem. 

»Kindel. Tänavune kevad on hirmus varane...” 

On see halb?" 

»Ei, see on hea, sa metsakaru.” 

"Õige, see on isegi väga hea. Kui kolhoositööd nii 
heas joones on, jätkub kolhoosnikutel aega tulla metsa 
istutama.” 

»Aga kartulipanek?” küsis Tamm. ,,See nõuab kõige 
rohkem inimkäsi ja aega.” 

Ära nüüd oma lubadusest taganema hakka! Seda 
aega, millal teil kolhoosis aega hakkab üle jääma, ei 
tulegi. Ja kõige muu juures näid sa vee hoopiski unus- 
tavat.” ' 

Tamm süngestus. 

Ei unusta. Vanad mehed arvavad, et ta ujutab 
tänavu veel korra. Külmajudinad jooksevad üle selja, 

kui sellele mõtlen: suvine liigvesi on ju nii viljale kui 
heinale hullem kui mürk. Vee vastu oleme valvel.“ 

Remmelgas tegi mõtlikult hm-hm. Riputas mõõdulindi 
palkoni seinasse löödud naela otsa ja, mitte õieti tea- 
des, kuidas alustada, kohmas: 

»Tulin otse jõelt, Varju kärestikust...” 

»Kuidas on vesi? Alaneb?" 

Jõgi on muutunud üsna taltsaks, seks korraks on 
oht möödas. Kuid piki jõekaldaid ronides sattusin 
mõttele, mis küll kauaks mu rahu riisub. Kujuta endale 
ette, et meie ei süvendagi vana jõesängi, ei tao kirkasid 
nüriks kärestike kivirähas, vaid kaevame hoopis uue 
sängi.” 

»Mine nüüd... Kulliaru on viisteist meetrit lai, see 
pole mõni külavahe ojanire.” 

Just sellepärast,” hoogustus Remmelgas, tõmmates 
Tamme kontorisse ja viies ta seinale kinnitatud kaardi 
ette. ,Kuidas sa kujutled jõe süvendamist? On see 
kerge? Oh ei — võid sinna uppudagi. Palju lihtsam on 
viie-kuue kilomeetri vees solistamise asemel kaevata 
kilomeeter uut jõge. Sellise laia ja sirge, mis tugeva 
languse tõttu tõmbab Lümatu vee mühinal merre.” 

,Kurrat!” lükkas Tamm nokatsmütsi kuklast pisut 
silmile. ,,Vaat kus idee! Julge mõte. Tõepoolest — 
lühem ja inimestel vähem vaeva. Kus olid meie nupud 
siiamaani?!” 

Remmelgas tõmbas tooli lähemale ja istus ohates. Tal 
oli kahju valada jahedat vett Tamme vaimustusele, 
omamoodi oli ta ju ka ise Tamme hoo läbi elanud, selle- 
pärast seletas ta üsna ettevaatlikult: 

,Kõik on õige, kõik on täpselt nõnda, nagu räägid... 
Imimesed tulevad, töö algab suure hooga, aga... 

Mõtleme pisut ka ebamugavustele, mis meid tabada 
võivad... Välja tuleb tõsta umbkaudu kolmküm- 
mend tuhat kantmeetrit mulda. Kui palju selles on 
paerähka ja kivimürakaid, on võimatu ette ütelda... 
On võimatu ära hoida vee tungimist uude jõesängi. Kui 
palju on inimesi, kes jalgupidi vees ja poris töötavad? 
Sundida meie selleks kedagi ei saa... Kaua jätkuks 
sellistes tingimustes inimestel vaimustust ja hoogu? 
Tüdineksid, lööksid käega, läheksid koju tagasi.” 

Tamme käed langesid alla. Ta naeratas häbelikult, 

«Näed nüüd, pistsin jälle tuiskama... Aga raske on 
rahulikuks jääda, kui mingisugune jõgi mängib sinuga 
nagu kass hiirega. Lihtsalt ei pea vastu, ei jaksa 
oodata.” 

«Jaah, tehnikata oleme siin jõuetud. Aga masinaid 
pole praegu kusagilt võtta...” 

Remmelgas oli maakonna täitevkomiteest järele päri- 
nud, aga vastus oli vähe troosti pakkuv: praegu pole 
maakonnas ainustki ekskavaatorit, võib-olla tuleval 
aastal jätkub Tuliksaarele. Võib-olla — kui hirmus sõna 
see on. Kui siiski mitte oodata, vaid omade jõududega 
peale hakata? Nad otsustasid veel kord üle vaadata ja 
arvestada, kui suure ulatuse võtaksid hädapärased tööd... 

Talli juures langesid kolksatades aisad. Tallimees 
ptruutas hobuseid. Kolisesid mannergud lüpsjate käes. 
Aegamisi vaikis kõik, tümpsusid akna all vana öövahi 
sammud. Aga kaks meest olid ikka veel kummargil laua 
kohal, olid nii süvenenud kaartidesse ja arvestustesse, 
et ei märganudki, kuidas kümneliiniline lamp laual 
pahvis lae poole nõgiseid suitsukoonlaid. 

Kuidas ka rehkendasid, mullamägi, mis ootas välja- 
tõstmist, ei vähenenud, pigem paisus. 

"Ah põrgut!”  kopsas Remmelgas rusikaga lauale. 
«Näib nii, et tuleb oodata, kuni luuakse maaparandus- 
jaam ja masinad kohale tuuakse... Ah, mitte mõteldagi 
ei taha...” 

Nüüd ängistas teda väljavaade alustada nokitsemisega 
kuivenduskraavide kallal, milledest ette tead, et neist 
on kasu poolik, et just kevaditi ja sügiseti, üldse suur- 
vete ajal, kui häda kõige suurem, neist tegelikult min- 
git tulu ei ole. 

«Kuidas me siis nii?“ surus Tamm sõrmed tihedaisse 
tumedaisse kahludesse. ,,Millega lähme järgmise partei- 
koosoleku ette? Kas nii, et: seltsimehed, paneme ette 
tööd edasi lükata... 2?" 

Vaikisid hetke. Siis tõusis Remmelgas: 

»Nii meie ei ütle. Kanname ette, nagu asjaolud on, 
ja palume parteiorganisatsiooni appi tulla, et töödega 
igal juhul alustataks. Nädala sees käin Rästa ja ka 
Tähni juures, arutan ka nendega. Kuigi meil praegu ei 
ole jõudu liigveele surmahoobi andmiseks, rapsame tal 
siis vähemalt sõrmed otsast maha...” 

Kodutee viis Remmelgat mööda põllu kõrgemat selga, 
millelt avanes vaade kahele poole põldudele ja metsa- 
dele. Lümatu pool uppus kõik piimjasse massi. Tulles 
üle valge lademe, tõi tuul kaasa ja kattis näo peeni- 
keste rõskete piisakestega — udu voogas ülespoole, 
põldudele ja aedadesse. Kui sellised udud kauem püsi- 
vad, ei lase hallaööd end kaua oodata... 

Külmavõbin jooksis üle Remmelga selja. 

»Võimutse, võimutse, Lümatu,” ümises ta, nagu võiks 
soo teda kuulda, ,,küll lõikame su tuiksooned kõik üks- 
teise järel läbi...” 

Paar päeva hiljem — Remmelgas seadis just metsa- 

minekule — pöördus põrisev mootorratas teelt õuele. 
Alles siis, kui sõitja oli ratta kinnitanud ja laiad prillid 
otsmikule lükkas, tundis metsaülem vallakomitee sekre- 
täri Tähni. ,Jõudis minust ette,” tegi Remmelgas endale 
etteheite. Ja just sellele vihjas Tähni, öeldes pärast 
teretamist: 

Olete tee vallakomiteesse hoopiski unustanud. Luba- 
site tulla mulle loengut pidama metsa õigest hooldami- 
sest, aga asjata ootasin,..” 

Sel nädalal oleksin tulnud,” ümises Remmelgas. 
«Leppisime nõnda Tammega kokku. Palun, astuge 
sisse.” 

oIstuksin meelsamini väljas, päikese käes...” 

Remmelgas juhtis külalise jämeda paku otsast lõiga- 
tud noti juurde, mis oli veeretatud akna ja tee vahele 
surutud väikesele aialapikesele. Tähni seadis oma suu- 
red nahkkindad sirelioksale, avas lõua alt kuuenööbid 
ja selga ümmargustest palkidest seinale toetades ning 
päikese ees silmi pilutades jälgis pääsukeste noolkiireid 
lennukaari räästa alla ja sealt jälle välja. 

Metsaülem kaalutles, kuidas alustada. Talle räägiti, et 
Osmus oli mitmel korral komitee vahet sõitnud. Küllap 
kaebas, et uus metsaülem teeb metsapunktile sihilikke 
töötakistusi. Kõrvaltvaatajale võib metsapunkti juhataja 
jutt hõlpsasti jätta tõepärase mulje... 

»Kaugele olete jõudnud Tammega?“ küsis äkki Tähni 
ja vaatas nii teraselt metsaülemale silma, et see küsi- 
muse ootamatusest hetkeks segadusse sattus ja kepi- 
kese otsaga rohulipli hakkas mullast üles kraapima. Ta 
kogus end aga kiiresti ja hakkas jutustama viimaste 
nädalate töödest, kuidas nad Tammega olid mõttes juba 
kõndinud uute viljaväljade vahel, kuidas siis tööde ula- 

tus ikka laiemale ja laiemale nihkus, kuni nad lõpuks 
endaga ummikusse jooksid. 

»Niikaugel nüüd olemegi, et tunneme olukorda, tun- 
neme tööde mahtu ja tunneme ... enda jõuetustki.” 

»No-oo," torutas Tähni huuli ja see oli esimene kord 
kogu pika jutustuse vältel, et ta metsaülemat segas. 

»See käib meil ju üle jõu!” hüppas Remmelgas notilt, 
nii et see pikali potsatas. Kuidas ta praegu tahtis, et 
Tähni talle vastu vaidleks, ütleks, et tal ei ole õigus, et 
on olemas võimalusi ja jõuallikaid töö teostamišeks. 
Aga Tähni ainult naeratas — teda lõbustas metsaülema 
hoog ja tulisus, millega ta rippus Kulliaru jõe õgvenda- 
mise küljes. Siis tõusis ta ja sirutas end, nii et luud 
naksusid. Ta oli Remmelgast pikem, tuul kiigutas 
kahele poole ta otsmikule langenud pruunikat juukse- 
tukka. Rahulikult, nagu tõrksa poisiga tõreldes, ütles 
ta: 

»Bolševikel ei käi midagi üle jõu... Oot-oot, lase 
mul ka paar sõna ütelda. Haute siin kahekesi suuri 
plaane, põlete ja vaevlete... no näen ju küll, kuidas 
see praegugi su hinge sööb, aga unustate oma partei.” 

Remmelgas kähvas sirgu. 

»Ei unustanud. Mõtlesin partei toetusele... Sa heidad 
mulle ette, et varem sinu poole ei pöördunud? Pidasin 
seda enneaegseks. Partei algorganisatsiooni koosolek 
tegi meile kahele ülesandeks kuivendustööde kava välja 
töötada ja edasi oli juba meie kohus küsimus lõpuni 
lahendada. Ma arvan, et partei just nõnda juhtimist 
teostabki. 

»Õige. Aga kui olukord on läbi töötatud ja kui on 
selgunud, et omal jõul edasi ei pääse, tuleb ülalt abi 
nõutada.” 


190 


Remmelgas murdis sirelilt oksakese. 

«On teil siis...reserve?” 

»Nõukogude võimul ei puudu kunagi reservid. Meie 
käsutuses neid praegu ei ole, aga kui üks ettevõte on 
kasulik rahvale, siis leiab partei ka vahendeid selle ellu- 
viimiseks... Aga lähme korraks jõe äärde, näita oma 
kärestikke ja kuristikke...” 

Nad tegid pika ringi. Remmelgas jutustas Surru met- 
sadest, uute metsade istutamisest, raietöödest, lühidalt 
ka lahkhelidest Osmusega. Ja alles siis, kui olid juba 
joonud metsaülema toas klaasi plekiga kaevus hoitud 
jääkülma piima, kui Tähni juba vaatas ringi oma juhi- 
prillide järele, ütles ta Remmelgale: 

»Veel midagi, miks just täna siia sõitsin: maa- 
konnakomiteest on korraldus, et sina koos Tammega 
peate ülehomme ilmuma esimese sekretäri juurde.” 

«Mis asjus?” 

»Sekretär ütles, et tahab Tuliksaare meestega isikli- 
kult juttu puhuda. Mis seal imestada — meil ei ole veel 
palju külanõukogusid, kus on oma partei-algorganisat- 
sioon. Ta palus aga ka kuivendustööde materjalid kaasa 
võtta.” 

»Aga Tuliksaare raieplaan?” 

Sellest ei olnud juttu. Kuid küll teil tekib kõnet 
sellestki. Osmus on energiline mees, ta jõuab kiiresti 
siia ja sinna. Mis siis ikka, avaneb sinulgi võimalus 
selgitamiseks. Omalt poolt kordan sulle veel kord, mis 
ütlesin jõe ääres: ma ei hakka end praegu Tuliksaare ja 
Kulliaru ametiasjadesse segama, kuid ära unusta, et sina 
oled partei esindajaks Tuliksaare metsades. Usaldan 
sind, toimi nii, nagu sind käsib su bolševiku südame- 

tunnistus. Noh, hüvasti! Ja ära lase endale nii kaua 
oodata, et mina jälle pean sinu üles otsima.” 

Ratas turtsatas, kraapas maast kruusakilde ja sinist 
suitsupilve üles keerutades kadus käänaku taha. 


Maakonnakomitees seadsid Tamm ja Remmelgas end 
alles istuma, kui sekretäri abi neid juba palus edasi 
astuda. 

Sekretär Koitjärve tööruum oli avar ja kõrge, läbi 
õhukeste tüllkardinate hoovas sisse pehmet valgust. 
Lenini ja Stalini piltide kõrval kaunistas tuba kaks 
originaal-õlimaali, kuna sekretäri seljatagusest seinast 
võttis rohkem kui poole enda alla raamatukapp, mille 
klaaside tagant paistsid hoolikalt köidetud raamatute read. 

Otsaga vastu akent toetuva laua tagant tõusis kesk- 
ealine mees, tulles Tuliksaare meestele vastu. Tema 
pisut kandiline, karmijooneline, vilgaste hallide silma- 
dega nägu pehmenes naeratuses, kui ta tugevasti surus 
külaliste kätt. Ta juhtis Tuliksaare mehed ruumi tagu- 
misse ossa, kus ümmarguse laua ümber olid koondatud 
diivan ja mugavad tugitoolid. 

«Palun, ärge olge mulle kurjad, et teid linna kutsu- 
sin ja mitte ise Tuliksaarde ei sõitnud,” alustas sekre- 
tär süüdlaslikult naeratades. ,Edaspidi kindlasti tulen, 
ent seekord lihtsalt ei olnud selleks mahti. Aga kuidas 
meie maakonna metsade varaaidas elatakse, selle vastu 
oli nii suur uudishimu, et riskisin teid kiirel tööajal 
tülitada.” 

Tammel oli tõrges nägu. Ta oli torisenud linnasõidu 
vastu: kartulipanek on pooleli, aga nüüd mine linna 
aru andma! ,,Küll ma tean,“ urises ta, , kuidas seal on: 
päritakse, päritakse ja kukutakse pähe valama. Et miks 

seda nii vähe tehtud, miks see nii halvasti tehtud ja 
miks see üldse tegemata.“ Ainult ühe kõrvaga kuulas 
Remmelga seletust, et õigeaegsel kriitikal on alati suur 
edasiviiv jõud ja ehk leitakse nõu jõe süvendamisekski. 
»Ehk leitakse!“ torises Tamm kiuslikult. ,,Küllap kogu 
jutt lõpeb hoopis nõnda: pingutage, mehed, mobilisee- 
rige rahvas, koondage kõik jõud ja andke ühiselt otsus- 
tav löök.” 

Nüüd vaatasid nad teineteisele — kumb peab alus- 
tama? Õigemini, millest alustada? 

»Elu areneb meil nagu mujalgi,” lõpetas Remmelgas 
kõhkluse. ,,Ja meilgi on oma raskused...” 

«Raskused, muidugi on raskusi,” katkestas teda 
Koitjärv. ,Neist räägime hiljem, aga nüüd jutustage, 
mida Tuliksaares on uut. Kuidas nõukogude võim on 
muutnud paremaks inimeste elu, kuidas inimesed ka ise 
on kasvanud. Noh, esimees, mis kõnelevad kolhoosni- 
kud? On nad rahul?” 

Tamm alustas tõrksalt, leidis aga peagi jutuotsa ja, 
kord enda soojaks rääkinud, jutustas hoogsalt ja vai- 
mustusega. Sekretär kuulatas tähelepanelikult, üsna 
harva poetas lühikesi märkusi. Mõnikord selleks, et 
aidata Tamme edasi liiga kaua ühel kohal peatumisest, 
või tuues ta tagasi kergelt ülehüpatud, kuid huvipakku- 
vale seigale. 

Siis oli Remmelga kord. 

Remmelgas juba Tamme jutu ajal püüdis mõttes 
kokku koguda head, mida metskonnas on korda saade- 
tud, aga üsna vähe jäi näppude vahele. Kavatsused, 
aina kavatsused. Kas alustada mitšuurinliku õpperin- 
giga? Või kursusega kaadritöölistele, kus puulõikajaist 
kasvatatakse metsavahte? Ehk koguni viimasel silmapil- 

gul läbiviidud täiendava seemnekogumisega? Kõik see 
näis nii tühisena, et ta heitis need kõrvale. Ja nii ta 
ütleski: 

Olen olnud väga vähe aega Tuliksaares, ma ei ole 
palju kaugemale jõudnud ettevalmistustöödest, kavadest 
ja plaanidest...” 

Koitjärv vaatas talle teraselt, aga heatahtlikult. 

«Nii-nii, või kavad ja plaanid... Metsa istutanud veel 
ei ole?” 

Eeloleval pühapäeval alustame. Kavas on meil 
tänavu üle saja hektaari.” / 

«See on rohkem kui kunagi varem? 

Vähemalt viiekordselt rohkem kui kodanliku aja 
kõige paremal aastal.” 

nEi ole halb, ei ole halb. Aga raiehulk? Kas raiute 
ikka veel rohkem kui on loomulik juurdekasv?” 

Tänavu esimest aastat mitte enam rohkem... Õieti- 
öelda on see ainult teoreetiliselt nii." 

«Kuidas nõnda — teoreetiliselt?“ 

«See oleneb sellest, kas raiumisele-tulevad metsatükid 
on eraldatud õigest kohast. Kui raiutakse valesti, kui 
võetakse maha noori, veel jõudsalt kasvavaid metsi, siis 
on sellega antud selja tagant noahoop metsa juurdekas- 
vule, see on väiksem kui oleks võinud olla ja kui on 
ette nähtud ning tekib vahe teooria ja praktika vahel.” 

»Ei tohi olla mingit vahet teooria ja praktika vahel,” 
ütles sekretär, ja see kõlas järsult. ,Teie vastutate selle 
eest, et metsa ei raiutaks rohkem kui on aastane juurde- 
kasv. Ei ole olnud nii suuri loodusearmastajaid ja nii 
järjekindlaid looduse ümberkujundajaid kui nõukogude 
inimesed. Ärge unustage suurt stalinlikku looduse 
ümberkujundamise plaani. Teie vastutate, et ka Tulik- 

saares ei raiutaks ühtegi tihumeetrit rohkem kui aastas 
juurde kasvab. Ma sügise poole tingimata tulen' ja 
kontrollin, kuidas teil seal on lõhega teooria ja praktika 
vahel...” 

Remmelgas kõhkles, kas rääkida Kulliaru metsapunkti 
vildakast raiepraktikast või mitte. Kui palju teadis sel- 
lest sekretär? Siia nähtavasti Osmus ei olnud veel jõud- 
nud, aga sel juhul võiks jääda Remmelgast pealekae- 
baja mulje. Polnud ju ka põhjust arvata, et Osmus 
siiski järele ei anna. Rohkem kui kõik teised kaalutlu- 
sed hoidis Remmelgat tagasi kindlasti mitte tulemata 
jääv küsimus: kuidas siis tegelikult on väljaveoga? On 
selleks reaalseid võimalusi? Enne kui Remmelgas -otsu- 
sele jõudis, läks sekretär uuele teemale: 

»Kumbki teist ei lausunud sõnagi Lümatu soost, Kulli- 
aru jõest, iga-aastasest liigveest.” Ta muigas kergelt. 
»Hoidsite seda vist targu — magusroaks.” 

«Sinna meie pearaskused maetud ongi!” pahvatas 
Tamm. 

»Siin jällegi ei lähe meie teooria ja praktika, vajadus 
ning tegelikud võimalused kokku,” lisas Remmelgas. 

»Oi-oi, kui ägedalt,“ tõstis sekretär kulme, aga silmis 
helkis heakskiit. ,,Vesi on jahe ja märg asi, aga teid 
kütab ta õige kuumaks. Kui raskuste pesaase on maa- 
paranduses, eks alakem siis otsast peale. Teie vist olete 
siin peasüüdlane,“ pöördus ta Remmelga poole. 

Remmelgas laotas portfellist lauale Tuliksaare rajooni 
kaardi. Sekretär heitis sellele vähem kui põgusa pilgu, 
see ei jäänud metsaülemale märkamata ja talle meenus 
Tamme torisemine pealiskaudsusest ja pähevalamisest. 
Sekretär Koitjärv ei jätnud sellise töötaja muljet, aga 
ilmne huvipuudus Kulliaru jõe vastu... ? Ükskõik, aga 


13° 195 


vaevalt avaneb: lähemal ajal paremat juhust kõige sele- 
tamiseks, kogu ummikust kesksetele organitele ette- 
kandmiseks. Tõtates, nagu kartes vahelesegamist, aga 
nii väheste sõnadega kui ta iganes oskas, nii kokkuvõt- 
likult kui probleem lubas, jutustas ta kõigest, mis nad 
koos Tammega viimastel nädalatel Kulliaru jõe süven- 
dustööde kavandamisel ette võtsid ja mida läbi elasid. 
Sekretär toetus tooli seljatoele, ta ei kiirustanud ega 
peatanud Remmelgat, ta laud pooleldi katsid silmi, ja 
metsaülem ei-olnud päris kindel, kas sekretär mitte ei 
LUKU ta 

«Nii- istume nagu pardid savis,” lõpetas Remmelgas. 
»Ei-pääse enam edasi ega tagasi.” 

Sekretäri silmalaud. kerkisid ja Remmelgas tabas nii 
värsket, elavat, huviküllast pilku, et tal hakkas häbi, 
meenutades. oma ennistist kõhklust. 

»Ütlesite — üksteist tuhat hektaari?” küsis Koitjärv. 

Üksteist tuhat,"" rõhutas Remmelgas uhkelt iga silpi. 

Sekretär tõi oma töölaua laekast kaardirulli, mille 
Remmelga jooniste peale lahti keeras. 

«Hoidke nurkadest,“ kutsus Tamme ja Remmelgat 
appi. ,, Kas tunnete ära?” viipas käega kaardile. 

Tundsid, kui-hästi tundsid! See oli ju Kulliaru jõgi. 
Kusagil kaugel-metsade piirkonnas jooksis mitmest suu- 
näst kokku * ojakeste:. peenikesi = juussooni, lookles 
põldude jä-metsade vahel, -paisus, sukeldus Lümatu 
soosse; läbis Käänisjärve, heitis Tuliksaare kohal laiu 
kaari ja kadus alla. mere poole. See oli kogu Kulliaru 
jõe-ülemjöoks, ' millest Tuliksaare osa, mis uhkeldas 
Remmelga kaardil, moodustas ainult väikese osakese. 

»Kulliaru!' ümises Tamm. : : 

«Jah, see':on: Kulliaru koos. Lümatu. raba ja muuga, 

mis tema juurde kuulub,” 'laksatas sekretär sõrmedega 
kaardile. ,Eksisite, seltsimees metsaülem, kui ütlesite, et 
Kulliaru vee allalaskmisega võib kuivendada üksteist 
tuhat hektaari kasulikku pinda. Ei, mitte üksteist tuhat, 
vaid viiskümmend, tõenäoliselt - kuuskümmend ' tuhat 
hektaari maad on Kulliaru üleujutuse tagajärjel soostu- 
nud või soostumas. Ehk kui ütelda konkreetsemalt: viis- 
kümmend tuhat hektaari maad ei kasvata ei heina 'ega 
metsa, rääkimata viljast teie Varju kärestike, või nagu 
metsaülem ütles — Varju korgi tõttu. Olete oma Varju 
korgiga tõkkeks paljude kolhooside ja metskondade 
arengule, seltsimehed Tuliksaarest.” | 

See kõlas nagu süüdistus. Ja süüdlaseha Remmelgas 
ja Tamm end tundsidki. Nad olid *muretseriud oma -kol- 
hoosi, oma metskonna, hiljem Tuliksaare "külanõukogu, 
ka kogu valla eest, kuid ei olnud näinud kogu  kähju 
ulatust, mida tekitas ummistunud Kulliaru jõgi. 

uJah aga..." kogeles Tamm, meie ei suuda.” 

, On väga riskantne alustada suure jõe süvendamist 
või õgvendamist üksnes inimeste jõul,” kordas -Rem- 
melgas. : 

Sekretär laskis kaardi rulli keerduda ja viis tagasi 
laualaekasse. Tagasi tulles arvas Remmelgas ta. silma- 
nurgis kavalat muiet vilkuvat, või eksis ta? Sekretär jäi 
seisma Tamme ja Remmelga vahele, ja, käsi nende'õlga- 
dele pannes ja kord ühele, kord teisele vaadates, küsis: 

«Aga tahaksite?" 

»Ja kuidas veel!“ pahvatas Tamm. 

, Olete mul toredad mehed...” Nüüd hüples naeru- 
tuluke juba avalikult ta silmaterades. »Mürate nagu 
karud oma metsakolkas. Ootasin, ootasin, aga ära 
oodata ei jõudnud, kutsusin ise... Hüva, räägin niisama 

lühidalt nagu seltsimees Remmelgas. Lugu on nii, et 
Kulliaru süvendamine on üldises maaparandustööde 
plaanis, kuidas saakski olla teisiti. Aga hädalisi töid on 
palju ja. Kulliaru kallale ei kavatsenud meie asuda 
tänavu, ja ka tuleval aastal mitte... Kui nüüd aga koha- 
pealt tuleb algatus, kui inimesed ise põlevad ja tahavad 
käed külge lüüa, siis... jah, miks ei peaks partei nii 
tähtsat üritust kogu jõuga toetama? Vaadake, sõbrad, 
meie maakonnas, Luhakveres, on organiseerimisel uus 
maaparandusjaam. Tõsi, tal on juba olemas tööplaan, 
tänavuseks ettenähtud tööde tiitelnimekiri, kuid mis 
oleks, kui teie ei paneks pahaks jalavaeva ja korraks 
Luhakveres ringi vaataksite? Direktor on seal hakkaja 
mees, tuline soodevihkaja nagu teiegi, ehk leiate 
temaga ühise keele. Võib-olla jõuate kokkuleppele 
ekskavaatori suhtes, võib-olla jätkub tal midagi muudki 
teie jaoks...” 

Tamm ei taibanud otsekohe, mis on sekretäri pooleldi 
mõistu öeldud sõnade taga, aga Remmelgas hüüatas: 

Seltsimees sekretär, see tähendab, et saame masi- 


nad?!” 

Oot-oot,” tõstis sekretär rahustades käe. ,,See ei 
tähenda veel midagi... Annan omalt poolt teie jaoks 
soovituse, helistan maaparandusjaama, kuid... kokku- 


leppe peate ise saavutama. Partei maakonnakomitee 
büroo arutas jaama töökava läbi, kiitis selle heaks, 
muuta seda enam ei saa. Ja kellelt masinaid ära võtta? 
Kõikjal on häda suur. Meil ei ole ju enam tegemist 
üksikute nokitsemistega, vaid on alanud üldine rünnak 
soodele, rabadele, liigvetele. Aga ma usun, et maaparan- 
dusjaamal on jõudude ülejääke, sisemisi ressursse. 
Vennasvabariigid ei ole ju meie varustamisel maa- 

parandustehnikaga kitsid. Käite ise kohal, räägite, 
lepite kokku... Kui jaam teie abistamiseks võimalusi 
leiab, kiidame iselle omalt poolt heaks.” 

Aitüma!“ kahmas Tamm sekretäri käe ja surus seda 
nii tugevasti, et sekretär käe aietades ära tõmbas. 
»Aitüma kogu Tuliksaare... aitüma kõigi kolhoosni- 
kute nimel!" 

»Ja suur tänu metsaametnike poolt!” lisas Remmel- 
gas. 

»Mind pole põhjust tänada,” tõrjus Koitjärv. ,,Partei 
nimel suur aitäh teile julge pealehakkamise eest. Ärge 
peatuge poolel teel, viige algatatud suurettevõte lõpuni.” 


Sekretäri abi noogutas sõbralikult Tuliksaare mees- 
tele, tembeldades nende sissepääsulubasid. 

,Kuulsite häid uudiseid?” 

»Ja kui häid veel! Sügisel korraldame uue jõe sisse- 
õnnistamise peo, siis kutsume ka teid sinna. Kas tulete?” 

Aga miks mitte?“ vastas tüdruk rõõmsalt. ,,Uut 
jõge ei õnnistata ju igal aastal.' 

Parteikomitee hoone ees peatusid Tamm ja Remmel- 
gas, et edaspidise üle mõtteid vahetada. Aega ei tohti- 
nud viita ja linnast oli hõlpus sõita raudteel Luhak- 
verre, kust otse läbi metsade viis tee Tuliksaarde. 

Mul on linnas asjaajamisi,” kiheles Tamm. 

»Hea küll, teen käigu Luhakverre üksi. Küllap meil 
seisab ees veel palju sõite, nii et jätkub ühele ja 
teisele...” ' 

Nii leppisidki kokku. Remmelgas ruttas raudtee- 
jaama ja ei möödunud paari tundigi, kui ta juba väike- 
ses maa-alevikus rongilt maha astus. 

See oligi Luhakvere. 

Kui seni kõik oli veerenud ladusasti, muutus olu- 
kord äkki keerulisemaks: keegi polnud siin midagi 
kuulnud -maaparandüsjaamast, :metsaülemat juhatati 
traktorijaama. Lõpuks õnnestus leida inimene, kes tea- 
dis, et maaparandusjaam asub kilomeetrit viis eemal 
vanas mõisahoones, millest ümberehitamise teel oli 
saadud koolimaja ja avar, niisama lai kui pikk peosaal. 
Seesama peosaal mahutas endasse kogu maaparandus- 
jaama: seinteveeri mööda seisid töölauad, kaks noor- 
meest olid kolinud koguni lavale, mille eesriie oli 
lükatud kahele poole. Siin töötasid kõik — direktor, 
asetäitja, - peaagronoom, tehnikud, = raamatupidaja, 
masinakirjutaja... 

Sekretär Koitjärv oli siia juba helistanud, maaparan- 
dusjaama rahvas oli ise ka juba varem Kulliaru jõe 
vastu huvi tundnud. Nad kuulasid elava huviga, mis 
Tuliksaare mehed olid ette võtnud, millistele järeldus- 
tele jõudnud, kuidas ummikusse jooksnud. Üheskoos 
uuriti kaarte, tuhniti . ettevalmistustööde  toimikuis. 
Jaama direktor kiitis tunnustavalt tehtud eeltöid, teda 
haaras õgvendamiseidee ja mitmel korral hüüatas ta: 

»Õige! Kulliaru peab saama endale uue sängi.” 

Suurepärane!" rõõmutses Remmelgas. ,,Millal alus- 
tame töödega?" 

Maaparandusjaama noor direktor kohendas prille ja 
klõbistas pliiatsiga vastu lauda. Olid oma ,aga'd". 
Kulliaru polnud tänavu veel tiitelnimekirjas, enne ei 
avata aga maaparandusjaamale krediite. On tarvis 
selgitada, milline ministeerium, valitsus või asutus hak- 
kab süvendust finantseerima. Enne jõe õgvendamise 
lõplikku otsustamist peab teostama kohapeal vaatlusi, 

loodimisi, lööma sisse vaiad, valmistama profiili ja 
«kalkulatsioonid. 

Selle töö võin mina ära teha.” 

»Ja lõpuks..." Direktor naeratas häbelikult.: ,,Tehni- 
kat “ennast pole...” 

Remmelgas kukkus nagu pilvist. Kenad mehed! Tund 
aega arutavad ja koostavad plaane, annavad -lootusi, 
julgustavad ja õhutavad, ja äkki — masinaid pole! 
Direktor ja peaagronoom vahetasid mõistva: naeratuse. 
Direktor ütles nagu ennast vabandades: 

»Üht ja teist meil ikka on ka. Meile anti üle üks 
“vana "ekskavaator. Koliseb ja müriseb, nii et kostab 
kümne kilomeetri kaugusele, aga liigub. Kuid see masin 
töötab juba Viljandimaal. Meil on mõned traktorid...” 
t, Kraaviader on meil kah,” tuletas asedirektor meelde. 

,Jah, tuliuus kraaviader. Tallinnas valmistatud, toodi 
meile katsetamiseks.” 

Remmelgas vaatas ühelt mehelt teisele. Ta ei mõisi- 
nud, kus lõpeb naljatamine, kus algab tõsine jutt. Maa- 
parandusjaama-meestele näis külalise kohmetus nalja 
tegevat, nad ei kiirustanud seletamisega. 

»Adraga ei süvendata jõgesid,” pomises Remmelgas. 

Mehed pahvatasid naerma. Direktor võttis prillid eest 
ja kuivatas silmi. Lõpuks seletas: 

Sest pole midagi, et praegu ei ole. Maaparandus- 
“jaam on rajamisel, tehnika ei ole veel saabunud. Varsti 
jõuavad kohale, teeme väikesed proovid ja...” 

n...ja siis läheb lahti!” raputas peaagronoom metsa- 
ülemat käsivarrest. 

,Niiž Tähendab, kui eeltööd kiiresti lõpule viia, 
“võiks mõni ekskavaator Luhakverest otse Tuliksaarde 
“müdistada?” 

«Hm — jaa...“ köhatas direktor. Talle tundus, et 
nad olid läinud liiga kaugele. Tuleb keegi metsaülem, 
arendab oma — olgugi ahvatlevaid — plaane ja kisub 
teisedki kaasa. Et enda kui uue ja võimsa asutuse 
direktori auväärsust ning rahulikkust tõsta, küsis ta: 
«Miks just teil, seltsimees metsaülem, sellega nii tuli 
taga on?” 

Remmelgas sattus segadusse. Mida ütelda? Et ta on 
metsaülem ja on seetõttu huvitatud metsapindala kui- 
vendamisest, seda ta juba rääkis. Ka seda ütles, et 
kolhoosi esimees teda volitas. Et iga aus inimene kodu- 
maa edusammudest rõõmu tunneb — see kõlaks liiga 
suuresõnaliselt. 

Direktor oli küll noor mees, kuid tal oli hea silm. Ta 
nägi metsaülema kohmetust, vaatas talle otse silma- 
desse ja naeratas: 

«Ma arvan, et mõistan teid. Oleme ühe mesti 
mehed. Teate, kui mina näen üle kalda tõusnud jõge, 
kui näen soostuvat, raiskuläinud maapinda, siis on 
mul ikka tuline kihk haarata jalamaid labidas ja kuk- 
kuda kaevama! Oleme «kraavikaevaja = hingeeluga, 
seltsimees metsaülem. Tõtt-öelda on see meie rahval 
veres, nimelt tahe soodele pihta anda. Kuulake ainult 
muistendeid ja legende — kui palju neis on muret, 
müstikat, õudust ja vihagi soode ja rabade pärast. Nad 
on küllalt eestlaste jaksu ja elurõõmu endasse imenud, 
on aeg nendega lõpparve teha...” 

Ta tõusis. 

»Ma saadan teile oma peaagronoomi appi. Ta oli 
varem melioraatoriks. Meile antakse rohkem masinaid 
kui algul lubati — ühe ekskavaatori saadame kindlasti 
Tuliksaarde. Ajage ainult pealinnas. kiiresti krediitide 

avamine korda, minge kas või Keskkomiteesse, küll 
seal aidatakse.” 

Remmelgas lahkus vanast peosaalist optimistlikuna ja 
rõõmsana. Mitte midagi ei olnud nii, nagu ta oli kujut- 
lenud: ei undavaid ekskavaatoreid, ei ragisevaid võsa- 
lõikajaid, ei gradereid ega buldosereid. Siltigi polnud 
uksel. Aga ometi hõõgus jaama töötajate igast sõnast nii 
kindlat veendumust oma jõusse, usku nende käsutusse 
antavasse nõukogude tehnikasse; et Remmelgas üleolevalt 
naeratas teeveerel laiuvale pruunikale rabale, mille 
kohal kiljudes lendasid valgepüksilised koovitajad... 

Järgnevad päevad olid pakil töödest. Pühapäeval oli 
otsustatud anda pingelisema tööperioodi avalöök suure 
ühistööpäevana metskonna kõige laiemal lagendikul, 
mis metsaülema majast peaaegu Kulliaru jaamani ula- 
tus. Ligi kaks nädalat oli siin raiutud istutamislappe ja 
küntud külimisvagusid. Seemned olid jaotatud, istuta- 
miseks määratud noored taimed taimeaedades eraldatud, 
tööriistad kõigist vahtkondadest kokku veetud. 

Metskond tähistas 1. maid istutustöötalgutega. 

Esimest maid valmistus pühitsema ka Kulliaru metsa- 
punkt. Oli küllalt, mida pühitseda — Metsatööstus- 
keskuse parima metsapunkti tiitel jäi Kulliarru. Vaik- 
seks oli jäänud raielankidel, ainult üksikuid vankreid 
kägises talvel nii lõbusalt kaikunud ja krigisenud veo- 
teedel, Nüüd mürisesid veoautod, aga nad ei pistnud 
oma ninasid kaugemale teeveerseist laoplatsidest. 

Aasta oli olnud edukas ja Osmus otsustas korral» 
dada esimesel mail aktuse sellele järgneva lauasistu- 
misega. Ta reserveeris selleks Kulliaru rahvamaja. 
Osmus oli kulutanud mitu õhtut kutsutavate külaliste 
nimekirjade koostamisele, oli täis sirgeldanud hulga 

paberilehti. Kutsuti kõik  metsapunkti - töötajad, alt 
kuni üles — nõukogude demokraatiat 'peab au sees 
hoidma. Külalisi tuli kutsuda Metsatööstuskeskusest ja 
"valla täitevkomiteest, raudteejaama ülemusi ja küla- 
nõukogude ning kolhooside esimehi. Viimaste juures 
pilutas Osmus kavalalt vasakut silma — sidemeid peab 
hoidma, eeloleval talvel * otsustavad - juba - kolhoosid 
täielikult metsatööde käigu edu või ebaedu. Siiamaani 
läks kõik ladusasti, Osmuse kulmud tõmbusid aga 
kipra, kui ta metskonna juurde jõudis. Nendega on 
tänavu olnud tüli rohkem kui kunagi varem ja taevas 
teab, mis edaspidi veel välja mõtlevad. Noh, ei pääse, 
peab kutsuma selle hullu, metsaülem / Remmelga. 
Pitkaste? Joob enese ninali täis, võib lobiseda tont teab 
mida... Aga ta võib veel kasulik olla — tähendab, 
vaja kutsuda Pitkastegi. 

Siis meenus Osmusele, et metskonnas olid samal päe- 
val metsarajamistalgud. Hm-jaa, peab saatma abiks 
ühe brigaadi, muidu võidakse süüdistada -sihilikus 
kõrvalehoidmises...- Huvitav oleks kuulda, kuidas 
Remmelgas oma esimese suurema töö kavatseb läbi 
viia. Ei oleks halb, kui seal midagi viltu läheks, kui 
kõik ei klapiks, see vähendaks uue metsaülema 
kuraasi... Peaks kutsuma Pitkaste, tema on kursis.., 

Maikuu esimese päeva hommik oli päikesepaisteline 
ja suvine. Puud uhkeldasid väikeste kleepuvate lehekes- 
tega, teeveertel 'oli värske rohelus peitnud enda alla 
vana kulu halluse; linnud lendasid, pesakõrred nokkade 
vahel, kuid ei unustanud aeg-ajalt oksale istuda, et 
oma trillerit maha vilistada. Siis aga hakkas mets heli- 
sema hoopis teistsugusest laulust, mis paisus, kuni 
lõpuks mattis endasse lindude koori. 

Pioneer, aega sa ära kaota, 
iga hetk kallis vara on sull 
Kodümaad, võimsat, austa, 
tervist too hommikul. 

Korrapärastes ridades, punased lipukesed lehvimas, 
astusid Tuliksaare kooli noored. Trummid põrisesid 
ees, väiksemad võtsid pikki samme, et astuda ühes 
taktis suurematega. 

Kulliaru jaama poolt ilmusid väärikate ja tõsiste 
raudteemeeste salgad, nähes vaeva, et mitte astuda 
laste laulu taktis. Nad kahtlesid, kas töö, millest nad 
osa võtma lähevad, on meeste kohane, ja rääkisid see- 
pärast hoopis millestki muust — varasest kevadest, 
uue roopapaari ehitamisest Kulliaru jaamas, sellest, et 
jälle saabus uus vedur saksa fašistide poolt tühjaks-. 
riisutud kitsarööpmelisele raudteele. 

Teiselt poolt, kolhoosist, ruttas neile vastu naisi. 
Kahmasid juustelt kirevad rätikud, et päike ja kevad- 
õhk pääseksid pruunistama kiirest käigust õhetavaid 
põski. Pioneeride marsitakt haaras nende jalad, huuled 
ümisesid viisi kaasa. 

Kõik teed ühinesid Tuliksaare metsaülema maja juu- 
res. Nii oli öeldud: pühapäeval kell üheksa hommikul 
metsaülema juures. Määratud ajal kihas metsaülema 
maja ümbrus, nagu algaks siin laat. 

Surru Mihkel tuli päikesetõusu ajal, vankrivahe. täis 
kraavikallastelt kaevatud noori kuusetaimi. Nüüd jao- 
tasid nad Annega taimi -korvidesse. Anne sõrmed olid 
niiskest mullast ja teravaist -okkaist punased ja ta 
puhus aeg-ajalt neile; nagu külmetaksid nad. 

Ta juustele-oli surutud väike kootud mütsike. Sõr- 
med siblisid kiiresti-kiiresti, silmad aga leidsid: vahe- 

peal aega ringivilksamiseks. Remmelgas vaatas teda 
kõrvalt ja süda hakkas tasakesi kloppima. 

Anne ei katkestanud tööd, kui metsaülemat enda 
kõrval nägi. Lükkas vasaku käe seljaga silmadele 
tikkuvaid juukseid tahapoole ja hüüdis üle lähedal 
laulvate noorte häälte: 

Soovin õnne! Nii palju rahvast pole Tuliksaare 
metsatalguil kunagi varem olnud.” 

»Tänan!“ hüüdis Remmelgas vastu. ,Rõõmustab see 
teid?" 

Anne pani kimbu taimi korvi, kuid ei sirutanud kohe 
kätt uute järele. 

Rõõmustab,” vastas ta ja noogutas innukalt peaga. 
Mulle tõuseb alati nutt kurku, kui näen kaua tühjalt 
seisvat rTaiestikku. See on nagu vana unustatud 
sööt... Aga mis teie mind nõnda vaatate...?' 

«Vaatan, kas ikka olete Surru Anne või ei ole, 
vastas Remmelgas üsna tasa. ,Te muutute kogu aeg, 
täna on mul tunne, nagu näeksin teid esimest korda.” 

Aga näetegi ju!” 

Ma ei mõista...” 

Anne haaras vankrikerest uue kimbukese taimi ja 
neid korvi teiste kõrvale surudes vastas midagi, kuid 
Remmelgas ei kuulnud sõnu, sest maja poolt hüüti 
teda. 

»Ma ei kuulnud,” ütles ta Annele. 

«Teid kutsutakse,” naeris tüdruk talle vastu. 

Remmelgas läks teda otsivale Küdema metsavahile 
vastu. Kõik metsavahid olid siin, ja kuna neist ei 
jätkunud, rakendati gruppide juhtideks ka alalisi 
kaadritöölisi, kellel oli pikem tööstaaž seljataga ja kes 
metsaülema poolt organiseeritud kvalifikatsiooni tõst- 

mise kursustel olid töötanud hoolikalt ning tähelepane- 
likult. Ja neid ei olnud vähe. 

Kilkman kutsus metsaülemat majja. Metsavaht oli 
morn ja näis, et vihanegi. Ta varjas -Remmelga eest 
vasakut kätt, aga metsaülem jõudis silmata sellel pikka 
punast jutti. 

Kantseleis pooleldi istus, pooleldi lamas toolis — 
Pitkaste. Ta oli lõtv nagu kott, pea oli langenud ühele 
õlale, pikad käed rippusid kahele poole nagu seisma- 
jäänud kellapendlid. Kilkman müksas teda valusasti, 
enne kui metsnik pead upitas, asjatult katsudes seda 
keha püstjoonel paigal hoida. Ta oli näost kaame, sil- 
mad tursunud, juuksed sauras nagu noorel metsnääril. 
Pilutas silmi, kuni metsaülema ära tundis. Tegi paar 
katset end püsti ajada, loobus siis ülejõukäivast pingu- 
tusest ja pomises: 

«Läbi... metsnik Pitkaste on täis nagu to) 
Kigas kahe käe nagu veskitiivaga kahele poole ja kar- 
jus: »Eemale, eemale kõik! Jätke mind rahule, mina 
olen metsnik Pitkaste. Põrgu, kasige põrgu kõik!“ 

Vajus uuesti toolile. Kilkman hüüdis mõned mehed 
appi, -sipleval metsnikul - haarati käsist-jalust — ja 
pool-kanti, pool-lohistati rehealla. Teinud veel kord 
viljatu katse end püsti vinnata, prantsatas Pitkaste 
kogu pikkuses põhkudele ja varsti kuulutas vali 
norskamine, et ta oli uinunud. 

Uksel põrkas tusane Remmelgas kokku kolhoosi 
Tammega. 

»Jäin vist kõige viimaseks?” küsis Tamm. ,,5ee - on 
esimene kord minu elus.” ike! 

,Sa ei pidanud ju tulema?” imestas metsaülem: 1) 

»Nõnda ma ütlesin ja nõnda ka mõtlesin. Aga kui 
olin naised ja noorukesed siia saatnud ja mehed põllul 
hobuseid nõõtasid — kevad on kannul, töö ei anna 
häbeneda, et püha — ja korraks kontorisse astusin; 
vaatas mulle seinalt kolhoosi uue karjatalli plaan 
vastu. Nagu nõelaga pistis pähe, et raieluba on ju mets- 
konnast välja võtmata.” 

Täna on pühapäev, kantselei on suletud.” 

Ega ma sellepärast... Aga vaata, koos raieplaaniga 
tuli meelde, mis teil siin täna lahti on. Süda hakkas nii 
hirmsasti valutama, et hüppasingi jalgrattale ja kihutasin 
naistele järele. Nagu näha, ei hilinenudki ma, teie alles 
kõik siin. Näita aga kätte, kus pean käed külge lööma.” 

Remmelgas juhatas, kuhu Tuleviku rahvas oli läinud. 

Ülendan su Tuleviku kolhoosi grupi juhiks. Vaata 
ainult, et te kolhoosile häbi ei tee!” 

Remmelgas pidas lühikese kõnekese. Jutustas metsa 
tähtsusest, metsavööndite istutamisest Lõuna-Venemaal, 
Nõukogude valitsuse sammudest metsaalade säilitami- 
sel ja laiendamisel. Tegi teatavaks, kuidas rahvas on 
brigaadidesse jaotatud ja kes on ühes või teises kohas 
tööjuhatajaks. 

Inimesed grupeerusid kiiresti ja kui nad oma töökoh- 
tade poole hakkasid liikuma, näis, nagu lookleks kän- 
dude vahel pikki kirevaid paelu. 

Nugis saatis viimased korvitäied taimi laiali. Sirutas 
siis selga ja tööhoos unustatud vurrusid siludes vaatas 
küsivalt metsaülemale. 

»Kus minu koht on?" 

Võta vasakpoolne raiestik enda hooleks. See tähen- 
dab, et juhid istutamistöid. Linkaevu metsnik i küli- 
jate juurde.” 

Nugis venitas vurruotsa. 

»Kuidas nõnda... Miks mina...? 

Nugis ei teadnud midagi Pitkaste vägilasunest, Rem- 
melgas ei öelnud sellest midagi, vastas ainult: 

Sina oled vanim, sinu kogemused on suurimad.“ Ja 
naljatoonil: , Nii et, metsavaht Nugis, asuda ülesande 
täitmisele. Marss-marss!'" 

Nugis tõstis kohmakalt oma mullast käppa, hüppas 
vankrisse ja rataste juurikatel hüpeldes sõitis vasakule. 

Töö algas. 

Jänes hüppas põõsast, kihutas mõnikümmend sammu 
ja jäi kõrvu kikitades kuulatama. Väike kivitäks hüp- 
les erutatult risuhunniku okstel, pisike ja vilgas nagu 
süstik õmblusmasinas. 

Tühi, surnud, vaikselt puhkav raiestik ärkas ellu. 
Käratsedes ning naerdes tulid inimesed ja hargnesid 
sirgetesse ridadesse. Paarikaupa liikusid õpilased — 
üks riputas näppude vahelt seemneid, teine kraapis 
väikese rehaga neid mullasse. Kolhoosnikutele oli 
usaldatud istutamine: üks vajutas pulgaga augu 
maasse, teine raputas sirgeks väikese taimekese õrnad 
juured ja laskis need ettevaatlikult auku, mille esi- 
mene istutamispulgaga jälle kinni vajutas. Imelihtne 
näis see kõik — kapsaste- või tomatiteistutamine on 
kümme korda keerukam! —, ei mallanud õieti ära 
kuulata juhatavaid sõnugi, aga varsti selgus, et metsa- 
vahtidel tuli palju õpetada, tihti ise istutamispulk kätte 
võtta ja õigeid töövõtteid” näidata, enne kui taimed 
sirgete juurtega mulda pandi, enne kui need õigesse 
sügavusse istutati, enne kui augud küllalt tugevasti 
kinni suruti, 

Remmelgas jõudis ringiga Nugise alale. Metsavaht 
kontrollis ja juhatas, oli ikka seal, kus teda parajasti 
vajati = käsutas istikuid lähemale, näitas, “kuidas 
juurekesi seada ja õieti auku asetada, hoolitses, et 
taimede õrnad juured oleksid päikese eest varjatud. 
Leidis tabavaid naljasõnu liiga kauaks mättale istuma 
jäänute kohta, nii et üldine naeruülagin sundis kerget 
suvituspühapäeva lootnud puhkajad ühisesse - ritta 
töötajatega. Ja kui kõik korras oli, silus ringi vaadates 
korraks üle vurrude ja haaras istutamispulga. 

Remmelgas peatus Anne juures, kes metsäülemat 
nähes selja sirgu ajas, mullaseid käsi riietest eemale 
hoides. 

«Vana Nugis ujub täna nagu Kirr vees,” -viipas 
Remmelgas mitte kaugel töötavale metsavahile. 

See on ta elu ilusaim päev,” noogutas tüdruk. Ta 
paariline, noor poiss, hõõrus kummardumisest kanget 
selga. 

Võimatu on loendada kordi,“ jätkas Anne, ,kui 
palju isa on kurtnud: millal küll tuleb aeg, et uut 
metsa niisama palju juurde istutatakse, kui vana eest 
maha raiutakse. Oli juba ammu lootuse kaotanud... 
Tegi Surrul katset saele ja kirvele omal jõul järele 
jõuda, aga sellest oli vähe abi... Viimased kaks 
nädalat ta peaaegu ei maganudki. Hullutasite vana- 
mehe oma juttudega saja kahekümnest —hektaarist. 
Kuulsin, mitu ööd sonis tänasest päevast. Kõhnakski 
jäi, ainult kaks pikka vuntsipoolt, kühmus nina ja 
tossav piip hammaste vahel. 

"Mulle näis ta reipamana kui kunagi varem... Nii 
nagu teiegi...” Enne kui Anne jõudis midagi vastata, 

lisas metsaülem rutates: ,Ütlesite ennist midagi,: mida 
ma ei kuulnud...” ' 

Üht jutlust ei korrata kaht korda.” 

»Aga kui ma olen nii uudishimulik , 

»Siis lähete ruttu vanaks... Ja see Aa midagi 

huvitavat, ainult et teie maat mind täna esimest 
korda...” Heitis pilgu tahapoole ja haaras, taimekorvi 
järele: ,Lobisen siin teiega ja jään teistele jalgu.” Ja 
oma noorele abilisele: ,,Hei, laseme käia!” Juba 
kummargil istutamislapi kohal, pööras veel korraks 
näo metsaülema poole: ,,Kolhoosi esimees on mul “kogu 
aeg nagu takjas kannul.” 
- Tamm oli kasutanud Anne peatust ja, oma abilist, 
nöpsninalist kolhoositari, õhutades kiiresti lähemale 
nihkunud. Tõusmata, uuele taimele mullasse' auku 
puurides ütles ta Remmelgale: i a 

,Küll ma ta kinni püüan! Tal on ajutisi eeliseid — 
väidad kogemused. Olen istutanud õunapuid ja pirne, 
tulen ehk toime ka kapsa ja kaalikaga, aga niipea kui 
kuusemaimukese jaoks esimese augü maasse pistsin, 
sain vana Nugise käest tapelda. Nüüd pole enam 
viga, käsi hakkab harjuma...” 3 

«Nii et võidu. 

» Võidu. Näisteishvalb töös alla jääda — id see 
ll: alles narr!” 

Anne hüüdis eemalt: i 

,Kui lõpetame, olen vähemalt kaks rida ees. Kas 
veame kihla?” 

,Kuuled nüüd,” sirutas Tamm end hetkeks ja viibu- 
tas ähvardavalt istutamispulka. ,,Eks näeme veel!” 

Kollasetriibuline jäme kimalane keerles metsaülema 
pea ümber, ikka tõua-tõua, tõua-tõua. Noot - tüdruk 

kilkas eemal: vaadake, valge liblikas! Valge liblikas — 
tähendab, kaunis suvi ootab ees. Kaugemal, kolhoosi- 
põldude lähedal oli keegi roninud kõrgele kännule, pani 
käed suu ette torru ja kaikus üle raiestiku: ,,Oh-hoi, 
kolhoosirahvas! Arge tukkuge, raudteelased hakkavad 
juba lõpetama!“ Poiss kihutas järele laiaseelikulisele 
tüdrukule, kes oli talle näpuotsast liiva kaeluse vahele 
siputanud .... 

Remmelgas ' jälgis Anne kiireid liigutusi, kuidas too 
vabastas noore taimekese, raputas sirgu selle juured ja 
laskis ettevaatlikult auku. Päike langes tüdruku juus- 
tele, tungis nendesse, valgustas neid seestpoolt, andis 
neile kuldse helgi. Anne oli täna kaunim kui kunagi 
varem, ja kui ta korraks seisatas ja, ühes käes korv, 
teises narmasjuureline kuusetaimeke, tagasi vaatas, 
mõistis Remmelgas äkki, et see oli tööpaatos, mis täna 
metsavahi tütart kaunistas, ja talle avanes tüdruku 
sõnade: ,,Teie näete mind täna esimest korda...” mõte. 

Rida rea järel jäid nelinurksete mustavate istutamis- 
lappide keskele noored kuused. Jõudsasti liikusid edasi 
külijateread. Remmelgas kahetses, et ta ei ole maali- 
kunstnik. Milline kaunis päev jäädvustamiseks! Maalile 
annaksid hoo ja elu rõõmsad, töötavad inimesed, tule- 
vikukülijad. Metsa, mis täna rajatakse, lõikavad ju 
alles lapsed või koguni lapselapsed... 

Metsaülemat otsiti. Oli saabunud uusi - inimesi, 
kümneliikmeline brigaad metsapunktist, neile tuli töö- 
koht kätte näidata. 

Uuesti Tammest möödudes küsis metsaülem: 

Nii et tuleval nädalal sõidame pealinna?" 

Sõidame,“ kinnitas esimees ja ajas end sirgu, kuid 

nähes, kui kaugele oli jõudnud Anne, heitis Remmelga 
poole käega ja hüppas järgmise lapi juurde. 

Juhatanud = tulnukäile töökoha, — tuli Remmelgas 
kaarega läbi töövälja tagasi Nugiseni ja võttis taskust 
istutamispulga: 

«Kuidas oleks, metsavaht, kui asuksime paari? Või 
jääme jänni?" 

Metsavaht muheles. 

"No seda juba ei ole,” ja haaras korvisangast... 

Kui istutamine lõppes, koguneti Tuliksaare metsa- 
ülema maja juurde. Tehti kokkuvõtteid, kiideti vastas- 
tikku üksteise nobedust ja oskust. Pillimehele toodi 
trepi kõrvale pink, ja vajutades kõigi sõrmedega korraga 
klahvidele, tõmbas ta lõõtsa sirgeks. 

Osmuse rahvas lahkus raiestikust enne teisi, et mitte 
oma peole hilineda. Kiirustas minekule ka Tamm, tal 
töötas ju teine brigaad kodupõldudel. Veel üks ja teine 
ruttas kodu poole, enamus rahvast aga jäi. 

Õhk oli puhas ja läbipaistev, nii et hääled kostsid 
kaugele-kaugele... Päike vajus metsa taha, pehme 
hämarus mähkis endasse inimesed, puud ja hooned. 
Aga ikka veel hüürgas Tuliksaares harmoonik tantsu- 
lugusid, lendas lauluhääli ja kiljusid tüdrukud, kui 
poisid neid nii kõrgele keerutasid, et jalad ei puuduta- 
nud maad... 

Enne lõppu lahkus ka metsaülem Remmelgas. Viivi- 
tas minekuga — siin, töö lõpetanud rõõmsate inimeste 
keskel oleks ta viibinud kümme korda parema meelega 
kui Kulliaru metsapunkti peol, aga ta tundis, et on 
kohustatud minema. Poleks ametkondade vahel tekki- 
nud vaikset pinget, oleks see olnud üsna ükskõik, kas 

minna või mitte, aga nüüd tõlgitseks Osmus ärajäämist 
vimmaväljendusena. 

«Lähen paariks tunniks,“ ütles ta lahkumisel Nugisele. 
Ole siin seni peremeheks... Ja teie perenaiseks,” pöör- 
dus Anne poole. 

Seal on lõbus seltskond ja kenad naised koos, ei 
meie teid täna enam näe,” heitis Anne vastu. ,,Kas teie 
siis tahaksite, et varsti tagasi tulen?“ — kerkis küsimus 
Remmelga keelele, aga vana Nugise tõsine nägu külmu- 
tas selle sinna. Ent ta püüdis tüdruku silmist pilgu, mis 
teda saatis kuni rahvamajani..., 

Rahvamaja juures Remmelgas viivuks peatus. Muidugi 
oli ta hilinenud: aktus oli läbi, avatud aknapooltest 
tungis koos sinaka tubakasuitsuga välja jutukõminat, 
klaaside klirinat ning nugade-kahvlite klõbinat. 

Väikese saali kolme seina äärde olid asetatud lauad, 
ainult üks külg oli vaba. Siitkaudu saalisid sisse ja 
välja valgetes põlledes naised. Katkendlik, summutatud 
jutukõmin näitas, et oli alles algus. Ulatati üksteisele 
paremaid suupisteid, nihutati viinaklaase kaugemale. 
Suitsetati palju, vahetati viisakusi, aeg-ajalt tõsteti 
kahvli otsas suhu pisike pala liha, vorsti või kala. 
Kõigega on ju aega, ärgu kellelgi tulgu pähe mõtet, 
nagu oleks pidu oodates kodus einekord vahele jäe- 
tud... 

Osmus istus otse sissekäigu vastas. Aukohal. Ta nägi 
uksel nõutult ringivaatavat metsaülemat, tõusis ja hüü- 
dis üle sumina: 

,Seltšimees metsaülem, trügige tahapoole, minu 
juurde! Laske metsaülem läbi, tõmmake ennast koo- 
male!" Kui Remmelgas tegi katset istuda ühele lähe- 
male vabale toolile, möirgas Osmus nagu pasunast: 

nEi-ei, ärge poetage end nurka! Teie koht on siin, minu 
kõrval.” 

Remmelgas nihutas end pikkamisi edasi. ,Hea, et mul 
ei ole Osmuse korpust,” mõtles ise, ,muidu muljutaks 
mind seina ja toolide vahel laiaks.” 

Esimesed tervisenapsid olid juba joodud, kombekoha- 
selt põhjani. Kas neist kombekohaselt põhjani tühjenda- 
tud klaasidest või kuumusest hakkasid näod juba pune- 
tama ja jutukõma valjenema. Osmus sundis Remmelgale 
sisse ,ühe trahvilöögi“, pakkus pealehammustamiseks 
angerjat, rassoljet ning heeringat hapukoorega ja selle 
lärmaka tegevuse vahel jõudis avaldada kahetsust, et 
metsaülem ei saanud tulla varem, ning jutustada peo 
senisest käigust. Osmus oli pidanud peokõne, — ,,ana- 
lüüsisin saavutatud edu aluseid ja võtsin karmi kriitika 
alla puudused ja vead, mis edasiliikumist ja veelgi suu- 
rema edu saavutamist takistavad”. Olid kõnelnud veel 
Kirkma, üks praaker, kaks kaadritöölist — Osmus tah- 
tis küll, et kõneleks vähemalt kolm töölist, aga kolmas 
kukkus verest välja”. Oli palju tervitusi, nii metsa- 
punktist kui ka vallast. Haripunkti tõusis meeleolu, kui 
loeti ette juhataja käskkiri, anti kätte preemiad. 
«Aplausid ei tahtnud lõppeda, nii sõnad kui ka igaühe 
ilme tõotasid: ,,Tuleval aastal töötame niisama hästi 
ja veel palju paremini kui tänavu!” ” 

Kõike seda ei jutustanud Osmus ühe hooga: ta 
hoolitses lähedalistuvate külaliste eest, kamandas tüh- 
jade taldrikute asemele lauale täied, tegi ettepaneku 
selle peale juua, nagu tegid vanad eestlased". Aeg- 
ajalt kordas Remmelgale: ,,Ootasime teid. Vähemalt 
kümme korda küsisin, kas ei ole metsaülemat nähtud. 
Teadsin küll, et istutate, aga lootsin, et panete töö 

käima ja lipsate ise varem meile. Ka teie kõne oli ette 
nähtud. Oleme ju naabrid, ühe töö sellid pealegi, nagu 
öeldakse.” 

Kanti lauale seapraad kartulite, hapude kapsastega 
ning rasvakastmega kannudes. Õhk kuumenes, nööbiti 
lahti pintsakuhõlmad, lõid lõkkele näod, küünarnukid 
toetusid lauale, puhkesid vaidlused, paisusid hääled.., 

Näod ümberringi olid Remmelgale enamuses. võõrad 
ja ta tundis end hirmus üksinda. Ta otse kerkis rõ5- 
must, kohates põiklauas, mitte väga kaugel temast, 
Helmi Kirkma tõsiseid silmi. Remmelgas viipas rõõm- 
salt, Kirkma naeratas. Osmus, kes oli seotud saja 
askeldusega, tabas tervituse, ähvardas sõrmega: 

»Ai-ai, seltsimees metsaülem — meie kaunimat okas- 
roosikest võlumas!” 

Oleme paar korda kohanud...” 

Kas mitte metsaveerel puutüvel istunud ja kevadist 
jutukest kudrutanud? Ha-ha-haa, miks siis kohe nõnda 
kohkunud nägu! Meie kõik oleme inimesed, ainult ini- 
mesed...” 

Enne kui metsaülem jõudis vastata, kostis eesruumist 
käratsevaid hääli. Remmelgas kortsutas pahaselt kulmu: 


ukse juurde ilmus Pitkaste, — kortsunud, riietel õle- 
prahti. Ta oli sõrmedega rehitsenud juuksed sileda- 
maks, aga sellest oli vähe abi, — metsnikul oli halvasti- 


koheldud lahingumehe välimus. Ta oli tusase, vimmas 
näoga, ei võtnud kuuldavakski talle hüütud tervitusi ja 
istumakutseid, vaid surus end toolide vahelt läbi saali 
kõige kaugemasse nurka. 
Osmus avas lauakõnede seeria. Meeled olid. veel 
erksad, metsapunkti juhataja lusika klirinale. alustassi 
vastu vastati valju sisinaga ja saalis rahunes. Osmus 

tänas vapraid töötegijaid, kes aitasid ,minu juhtimisel 
oleval metsapunktil nii hästi plaani täita”, tervitas 
kalleid külalisi kaugelt ja lähedalt. Osmus rääkis ladu- 
salt, hea lauakõne kombe kohaselt heitis nalja. Ta oli 
hoos: edu, preemiad, aplausid, viin — kõik tõstsid teda 
kõrgemale, "ta tundis endas jõudu ja energiat nagu ei 
kunagi varem. Ta hääl paisus, kõlas sügavalt ja võim- 
salt, nii et oli selgesti kuulda kõrvaltubadessegi, 
kui ta tüüris kõne lõpetamisele: ,,Meil seisab ees hinge- 
tõmbamise-periood — suvi. Ütlen teile aga juba ette, et 
tänavu jääb see õige lühikeseks, et juba varsti asume 
järgmise aasta tööülesannete täitmisele. Ma ei mõtlegi 
ka tuleval hooajal loobuda maakonna parima punkti 
aust. Tähavu ületasime Puurmani metsapunkti kõigest 
ühe protsendiga, peame olema valvel, et meid ei löö- 
daks. Meie seisame tähtsal riiklikul postil. Algab sõja- 
järgse viisaastaku viimane aasta. Ühelgi meist ei saa 
ega tohi olla teist mõtet kui: kõik jõud viisaastaku- 
plaani kiireks, ennetähtaegseks täitmiseks ja -ületa- 
miseks. Olen ikka öelnud ja kordan seda ka praegu: 
mina olen väike inimene, olen pisike rattake meie 
suure riigi võimsas hammasratastikus, kuid ma ei põrka 
kõrvale ühestki takistusest, mis on tarvis ületada sel- 
leks, et tuua kasu meie suurele kallile nõukogude 
kodumaale. Meie oleme õigel teel, sotsialismi ülesehita- 
mise teel, tänane päev kinnitab seda meile igaühele. 
Joome meie metsapunkti alalise edu terviseks!” 

Remmelgas seadis taldrikul nuga ja kahvlit teine- 
teise kõrvale. Ta mõistis, et viimastes lausetes viskas 
Osmus kivi ka tema aeda. Jah, Osmusest hoovas võim- 
sust ja enesekindlust, ta ei kavatse oma seisukohtadest 
taganeda... 

Järgmised sõnavõtjad ülistasid Kulliaru metsapunkti, 
eriti tema juhatajat Rudolf Osmust. Loobiti vastamisi 
kiitusi ja ülistusi, silitati ka, tõsi küll — tagasihoidli- 
kumalt, . iseennast, üsna ettevaatlikult märgiti puudusi. 
Meeleolu tõusis, hääled tugevnesid, iga sõnavõtja pidi 
kauem ja kauem klaasiveerele kõlistama, enne kui 
kära niivõrd vaibus, et kõneleja jaksas suminast üle 
karjuda. 

Teises lauas alustas jäme bass lauluviisi, venitas ja 
venitas, sekka lõi kõrge tenor, rabelev ja kärsitu; nad 
ei leidnud ühist keelt ja vaikisid. 

'Osmus kummardus Remmelga poole: 

»Ütelge ka mõni sõna!" 

Tulles oli Remmelgas arvestanud lühikese -sõna- 
võtuga. Aktusel oleks see olnud möödapääsematu, kuid 
lauas istudes haudus ta juba hulk aega mõtet, millisel 
ettekäändel tõusta ja märkamatult kaduda, mitte aga, 
kuidas kõnet pidada, ja ta raputas eitavalt pead. Metsa- 
punkti juhataja nagu ei näinudki seda, tõusis ja tagus 
kaht klaasi vastamisi. 

»Seltsimehed, palun rahu. Rahu! Sõna on Tuliksaare 
metskonna ülemal seltsimees Remmelgal.” 

Tõugati üksteist küünarnukkidega vaiksemaks. Metsa- 
ülem? See tõotas huvitavat. Üksikus maakohas levib 
iga uue inimese ümber kiiresti jutte ja arvamisi, lai- 
tust ja kiitust; metsapunkti töötajate keskel oli Rem- 
melga nimi omandanud üsna kurja kõla. Tal oli palju 
austajaid, eriti kolhoosnikute keskel, metsapunktis 
võrdsustati ta nime aga mõnigi kord kolli omaga, öel- 
des: , Vaat kui tuleb metsaülem!" — ,,Küll metsaülem 
paneb veto peale!" Uuest metsaülemast oli kuuldud nii 
palju vastukäivat, et nüüd uudishimulikult päid pöörati. 


219 


Remmelgal jäi ainult üks võimalus: tõusta. Ta kirus 
endamisi Osmust. Kaval on ta, see metsapunkti juha- 
taja, sunnib kõnelema pidustusel, kus vaevalt on karta 
kriitilist sõna. Millest õieti alata? Kas Osmuse kombel 
odavaid naljatusi loopida? Või ujuda kaasa üldisele 
voolule, puistata sõnade kassikulda, õnnitleda ja ülis- 
tada? Huvitav oleks olla metsapunkti tootmisnõupida- 
misel, näha, kes seal nii agarasti kriitikavaibutamisega 
ametis on. Igasuguseid kõrvalisi mõtteid vilksatas, ja 
jõudmatagi otsusele, millest rääkida või mida ütlemata 
jätta, alustas Remmelgas tagasihoidliku viisakusega: 

,Pean teilt vabandust paluma, et hilinesin, aga meil 
oli metskonnas täna suur tööpäev. Sellepärast lubage 
teile nüüd, tagantjärele, üle anda Tuliksaare metskonna 
õnnesoovid metsatööde plaani suure ületamise puhul...” 

Siit-sealt kostis hõredaid käeplaksutusi. Täna oli juba 
nii palju plaksutatud, et peopesad õhetasid. Kui tal muud 
ütelda ei ole, tehku siis kiiremini. 

Remmelgas komistas veel. mõnele libedale lausele. 
Need tulid nagu iseenesest keelele, kuna mõte samal ajal 
viskles sinna-tänna. Lõpetadagi sellega? Remmelgas ei 
suutnud. Osmus naerataks võidukalt: Remmelgas on 
mõistlik mees — ähvardas mis ähvardas, aga minu edu 
juures tõmbas saba jalge vahele. Kõik räägiksid: uus 
metsaülem ütles metsapunkti tööle jah ja halleluuja, 
kõik jutud sellest, et ta ei ole metsapunkti tööga rahul, 
et heidab ette suuri vigu ja puudusi, on külanaiste 
loba... 

Kindlasti ei ole koht ja aeg sobiv, aga veelgi halvem 
oleks vaikida, kaasa äiutada... 

«Kuigi edu on suur, ei tohi lasta end sellest pimes- 
tada...“ Kui kulunult, sada ja tuhat korda kuuldult 

see kõlas! Otsesemalt, selgemalt, lühemalt! ,,Kulliaru 
metsapunkti tööpraktikas on vigu, mis on paisunud 
nõukogude metsakasutuspoliitika moonutamiseks, On 
raiutud suuri massiive raudtee lähedalt ja suuremate 
teede veertelt, kaugematest paikadest aga ainult üksi- 
kuid lanke. Selle tulemuseks on, et teede äärest võeti 
maha täiskasvamata metsa, kuna Käänisjärve taga, 
Lümatu ääres, Surru ja Eesniidu tagumistes soppides 
mets vananeb, kohati kõduneb, kaotades palju oma 
väärtusest.” 

Ükski nuga ega kahvel ei klõpsunud taldriku vastu, 
isegi ettekandjad jäid seisma, kandikud ja õllekannud 
käes. Osmus kiikus tooli tagumistel jalgadel edasi- 
tagasi, pöidlad endiselt vestihõlmade vahel, naeratuski 
näol, ainult et naeratus oli tardunud... Helmi Kirkma 
avardunud silmis nägi Remmelgas nii kohkumust kui 
vaimustust. Pitkaste oli langenud rinnutsi lauale ja siru- 
tas pea kaugele ette, nagu kardaks kaotada kas või ühi- 
ainust sõnagi. Ta näol vaheldus segadus suurima ülla- 
tuse ja imetlusega. 

»Mõnelegi võib-olla ei meeldi, et seda praegu, teie 
pidupäeval, meelde tuletan, Kuid ma usun, et olete 
küllalt tugevad tõe kuulmiseks ja mõistmiseks. Vead 
on selleks, et neid kõrvaldada. Meil pole põhjust 
kahelda, et seltsimees Osmus koos kõigi metsapunkti 
töötajatega eelolevast hooajast alates suunab oma pea- 
tähelepanu just kaugemaile rajoonidele. Sõjajärgseil 
raskeil' aastail pigistasime mõnegi puuduse ees silma 
kinni, ka metsade kasutamisel. Kõigest tähtsaim oli 
rahvamajanduse kiire ja täielik varustamine materjali- 
dega. Oleme kaugele edasi jõudnud, meil on esikohale 
nihkunud kvaliteet. Metsandusala töötajate keelde tõlgi- 

tuna. tähendab see, et peame metsa eest .hoolitsema 
nagu <aednikud - viljapuuaia eest. Vaevalt on mul! 
tarvis: meelde tuletada suurt stalinlikku looduse ümber- 
kujundamise plaani, suurimat, geniaalsemat, mis sel 
alal maailmas kunagi on välja töötatud ja ellu viidud. 
Konkreetselt määratud küll teistele rajoonidele, on tema 
idee, igast tema sõnast hõõguv mõte meilegi kohustus- 
lik: armasta metsi, hoia metsi, kasvata uusi metsi, 
kasuta heaperemehelikult rahva üht kullatagavara — 
metsa. Teil on palju häid kogemusi, teil on rohkesti 
vilunud ausaid, väsimatuid töötajaid, — mis peaks 
olema takistuseks, et pühitseda järgmist 1. maid, 
1950. aasta 1. maid, niisama suure pidupäevana kui 
tänast? Et täidate raie- ja veoplaani, hoolimata raske- 
maist tingimustest, milliseid teile kaasa toob raielankide 
üleviimine Lümatu poole, Surru ja Eesniidu kaugema- 
tesse nurkadesse. Metskonna poolt teostatakse vaja- 
likud ümberkorraldused, osa uutest lankidest on välja 
mõõdetud...” 

,See on võimatu!" pahvatas Osmus. ,,See on... lausa 
hullumeelsus.” 

Metsapunkti juhataja purse oli nagu märguandeks 
teistele: tõusis lärm, lendasid risti-rästi hüüded, põris- 
tati lauanõudega, prõmmiti endale tähelepanu võigi 
seks rusikatega. 

Seal mülkas on hea, kui saame plaanist kümme 
protsenti!” 

,Küll on käbinärija!“ karjus väikese tutthabemega 
mees, keda Remmelgas oli kohanud saja kahekümne 
kuuendal raielangil. 

Veopraaker Kari, kelle piirkond saavutas metsapunk- 
tis parima tulemuse ja kes istus Osmuse vastas, hüp- 

pas toolilt: Punased laigud noorel siledal näol, silmad 
otse lõõskamas, hüüdis ta: 

Teie ütlete — plaan tuleb täita. Ja samas heidate 
meid ühe käeliigutusega sohu ja rappa. See on'irvita- 
mine, mitte seltsimehelik nõuanne!” 

- Osmus taltsutas end suure jõupingutusega ja »sõrme- 
nukkidega lauale kloppides hüüdis: 

»Seltsimehed, hoidke rahu! See pole laat...! Meil 
on demokraatlik kord, igaühel on sõnaõigus. Meie ei 
võta oma külaliselt õigust meie tööd kritiseerida, teha 
ettepanekuid...” | 

»Vilistame - sellistele ettepanekutele!” pistis «vahele 
koljati-taoline mees, keda Remmelgas samuti raielan- 
gilt mäletas. 

»Aga kui ettepanekud on õiged?” 

-Utlejaks ei olnud Remmelgas, vaid Helmi Kirkma. 
See coli nii ootamatu, et tekkis hetkeline vaikus. 
Helmi Kirkma oli metsapunkti inimene, piirkonna meis- 
ter. Pealegi selline meister, kelle süüdistamiseks üks- 
kõiksuses, hoolimatuses metsapunkti vastu ei olnud 
pisemaidki võimalusi. Aga kuidas siis nõnda — metsa- 
punkti töötaja kaitseb ettepanekuid, mis metsapunktil 
jalad alt löövad? 

Remmelgas oli pisut kohkunud mõjust, mida ta. sõnad 
esile kutsusid. Et paljudele tema ettepanekud ei meeldi, 
seda ta aimas, kuid säärast tormi ta ei oodanud, metsa- 
punkti töölisi oli ilmselt ühekülgselt informeeritud. Ta 
heitis Kirkmale tänuliku pilgu ja üllatusest tekkinud 
pausi kasutades jätkas: 

»Te võite mind tummaks karjuda, aga see ei muuda 
fakte. Kindlasti paljud teist on samal arvamisel seltsi- 
mees Kirkmaga, peavad metskonna seisukohti õigeks 

ja nende rakendamist vajalikuks. Meie kohuseks on 
teenida rahva huve, viia ellu valitsuse ja partei 
poliitika, kui see ka mõnikord on vastumeelne muga- 
vusiarmastajaile, kui see ka teinekord toob kaasa vaja- 
duse sissesõidetud roopailt asuda uutele. Metskond 
hakkab selles olema järjekindel. Täna on 1. mai, aga 
Kulliaru metsapunktil on veel palju materjale lankidel. 
Kõik koorimata ja väljavedamata materjal võetakse 
metsapunktilt üle ja läheb mõnele teisele asutusele, 
kes metsatöötlemise eeskirjadest ja tähtpäevadest ausa- 
malt kinni peab.” 

Osmus pöördus välkkiirelt Remmelga poole: 

,Te ometi naljatate, eks ole? Ha-ha-haa, milline irv- 
hammas te küll olete — meil on 1. mai, aga teie teete 
aprillinalja!” 

»Ma olen täiesti tõsine. Eeskirju ei anta selleks, et 
neist aastast aastasse tuhande viisaka vabanduse ja 
ettekäändega mööda hiilida. Senikaua kuni metsas ei 
ole korda, kuni ebamõistlikult raisatakse kallist vara, 
hiikaua oleme võimetud metsakahjurite vastu.” 

,See on...” alustas Osmus, aga ei teadnud, mida 
ütelda, ja laiutas ainult käsi. Uuesti tõusis sumin, saal 
kõmises ärritatult nagu tusane mesipuu. 

Noorel Karil oli ükspuha, mida Remmelgas metsa 
jäänud materjalide ülevõtmisest rääkis. Võtku, kui on 
keegi, kellel on võimalik väljavedu lõpule viia, peaasi, 
et kraam metsa mädanema ei jääks. Sellest sai ta aru. 
Aga ta ei mõistnud metsaülema juttu metsatööde 
Surrule viimisest. Selge, et siis on tuleval kevadel 
kümme korda rohkem palke ja propse metsas pehki- 
mas. Kenad sõnad, aga räbal tegu! Kari oli ägeda- 
loomuline, kuum ja otsekohene, ta seisis endisel kohal 

ja ootas, millal ruumis vaiksemaks jääb. Kui nähti 
Karit järjekorda ootamas, summutatigi jutuvada, sest 
taheti kuulda, kuidas Kari metsaülemale põrutab. Kari 
oli üks neist, kes julges põrutada Osmuselegi, kui süda 
täis kargas, küllap ta nüüd kõrvetab toda käbikunin- 
gat. 

Kari pahvatas, saates oma sõnu järskude liigutus- 
tega: 

Teie ütlete — minge Käänisjärve äärde... Ma ei 
tea, kas olete oma jalga nii kaugele saanud, aga mina 
olen ka sealt vedanud, tean, kuidas see maitseb. Talu- 
mehed löövad meid maha, enne kui hakkavad seal hobu- 
seid tapma ja rakmeid puruks käristama. Ma ei ütle, et 
oleksite algusest lõpuni valet rääkinud. Kõnelesite ilu- 
sasti, tõepoolest südamest kõnelesite metsa hoidmisest. 
Aga kui nii tark olete ja meid nagu titakesi õpetate, 
olge siis nii tark ka ja juhatage, mis kunsttükiga me 
sealt pärapõrgust metsamaterjali kätte saame?” 

Õige. Las ütleb!” 

«Midagi ei ütle — nüüd on suu vett täis!” 

Olengi surutud vastu seina, “ mõtles Remmelgas. 
Kenasti mässisin enda sisse, taganeda pole kuhugi. 
Oleksin pidanud kõik ette nägema, paari hariliku ja 
kulunud tervitussõnaga piirduma. Tunnistada end 
pankrotti, öelda, et pole midagi vastata, tähendaks 
endale naerulagin kaela tõmmata. Nii et edasi, aval- 
dada oma salajane, seni ainult endale hoitud suur 
mõte...? Aga selles on veel palju lõpuni läbi mõtle- 
mata...” Et aega võita, tõrjus ta mittemidagiütlevalt: 

Mina ei ole metsapunkti töötaja...” 

«Hla-ha-haa!“ naeris jäme bass ukse pool. 

Juba jänes püksis...” 

Ei, pääsu ei olnud. Ja milleks kõhelda? Kus mujal 
kui just metsapunktis on selle avaldamiseks kõige 
õigem koht? Ta on võimalust mitmekülgselt kaalunud, 
selles ei ole midagi võimatut. Otsustanud, jätkas ta 
rahulikult ja kindlalt: 

Ehk lubate mul lõpetada? Ma ei ole metsapunkti 
töötaja ja ei saa teile üht või teist tööviisi ette kirju- 
tada. Siin otsustab teie endi initsiatiiv, leidlikkus, vas- 
tupidavus. Aga ma võin ütelda, kuidas mina teie ase- 
mel sõlme lahti harutaksin ja väljaveo korraldaksin. 
Lümatu rabast ja Käänisjärvest jookseb läbi Kulliaru 
jõgi. Jõe ümbrus on kõige pehmem, täis lodupealseid 
ja ojasooni. Neid te peale tihnikute ja kauge maa kar- 
dategi, eks ole? Aga miks kihutada talumehi jõe, raba 
ja mülgaste taha? Milleks tappa loomi ja lõhkuda rak- 
meid, nagu siin pateetiliselt hüüdis noor metsasõber 
Kari? Mina teie asemel veaksin talvel materjali Kää- 
nisjärve kohal Kulliaru jõe kaldale, pärast jäälagune- 
mist lükkaksin palgid ja propsid jõkke ja sõidaksin 
parvedel nagu kuningas otse Kulliaru jaama juurde 
välja.” 

Mõte oli uus, ootamatu ja vastuseks sellele oli — 
vaikus. Parvetusest oli kuuldud. Metsaülema ettepane- 
kus oli suur ahvatlus, see näis kõrvaldavat vastu- 
väited. Tõepoolest, kui Käänisjärvest Kulliaruni saab 
hõlpsasti veeteed mööda, kui langeb ära üheksa- 
kümme kilomeetrit kõige hullemat, kõige hirmutava- 
mat veoteed...?! 

Helmi jälgis Remmelga sõnu huvi ja poolehoiuga. Ei 
olnud sellest kellelegi hinganud, püüdis seda endagi 
ees maha salata, et metsaülemal on õigus. Teda hir- 
mutas ainult raskuste ränkus, mis ähvardasid endi alla 

matta Remmelga kavatsused. Ta elas pineva tähele- 
panuga kaasa igale metsaülema sõnale ja tema esime- 
sena mõistis jõe kasutamise mõtte suurust, kuid samuti 
esimesena nägi tõkkeid sellel teel. Peaaegu vastu enda 
tahtmist hüüdis ta: 

Aga Kulliaru jõgi ei ole Männisalu veski kohal 
parvetatav!” Ja lisas vaiksemalt, nukramalt: ,,Seal on 
ummistusi ja madalaid kärestikke. Palgid jäävad kinni. 
Ka veskitamm on ees.” 

Ha-ha-haa!” põrises uuesti kahjurõõmus bass. ,,Eks 
metsaülem tassib need kolm-neli kilomeetrit seljas.” 

"Mul on hea meel seltsimees Kirkma kiirest reagee- 
rimisest,” naeratas Remmelgas Helmile. ,,Tal on õigus. 
Aga kui jõgi on ummistunud ja madal, tuleb ta süven- 
dada. Vähe sellest: me kaevame Männisalu kohal sil- 
muse sirgeks, lühendame palgiparvede sõiduteed. Eel- 
tööd selleks on käimas, maakuivendamise projektid 
tehtud, maakonna juhtivate asutuste nõusolek on ole- 
mas, maaparandusjaama juhtkonnaga kokku lepitud. 
Tuleval nädalal sõidame Tammega pealinna, selgitame 
krediitide küsimuse. On alanud suur rünnak soodele 
ja rabadele, söötidele ja jäätmaadele — Tuliksaare ei 
taha ometi viimaste hulka jääda. Meile antakse masi- 
nad, tasutakse jõe süvendamise ja õgvendamise kulud, 
aga kas see tähendab, et meie ise võime jääda, käed 
rüpes, pealt vaatama? Ei, seltsimehed! Kolhoos läheb 
pärast kevadkülvi, metskonnarahvas pärast istutamis- 
tööde lõppu jõekaldaid ja uue jõesängi kohta puudest 
ja võsast puhastama. See on suur töö, nõuab kogu küla- 
nõukogu kaasatulekut. Ootame abi ka teilt, metsapunkti- 
rahvalt!” 

Koos teistega kaotas algul Osmuski reageerimis- 

võime. Ta esimene mõte oli: tuleb ikkagi minna Sur- 
rule. Helmi Kirkma: vahelehüüe andis talle tagasi krii- 
tilise meele ja ta taipas kiiresti, kui suure, võimsa, 
kuid samal ajal ohtliku ettevõtte ette Remmelgas end 
rakendab. ,,Ta on kas fanaatik või suurekaliibriline 
avantürist,” mõtles Osmus. Ja siis meenus talle veski. 
Mitmel korral tõstis ta käe, aga Remmelgas nagu ei 
näinudki metsapunkti juhataja liigutusi. Tabades lühi- 
kese pausi Remmelga kõnes, hüüdis Osmus: 

«Aga veski? Mis saab Männisalu veskist?” 

, On kaks võimalust: veski kas suletakse või ehita- 
takse ümber elektrivoolule ...” 

»Meil pole elektrivalgust kolhoosideski.. .” 

«Seda vajalikum on vedada Tuliksaarde kõrgepinge- 
liin või ehitada oma hüdroelektrijaam... Aga ma ei 
lõpetanud. Kui juba kord oli juttu sellest, mis ma teie 
asemel teeksin, siis lisaksin veel ühe mõtte. Ehitaksin 
Käänisjärve nukast, parvetustee algusest, hoburaudtee 
kõige kaugematesse laantesse. Kolm-neli kilomeetrit 
sellist hoburaudteed, mis meie metsades pole enam 
mingiks uudiseks, hõlbustaks veelgi vedusid, hoiaks 
kokku tööjõudu, vähendaks inimeste ja loomade 
vaeva. Kui oleme süvendanud jõe, kui oleme ehitanud 
tükikese raudteed, siis leiate äkki, et ei olegi rabele- 
mist, ei ole regede lõhkumist ega hobuste tapmist.” 

Seapraad jahtus, klaasid seisid tühjadena, paberos- 
sid ja piibud kustusid. Loodus on ürgaegadest peale 
olnud inimese vaenlaseks. Loodus on oma andidega 
olnud kitsi, ta on sageli seisnud karmi*ja halastamatu 
tõkkena inimese teel. Looduse taltsutamine, tema 
ümberkorraldamine oma tahte ja vajaduste järgi on 
nõudnud šuure osa inimlikust energiast, samal ajal on 

aga kirjutanud ajalukku kõige kütkestavamaid, haara- 
vamaid lehekülgi. Tuliksaare looduse ümberkujunda- 
mise plaan võlus kuulajaid, vimmasse Remmelga vastu 
segunes imetlust ja vaikset heakskiitu. Julgust näib uuel 
metsaülemal olevat palju, — ei karda Kulliaru jõge ega 
pelga metsapunkti ülemat Osmust. Õhetab pisut näost, 
aga tal on selline kindel joon suu ümber, ta silmad vaa- 
tavad vilkalt ja teraselt, nii et hakka tõepoolest uskuma, 
et kõik tehakse nõnda, nagu ta rääkis... 

Veopraaker Kari tundis end narristi. Seisab nagu 
sammas ja ei oska ütelda musta ega valget. Kaevab 
uue jõe? Ehitab raudtee? Kõik kõlab uskumatult, aga 
kurat neid bolševikke teab — kui ütlevad, siis ka kae- 
vavad ja ehitavad. Kui ei ole enam kärestikku, kui 
kõrisevad hoburaudtee vagunite rattad, siis ... tõepoo- 
lest, siis... Keegi sikutas Karit pintsakuhõlmast ja ta 
oli õnnelik, et ilmus põhjus valvepostilt märkamatult 
kadumiseks. 

Jäme bass vaikis. Pitkaste istus sirgelt ja oli toeta- 
nud käed lauaäärele, nagu kavatsedes oma pikka keha 
püsti ajada. Unisus ja tülpimus ta näol olid ruumi 
andnud siirale imetlusele. 

Kõigi pilgud olid pööratud Remmelgale, oli nagu 
unustatud Kulliaru metsapunkti ülem, tema sada kaks- 
kümmend viis protsenti... Osmuseski keerles kõik: 
alguses uued langid, siis ülevõetud metsamaterjal, juba 
uus jõgi, selle järel hoburaudtee. Milliseid rahutuid ini- 
mesi küll maailma on tekkinud! 

Osmuse võlutus kestis mõne lühikese minuti. Mee- 
nus kättevõidetud positsioon ja koos sellega pikk ja 
raske ning, mis kohutavaim, tundmatu tee, millele teda 

kavatseb lükata metsaülem. Ja valjusti, väga valjusti 
ütles Osmus: 

«Seltsimees Remmelgas on energiline inimene. Ta 
on tuline inimene, -nagu ikka noored. Aga tema tulega 
on sageli seotud kärsitus, tahaksin ütelda — tuisupäi- 
sus. Jõele uus säng, metsa raudtee! Ütleb kõike seda 
nagu saunamees hommikul tõustes eidele: teeme täna 
kitsele uue tara ümber. Ha-ha-haa!” 

Keegi turtsatas kuulekalt akna pool, veel teine, kuid 
nali ei nakatanud saalitäit rahvast. Osmus tundis, et 
naljasõnaga ei kihuta minema Remmelga sõnadest tek- 
kinud muljet, ja manas näole tõsise ilme: 

«Nali naljaks, aga metsaülema poolt ettepandud tööd 
on liiga tõsised ja ulatuslikud selleks, et neid kahe roa 
vahel nagu käisest puistata. Neile vajatakse tohutult 
materjale, masinaid ja inimesi. Meil pole ei üht, teist 
ega kolmandat.” 

Inimesed meil on,” hüüdis Kirkma. 

»Masinad annab maaparandusjaam, materjalid minis- 
teerium,' lisas Remmelgas. 

Osmus saatis Kirkmale mürgise kulmukortsutuse. 

«Alasti optimism! Ma palun minust mitte valesti aru 
saada, ma ei ütle, et kõike ei võiks hankida. Nõu- 
kogude tööstus on valmistanud palju häid masinaid 
maaparandustöödeks. Varustamine tööstustoodetega on 
määratult paranenud. Aga kõige selle kohaletoimeta- 
mine nõuab aega, korraldamist, organiseerimist ja veel 
kord organiseerimist. Selleks kulub aastaid... Metsa- 
ülem on kahtlemata väga suurte võimetega inimene. 
Ta näeb kaugele, väga kaugele, aga unustab ajalise 
distantsi, unustab reaalsed võimalused. Seltsimees 


230 


Remmelga unistustel on head tiivad, argipäev jääb sel- 
lest väga kaugele maha.” 

»Nii pidi see minema,“ mõtles Remmelgas. Kuidas ta 
oli oma suuri kavasid endas kandnud, neid sadu kordi 
edasi-tagasi kaalunud, nende juures vaimustusest lõk- 
kele löönud, teisel päeval aga pessimistlikult pea käte 
vahele surunud ja kõike võimatuks pidanud. Esimest 
korda esitas ta koos jõeõgvendusega palgiparvetuse- 
idee avalikkusele. Ta oli salajas oodanud teistsugust 
vastuvõttu, oli lootnud innustunud nägusid, õhinal 
öeldud heakskiidusõnu. Ta oli uskunud, et parveta- 
misevõimalus ja raudtee ehitamise idee haaravad ka 
Osmuse. See oli ju väljapääs ummikust, kuhu metsa- 
punkt näis sattuvat. Remmelgat vaevasid lahkhelid, 
usaldamatus ja vaenulikkus, mis pikkamisi näisid tema 
ja Osmuse vahele imbuvat, ta lootis, et uued ettepane- 
kud saavad koostöö ja üksmeele aluseks. Kõik kuju- 
nes teisiti, nad näisid teineteisest veelgi kaugenevat. 

«Miks te ütlete — unistus?“ hüppas toolilt Helmi 
Kirkma. ,Iga uus asi on unistus, kuid just nende unis- 
tuste elluviimisega meie elu nõnda kiiresti edasi lähebki. 
Metsaülema mõte on lihtsalt suurepärane! Metsa hobu- 
raudtee, aga kevadel parvetusega pihta. Juba möödu- 
nud aastal pakkus ministeerium meile hoburaudteed, 
aga meie ütlesime ära, sest meil puuduvat tulusad 
rakendamisevõimalused. Nüüd on võimalused olemas: 
Ja vajadus samuti.” 

Noore Kari rusikas raksatas lauale; ta lõkendas 
jälle, kui ta kõrgel teraval häälel hüüdis: 

Selge, et kui parvetus ja raudtee, on metsavedu ka 
Surrust võimalik. See on mõistlik ettepanek — metsi 
võetakse õigest kohast maha ja saetud materjal ei jää 

lankidele vedelema. Mis siin arutada — käed külge!” 

Kõlas heakskiitvaid hüüdeid. Keegi aga turtsatas 
midagi poisikesest ja tuisupeast. Tekkis sumin, kära... 

Osmus seisis langetatud laugudega, kaalutles. Ta oli 
liikunud rahvahulkade keskel, juhatanud kärarikkaid 
koosolekuid ja tundis, et meeleolu kaldub Remmelga 
poole. ,Nad ei mõista tööde ulatust, millest end vai- 
mustada lasevad,“ muigas ta sapiselt. ,Ja misneil sellest, 
kui ka tööd kestaksid kas või kolm aastat. Aga Osmusele 
ei ole see ükskõik, ei ole... Kuid praegu on targem 
tagasi tõmbuda...” 

Kui Osmus uuesti laud tõstis, naeratas ta jälle: 

«Mulle näib, et oleme kõrvale kaldunud. Kogunesime 
täna ometi selleks siia, et hinge tõmmata, meelt lahu- 
tada, mitte raskeid probleeme lahendada... Nende 
jaoks on homme küllalt aega. Mis oleks, kui lööksime 
õige laulu lahti?” 

Jäme bass hakkas venitama lauluviisi. Siit-sealt toe- 
tati teda. Keerdusid üles suitsujoad, klõbisesid kahvlid- 
noad, täideti nii kaua tühjalt seisnud klaase. 

Osmuse katse kõneainet vahetada kandis ainult aju- 

tist vilja, peagi valgus jutt tagasi uutele raielankidele, 
parvetustööle, süvendusele, raudteele. Inimesed jagu- 
nesid gruppidesse, pooldasid ja eitasid, ägestusid ja 
leppisid jälle. 
° Remmelgas ja Osmus vahetasid üksikuid lauseid, 
kramplikult hoidudes metsast, jõest ja veotöödest. 
Vestlus jäi jahedaks ning katkendlikuks ja kumbki 
tundis, et tänane õhtu oli neid lõplikult asetanud teine 
teisele poole kallast, et nad nüüdsest peale liiguvad 
edasi kumbki oma rada mööda. 

VIII PEATUKK 


Umber Surru metsavahimaja vidistasid linnud, aga 
maja ise magas veel. Ämblikud olid rännanud öösel 
üle puude ja põõsaste, riputanud oma võrgud hoonete 
räästaisse, vedanud kleepuvad niidikesed üle ukse, nii 
et jäi mulje, nagu oleks hoone juba ammu elanike 
poolt maha jäetud. Kaste langes võrkudele, ehtides 
neid tumehalli rüüga, mis nüüd tõusvas päikeses säten- 
dama ja helkima lõi. 

Üksiku metsalagendiku varahommikusest ilust ei 
näinud vähemalgi määral lugu pidavat Surrule lähenev 
pikk, kollasest juhtnahast saapais mees. Ta ei kuulnud 
lindude sädinat ega näinud ämblike kudumistöö kau- 
neid mustreid. Välk ja Nool kihutasid mehele vastu, 
aga juurde jõudes kahanes nende hasart üksikuiks 
haugatusteks. Nad tundsid tulijat ja saatsid teda mõne 
sammu kaugusel kahel pool joostes — tutvus ei ulatu- 
nud niikaugele, et oleks võinud juurde joosta ja mehe 
riietele käppadega suuri poriseid jälgi vajutada. 

Küllap koerte haukumine oli magajad äratanud, sest 
Pitkaste — tema'p see varahommikune rändaja oli — 
jõudis ainult korra rusikaga põristada, kui riiv lõksa- 
tades eest tõmmati. 

»Põõnate alles!“ hõikas Pitkaste. , Aga päike on a 
pooles taevas.” 

«Kell vast ragistas kuus lüüa,” torises Nugis. ,,Kas 
kusagil põleb või...? 

Tulekahjust ei olnud midagi näha ega kuulda, kui 
mitte arvestada kuuma hõõgumist Pitkaste hinges. See 
kõrvetas teda pühapäeva, 1.. mai õhtupoolikust alates, 
kui ta Tuliksaare põhuvirnas ärkas. Oli end küllalt 
kaineks maganud, et taibata olukorra inetust, ja hiilis 
vargsi, et keegi teda ei näeks, Kulliarru oma tusale, 
meelehärmile ja murele rohtu otsima. Enne kui sisse- 
võetav rohi jõudis toibutavat mõju avaldada, haaras 
häbi Pitkaste uuesti pihtide vahele. Kuulates metsa- 
ülema sõnu hästihooldatud metsadest, jõe süvendami- 
sest ja metsaveo-raudteest, hakkas Pitkastel endast nii 
hale, et ainsa sõõmuga tühjendas väljaspool järjekorda 
klaasi. Klaas oli suur, aga mõju ei avaldanud mingi- 
sugust, justkui oleks joonud vett. Kummutas kurku uue 
mõõdutäie — ei midagi. Kui lõpetas viienda või 
kuuenda — kes seda mäletas, palju neid täpselt oli! — 
lõi ruum koos pikkade laudadega ja käratsevate ini- 
mestega karussellina silme ees keerlema ja juba teist 
korda ühe päeva jooksul talutati metsnik Pitkaste 
aganikku peatäit välja magama. 

Ülejärgmisel päeval seisis ta metsaülema kabinetis, 
ei võtnud pakutud istet vastu, mudis kämmalde vahel 
mütsi ja, pea norus, jutustas kõigest niipalju, kui 
mäletas. 

,Eile läksin kord juba jõe äärde, et hüppan sisse,” 
jätkas Pitkaste pärast pausi, kui metsaülem sõnagi 
lausumata talle otsa vaatas silmadega, millest võimatu 
oli midagi välja lugeda. ,Külma vett nähes kadus aga 
mu kuraas... Jäin kivile istuma, mõtlesin endast... 
Ma ei ole inimene, vaid olen loru, olen pastel!” 

Surus mõlemad käed rinnale, ta ümmargused silmad 
läikisid niiskelt, neis oli nii suur ahastus ja kurbus, et 
esimest korda kogu kauakestnud pihtimise kestel ärkas 
Remmelgas haledusega segatud kaastunne. Aga ikka 
veel ei öelnud ta midagi. 

Olen, jah, igavene loru,” kordas Pitkaste vaikse- 
malt. ,Iga teie sõna, mis te pühapäeva õhtul Kulliarus 
ütlesite, nähvas mind nagu piitsaga. ,,Selline peab 
olema inimene,“ mõtlesin. ,,Julge, kindel, sirge tee 
silme ees. Läheb, ja miski ei suuda teda kiskuda tont 
teab millistesse padrikutesse ja räsmudesse.” Põlgasin 
siis end nõnda, et ... 

»»..«hakkasite klaase tühjendama.” 

See on mu needus...” 

»Jõite end täis just selleks pühapäevaks, nagu ei 
oleks teadnud, mis meil ees seisab! Või unustasite?” 

,Ei unustanud... Laupäeva õhtul jutustasin veel 
Osmusele meie saja kahekümnest hektaarist.” 

» Osmusele?" 

«Temale jah. Käisin jaamas ja kohtasin seal metsa- 
punkti juhatajat. Hakkas pärima, et kuidas teil homme 
kujuneb, kui palju inimesi välja tuleb, ja... pakkus 
pitsikese. Nii see algas.” 

Tammus jalalt jalale ja kui metsaülem mõtlikult 
akna poole vaatas ja millegagi juttu edasi viia ei aida- 
nud, hakkas otsast peale. Jõe äärest läinud metsa, hul- 
kunud, vaevelnud, andnud tuhat tõotust ja metsaülema 
juurde tulekuks julgust kogudes põlenud nagu sauna- 
kerisel, 

Nõudis see põlemine alles kaua aega...” 

»Oleksite mõni... teistsugune mees, oleksin tulnud 
juba eile. Aga häbi hoidis mind tagasi, häbi teie ees. 

Uskusin, et teil ei ole kaastunnet minusugusele. Teie 
ei tea, milline õnnetus on olla järeleandlik ja loid; teie 
ei suuda mõista, kui kuratlikult ahvatlevaks võib kuju- 
neda looderdamine viinaklaasi juures...” 

Pööras end metsaülema ees pahupidi, nagu ei kunagi 
mitte kellegi ees kogu elu jooksul. Tuba oli soe, Pit- 
kastel aga seljas villasest riidest jopp, ja kuna olukord 
kogu aeg kuumust juurde lisas, ilmusid Pitkaste ots- 
mikule ja pika nina seljale higipiisad. Ta oli nii õnnetu 
ja kurva ilmega, et Remmelgas ei suutnud jääda kül- 
maks ja karmiks, nagu oli kavatsenud. Pitkaste püha- 
päevane peatäis rohkem solvas kui vihastas teda, ta 
oli otsustanud metsnikku karistada, polnud aga seni 
midagi mõjusat välja mõelnud. 

Hüva, aitab juba ...“ katkestas ta 0metsnikku. 
Parem andke head nõu, mis teiesugusega peale 
hakata.” 

Pitkaste oli viimase poolteise päeva jooksul endale 
mõistnud kõiksuguseid karistusi, kuid need ikka kui 
liiga pehmed ja kõlbmatud kõrvale heitnud. Nüüd vas- 
tas ta kiiresti: 

«Karistage, nagu heaks arvate. Andke käskkirjaga 
noomitus või hoiatus, kuidas aga õigemaks peate... 
Ainult üht palun teilt: saatke mind Surrule uusi raie- 
lanke välja mõõtma. Lähen kas või täna. Ärge ütelge 
vei“! Lõppude-lõpuks olen ju kogu puntra, mida teie 
praegu harutama peate, mina kokku keerutanud.” 

Uued langid olid Remmelgal kavas järgmisel näda- 
lal, kui pealinnasõit on seljataga. Kuid Pitkaste ette- 
panek oli kasulik, ja kui see ühtlasi aitab ka metsniku 
tahmunud südametunnistust loputada, seda parem. 

»Metskonnas on külimine ja istutamine pooleli, mul 
ei ole teile abilisi anda.” 

«Pole tarviski. Mina, Nugis ja mõni Surru kaadri- 
tööline, ja ongi küllalt. Küllap pole kaadritöölistki tar- 
vis, sest Anne on sellistel töödel ikka ise platsis 
olnud.” 

Anne?" Väike piste sähvas Remmelgal kusagil rin- 
nus. Ainult hetkeks, siis tõreles Remmelgas enesega: 
milline lapsikus! Nii kuulus kui ka Pitkaste lakkasid 
mööda kolajana on, aga juba ainult mõte temast ja 
Annest ajab naeru peale. Ja kuigi — kuipaljukest on 
temal, metsaülemal, õigust kadestamiseks? Häid sõnu 
ja rõõmsaid pilke vahetavad nii paljud noored ihime- 
sed, ega see veel ei anna õigust arvata, et Anne temast 
rohkem "hoolib kui metsnik Pitkastest või mõnest tei- 
sest, keda juba ammu tunneb... 

»Anne on osavam ja vilunum kui ükskõik kes 
teine...“ kinnitas Pitkaste. Kui Remmelgas kohe ei 
vastanud, kordas: ,Ärge mulle seekord jumala eest 
»ei“ ütelge, seltsimees metsaülem. Ma olen valmis...” 

»Hea küll,” katkestas teda Remmelgas, ,,minge pea- 
legi. Aga praegu võtke jopp seljast ja astuge lähemale, 
näitan teile kohad, kuhu uued langid ajada.” 

Pitkaste magas sel ööl vaevalt paar tundi ja juba 
enne päikese tõusu kihutas Surru poole. Ta ei jäänud 
Nugisega kauaks uksele arutama, vaid kutsumist oota- 
mata möödus metsavahist ja laotas lauale kaardi. 
Selle aja jooksul tõmbas Nugis saapad jalga ja istus 
akna alla oma igahommikust piipu toppima. Kodus 
bopsis ta pikavarrelist plekk-kaanega suurekahalist 
Vanaaegset piipu. Selle täistoppimine nõuab alati hulga 
aega, aga täna näib kaha olevat põhjatu. Nugis ei kii- 

rusta, tal on tarvis mõned mõtted läbi kaaluda. 
See ei ole kuigi suur ime, et Pitkaste nõnda vara 
Surrul on. Tal on varemgi seesuguseid hulle tujusid 
olnud. Kord põmmis ukse taga südaööl, käsutades 
Nugise tedremängule. Aga nii sel südaööl kui ka mõnel 
teisel korral, kunagi ei olnud Pitkaste üksi. Osmus, 
raudteejaama ülem või mõni teine olid kaasas. Pit- 
kaste oli kõige lärmakam, tormim, teda kuulates võis 
arvata, et kõigile Surru tedrekukkedele on kätte jõud- 
nud viimne elupäev, ent alati lõppes nii, et Pitkaste ei 
lasknud ühtegi kukke ja rikkus oma rabelemisega teis- 
telgi jahti. 

Täna oli Pitkaste üksi, ja ometi olid ta liigutused kii- 
remad, sõnad otsusekindlamad kui kunagi varem. See 
oli uus, Nugisele tundmatu Pitkaste, ja metsavaht 
piidles teda tähelepanelikult oma paksude kulmude alt. 

Lõpetanud kaartide lahtirullimise, põristas Pitkaste 
ilma sissejuhatuseta: | 

Täna hakkame Kaarnamägedel uusi raielanke sisse 
ajama. Kas Annel on aega kaasa tulla?" 

Nugis oli end selleks päevaks ette valmistanud. Tea- 
dis, et see ei jää tulemata, aga ometi oli raske, hirmus 
raske härjuda mõttega, et juba tänavu talvel lõigatakse 
suured augud Surru laantesse. Lümatu-äärseist metsa- 
dest pole kahju, soo tõepoolest tungib edasi, puud kui- 
vavad ja südamed pehkivad, aga et kõige kaunimad 
Kaarnamäe kuusikud ... . Päevast-päeva veenis ta 
ennast, et kuusikud on vanad, on jõudnud täisküpsu- 
sele, et nende väärtus edaspidi kahaneb, ja hakkas 
nagu juba leppima. Umbes nõnda nagu praegu, kaardid 
laual, oli ta kujutlenud seda algavatki. Ainult niipalju 
oli teisiti, et tema mõtteis istus teisel pool lauda ikka 

metsaülem Remmelgas, sõrm surutud kaardil Kaarna- 
mäele, siniste silmade vaade uurivalt metsavahi oma- 
des. Tema, Nugis, on asjalik ja rahulik, nad lepivad 
kiiresti kokku, kust otsast alustada, ja, käsutanud 
kaasakippuvad koerad koju jääma, kaovad kolmekesi, 
metsavaht, Anne ja metsaülem, Kaarnamäe metsadesse. 
Nii ta kujutles. Nüüd äkki istus metsaülema aseme! 
üle laua metsnik Pitkaste, ja see paiskas kõik sega- 
mini, nii et Nugisel jäi piipki süütamata. Ta õieti ei 
kuulanudki, mida Pitkaste rääkis kiirustamisest, vaja- 
dusest väsimatult ja hoogsalt viia ühe jutiga lõpule 
kõigi raielankide eraldamine. Ta toibus oma mõtisk- 
lustest, kui kuulis Anne nime, ja küsis: 

Mis sa ütlesid?” 

»Kas Anne on kodus? Või sõitis kuhugi? Siis peame 
mõne kaadritöölise appi kutsuma.” 

Nugis vajutas piibu kaane plõksatades kinni ja tõu- 
sis. Ta selg sirgus, käed tõmbusid küünarnukkidest 
tagasi, nagu valmistuks ta poksima. Katkendlikul, 
kähedal häälel küsis ta: 

,Kas sina... kas siis sina ... tulid Surru metsi ... 
raiumiseks märkima ...%” 

Pitkaste uuris midagi kaardilt, ta ei märganud metsa- 
vahi erutatud tooni, vaid heitis kergelt: 

»Kes siis "muu.“ Ja lisas kärsitult: ,Kuidas on 
Annega?" 

»Sina? Ah sina! Raudtee-ääred tegid lagedaks, nüüd 
ei anna ka Surru kuusikud sulle hingerahu.” 

Pitkaste tõstis imestanult pea. Kas Nugise häälest ei 
kostnud allasurutud viha? Tõepoolest, vanamehe sil- 
mad sätendavad, põletavad nagu söed. Pitkaste ei tai- 

banud, millega ta vana Nugise nõnda üles ärritas, ja 
naeratas lepitavalt: 

«Ega's mina ... Käsk anti säärane.” 

"Ah veel tallekest mängima! Kui Tuliksaares oleks 
algusest peale raiutud nagu kord ja "kohus kindla 
plaani järgi, ei oleks nüüd tarvis võtta Surrult terve 
hulk lanke korraga. Seda sa mehkeldasid kogu aeg 
Osmusega.” 

Pitkaste oli Nugist alati omamoodi veidrikuks pida- 
nud, ta poleks tema sõnadele praegugi suuremat tähe- 
lepanu osutanud, kuid Osmuse nimi puudutas teda hel- 
last kohast. 

»Mis sa Osmusest siia kisud! Ja teed veel näo, nagu 
oleks teab-mis pattu tehtud. Metsapunkt ja metskond 
peavad töötama käsikäes. Peaksid mulle aitäh ütlema, 
et su Surru metsad nii kaua terved seisid.” 

Palju kergem oleks kanda olnud Surru kuusikute 
saagimist tükkhaaval. Nüüd nagu ...” 

Pitkaste vangutas pead. Surru Nugis hakkab vanaks 
jääma; oli nagu raudnael, aga näe, juustesse on poetu- 
nud halle niite ja juttki on lapsik. Metsatüki pärast 
lööb säärast lamenti, et lihtsalt veider kuulata. Ütles 
vanamehe rahustamiseks: 

»Mis sa vanast asjast meelde tuletad. Kui keegi 
süüdi on, siis juba uus metsaülem! Tema korraldab 
kõik. ringi, pöörab pea peale...” 

Katkestas, sest talle ei meeldinud Nugise ilme. Oli 
lootnud heakskiitu, sest mäletas hästi, kuidas Nugis 
kord Remmelga kabinetist välja tuiskas. Metsavahi 
nägu tõmbus aga hoopis morniks ja ilmselt suure jõu- 
pingutusega ütles ta vaikselt ja selgelt: 

»Metsaülemat ära laima.” 

Aga, isal” 

Tagatuppa viival uksel seisis Anne, põsk padja pits- 
mustrist ruuduline, 

Nugis pöördus pooleldi tütre, pooleldi Pitkaste poole. 
Seisis harkisjalu keset tuba, suur, tugev, ja kuigi juus- 
tes ja ka vurrudes oli juba hõbedat, ei oleks ükski 
võõras osanud talle anda kuutkümmet eluaastat. Ta 
nägu oli karm, aga rahulik, ainult vähe peegeldades 
määratu suurt jõupingutust, mida metsavaht järgmiste 
lausete ajal üle elas. 

Uus metsaülem istutab metsi, süvendab jõge, tõm- 
bab soole kraavid ette ... temal on ka õigus kihutada 
Osmus teeveertest põlismetsadesse, Aga sinuga, Pit- 
kaste, ma küll lanke sisse ajama ei tule.” 

Rahulikult, nagu oleks jutt olnud maailma kõige 
tühisemaist asjust, võttis piibu ning tikutoosi ja läks. 

Pitkaste solvus, aga ei teadnud, kuidas oma paha- 
meelt avaldada. Tema on metsnik, aga metsavaht 
pragab naha täis ja keeldub temaga töötamast. See 
on ... kurat teab mis. Liiati, et samas ruumis on tõe- 
poolest vaatamistvääriv tüdruk. Ta peaks praegu vihast 
raksuma, nõnda lauale põrutama, et laest lubjakord 
alla langeb, peaks... 

Pitkaste lappas aeglaselt kaardi kokku ja ladus 
Paberid üksteisele. Rohkem ei osanud ta kusagilt tege- 
Vust otsida ja jäigi nõnda istuma, pea langetatud, sil- 
mad laual lebavail kätel. Tal hakkas äkki endast nõnda 
hale, et kurgus kibeles. Millise õhina ja hooga ta Sur- 
Tule traavis, valmis läbi murdma ükskõik millisest 
rabast, lodust ja jõest! Metsavaht kallas nagu kapatäie 
külma vett kraevahele, ja tema istub, ainult istub, sest 
ta tunneb; et Nugisel on õigus nõnda rääkida... 

Anne raius kiiniga tõrvase männilõmmu küljest 
süütelaaste ja ümises lauluviisi. See ärritas Pitkastet 
veelgi, sest mida muud võis see endamisi ümisemine 
tähendada, kui et plikasirtski Pitkaste üle irvitab. 
Metsakolkas elades on Nugised ka ise metslasteks 
muutunud, kes teist inimest ei hinda rohkemaks mis- 
tahes puust või kännust... 

Ilma midagi kindlat kavatsemata tõusis Pitkaste ja 
hakkas pabereid puseriti toppima kulunud portfelli, 
mille lukud olid ammu rikkis ja mida koos hoidis nar- 
mendav nöörijupp. Anne manitses: 


,Tasemini, kortsutate kaardi...” Kui Pitkaste midagi 
ei kostnud, küsis: ,Lähete juba?” 
«Muidugi. 


Aga metsaülema korraldus? Mis vastate seltsimees 
Remmelga küsimusele, et kui kaugele jõudsite lanki- 
dega?” 

»Eks katsuge ise üksinda lanke sisse ajada...” 

»Istuge.” 

"Mis?" 

ostuge!“ Tüdruk pomises midagi, mis kõlas nagu 
itohman'"'. Tüdruku toon oli nii otsustav, et Pitkaste 
laskuski pingile. Anne toksis vastu panniserva mune 
pooleks, säristas pekilõike, kohendas pliidi all hõõgu- 
vaid tukke ja nagu oli unustanud Pitkaste. Metsnik 
trummeldas sõrmedega lauale, vaikis ja ootas. Kerged 
need minutid ei olnud, aga mis muud jäi talle üle? 

Anne tõstis just praetud mune pannilt taldrikule, kui 
Nugis tuppa tagasi tuli, piibu seinale konksu otsa riputas 
ja endisele kohale istus. Koos temaga sisselipsanud Kirr 
tegi tiiru Anne jalgade ümber ja hüppas siis Nugisele 

sülle, seades end põlvedele põõnutama. Kui saärmas 
oleks kõnelda osanud ja keegi temalt oleks küsinud, 
oleks ta jutustanud kolmest piibutäiest, Surrul kasvata- 
tud ja praeahjus pargitud tubakapiibutäiest, millega 
metsavaht jaheda varahommiku selget ning lõhnavat 
õhku rikkus ja Kirrigi pahaselt turtsuma pani. Keegi 
ei küsinud ja Nugis ise võib-olla ei mäletanudki, mitu 
piibutäit just oli, sest temal oli paljust muustki 
mõtelda. 

«Kust kohalt algame?"* küsis ta. 

»Kuidas?“ jahmus' Pitkaste. 

»Võib alata kas Käänisjärve juurest või hakata 
tulema Eesniidu poolt. Õigem oleks viimane." 

"Mina ... ma ...* Nöörijupp oli umbsõlmes, Pitkaste 
näpud nagu kohmas, ja möödus mitu minutit, enne kui 
Pitkaste uuesti kaardi lauale laotas. ,Sa arvad, et siit?” 
vedas ta sõrmega kaardil. 

»Ei, siit,” võttis Nugis Pitkaste käest kinni ja surus 
ta sõrme Kaarnamägede lõunapoolsele nõlvale. Ta tea- 
dis, millised rajoonid metsaülem raiumisele oli määra- 
nud. Remmelgas näitas neid talle, küsis, kas Nugisel 
on vastuvaidlusi või teisi ettepanekuid. Kuidas ka 
Nugis oli pingutanud, et tõepoolest vastu vaielda, 
Remmelga plaane halvustada, hea kui koguni naeru- 
vääristada, ta ei leidnud midagi, mis ei oleks olnud 
valitud õieti. 

Nad sõid vaikides. Ainult asjalikke, eelseisvaks 
tööks vajalikke sõnu vahetades võtsid nad tööriistad 
ja, Nugis teejuhina ees, Anne kiirel ning kergel sam- 
mul tema kannul ja Pitkaste pikki jalgu lohistades 
kõige taga, suundusid otsejoones kaugel sinendavate 
Kaarnamägede poole. 

Pitkaste unustas varsti, kui solvatüna ta pidi end 
näitama. Ta püüdis naljatada Annega; hõikas ja vilis- 
tas järele hallile jänesele, kes mõnekümne sammu kau- 
gusel tagumistele jalgadele istus ja imelikku kisa kuu- 
latades ühe kõrva kikki ajas ja teise longu laskis; 
aimas järele vihase ilvese kisa, nii et värskeid rohulib- 
lesid korjav kitsepaar pikkade painduvate hüpetega ja 
laiade helevalgete sabatuttidega välgutades üle lagen- 
diku võssa kadus. Nugis kortsutas kulmu: ta ei mõist- 
nud, miks inimesed metsa minnes lärmakaks muutuvad. 
Tema võis istuda tunnist-tundi kitsede söötmissõime 
juures, liikumatu, nagu kivist raiutu. Kui juhtus 
sadama lund, kattus ta pehme valge korraga, ka ta 
pikad vuntsid olid täis helbeid, ja siis näis ta suure 
vurrulise lumememmena. Või kui rahuldatult ta muhe- 
les, kui oskas enese nii märkamatult rebasekoobaste 
juurde poetada, et ettevaatlikud reinuvaderid oma noo- 
red jõnglased päikesepaistele hullama tõid. Rebastele 
andis ta teinekord tuldki, aga mitte kunagi sellisel 
perekondliku idülli nautimisel, vaid ikka ausal jahil, 
kui kanavaras punase jutina lidus lõõtsutavate koerte 
eest. 

Kajasid kirvehoobid, langesid raielankide sihtidelt 
kuused, sahises ja helkis rohus mõõdurihma haljas lint. 
Sihid sisse aetud, asusid nad metsa kluppimisele. Nugis 
ja Anne käisid puu juurest puu juurde, lõid nende 
ümber klupede pikad puised käsivarred ja hüüdsid puu 
liigi ning jämeduse, mille Pitkaste kandis lugemis- 
lehele. Töö oli kerge, kui hindamisel oli alusmetsata, 
pehme samblakorraga nõmmepealne. Aga nad ei saa- 
nud kõrvale hoiduda räsmukasvanud tihnikuist, kus 
kahar kuusk põimus teisega jonnakaks säbrikuks, mil- 

lest sissetungijaile sirutusid vastu kuivanud nõeltera- 
vad oksad, kriimustades käsi, torkides näkku või käris- 
tades riideid. Okkaid, kobedaid samblatorte ja teravaid 
oksaraage pudenes kraevahele, libisedes kõditades ja 
kratsides kiiresti allapoole. 

Pitkastel oli kõige kergem, sest tema sai valida lage- 
damaid paiku ja kuivemaid kohti, aga juba kolmanda 
päeva lõuna eel hakkas ta pidama sagedasi suitsu- 
pause, laskus isegi samblaga vooderdatud kuusejuuri- 
kale pikali, ringutas ja haigutas korda neli-viis, enne 
kui end uuesti jalule ajas. Päikeseketas hõõgus alles 
kõrgel kuuselatvade vahel, kui Pitkaste mapikaaned 
kokku laksatas: 

»Lõpetame tänaseks!” 

Nugis tõmbas märkimisrauaga vao kuusesse, nii et 
hakkas paistma heleroheline õrn koor: 

»Kuusk, nelikümmend!“ Ja alles siis: ,Mispärast?” 

Tuli meelde, et ... pean täna kodus olema ...” 

Anne lõksatas klupe ümber puu ja hüüdis palju val- 
jemini kui varem: 

»Kuusk, kolmkümmend kuus. Kirjutasite?" 

Pitkaste avas uuesti aktikaaned ja märkis mõlemad 
kuused sisse. Selle aja jooksul oli Nugis juba järgmise 
puu juurde asunud. Pitkaste ägestus: 

»Kuulsite, tänaseks on lõpp!” 

Nugis ja tütar vahetasid kiire pilgu. Metsavaht 
teeskles mõistmatust: 

Kuidas nõnda — lõpp? Kui tulid, ajasid selget juttu: 
enne ei lahku, kui metsaülem tuleb.” 

Homme on kantselei-päev...” 

uIse panite sedeli välja, et vastuvõtt jääb ära!” nae- 
ris Anne. 


245 


Pitkaste pingutas, et midagi mõistlikku = välja 
mõtelda, aga juba kõmises Nugise hääl: 

,Kask, kolmkümmend kaks!” 

Nad hoidsid Pitkastet nagu pihtide vahel, ei lasknud 
metsnikul ei sel ega järgmistel päevadel Surrult minema 
lipsata. Nugis manitses teda avameelselt: 

»Ara vahi midagi Männisalu poole! Kas sa arvad, et 
mulle teeb rõõmu Surru metsi sae ja kirve roaks ette 
valmistada? Sul on kergem, sest sinu süda ei valuta 
metsa pärast, ainult et sa ei viitsi metsa mööda somp- 
sida. Sa lähed ruttu kuumaks, veel kiiremini jahtud. 
Aga metsas peab olema sitke nagu kaseväät..,” 

Torises Pitkaste, mis ta torises, aga rohkem Surrult 
ära ei kippunud. Harjus metsavaikusega. Hullas Välgu 
ja Noolega — Kirr ei lasknud teda ligilähedalegi — ja 
nokkis Annet, kui see juhtus pilku Tuliksaare teeotsa 
poole heitma. 

,Ootad?" küsis ta, irve silmis ja hambais. 

,Ei tea keda!“ pahandas Anne, aga ise õhetas näost. 

,Eks ikka Remmelgat, seda metsade kuningat!” nae- 
ris Pitkaste vastu. Kuid vist küll esimest korda elus 
juhtus, et tihti ja pikki aegu tüdrukuga kahekesi olles 
ta ei püüdnud oma pikka käsivart talle ümber piha 
panna. 

Uhel õhtul, kui nad kolmekesi, ikka Nugis kõige ees, 
Anne tema kannul ja Pitkaste ligi pool kilomeetrit 
tagapool, väsinuina, tülpinuina, sasituina ja kriimusta- 
tuina Surru poole loivasid, keerdus metsavahimaja 
korstnast ülespoole sinakas suitsujuga. 

Metsavahimaja uksel oli lukk, kuid võtmeid oli 
ainult üks ja see pisteti lõhenenud seinapalgi prakku, 
et juhuslikult ei tuleks isal või tütrel ukse taga oodata. 

Võtme peidupaik oli teada kõigil tuttavail, nii et see, 
et keegi pääses tuppa, ei olnud nimetamisväärt, küll 
aga andis mõistatamist, kes oli nii hiliseks sissetungi: 
jaks. Nugised ei hakanud selleks sõnu kulutama, 
ainult kiirendasid samme. 

Nad ei oleks ka iial osanud ära arvata, et metsa- 
ülem Remmelgas hakkab nende pliidi alla tuld tegema, 
Aga nõnda see oli. Remmelgas, Anne põll ees, oli para- 
jasti teel pliidil aurava paja poole, kui maja päris 
elanikud rüsinal tuppa tungisid. 

»Aa, tervist!“ viibutas metsaülem kulbiga. »Jõudsi- 
tegi, aga mul kartulid alles podisevad.” 

Metsaülem leidis Surrule tulles eest tühja maja. Oli 
juba hilja metsa järele minna ja siis ta otsustaski töö- 
inimesed sooja toiduga vastu võtta. 

»Menüüs on ette nähtud üks roog — kupakartulid 
jahusoustiga pluss kõrvetav tee,” teadustas ta. 

Anne võttis temalt põlle ja kulbi, mille kohta Rem- 
melgas ei osanud seletada, milleks seda kasutada 
kavatses. Varsti istusid nad aurava kartulikausi ümber 
ja kuulasid kiiresti elavnenud Pitkaste pikka ja 
sõnaderohket aruannet raskustest ning ohtudest, mida 
nad viimastel päevadel Surru kuusikus olid läbi ela- 
nud. Kõik paisus tema suus põnevaks ja seikluslikuks, 
nii et isegi Nugis, kes pärast teretamist ei olnud 
ainust sõna lausunud ja, kulm kortsus, laua otsas istus, 
kergelt muigas. 

Töö oli viimastel päevadel edukas ja Nugis tuli met- 
sast heas meeleolus, kuid Remmelgat nähes vallutas 
tema tusatuju, Nagu oleks kõik otsast alanud, nõnda 
läbisid teda uuesti valu ja kahjutunne, mille oli Surrule 
toonud uus metsaülem. 

Kui Pitkaste oli lõpule jõudnud, kinnitas Remmelgas: 
"Väga huvitav. Aga mis olete nende päevade jook- 
sul Surrul ka korda saatnud?” 

Seltsimees metsaülem — kus on teie mõtted!" kõn- 
gutas Pitkaste pead. ,,Terve tund jutustasin...” 

"Teid oli lõbus kuulata, aga kui palju tööd on ära 
tehtud, sellest küll aru ei saanud.” 

Anne võttis mõne lausega kokku peaaegu nädalase 
töö. Seda ei olnud vähe. Metsaülem imestas ja kiitis. 

Nugis lõpetas kartulitega ja võttis seinalt piibu. 
Tusk. andis järele, ta suutis ennast nüüd juba palju 
väiksema arutamise ja veenmisega rahustada kui 
algul. Ta nilpsas ühe vurruotsa hammaste vahele ja 
peaaegu pahaselt kuulatas Pitkaste jutuvada. Muudkui 
keerutab sihiajamise, kluppimise, metsade hindamise 
ümber, just nagu see oleks va tähtsam. Kuu aega 
tagasi ehk oli, aga nüüd ei ole. 

Nugise uudishimu oli nii suur, ei murdis tagasihoid- 
likkuse, ja ta küsis otse teiste jutusse: 1 

Kuidas teil seal ... pealinnas läks?" 

Jutud lõppesid nagu lõigatult. Igaüks oli sellele 
mõtelnud ja teiste küsimuste vastu ainult huvi teesel- 
nud; kolm paari silmi kiindus ootusärevalt metsa- 
ülemasse. 

»Jah, milliseid uudiseid toote?* kordas Anne tasa. 

Remmelgas lükkas taldriku eemale. Tal oli tõrksa, 
kuid samal ajal kavaldava poisikese ilme. Õlgu kehita- 
des, pead ühele küljele kallutades ja huuli pisut torru 
ajades vastas ta: 

»Ah pealinnas...? Mis seal ikka...” Aga jättis siis 
tembutamise, naksas rusikaga tasakesi lauale ja sil- 
made rõõmsalt särades ütles: 

Häid uudiseid toon, ainult häid! Tõmbame Kulliaru 
sirgeks nagu traati mööda.” 

»Millal algame?”" 

Küsijaks oli vana Nugis. 

»Millall Muidugi tänavu. Keskkomitees öeldi ,, 
aga lubage, ma jutustan järjest.” 

Lugu oli pikk, kuid Remmelgat ei katkestatud. Algus 
ei tõotanud Tuliksaare meestele just edu: ministeeriu- 
mes võeti Tamme ja Remmelgat üsna jahedalt vastu. 
Maaparanduse Peavalitsuses ei mõistetud, miks just 
metsaülem jõekuivendamisega nõnda sekeldab, Metsa- 
majanduse Ministeeriumis võõrastati kolhoosi esimeest, 
Metsa- ja Paberitööstuse Ministeeriumis aga vaadati 
imestanult mõlemale. Nemad on tööstuslik ministee- 
rium, rõhutati. ,Aga kui just tööstuslik ministeerium 
saab jõe süvendamisest kasu, võidab uue parvetus- 
tee?...” küsis Remmelgas. Sellele väitele vastu ei 
vaieldud, aga finantseerimisest ei tahetud kuuldagi. 

Tuliksaare delegaadid jõudsid päevaga niikaugele, et 
leidsid: maaparanduses puudub veel koostöö. Maa- 
paranduse Peavalitsus töötab suure hooga, Metsa- 
majanduse Ministeerium suurendab iga aastaga kraa- 
vide kaevamist, aga teineteise tööst kuulevad peaaegu 
ainult ajalehtede kaudu. Lohutavad, et väljatöötamisel 
on suur maaparanduse plaan, et koos sellega koordi- 
neeritakse ja kooskõlastatakse — oodaku. Tuliksaare 
mehed ei malda aga oodata, neil on projektid, plaanid, 
eelarved portfellis, nad on valmis igaühele näitama, 
nad ei lase end hõlpsasti uksest välja saata, nad on 
hõuks võtnud, et juba tänavu mürisegu nende mail 
ekskavaatorid ja buldoserid ning oma eesmärgi saavu- 

tamiseks ei kohku nad kas või koime ministri uksele 
ja südamele kloppimast. 

Teise päeva õhtuks olid nad ainult kukesammu 
võrra edasi nihkunud. Igas ministeeriumis esitati kaa- 
luvaid argumente, miks tänavu ei saa nii ulatuslikku 
tööd enam käsile võtta. Seletasid algul lahkelt, kan- 
natlikult, aga kui mehed teist ja lõpuks kolmat korda 
sama jutuga tulid, muutusid kärsituks. Tamm kaotas 
lootuse, põhjas ja kirus ning ähvardas kõik bürokraa- 
did kimpu siduda ja kadakaokste suitsuga läbi suitse- 
tada. Utles ,bürokraadid" ja mõtles inimesi, kes sulasel- 
gest mugavusest ripuvad kord kirjutatud plaanide ja 
kavade küljes, kuigi elu võimaldab, õigemini otse 
nõuab töid hoopiski ulatuslikumalt ette võtta ja läbi 
viia. Lõpuks nõustus ka Remmelgas, et niitide kokku- 
sõlmimine, kolme ministeeriumi kaasatõmbamine ühe 
jõe süvendamisele käib üle nende jõu, ja nad seadsid 
sammud Partei Keskkomitee poole. 

Keskkomitees kuulati nende muresid tähelepaneli- 
kult, kutsuti kõigi kolme ministeeriumi esindajad nõu- 
pidamisele ja äkki lahenes kõik lihtsalt ja kiiresti: 
leiti üksmeel, leiti rahad ja ülistati metsakolka meeste 
initsiatiivi ning järjekindlust veel pealekauba. 

Nii kõlas Remmelga lugu kokkuvõttes. Pitkaste kül- 
vas jutustust üle jah-ah-, oh-oh-, at-at-at-hüüetega. 
Anne ei teinud katsetki oma rõõmu varjata. Üksnes 
Nugis istus tõsisena, ei pöördunud täie näoga Rem- 
melga poolegi. Ainult üks kord, kui Remmelgas jõudis 
nõupidamiseni, mis kutsuti kokku Keskkomiteesse, küsis 
ta umbusu ning kõhklusega hääles: 

»Kas see kohe nüüd nõnda oli... ?" 

»Mis ei olnud nõnda?" 

Noh, et kutsuti kokku inimesi mitmest ministeeriu- 
mist... nagu parlamendile...” 

Kui Remmelgas jõudis kokkuleppeni, mis saavutati, 
pöördus Nugis kogu kehaga akna poole. Välk ajas 
mänguhoos Noolt taga ja toomingas oli enda üle pea 
valge koheda õievaiba alla peitnud. Kevad! Aga milline 
kevad! Nugis oli Surrul näinud palju kevadeid tulevat 
ja minevat, kuid ükski neist ei tulnud nõnda rahutult, 
nõnda tormakalt, nõnda kõike segipaiskavalt nagu täna- 
vune. Mõeldes sellele, märkas ta äkki, et toas oli vai- 
kus, ja millegipärast tundus talle, et kõigi silmad on 
suunatud temale, et kõik ootavad, mida ütleb kuuldu 
kohta metsavaht Nugis! Mihkel pingutas end, kogus 
laialijooksvaid mõtteid, kuid ühmas ainult: 

,Kena kevad on tänavu...” 

Palju kipitas veel keelel, oleks tahtnud rääkida 
midagi metsaistutamisest, jõesüvendamisest, aga sõnad 
olid Nugise hoopis maha jätnud... 

Järgmisest päevast alates töötasid nad neljakesi, ja 
Pitkaste tuju langes jälle, sest nüüd pidi temagi puu 
juurest puu juurde vantsima. Ta imestas, kuidas Rem- 
melgas jõudis nii kiiresti kolme mõõtja andmed tabe- 
lisse kanda, sest nad jooksid nõnda, et õhtul vaikides 
ja jalgu järele lohistades endid Surrule vedasid. Pol- 
nud siis ka kellestki soojade ja hämarate kevadõhtute 
nautijaid. Ainult Remmelgas ja Anne peatusid mõneks 
minutiks ukse ees, kõrge ja läbipaistva taeva all. Toa 
taga laksutasid toomedes üksteise võidu ööbikud, Kää- 
nisjärve lompides krooksus konnakoor. Kuulatasid, 
vahetasid mõned laused ja läksid kumbki oma tuppa, et 
end varahommikuks välja puhata. 

Ühel õhtul — järgmisel oli ette nähtud tööde lõpe- 
tamine — Anne peatus kauem; ta näis täna rahutuna, 
püsimatuna. Metsaülemas iga päevaga kasvas imetlus 
tüdruku, tema vastupidavuse ja väsimatuse vastu. Ei 
kõige tihedam, käsi ja silmi vermelisekskriipiv padrik 
ega lodupealseil solgerdamisest läbimärjad jalad suut- 
nud rikkuda ta head tuju. Ta sarnanes paljuski oma 
isaga, oli temalt ka palju õppinud — Remmelgal ei 
õnnestunud leida taime või lindu, mida Anne ei oleks 
tundnud. 

Ometi peitis Anne kogu aeg endas kärsitust ja 
edasi-tagasi-kõhklemist. Juba suurel metsaistutustöö- 
päeval oli teda vallutanud mõte, mida ta küll püüdis 
eemale peletada, kuid mis ikka ja jälle pöördus tema 
juurde tagasi. See ei valinud aega, mõnigi kord ära- 
tas südaööl ja siis ei saanud tüdruk kaua sõba silmale. 

Ta otsustas sellest kõige enne rääkida metsaülemale; 
tema mõistaks kõige paremini,, tema ei kipuks pilkama 
ega halvustama. Kuid Remmelgalegi ei olnud kerge 
avada oma hinge ja ta alustas ääri-veeri: 

«Võtan kogu aeg hoogu, et teile midagi ütelda...” 

Remmelgas pöördus tüdruku poole. Anne silmad hiil- 
gasid õhetava idataeva kumas. 

»Miks te siis ainult hoogu võtate?" 

»Ma ei tea, kas tohin teid...isikliku murega tüli- 
tada. On ülekohus koormata teid mingi metsaplika 
hädakestega...” 

Aga Anne!” hüüatas Remmelgas. «Milliseid mõtte- 
tusi te rääkida oskate...” 

Anne toetus uksepiidale. Täht rebenes lahti tumedalt 
taevavõlvilt ja pikka kaarjat valgusesaba enda järele 
jättes vuhises alla. 

»Surrul on nii rahulik ja hea,” kõneles Anne tasa. 
«Olen siin sündinud ja kasvanud... On vist väga 
inetu minu poolt... aga ma ei saa teisiti...” Tõukas 
enese seinast eemale ja Remmelga juurde astudes jät- 
kas kiirustades: ,Kas naerate mu välja, kui kuulete, et 
ma kavatsen minna õppima metsatehnikumi?” Enne 
kui Remmelgas suutis vastata, lisas: ,,See on ammu 
minus, selline rahutus ja kärsitus, — aina tahaks 
kuhugi minna, midagi ette võtta, raskusi kanda, neid 
võita. . Tõrelesin endaga, süüdistasin = sündsusetus 
romantikas. Uskusin enese olevat targa kõiges, mis 
puutub metsasse, arvasin, et siin ei ole mul enam 
midagi õppida, et sellest ka ajutised igavusehood... 
Viimastel nädalatel olen näinud, kui vähe ma õieti 
metsast tean. Ma mõistan nüüd, et mind ei ümbritse 
ainult alati rahulik ja igavesti kohisev mets, vaid et 
see on omaette lahinguväli. Ma ei kipu enam kuhugi 
metsast, aga ma ei taha ka olla ainult pealtvaatajaks. 
Jah, metsaistutuse hoogtööpäeval langes nagu kate mu 
silmadelt ja nüüd ei oskagi ma enam mõelda muust 
kui õppimisest. Tahan õppida, et tulla tagasi ja töötada 
meie metsade kasuks... nagu teie.” 

Remmelgas kuulas vaikides Anne tõtlikku ja hüp- 
likku enese väljapuistamist ja väga mitmesugused 
tundmused läbisid teda. Anne läheb mitmeks aastaks 
Surrult ära, oli esimene mõte, ja metsaülemale näis, 
nagu jääks Surru metsavahimaja tühjaks. Kuigi sel- 
lest jäi temasse nõrk nukrusevarjund, mattis suur 
tõõm Anne julgest ja õigest otsusest peagi kõik muu 
enda alla. 

"Miks te üldse kõhklete?" küsis ta vaikselt. 

»Ma ei ole enam noor ... ja tütarlaps pealegi...” 

,See väide ei ole kõneväärt.” 

Tean ,.. Aga mul on mure isa pärast. Ta on harju- 
nud, et mehed valvavad ja kasvatavad metsa... Ja ta 
jääb hirmus üksi.” 

See oli juba tõsisem väide. Vanal Nugisel oleks 
raske veeta päevi tütreta, kellega ta on harjunud ja 
kes on talle suureks abiks nii kodus kui metsas. 

,Ma räägin temaga,“ pani metsaülem ette. 

,Oh ei! Küll ütlen talle ise, ainult -ma pean selleks 
koguma veel pisut julgust." 

,...Ka mina pean veel julgust koguma,” mõtles 
Remmelgas, kui Anne oli head ööd soovides läinud 
tuppa, ja ta tundis, et on raske, hirmus raske kõnelda 
teisele inimesele iseendast, oma südamest ja hingest, 
on raske isegi siis, kui kõnelda tuleb inimesele, kelle 
poole sind tõmbab tuhande nähtamatu niidikesega. 

Nelja päevaga lõpetasid nad Kaarnamägedel raie- 
lankide sisseajamise. Lümatu-äärne töö lükati edasi, 
sest Remmelgat ootas Kuilliaru jõe süvendamise ette- 
valmistuste lõpuleviimine. 

Rästas oli lahtise parteikoosoleku määranud järgmi- 
sele pühapäevale. Tähni, kellele Remmelgas pealinna- 
sõidu tulemustest jutustas, otsustas lahtised koosole- 
kud läbi viia valla kõigis kommunistide ja kommunist- 
like noorte algorganisatsioonides ning lubas võtta 
kontakti naabervaldade vallakomiteede sekretäridega, 
et needki Kulliaru süvendamist arutaksid ja tööjõuga 
kaasa aitaksid. 

Nii palju rahvast kui pühapäeval oli Tuliksaare ruu- 
mikas saal näinud harva, nii palju eakamaid, tasakaa- 

lukamaid, auväärsemaid mehi ja naisi küll mitte kunagi 
varem. Vaevalt keegi Tuleviku kolhöosist koju jäi, palju 
oli inimesi külanõukogu teistest kolhoosidest. Ei malla- 
nud tulemata jääda ka metsatukkade ja sooveerte üksi- 
kute talude omanikud, kes veel ei olnud kolhoosiga ühi- 
nenud. Vilksatas raudteelaste tumedaid vormirõivaid, 
kooliõpetajate ja jaamaaleviku ametnike kraed ja lipsud 
suurendasid riiete kirevust. Kohe esimeses reas istusid 
Pikavere külanõukogu kolhooside saadikud, kes koju 
tagasi minnes pidid jutustama, kas Tuliksaare külanõu- 
kogu rahvas tõepoolest juba tänavu paneb rinnad kokku 
Kulliaru jõega ja Lümatu rabaga. Külanõukogu esimees 
Rästas haaras kord Nugise kuuenööbist, kord sikutas 
Remmelgat varrukast: g [ 

«Näete, kui palju rahvast! Mis on meie käes jõgi? 
Uks söögivahe, ja asjad korras.” 

Remmelgas istus sissekäigu kõrval laua taga ja regist- 
reeris koosolekust osavõtjaid. Ta näis rahulik, nagu üks- 
kõikne, kuigi oleks tahtnud Rästa kombel ühe juurest 
teise juurde käia, et oma rõõmu jagada. Kõik see algas 
väikselt, aga kui kiiresti võtab rahvale südamelähedane 
algatus suured mõõted! See ei ole esimene kord, millal 
Tuliksaare rahvas suure lokulöömisega kutsutakse 
maadekuivendamist arutama, aga niipalju kui varem 
koos käidi, niisamapalju kordi ka pettuti. Kas ei jõutud 
üldse kokkuleppele, kas keeldus veskiomanik tammi 
alla laskmast, või selgus, et magistraal planeeriti nii, et 
tulu lõikaks mõni üksik kulak, kuna kulusid pidid 
kandma kõik, isegi need, kelle maasiilukesed kraavini 
ei ulatunud. Aga keegi ei keela ometi ka neil magist- 
raalini kuivenduskraave kaevata! Nii kuivas kokku 
veeühistu liikmete pere, soikus suuresõnaline jutt jõe 

süvendamisest, kahanes koosolekuist osavõtjate arv, 
kuni ei Saadud kvoorumitki kokku. Hoolimata sel- 
lest hallist ja kurvast maaparanduse ajaloost, mis 
jutustas anarhiast ja jõuetusest, voolas nüüd inimesi nii 
suurel arvul kokku, et viimatitulijad ei mahtunud 
uksest sisse ja pidid jääma kuulama koridori. 

Kruusa ja suitsu üles keerutades veeres koolimaja 
ette Tähni mootorratas, mille tagaistmelt ronis maha 
punetav Tamm. Kolhoosi esimees vaarus kangestunud 
jalgu sirutades mõned sammud ja torises: 

Olgu see esimene ja viimane kord... Surmasõitjal” 

Tähni ja Tamm tulid valla kolmandast, Roogla küla- 
nõukogust, kus kevadkülvi kiire lõpuleviimise koosole- 
'kut otsustati ühtlasi kasutada maaparandustööde aruta- 
miseks. Remmelgas trügis läbi rahva tulijaile vastu ja 
ükskõiksust teeseldes küsis: 

«Kuidas läks?“ 

«Nagu minema pidi,” sirutas Tamm ikka veel jalgu. 
»Nad on nõus! Kui korraldame hoogtööpäevi, lubasid 
kõik meile appi tulla.” 

Kahju, et teie, Remmelgas, ei olnud koosolekul,” 
lisas Tähni. , Nüüd te ei aimagi, kui suur kõnemees on 
Tammes kaduma läinud.” 

«Mis sa lobised...” 

«Mis sa's kohe pahandad,” müksas Tähni Tamme. 
Ega ma naljata, räägin tõsiselt. Kippus minema nagu 
mõnikord koosolekuil — vinderdi-vänderdi: üks ütleb 
sõna, teine lisab teise, aga kõik kokku — ei liha ega 
kala. Siis anti sõna Tammele. Kokutas ja kokutas ning 
mul tõusis juba hirmuhigi otsale, et läbi, jääb pidamata 
see kõne. Aga kruvis ja kruvis, võttis hoogu ja lõpuks 
hakkas läduma nõnda, et kuulates jäi hing kurku kinni. 

Iga sõna sähvas nagu elus vedru, haaras, pitsitas, tõu- 
kas... Küttis inimesed kuumaks, igaühel oli midagi 
lisada, kõnedel ei näinud olevat otsa ega äärt. Kus sa, 
kolhoosi esimees, küll nõnda kõnelema õppisid?” 

Tamm tammus jalalt jalale. 

«Kõne nüüd või... Uks vanamehekäbi irvitas ees- 
reas kogu aeg, ja siis kargaski süda täis, et ahaa, sina, 
habemetuust, ei usu, et süvendame jõe ja kuivendame 
põllud. Küllap sellest südametäiest keelepaelad lahti 
pahvatasidki! Sõnad lihtsalt kippusid keelele... Alles 
hiljem, kui jälle teiste kõrval pingil istusin, tuli meelde, 
kuipalju vajalikku ütlemata jäi.” 

Niisama lame ja näotu, nagu kogu kodanlikul ajal 
ehitatud koolimaja, oli ka tema saal. Kommunistlikud 
noored olid üles riputanud vanikud, üle kitsa ja madala 
lava jooksis eredatäheline loosung, kahel pool rippu- 
sid lipud. Presiidiumilaual uhkeldasid vaasides toomin- 
gate ja nurmenukkude kimbud, mille seast piilusid 
häbelikult kahvatulillad pääsusilmad. Avatud aknaist 
hoovas sisse värsket rohu ja mulla lõhna. Üks ja teine 
sisseastuja uudistas ringi: mis imet on täna juhtunud 
vana koolimaja saaliga? 

Rästas avas koosoleku. Saalis valitses tavalisest palju 
pidulikum vaikus. Oli see ju esimene partei lahtine 
koosolek Tuliksaare külanõukogus. 

Pärast päevakorra kinnitamist palus juhatajaks vali- 
tud Rästas aruandjal Remmelgal sõna võtta esimese 
Päevakorrapunkti — ,Suurte maa-alade kuivendamisest 
Tuliksaare külanõukogus” — kohta. 

Remmelgas läks kõnepuldi juurde papprullidega 
kaenlas, millised ta riputas kahele poole lava ja kõne- 
puldi külge, nii et suurelt ja selgelt joonistatud: dia- 

erammid ja tabelid:olid kaugele näha. Ilma keerdkäiku- 
deta ja teab mitmeid sugupõlvi tagasi ajalukku. sukel- 
 dumata alustas ta viimasena ülespandud tabelist, millele 
oli joonistatud kaks lehma, üks teisest ligi kolm korda 
suurem. 

«Need on teile kõigile hästituntud tumepunast eesti 
tõugu lehmad. Seda tõugu peetakse Tuliksaares kõige 
rohkem. Need ei ole mitte vasikas ja täiskasvanud 
lehm, vaid tabel näitab, kui palju võib pärast maade 
kultiveerimist Tuliksaares loomi rohkem kasvatada. 
Veelgi tunduvamalt kasvab sissetulek, sest arvukam 
kari on rikkalikuma teraviljasaagi aluseks. Mitte ainult 
vilja ja piima, vaid ka liha, mune, villa, ühesõnaga — 
kõiki põllumajandussaadusi võimaldab maaparandamine 
koguda senisest palju suuremal hulgal. Raha hakkab 
liikuma, kerkivad uued elumajad ja majapidamishoo- 
ned. Ja ehitada tuleb meil palju: koolimaja on kit- 
saks jäänud, ka jaama juures asuv rahvamaja ei suuda 
kolhoosinoorte nõudmisi rahuldada. 

Mitte ainult meie siin Tuliksaares ei ehita, uued hoo- 
ned tõusevad kõigis kolhoosides, kõigis külanõukogu- 
des, kõigis valdades, kõigis asulates ja linnades. Ehitu- 
seks vajame puidumaterjali. Metsamaterjalita ei saa 
Mäbi raudteed, propsid kindlustavad kaevanduste käike. 
Kustutage puu kasutatavate materjalide hulgast, ja te 
"näete, kui vaevaliseks muutub elu. Mõni meist on 
'harjunud vaatama metsale kui looduse annile, mis ise 
kasvab ja mille eest nagu ei peakski hoolt kandma. Nii 
võime oma metsatagavarad kergel käel ära kulutada. 
Ja milliseid võimalusi on kasutamata metsade juurde- 
kasvu ja kvaliteedi tõstmiseks! Pool Tuliksaare mets- 
konnast kannatab liigvee all. Sellest tabelist siin...” 


"258 


metsaülem sirutas pika ' valge kepikese lava kõrval 
rippuvale roheliste puudega. diagrammile, ,,... sellelt 
tabelilt siin näete, et rohusoo keskealine, nii kuue: 
kümne-aastane männik, mis praegu annab hektaarilt 
kõigest sada viiskümmend tihumeetrit puitu, võib 
kuivendatuna tõusta isegi esimese boniteedi metsaks ja 
anda samalt maa-alalt raieküpses eas kuni nelisada 
tihumeetrit. Seesama kidur männijäss, mille kõrguseks 
praegu on ümmarguselt kolmteist meetrit ja läbimõõt 
kaksteist sentimeetrit, sirgub pärast kuivendamist ligi 
kolmekümne meetri kõrguseks ja tüve läbimõõt kasvab 
rohkem kui kolmekümnele sentimeetrile.” 

Remmelgas pöördus otse saali poole. 

»Ei ole raske leida vaenlast, kes meilt kõik need 
tulud ära neelab, kes iga aastaga oma kahjustusi 
suurendab. Siin ta on.” 

Metsaülem astus kolmanda, kõnepuldile kinnitatud 
kaardi juurde. Kiira-kääralisena, suuremaid ja väikse- 
maid haake visates lookles sellel sinine pael. Siin ja 
seal oli ta kaetud punaste vöötidega, üks silmus oli 
punase joonega sirgeks tõmmatud. 

»Siin ta on — Kulliaru jõgi, mis koos Lümatuga on 
kogu kurja juureks. Vanad tuttavad teile, eks ole?” 

Ta jutustas jõest, üleujutustest, edasirühkivast soost: 
Mõnigi raske ohe kostis saalist. Inimestele meenusid 
hallade poolt kevaditi võetud orased, liigvetes mustaks 
ligunenud heinakaared, mahajäetud kultuurheinamaa- 
tükid, punasehaigusest vaevatud lehmad, maksalutika- 
tõppe ja sõrataudi kärvanud lambad... Pealetikkuvad 
köhatused summutati rusikaisse ja hingamist hoiti 
tagasi; kui väljasseisjad peale surusid ja ukse juures 
tekkis rüselemine, heideti sinnapoole manitsevaid ja 

pahaseid pilke. See oli kõige tähelepanelikum, iga sõna 
neelavam auditoorium, kellele Remmelgas kunagi oli 
esinenud. 

Kirjeldanud olukorda, läks ta üle kavatsusele murda 
jõe hirmuvalitsus. 

Küllalt kaua on jõgi ja raba Tuliksaare rahvale ette 
kirjutanud, kuidas elada. Oli ju nõnda, et selle järgi, 
kuidas võimaldasid liigveed, seati sisse nii põlluhari- 
mine kui karjakasvatamine. Seni ei olnud jõudu, kes 
oleks elu korraldanud inimeste, Tuliksaare rahva vaja- 
dusi mööda. Nüüd on see jõud olemas! See jõud on — 
ühinenud rahvas, see jõud on nõukogude võim, see 
jõud on bolševike parteil 

Oleks aga kergemeelne eelseisva töö ulatust ja 
raskust alahinnata. Oleks ohtlik mõtelda: meil on nõu- 
kogude võim, meil on kolhoosid, ja mis on meje ees 
mingisugused jõed, järved ja rabad! Maade kuivenda- 
mine on suur, on raske töö, ta nõuab meie kõigi kaasa- 
tulekut, nõuab igaühe jõu ja oskuse rakendamist. Ainu- 
üksi Kulliaru jõe õgvendamiseks ja süvendamiseks on 
tarvis välja kaevata ümmarguselt kolmkümmend tuhat 
kantmeetrit mulda. See on kenake mägi, mis tuleb teise 
kohta tõsta. Inimesed — labidatega, nõndanimetatud 
kraavihallid, solistaksid vees aastaid, ja ikkagi oleks 
väga ja väga kahtlane, kas süvendamisega kunagi 
lõpule jõutaks. Meie ei lähe jalgupidi mutta ja vette, 
meie ei tapa lootusetu tööga inimeste tervist, sest meie 
paneme jõge kaevama nõukogude tehastes valmistatud 
võimsad masinad. Vajalik kokkulepe maaparandus- 
jaamaga on juba sõlmitud. Olgu veel lisatud, et ükski 
kopikas jõesüvendamise-kuludest ei lange lisakoor- 
mana kolhoosidele, vaid kõik need kannab riik...” 

Anne, kes istus kolmandas reas ja kellega Remmelgas 
enne koosoleku algust oli jõudnud vahetada ainult paar 
kiiret tervitussõna, ei suutnud end hoida, vaid tõstis 
käed ja aplodeeris kiiresti ja energiliselt. Heitus siis, 
surus sõrmed pisut avatud suule ja vaatas kohkunult 
ringi — kas sellisel koosolekul tohib plaksutada? Vai- 
kus oli ainult hetkeline: nagu oleks Nugise Anne purse 
olnud märguandeks, puhkes kõigis nurkades korraga 
vali kiidutorm. 

»Jõgi süvendatakse, kõige kitsamas kohas õgvenda- 
takse, vetele on tee mere poole vaba. Kas sellega on 
kõik "lõppenud? Ei, paljuski on see alles alguseks: igal 
kolhoosil, samuti metskonnal tuleb kaevata kuivendus- 
kraavide võrk. Siin enam ei saa lootma jääda riigile, 
vaid kõikjal peavad kolhoosnikud ise käed külge 
panema. Kas meie seda tahame? Kas meil jätkub sel- 
leks tahet ja jõudu?" 

«Tahame, muidugi tahame!” 

«Kui jõega on korras, tuleme kõige muuga ise lahe- 
dasti toime!” 

Remmelgas ei näinud, kes talle vahele hüüdsid. Hüü- 
deid oli rohkem, neid lendas ruumi mitmest osast, aga 
kõigist sõnadest ei saanud ta aru. Ei olnudki tähtiski, 
kes ütles ühe või teise lause: metsaülem tundis tõusnud 
suminast, et just nõnda oleks praegu valmis hüüdma 
küll vist igaüks mitmesajast saalisolijast, 

Kui vaiksemaks jäi, jätkas Remmelgas: 

»Oleme praegu väga tähtsal koosolekul. Me koos- 
tame täna oma sõjaplaani. See on rünnakukava uute 
maade, uute rikkuste vallutamiseks. Nüüdsest peale 
ühendame ka meie, Tuliksaare inimesed, oma jõu teiste 
Nõukogudemaa inimeste jõuga suure lahingu võitmi- 

seks. Selle ajaloolise lahingu nimi on: stalinlik loo- 
duse ümberkujundamine.” 

» Remmelgas läks oma kohale. Uuesti rõkkas saal. 
Tähendab, ei tüüdanud inimesi ära. Teema oli nii lai ja 
nõnda südamelähedane, et oleks võinud rääkida teab 
mitu tundi, aga Remmelgas ei kippunud kõigist küsi- 
mustest üle ratsutama, ta jättis kõnelemisvõimalusi 
teistelegi. Näiteks rahva osast veeres libisemisi üle, 
ühistööst ei lausunud sõnakestki, — kas see otse ei 
kisu kõnetooli kolhoosi esimeest Tamme, kes alles 
hiljuti nii suure vaimustusega õhutas Roogla rahvast? 

Enne kui vaikis kiidumürin, enne kui Rästas sai 
mahti ametlikult ja väärikalt teatada aruande lõppemi- 
sest, tõusis Tamm: 

«Ma palun sõna!” 

Rästas vaigistas Tamme ettesirutatud ning manitseva 
peopesaga ja pahandas endamisi: vaat kus korrarikkuja, 
ise peaks hästi tundma parteikoosoleku ranget korda. 
Valjult köhatades ütles ta: 

«Palun oodata, me läheme edasi korrakohaselt. Kas 
on kellelgi aruandjale küsimusi?” 

Inimesed kehitasid õlgu — küsimusi? Mis siin veel 
küsida... Või kui just hakata pisiasju taga ajama, siis 
Võiks pärida hommikuni ja ikkagi ei jõuaks lõpule. — 

»Julgesti, palun,” õhutas Rästas. Me oleme lahtisel 
parteikoosolekul, igaüks võib kartmatult küsida, mis 
talle arusaamatuks jäi.” 

Üsna ukse all tõusis kogukas mees, lõi pihkusuru- 
tud mütsiga õhus laia kaare ja hõikas rämedal häälel: 

«Mis seal veel targutada — jõgi sirgeks, ja asi 
vask!” 

"Õige!" kinnitas naisehääl akende alt, ,Metsaülem 
tegi ju kõik ilusti selgeks...” 

Rästas valmistus juba läbirääkimiste avamisele, kui 
teda peatas vali hääl: 

Kui lubate mulle ühe küsimuse?" 

Kümned pead pöördusid. Remmelga silmad lendasid 
otsivalt üle saali... Hääl tundus tuttavana. Viimases 
reas tõusis keegi. Metsavaht Tüüri kräsupea!l Remmel- 
gas pilutas mõtlikult silmi. Kõigist metsavahtidest 
kõige rohkem andis Tüür talle peamurdmist. Noormees 
oli järsk, hoolimatu, talle ei valmistanud südamevalu 
näiteks vana Nugise solvamine. Ta näis kooliskäinuna, 
kõneles teiste metsavahtidega üleolevalt, mokaotsast, — 
küllap pidas end kõrgemalseisvaks ja targemaks. Oma 
ametikohustusi täitis ta vahelduva edukusega, mõni- 
kord hästi, teinekord väga nõrgalt, kunagi ei võinud 
talle kindel olla. Mis talle ei meeldinud, selle laitis 
maapõhja, viidates bolševistlikule kriitikale ja enese- 
kriitikale. Ta oli ametisse võetud Pitkaste ajal, kuid ka 
Pitkaste ei tundnud teda lähemalt. Ankeet ei teinud 
palju targemaks. Üks voorus näis Tüüril olevat: ta 
püsis oma vahtkonnas, harva nähti teda jaama juures 
või mujal rahvarohkeis kohtades. Ta näis taotlevat 
metsaülema lugupidamist, kuigi mõnikord, ja siis ena- 
masti väga järsult, võttis halvustavalt sõna metsaülema 
ettepanekute vastu. Peaaegu alati tuli ta siis hiljem 
Remmelga juurde ja, pruunide silmade vaade maas, 
vabandas, et oli ennist rääkinud rumalusi. y 

"Aga iseenesestki mõista,” lõi Rästas särama, sest 
talle meeldis aktiivsus, küsimuste igakülgne läbiaruta- 
mine. ,,Palun.” 

"Kas võib siit, kohapealt?” 

Küsimusi võib esitada kohapealt.” 

Kas seltsimees Remmelgas ütleks, kus need võimsad 
masinad, ekskavaatorid ja teised, mis ta Kulliaru jõele 
mürama tõotas panna, praegu töötavad?” 

«Poisil on terav nina,” mõtles Remmelgas tõustes. 
Võibrolla ei olnud ka õige masinatest rääkimist hilje- 
maks jätta, aga kahju oli esimest muljet lahjendada. 
Salata ta seda ei kavatsenudki ja vastas rahulikult: 

»Ei kusagil, Rohkemgi — uued ekskavaatorid ei ole 
veel saabunud, kuid summad on juba üle kantud ja 
nende päralejõudmist on oodata õige pea.” 

Paremal, teisel pool vahekäiku tõusis kõrgele uus 
käsi. Rästas nägi seda, aga pöördus Tüüri poole: 

»Kas vastus rahuldas teid?" 

»Jähs 

«Küsimuseks on sõna seltsimees Osmusel. 

«Millal ta küll saali lipsas?!“ imestas metsaülem. 
Remmelgas päris enne koosoleku algust ühelt ja teiselt 
metsapunkti juhatajat, aga keegi ei olnud teda näinud. 
Remmelgas vaikis Kulliaru parvetuseks kasutamise 
võimalusest, ta oli põnevil, kas Osmus kasutab võima: 
lust sellest teatamisega ka ennast asjaosalisena näidata, 

»Mul on ainult üks üsna tühine küsimus... Õieti on 
See jätkuks seltsimees Tüüri omale. Meie partei suured 
juhid õpetavad, et bolševikud peavad kõikideks oota- 
Matusteks valmis olema, kõiki võimalusi ette nägema... 
See näpunäide tuletaski mulle meelde järgmise küsi- 
muse: mis sel juhul ette võetakse, kui ekskavaatorid 
tänavu ei saabu? Millised reservid on varuks? Maa- 
Parandustööd on suures mastaabis käsil kogu Nõu- 
kogude Liidus, plaanid on tohutud, ei ole midagi loomu: 
likumat, kui juhtub, et...” 

«Mis siis küll saab, kui kuu juhtub. taevast -alla 
kukkuma," hüppas pingilt noor mees ja vehkis rusi- 
kaga. ,,Kari,” imestas Remmelgas, «poisil pole julgusest 
puudu!“ Kari lähedal istuvad noormehed ja. tüdrukud 
pahvatasid kooris naerma, see nakatas rahva ja läbi 
üldise elevuse jagati Osmusele küll õpetusi, küll hüüti 
nöökavaid vastuseid. Osmuse nägu tõmbus tõmmuks, 
ta tegi katset suminast üle karjuda, aga see ei õnnes- 
tunud. Remmelgas tõusis, et minna vastama, aga 
temast jõudis ette Hans Tamm, kes peaaegu joostes 
kõnepulti ruttas ja põrutas: 

»Palun rahu!” 

Rästas kopsis nükkidega lauale, hädaldas: 

Seltsimees Tamm, seltsimees Tamm! Pidage koos- 
oleku korrast kinni...” 

Tamm nagu ei kuulnudki. Aga rahvas kuulis teda ja 
rahunes. Remmelgas ei olnud näinud Tamme nii tuli- 
sena, ägedana. Remmelgas istus rahulikult — kõik, mida 
praegu on tarvis ütelda, ütleb kolhoosi esimees Tamm. 

Õige, ekskavaatoreid meil veel ei ole,” alustas 
Tamm, ,,Aga nad tulevad, siin ei ole mingeid juhuseid. 
Kui seltsimees Osmus mõni hetk tagasi tegi katset 
halvustada meie ettevõtet...” 

,Ma ei ole seda teinud...” 

»Tegite. Tõsi küll, looritatult, aga okas lillekimbus 
torkab valusamalt kui kibuvitsapõõsas. Katsetasite kül- 
vata umbusku meie plaanide, nõukogude tehnika vastu. 
Sellele annavad õige vastuse ekskavaatorid ise, kui 
nad varsti Kulliaru jõel müdisema hakkavad ja mitte 
sellele ei kavatse ma sõnu kulutada ega aega raisata... 
Osmus rääkis Teservidest. Ta pöörab kõik pahupidi ja 
ei saa millestki õieti aru. Meil on reservid, vägevad, 

võimsad reservid, ja need on masinad. Aga peajõud, 
otsustav jõud, Kulliaru jõe uues sängis voolama panev 
jõud oleme meie, inimesed. 

Remmelgas plaksutas rõ õmsalt koos saalitäie inimes- 
tega ja pilgutas Tammele vargsi heakskiitvalt silma. 

«Remmelga kaardil on märgitud kohad, kus jõge 
süvendatakse, kus õgvendatakse. Neis paikades lokkab 
Võsa, kasvab noori puid, istub maas kive ja kände. 
Peale selle ootab meid kuivenduskraavide võrk, mida 
ei tee valmis ühe ega kahe suvega. Kas jääme, käed 
rüppes, ootama, kuni masinad kohale veerevad? Ei, 
kallid seltsimehed. Tuleviku kolhoos kutsub teid kõiki 
ühistööle. Labidad, kirved, kangid kaasa ja jõele! 
Roogime uue jõesängi sihi puhtaks, kaevame esimesed 
kraavid. Mis täna tehtud, see homme hooletu! Teised 
külanõukogud ei jää pealtvaatajaks. Rooglas oli täna 
koosolek, kus nad ütlesid: saatke. sõna, millal lahti 
läheb, ja me oleme kohal. Teen ettepaneku otsustada 
nii: kutsume kõiki, kutsume kogu valla rahvast juuni- 
kuu esimesel pühapäeval Kulliaru jõele suurtele maa- 
Parandustalgutele. Vaat see on meie vastus igale viri- 
sejale ja kõhklejale.” 

Tamm ei tulnud tagasi presiidiumi laua taha, vaid läks 
saali Nugiste juurde, kus koomale nihkuti ja talle 
tuumi tehti. Remmelgas nägi, kuidas Anne naeratades 
Tamme kätt surus ja selja taga istuv vanem mees talle 
õlale patsutas. Tamm oli nii armsalt koomiline oma 
ägeduses: Kuid ta tulisus haaras kaasa, see paiskas 
Segamini isegi alati nii tasakaaluka ja koosolekute 
juhatamises vilunud Rästa. 
| »Seltsimehed, on tehtud suur, "väga tähtis ettepanek. 

Ma palun seltsimees Tanime sõnad hästi läbi mõelda, 
selle kohta sõna võtta, igakülgselt läbi kaaluda...” 

Juba rühkis keegi lähemale. See oli sügavale kaevu- 
nud vagudest hoolimata korralikult aetud habemega, 
hoolikalt kammitud, aga ometi jonnakalt püstihoiduvate 
kahkjate juustega keskealine mees. Tal olid säärikud 
jalas, õhuke pruunikas siidsall lõua all sõlme seotud, 
kodukootud riidest hall pintsak seljas. Ta tuli otsejoo- 
nes laua juurde, mille taga äärmisena istus Remmelgas, 
ja sirutas talle käe. 

»Aitäh!” ütles mees, kelle ilmumisel presiidiumi laua 
juurde saal rahunes. Erutusest katkendlikul, kuival 
häälel jätkas ta: ,Hästi rääkisid soost... Õieti näitasid 
häda, mis liigvesi talurahvale kaela toob... Ilusasti 
kõnelesid lahingust soode vastu, ja selle eest ütlen 
sulle aitäh,” 

«Tänan väga, aga minu osa selles kõiges ei ole suur. 

,Ma tean küll, aga sina olid siin praegu partei hää- 
leks, sellepärast ära pane pahaks...” 

Ta käsi oli paatunud ja lai, Remmelga sõrmed olid 
nagu pihtide vahel. Kui mees pöördus, et oma kohale 
tagasi minna, peatas teda Tähni: 

»Seltsimees Rootare, rahvas ootab, ütelge mõni sõna.” 

»Kuidas...? Ega te ometi, et... kõnet pidama... ?" 

Tähni noogutas julgustavalt, kaval muie silmis: 

,Kas siis kohe kõnet... Aga võiksite oma kogemus- 
test üht-teist jutustada.” 

,Oma elust...? Mis sellest ka rääkida oleks...” 
Rootare seisis laua ja saali vahel. ,Uks igavene töö- 
rügamine...” 

,Nii et panite sooga rinnad kokku?” 

»Sooga jah. Mind tunneb siin igaüks, kõik teavad. 

kes ma olen. Sooasunik." Rootare unustas, et seisis 
sadade tähelepanelike silmade ees. Juba Remmelga ja 
Tamme kõnede ajal oli ta silme eest läbi vilksatanud 
enda raske, vaevarikas elu, nüüd arendas ta samu 
mõtteid edasi. 

Juba isaisa tegi alet ja kütist, juuris ja kraapis sea- 
ninaga, kuni sai tükikese põldu kätte. Tal oli kaks 
naabrit, kuid neid ei ole enam, on jäänud ainult meie 
Vahtramäe. Naabrite krundid neelas aastatega võsa ja 
raba. Mis elu meilgi seal! Kui olin noor, ajasin rinna 
ette, ütlesin: mis lugu see on, et inimene ei saa rabast 
võitu. Vahtramäel on viljakandev muld, mis siis muud 
kui kraavitan, künnan, väetan ja ongi käes vili, nii et ole 
mees ja ehita ait valmis, millesse kõik sisse mahub. 
Olin siis kõige paremais aastais mees, ka naine oli mul 
noor ja tugev. Praegu käivad mul reumahood, nii et 
teinekord ei saa maast lahti... naine aga puhkab juba 
aastaid mulla all — aga vesi võtab talvel ikka rukki, 
hallad laastavad kevadel omakorda. Olin üksi ja tund- 
Sin, et jään alla minagi... Aga täna hakkasin uuesti 
uskuma, et Lümatu ja Kulliaru ei ole võitmatud, 
muutusin kohe palju nooremaks ja tugevamaks..,” 

Ta kaotas sõnajärje ja alles nüüd märkas, et seisab 
ikka veel kõikide ees. Tähni mõistis ta kohkumist, 
naeratas sootalunikule: 

»No vaat, pidasitegi kõne maha.” 

»Kõne...?* Rootare ei teadnud äkki, kuidas olla, 
kuhu panna suuri kohmakaid käsi. ,,Mis kõnet mina 
nüüd... ainult et te küsisite minust enesest... Nii- 
palju oleks küll tahtnud ütelda, et mina ei ole veel 
kolhoosis. Hoidsin kõrvale, na võõras tundus, eluaeg 
üksi rässitud ja... Olen juba mõnda aega mõtelnud... 

tänane tuli veel otsa.:. Tulen pühapäeval teiega koos 
talgutele...” 

Rootarest sai vastu tahtmist kõnemees, kuid algus oli 
tehtud ja nüüd oli juba palju neid, kes pidid oma mõt- 
teid teistega jagama. Sõnad olid erinevad, laused olid 
erinevad, toon ja hoog olid erinevad, aga mõte oli üks: 
mitte oodata; kõik talgutele! Remmelgas tõmbus tõsi- 
seks, kui Rästas teatas, et kord on jõudnud Osmuseni. 
Osmusele ei meeldinud kogu ettevõte, eriti et see oli 
otseselt seotud palgiparvetamisega ja raielankide koon- 
damisega Surru tagumisse soppi, ta võib teha katset 
üldist vaimustushoogu jahutada... 

«Mitte sinnapoolegi! Osmuses on kerge eksida,” mõt- 
les Remmelgas, kui ta kuulas kiidulaulu maaparandus- 
tööle ja selle initsiaatoreile. ,,Minu väikest küsimust 
tõlgitseti valesti,” ütles Osmus, metsapunkti töötajad 
võtavad suurima rõõmuga suurtalguist osa.” 

Osmus ei lausunud poolt sõnagi palkide parvetami- 
sest Käänisjärve tagant ja Kaarnamäelt. ,,Ta ei ole 
vist veel jätnud lootust, et minu kavad jäävad ellu 
rakendamata," arutas Remmelgas endamisi, aga see ei 
seganud teda rõõmu tundmast täielikust üksmeelest, 
millega kiideti heaks jõe süvendustööde viivitamatu 
alustamine. Uhistööde üldjuhiks valiti Remmelgas, iga 
kolhoos pidi tulema välja eesotsas esimehega, külanõu- 
kogu üksiktalupoegade, kooliõpetajate ja raudteel 
töötajate koondamine jäi Rästase mureks. Tähni oma 
kokkuvõttes lubas suure algatuse toetamiseks organi- 
seerida abi kogu vallast. 

. Otsus vastu võetud, kuulutas Rästas algorganisat- 
siooni lahtise koosoleku lõppenuks. Rahvas lahkus aeg- 
laselt, nagu vastu tahtmist. Veel kaua istus saalis ja 

seisis koolimaja ees salkades inimesi, jätkates koosole- 
kul kuuldu arutamist. 

Helmi Kirkma, kes oli koosoleku protokollikirjuta- 
jaks, kogus täiskirjutatud lehed kaante vahele ja trii- 
kis parema käe sõrmi. 

»Harjumata töö?* küsis Remmelgas. 

Kas nüüd seda... aga tahtsin kõik võimalikult täp- 
selt üles kirjutada. Tänase koosoleku protokolli loe- 
takse Tuliksaare rahva poolt tulevikus kindlasti suure 
huviga ja mäletatakse tänumeeli kõiki sõnavõtjaid.” 

Kirkma ruttas otsima Rästast, et kokku leppida proto- 
kolli valmiskirjutamise aja suhtes, ja Remmelgas lähenes 
end lahkumisele seadvaile Nugistele. Vana Nugis liigu- 
tas vurre ja tal oli ilme, nagu pakitseks temas vägisi 
esilekippuv naer. Anne hüüdis rõõmsalt: 

»Pöörate valla pahupidi!” 

Vahetanud mõned laused, hakkasid Nugised juralaga 
jätma. 

«Kuidas Kirr elab?“ päris Remmelgas. 

Nugis elustus: 

»Kirr tõi jõest esimese kala välja.” 

»Ja sõi ära,” naeris Remmelgas. 

»Ei puutunudki,” vastas Nugis. Anne lisas: 

Tulge pühapäeval Surrule, siis näete ise, milliseid 
edusamme Kirr oma õppuses teeb.” 

" Remmelgas ise oli pead valutanud, et külaskäiguks 
viisakat põhjust leida, ja nõustus silmapilkselt. 

»Aga kindlasti!” sirutas Anne Remmelgale käe, ja 
metsaülemale näis, et tüdruku silmad olid kaunimad ja 
säravamad kui kunagi varem. 

IX PEATÜKK 


Renate Osmus, väike, valuliste joontega suunurkades 
ja suurte kurbade silmadega naine, tõmbus kööki, kus 
istus peaaegu päevad läbi, õmmeldes või kududes hiir- 
vaikselt, seltsiks pliidi kõrval unes kaeblikult niuksuv 
vasikakõrgune Nestor. Osmus oli paar päeva linnas ja 
siis lamas koer trepi ees ning ootas. Ta kuulis juba kau- 
gelt Osmust tulevat ja tormas peremehele rõõmsail 
hüppeil vastu, kuid tõmbus siis, kõrvad longus, tagasi — 
ainult koerale omase tundlikkusega aimas ta, et pere- 
mees on meeleolus, milles jalahoobid on kerged sadama. 

Kontoris vahetati neil päevil üksnes möödapääsema- 
tuid sõnu, ja needki sosinal. Ka püüdlikkus ei aidanud: 
miski ega keegi ei pälvinud juhataja heakskiitu. Sõnu 
kulutamata olid kõik ühel meelel, et Osmusel oli linnas 
milleski viltu läinud, ja otsisid kõige keerukamaid põh- 
jendusi, et kaduda laoplatsidele, raielankidele, JABIGA 
vagunite ja laadimise juurde. 

-Osmus "peaaegu ei maganudki, ent töö ei edenenud: 
Ta kõmpis ühest toanurgast teise või toetas otsmiku 
aknaraamile ja vaatas välja. Ilmad olid järsku halvene- 
nud; ülalt vajus älla ühtlast halli udu, mis aeg-ajalt 
tihenes lehtedel rõõmsalt sabistavaiks sagaraiks. Tuule- 
hood olid teravad ja jahedad. Oleks ilm mõistlikum, 
viskaks püssi õlale, longiks metsipidi, tuulutaks pead... 

Osmus rõõmustas, kui ta mõni päev tagasi kutsuti 
Metsatööstuskeskusse — oleks ise varsti nagunii sõit- 
nud, Mõnus on liikuda inimeste seas, kes sind kiidavad, 
su teeneid esile tõstavad. Ja peale selle — endamisi 
luges Osmus seda kõige tähtsamaks — on aeg Rem- 
melgale tugevamalt varvastele astuda. 

Keskuses olid esindajad ministeeriumist. Teda õnnil- 
leti saavutatud edu puhul. Osmus ujus nagu kala vees. 
Ministeeriumimehed poetasid salapäraste nägudega 
märkusi üllatusest, millise nad tema jaoks olevat varu- 
nud, Osmuse süda põksus peaaegu kuuldavalt — ehk 
ongi lõpp vastikul metsakolka-elul Kulliarus? 

Ministeeriumimehed arendasid aga hoopis teistsugu- 
seid plaane. Nad kavatsevad Kulliarust kui edukast 
metsapunktist kujundada eeskujulikult mehhaniseeritud 
metsatööstuskeskuse. Juba eeloleval talvel on võimalik 
sinna tööle suunata kaks-kolm liikuvat elektrijõujaama, 
et hakkaksid surisema elektrisaed. Veel on Kulliarule 
Sraldatud kolm võimsat metsaveotraktorit, laadimissea- 
deldisi ja metsaveo-raudtee jaoks Spetsiaalvedur, vago- 
Rette, rööpmeid. Meeste näod särasid jutustades, sära- 
sid niivõrd, et nad ei märganudki, kuidas Osmuse oma 
tuhmus ja tuhmus. ; 

Suurepärane, mis!" hõõrus Metsatööstuskeskuse 
direktor käsi. ,Kui küsiti, millisesse metsapunkti kogu 
See rikkus suunata, oli mul ainult üks vastus: Kulliarru, 
Meie parimasse.” 4 

Ministeeriumi-esindajail oli teada kava süvendada 
Kulliaru jõge nii, et see muutuks parvetuskõlblikuks, ja 
Mad süttisid kiiresti vee ja raudtee kombineeritud kasu- 
tamise võimalikkusest. 

Osmus jäi jahedaks. Mis neil viga sädelda ja sädis- 

tada — jagavad masinad, saed ja traktorid välja, on 
sellega oma plaanid täitnud ja pühivad nagu käod 
nokad puhtaks ning jäävad ootama. Tööle peab hak- 
kama Osmus. Elektrisaed! Võib-olla kusagil Siberis, kus 
on kõrged oksteta puud, võib nendega töötada. Võib 
ju olla, et kui on väljaõpetatud kaader, kui on käepärast 
masinistid, brigadiirid ja saemehed, kui mets on okstest 
laasitud ja alusvõsast puhastatud, nagu nad sellest 
' kirjutavad, võib ju olla, et siis asjast tolku on. Aga 
kust võtta õppinud inimesi? Kes õpetab? Kes valmistab 
metsa ette? Ning metsaveo-traktorid... Keegi pole näi- 
nudki, kuidas nad töötavad ja kas üldse töötavad, aga 
normid on peal, et aina äga... 

Osmus umbusaldas tehnikat. Milliste rikete ja vipe- 
rustega võivad masinad inimest üllatada! Üldiselt tähen- 
dab tehnika muidugi progressi, aga kui ta on uus ja 
tundmatu, siis tänan väga. Võib olla, et kahe, võib-olla. 
kolme aasta pärast, kui sisseseaded on põhjalikult kat- 
setatud, nendega töötamist õpitud, tasub metsatööde 
mehhaniseerimine end, võib-olla annab mitmekordsetki 
tulu, vähendades inimeste vaeva ja suurendades toot- 
likkust, aga miks tahetakse just temast, Osmusest, teha 
katsejänes, kes esimeste aastate vaevad ja vitsad peab 
vastu võtma? Iseasi veel, kui saadetaks ameerika 
masinaid... 

Vastumeelsus pakutavate masinate vastu kasvas põl- 
guseks, kui õhtul väikestel mehhaniseerimisliikudel Met- 
satööstuskeskuse direktor talle saladuskatte all usaldas, 
et järgmisel kevadel on oodata tema üleviimist minis- 
teeriumi, seega jääb direktorikoht vakantseks ja tema ei 
näe sobivamat meest sinna soovitamiseks kui Osmus. 
Ainult olgu ta eeloleval hooajal mitme mehe eest väljas. 

et nii Osmuse metsapunkt kui ka kogu Metsatööstus- 
keskus saavutaks kõrge plaanitäitmise protsendi. 

Milline pigi: vaba direktorikoht ja uus, tundmatu 
tehnika, sama tehnika, millest Osmus alati kõneles väi- 
kese üleoleva muigega suunurgas! 

Ta ei kardaks ei kaelasokutatavat tehnikat ega kõr- 
gendatud plaane, kui tal kodus Remmelgas oma uute 
löörajoonidega kukil ei istuks. Lööks plaani täis vanade 
heade tuttavate käsisaagide ja talupoegade hoburege- 
dega, mustriks ja prooviks nokitseks tasapisi ka jõujaa- 
made, vedurite ja traktoritega. Kogemuste omanda- 
mise mõttes. Aga Kaarnamäel, ja lisaks veel masinad... 
Ta oli tulnud kavatsusega Remmelga metsikut kava raie- 
lankide suhtes halvustada, ta lootis Metsatööstuskeskuse 
direktorilt mõistmist ja toetust, uskus, et uus metsaülem 
nimetatakse tühipaljaks unistajaks, aga teinud mõned 
ettevaatlikud vihjed, taipas ta ministeeriumimeeste vas- 
tustest, et vaevalt oleks tal neilt oodata heakskiitu. 
Nii sõitiski ta tagasi teadmisega, et peab Tuliksaares 
omal jõul hakkama saama. Remmelgale liitusid veel 
elektrisaed ja muu krempel — ime siis, et mida rohkem 
ta koduteel mõtles, seda selgemaks talle sai, kui viltu 
tal linnas oli vedanud, ja esialgne nukrus ja tülpimus 
asendusid kibedusega, mis aeg-ajalt paisus närivaks 
pahameeleks, jah, isegi vihahoogudeks. Eh, jookseksid 
nende talgud tühja! Või veaks ekskavaatoritega viltu! 
Kui jääks jõgi süvendamata, oleks vedu Surrult võimatu 
ja siis võiks nõuda ümberkorraldusi... Pitkaste ajas 
õnneks juba enne kohalt lendamist raudtee lähedal lan- 
gid sisse... Kui... 

Kõik, mis Osmusele jäi, oli ainult — kui. Remmelgas 
oli kangekaelne inimene, tema oma jonni ei jäta. Läi- 

nud talvel ei juhtunud Kulliaru piirkonna metsades 
Osmuse sõnata midagi tähtsamat, tänavu jooksevad 
kõik metsaülema vahet. Oleks pidanud Pitkastet vähem 
takka aitama, ehk oleks praegugi kohal püsinud... Ja 
et siia metsakolkasse sattus just Remmelgas! 

Läbi seina kostis söögitoa seinakella vaikset tiksumist. 
Miks on majas südapäeval nõnda vaikne? Naine läks 
juba hommikul välja, aga miks ei kosta hääli kontorist? 
Laisklevad? Kütan neile veel sauna, nii et mitu aega 
mäletavad, mis tähendab riigi aega ja raha varastada. 

Ta tõusis, aga samal ajal koputati uksele. See ei olnud 
keegi ametnikest, need ei koputanud nii kõvasti. Osmus 
laskus tagasi toolile ja hüüdis valjult: 

»Sisse!” | 

Metsaülem Remmelgas oli viimane, keda Osmus oleks 
osanud enda poole oodata. Aga seal ta seisis ja vihma- 
kuuelt jooksis veeniresid, joonistades metsaülema ümber 
tumeda sõõri. 

Vabandage, toon teile terve järve tuppa.” 

,Ei sellest ole midagi, palun väga,” hüppas Osmus 
nagu kammitsaist vabanedes toolilt. ,,Olge lahked, 
võtame vihmakuue seljast, riputame kotta.” 

Osmus viis mantli ära, tagasi tulles tõmbas laia tugi- 
tooli lähemale. Remmelgas leidis vaevalt mahti ütlemi- 
seks, et viis posti jaama ja mööda minnes võttis julguse 
mõni minut tülitada, niivõrd kallas Osmus ta üle jutu- 
vadaga ning hoolitsusega — pakkus sigarette ja siga- 
reid, tiirutas ümber laua, uudishimutses ja kiitis Rem- 
melgat ja tema väsimatust ning leidlikkust. Laksatas 
peoga otsmikule: 

«Kui kahju, et naine just täna kodus ei ole — tass 
kuuma kohvi oleks sellise ilmaga otse rohu eest!” 

"Milleks selline tüli...” 

»Kuidas nii, tüli? Oleme seni kohtunud ainult koosole- 
kuil, nõupidamistel, üldse ametlikult... 

SEIL ka 

»Muidugi ametiasjus, tunnen teid juba. Jõuame, 
jõuame, ka nõukogude inimesel on lubatud suutäis 
muhedat juttu tühjast-tähjast.” 

Remmelgale ei jäänud üle muud kui kuulata: kohvilt 
hüppas Osmus rebastele, kes väikesi tedrepoegi hävi- 
tavad; pikalt-laialt õpetas, kuidas segada ,,paugupealt” 
tervistavat grokki; poetas vahele mõned anekdoodid — 
»kõige värskemad, olete kuulnud?” 

»Mind oodatakse," luiskas lõpuks metsaülem. ,Astu- 
sin sisse, et küsida: kas tunnete metsavaht Tüüri?” 

Osmus pilutas silmi ja kallutas pead, nagu pingutaks 
ta mälu. 

Tüür? Tuleks nagu tuttav ette...” 

»Ta töötas tökativabrikus.” 

»Ah jaa, õigus. Näete, kuidas mõnikord nimi peast 
välja lipsab. Kui vabrik töö lõpetas, võttis Pitkaste ta 
metsavahiks.'* 

Teie soovitasite?” 

»Kas ma soovitasin? E-ei. Kui Pitkaste hädaldas, et tal 
on metsavahtidest puudus; meenus mulle Tüür. Ta oli 
hakkaja ja püüdlik. Kiitis ikka, kui hästi ta metsamajan- 
dust tunneb, olla seda kusagil õppinud, vist metsa- 
koolis.” ' 

»Kust ta Kulliarru tuli?" 

Osmus kehitas õlgu: 

“Pole aimugi. Mina olen siin uus inimene, ei tea. 
Arvasin, et Pitkaste kui siitkandi mehi teab temast 
rohkem.” 

Kui Remmelgas midagi ei vastanud, küsis Osmus: 

Kui võib uudishimutseda ... Mis selle ... Tüüriga 
lahti on?" 

Remmelgas jutustas metsniku kaebusest, et Tüür väga 
tujukalt oma kohustusi täidab. Metsnik oli kontrollimi- 
sel avastanud pooleldi teostatud kultiveerimistöid lan- 
gil, kus töö aruande järgi pidi olema lõpetatud. Kahtlust 
äratavad mõned töötasulehedki. 

Kui ta tõusta tahtis, surus Osmus ta sõbralikult too- 
lile tagasi. 

»Kannatage veel pool tunnikest. Ka mul on teile 
ametlik jutuke. Oleksin homme või ülehomme nagunii 
metskonda tulnud, ja kui te i ei pane, kõnelek- 
sin meeleldi praegu. 

Ta seadis end jäagsvamiii istuma ja jutustas siis, kui 
palju ta viimasel ajal oli Remmelga algatuse ja uuen- 
duste üle mõtelnud. 

Teate ju küll, et ma vastu puiklesin,” naeratas ta. 
Mis salata — pelgasin raskusi. Omavahel öelda: ma ei 
kartnud mitte niivõrd siinseid, nii-öelda koduseid takis- 
tusi, kui neid, mida võidakse ülevalt poolt teha. Nemad 
- seal ei tunne ju kohapealset olukorda, suhtuvad kõi- 
gesse paberlikult. Kas antakse vajalikke seadmeid raud- 
tee jaoks? Sinna läheb heake ports roopaid, vedureid, 
vagonette, polte ja mida kõik. Mul on materjalide han- 
kimise alal kogemusi, tean, kui visalt tuleb iga uuen- 
duse eest võidelda. Kui kuulsin, et paar ministeeriumi 
kõrgemat ametnikku peatuvad meie Metsatööstuskesku- 
ses, kihutasin aega viitmata maakonnalinna. Kirjeldasin 
olukorda ja järsult ning otsustava nõudlikkusega tõst- 
sin üles raudtee ehitamise vajaduse. Läksin palju kau- 
gemale! Lopsakalt, laias kaares kirjeldasin, kui suurt 

kasu ja kokkuhoidu annaks Kulliaru metsapunkti tööde 
täielik mehhaniseerimine. Algul tegid mehed üleolevalt 
ooh! ja pilklikult eeh!, aga mina tulistasin neid ikka 
suuremaist ja suuremaist kahureist, kuni mehikesed 
lõid kõhklema ja tasapisi isegi süttisid. Noh, ma ei 
olnud ka püssirohuga kitsi. Lubasid ministeeriumile ette 
kanda, tõotasid omalt poolt toetada ja peale suruda. 
Nüüd telefoneeriti pealinnast, et Kulliaru metsapunkti 
mehhaniseerimine lööb ministeeriumis laineid, et juba 
on eraldatud vajalikke masinaid ja materjale, talve 
poole saadetakse appi insener või vähemalt tehnik.” 

Remmelgas ei uskunud, et kõik oli just nõnda, nagu 
pajatas Osmus, aga põhjust rõõmustamiseks oli ometi 
küllalt. Osmus kas kaotas mingisuguse toe, millele ta 
seni oli lootnud, või sarjati teda Metsatööstuskeskuses. 
Ükskõik kuidas sellega oli, ükskõik kas kõigest südamest 
või ainult mokaotsast — viimane vastupanukants oli 
langenud. 

»Mul on hea meel...” ütles Remmelgas. 

,Oleksite te näinud, kuidas mina nagu poisike rõõ- 
must kekslesin! Kuid nüüd asja juurde — tulen teilt 
abi paluma. Metsapunkt on töödega hirmsasti maha jää- 
nud: jõel on kõik eeltööd lõpetatud, aga metsaraudtee 
jaoks pole veel sihtegi sisse aetud. Teil on sel alal 
kogemusi, kui tuleksite ja aitaksite? Kui teil endal pole 
aega, saatke Pitkaste. Ka Nugis elab lähedal...” 

Remmelgas kaalutles, kas mõnda üksteisele kuhjunud 
töödest ei kannataks edasi lükata, sest Osmuse palvet 
tagasi lükata ei tohi. Midagi niisugust leidmata küsis ta: 

«Millal mõtlesite alata?" 

Tänan teid, seltsimees Remmelgas,” võttis Osmus 
seda kui nõusolekut. , Seltsimees Kirkma on nii väärtus- 

liku abi eest kindlasti samuti rõõmus. Ma määrasin temu 
raudtee-ehituse brigadiiriks. Olen igaühele kinnitanud, 
et teil on avar süda, ja ma ei eksinud...” 

Päev jäigi lahtiseks, Osmus lubas selle hiljem tea- 
tada. 

Remmelgal oli juba mantel seljas, kui Osmusele 
meenus: 

«Ah jaa... Tüürist oli jutt... Mida kavatsete selle 
vargapoisiga ette võtta?" 

»Vargapoisiga?" 

»Ütlesite ju, et kultuurid olid külvamata ja töötasu- 
lehed kahtlased.” 

«See kõik vajab veel kontrollimist. Kui mahti saav, 
lähen Kullile, vaatan ise kõik üle.” 

Muidugi. Selliseid noorukeid ei tohi päevakski sil- 
mist lasta.” 

Nad lahkusid tugeva käeraputusega. Osmus astus 
akna alla ja läbi eesriide vaatas libedal teel ettevaatli- 
kult jalgratast juhtivale metsaülemale järele. Ta seisis 
samal kohal veel siis, kui Remmelgas oli kadunud tee- 
käänaku taha ja ei olnud näha midagi peale halli vihma, 
mis sadas nüüd jämedate piiskadena, pekstes kihama 
rattaroobaste porisegused lombid. Osmus oli nüüd palju 
rahulikum kui hommikupoolel, kuid ka mõtlikum. Õhtu 
eel, kui pilved kärisesid laiklikeks ja sadu jäi hõreda- 
maks, tõmbas ta vihmakuue selga ja võttis kapist oma 
kolmeraudse. 


«Kuhu sa vastu ööd veel...” ütles vahepeal koju 
jõudnud naine vaikselt, 
«Ah niisama ... meelt lahutama ... Võib-olla jäär 


ööseks, läheme hommikul tedrekukke passima...” 
oIkka selle Tüüriga...” 

«Mis siis, et Tüür... Miks sa arvad, et Tüüriga? Ei-ei, 
ma ei lähe Kuilile... see on liiga kaugel.” 
Ta käsutas Nestori tuppa ja läks... 


Pühapäeval ärkas Remmelgas vara. Lõpetanud habe- 
meajamise, kallas ta köögis mahuka emailitud kausi 
kaevust toodud vett täis ja puristas kaua ning mõnuga, 
hõörudes hiljem niisutatud rätiga ülakeha. 

Metsaülem kallutas end avatud aknast välja. Hom- 
mikupoolsel taeval, otse päikeseketta all sinendas mitte 
just headennustav pilvemüür. 

Remmelgas krimpsutäs huuli. Talle ei meeldinud see 
pilv. Sinna ei olnud aga midagi parata. Kuid veel vähem 
meeldis talle maja lage ümbrus, ja siin ei saanud enam 
jääda pealtvaatajaks. Ta oli visandanud majaümbruse 
kaunistamise plaani, oli metsas aegsasti valmis vaadanud 
noori saari, vahtraid, pihlakaid, pärnapuid, papleid, 
koonuselisi kadakaid ja edevaid haabu. Osa neist oli 
juba tänavu oma uuele asukohale istutatud. See on 
väike algus. Metsaülem kavatses majast ida poole 
rajada omamoodi haljasala, kus ei puudu ükski Tulik- 
saare metskonnas kasvav puu. 

Metsaülem kasutas oma isiklikuks korteriks peale 
köögi ainult üht tuba. See-eest oli see ruumikas ja 
kahest avarast aknast hoovas sisse palju valgust. Seinad 
olid üle löödud vöödilise kehra papiga, lagi kaetud 
punaka peitsiga värvitud voodrilaudadega. Laia raama- 
turiiuli kõrval seisis klaasustega kapp, millest paistsid 
nõelte otsa torgitud putukate ja liblikate korrapärased 
read. Toolile ahju kõrval oli laotud riit puukettaid, tooli 
all kuivas kuhi käsne — lisandid kabinetis korrapära- 
selt väijapandud ja kiiresti täienevale ülevaatekogumi- 

kule Tuliksaare metsa puuliikidest, nende kasvu ana- 
lüüsi näidistest ja metsakahjureist. 

Arkav tuul lehvitas laisalt vonklevaid valgeid kardi- 
naid. Küla pool niuksus kaevuvõll ja kõrises kett, kau- 
gemal, madalate toominga- ja pajupõõsaste taga hakkas 
rõõmsalt popsuma traktor — Tamm ei tundnud halastust 
söötide vastu. 

Remmelgas tõmbas akna kinni, et mitmesugused hää- 
led ta tähelepanu laiali ei kisuks. Ta luges paar tundi. 
Hommikune tähelepanelik lugemine ja märkustetege- 
mine oli tal harjumuseks, õigemini vajaduseks nagu 
kohvijoomine. Aga ta mäletas aegu, mil tunduv osa 
kahest tunnist kulus laialilendavate mõtete kogumisele 
ja teksti juurde tagasitirimisele. See meenus talle eriti 
täna, sest sageli tabas ta mõtteid väga kaugel sellest, 
millest ta luges. Mitmel korral tõusis ta ja murelikult 
jälgis ülespoole ,rühkivat pilverünka, millest pudenes 
üksikuid kaugele etteruttavaid kahle. ,,Peaks ta selle 
ühegi päeva pidama,” tusatses Remmelgas ja asus korral- 
dama pooleliolevat putukatekogu. Kuid seegi nii mitme- 
külgne ja palju põnevaid, kiirestilendavaid tunde val- 
mistanud tegevus oli täna üksluine ning igav. Ta ei 
suutnud kauem toas istuda ja äkki avastas, et paberos- 
sidega ei tule päeva läbi. Ka võiks vanale Nugisele viia 
paki tubakat. Mõeldud, tehtud. Ta lükkas jalgratta 
välja ja sõitis jaama juurde kioski. 

Pilvemüür nihkus visalt ülespoole. See oli ühtlane 
tumehall lade, ja lähenedes meister Kirkma majale, kuula- 
tas Remmelgas murelikult kaugelt kostvat mühinat — 
see ei olnud metsa kohin. Varsti potsatasid esimesed 
jämedad piisad ja Kirkma kohale jõudes sadas juba 
ladinal. ,Peab ootama hoo raugemist,” hüppas Remmel- 

gas raitalt. Maja teepoolne külg uppus sirelipõõsastesse, 
mis olid üleni kaetud paksude lillade õiekobaratega. Kit- 
sas püstpulkadest jalgvärav, mis avanedes rõõmsalt 
kriuksatas, näis võlvialusena, nii katsid seda kahelt 
poolt ja ülalt sireliõied. 

Helmi Kirkma lõi metsaülemat nähes üllatusest käsi 
kokku. Haaras lävele seisma jäänud Remmelga käest 'ja 
tõmbas ta tuppa., 

"Ma ehk segan teie pühapäevarahu...* vabandas 
Remmelgas. ,,Aga vihmahoog on pöörane.” 

«Vastupidi — minule toote teie alati rahu kaasa.” 

Kirkma oli töötanud, oli eelmise nädala aruandeid 
kokku võtnud. Juuksed oli ta tahapoole kamminud, nii 
et väikeste kõrvade kumerad otsad valendasid. 

See soeng annab teile energilise ilme,” ütles Rem- 
melgas. 

"Aga seltsimees metsaülem!“ hüügtas Helmi. ,,Ja 
mina arvasin, et teil ei ole üldse silma naiste välimuse 
jaoks." 

Helmi naeris tihti ja palju, naeris ka siis, kui Rem- 
melgas ei teadnud selleks olevat õiget põhjustki. Ainult 
täiesti õnnelikud, ainult vabad ja puhtad inimesed või- 
vad naerda nõnda, kõigest südamest. ,,Ta on millegi üle 
väga, väga rõõmus,“ mõtiskles metsaülem ja nukralt 
kuulatas vihma rabinat vastu aknaklaasi. 

Helmile oli uudiseks jutt raudtee ehitamisest ja uue 
tehnika rakendamisest. Ei, Osmus ei olnud sellest kõi- 
gest talle sõnakestki rääkinud. Esimest korda kuuleb ta 
ka enda määramisest raudtee-ehitamise brigadiiriks. 
Elektrisaed, traktorid, tõstekraanad, metsaveo-raudtee — 
kuidas ta kõigist neist on unistanud! Ta rõõm oli*nii 
suur, et ta peaaegu oleks metsaülemale kaela hüpanud. 

Kas ta küllalt hästi ei tea, kui raske, kui hirmus raske 
on metsatöö! Nähes, kui vaevaliselt liikus noorukese 
tüdruku või vanaldase naise käes saag okstest kui raud- 
naeltest läbitikitud kuuses või tihkes kases, haaras ta 
mitmel korral saepea, et harjumatule töötajale puhkami- 
seks aega anda. Ta oli metsatöölistega, kui need väsi- 
nult pöördusid tihti kitsaisse, tondisilmadest ähmaselt 
valgustatud öökortereisse, aeglaselt sõid poolkülma val- 
mistoitu ja laskusid heinu või põhku täistopitud kotti- 
dele. Vilunud kaadritöölisi oli vähe, aga maa vajas 
ehitusmaterjali rohkem kui kunagi varem. Kui raske ka 
oli, aga teisiti ei olnud võimalik, — seda mõistsid kõik 
ja töötasid, kuid Helmi ei väsinud unistamast ajast, mi) 
masin võtab inimese õlult metsatöö raskused. Et see oli 
lähedal, selles ei kahelnud Helmi hetkegi. 

«Kas teie ei karda uusi ja tundmatuid masinaid? Nen- 
dega on algul jändamist... meil pole ju väljaõppinud 
kaadritki...” 

"Kui Nõukogudemaa töölised ja insenerid õppisid neid 
masinaid valmistama, kui paljuke oleksime siis väärt 
meie, kui samade masinatega töötama ei õpiks?" 

Suurepärane,” ütles Remmelgas. Ja lisas: , Ka Osmus 
üllatas mind, ma ei tundnud teda eile äragi. Lahke ja 
sõbralik on ta alati olnud, kuid võõras oli vaimustus, 
millega ta jutustas jõe süvendamisest ja metsapunkti 
mehhaniseerimisest. Ta oli tugevasti ministeeriumi 
masseerinud ...” 

» Osmus?" : 

Remmelga kõrv püüdis Heimi häälest sama kahtluse, 
millega ta ise oli eile Osmust kuulanud. 

aNõnda ta mulle eile pajatas...” 

Helmi nokitses küünte kallal. 

Ma ei usu seda meest hästi... enam.., Ta on kava! 
ja osav ... ja armastab võimu. Teie kärbite ta tiibu —- 
Osmus ei lepi sellega nii kergesti.” 

Ärge kohutage, võtate mult une!“ naljatas Remmel- 
gas. 

»Osmus vallandas Kari. Mäletate, veopraakeri? Mui- 
dugi ei toonud ta põhjuseks kriitikat, mida Kari paa- 
ril viimasel koosolekul metsapunkti juhataja aadressil. 
tegi, vaid korratuse raielankidel. Kuidas peavadki lan- 
gid puhtaks saama, kui Osmus ise kogu aeg kiirustas 
ainult palkide väljaveoga. Ütles ikka: muu rämps 
oodaku! Nüüd pööras kõik pea peale...” 

»See kõlab uskumatult!” 

- «Aga on siiski tõde. Kari ise rääkis. Ta oli siin, mõni- 
kümmend minutit enne teid lahkus, läks jaama...” 

Kui Helmi märkas, millise õhinaga ta kõigest rääkis, 
sattus ta segadusse, kaotas sõnajärje ja üle ta näo lao- 
tus õrn puna. Tüdruk tõusis ja vaatas aknast välja. 
Remmelgas muigas mõistvalt: 

«Vaata aga, vaata... Räägiti ja räägiti teie meeste- , 
vihkamisest, niikaua räägiti, kui võtate kätte ja...” 

Helmi pöördus ja naeratas läbi ripsmete: 

Seltsimees Remmelgas!“ Ruttas siis metsaülema kõr- 
vale diivanile, haaras tugevasti ta käest: 

«Ma ei salga — olen õnnelik. Aga süüdi olete selles 
teie ja mina ei ole teid veel tänanudki. Ega ma ei oska 
seda praegugi nagu kord ja kohus teha... Teie olete 
parim inimene maailmas,” 

Ta vabastas Remmelga käe ja pilku tõstmata rääkis 
kiiresti, nagu kartes katkestamist: 

Ma pelgasin inimesi, mehi aga põlgasin. Kas selle 
rumala vea üle vähe nalja tehti! See näis ju nii kum- 

maline ja naljakas, mehed sõlmisid omavahel kihlvedu- 
sid, et kes mind sellest terveks arstib. Keegi ei arsti- 
nud, oma lipitsemisega nad suurendasid minus vastu- 
meelsust... Oleksite mind näinud kolm-neli aastat 
tagasi, teil oleksid juuksed peas püsti tõusnud, säärane 
fuuria olin. Kedagi ei sallinud, kedagi ei usaldanud, 
sõpru mul polnud. Ei otsinudki neid, uskusin, et mulle 
on küllalt minu tööst, millesse sukeldusin kogu noore 
inimese jõuga. Ega ma sündimisest peale säärane ei 
olnud, olin üsna harilik, rohkem vallatu ja rõõmus kui 
vaikne tossike, aga elu muljus ja mudis niikaua, kui 
olin tulehark valmis. Juba põlvepikkusena olin karja- 
plika, varsti selle järel talu teenijatüdruk. Talvel köögi- 
nurgas, suviti aidas või lakas. Imimene! See kõlas pil- 
kena. Kui peremees jõi kõrtsis mõned tuhanded maha, 
pehmendas ta oma halba tuju teenija kallal paukumi- 
sega. Kui perenaisele meeldis, ei andnud ta plikale kogu 
suvel ainustki vaba päeva. Ei olnud teenija pererahvale 
meeltmööda või julges nõuda — milline naljakas ole- 
vus! — korralikku palga väljamaksmist, näidati, kus 
seisab õuevärav. Koera ei kihutanud keegi talust välja, 
teenijatüdtuku minemaajamine oli niisama loomulik ja 
endastmõistetav nagu särgi vahetamine laupäeva 
õhtul... Kauaks ei olnud püsi ka siis, kui plika — 
ennäe juhmi! — ei osanud lugu pidada oma matsakast 
elukaaslasest tüdinenud viinastunud peremehe öistest 
visiitidest. Ja töö, töö ja töö. Kui siis mõnikord jutlus- 
tati tööst kui rõõmuallikast, naersin... Lapsena sain 
ema käest tihti tapelda, et mis sa, saunatüdruk, lõker- 
dad. Ma siis ei mõistnud teda, sest ma ei teadnud veel, 
et vaesele inimesele ei ole isegi naermine sünnis. Julge- 
sin isegi korraks elule lootusrikkalt vastu naeratada. 

Olin nii rumal, et uskusin perepoja südamlikke sõnu, 
kauneid tõotusi... Mitte et need tõotused oleksid mind 
ahvatlenud, aga perepoeg meeldis mulle, armusin noore 
tüdruku siiruse ja kiindumusega. Maksin oma lihtsa- 
meelsuse eest ränka hinda — unustasin naermise, hak- 
kasin vihkama elu, pelgama inimesi, põlgama mehi, 
kelle ettekujutuses teenijaplikal ei olnudki hinge ja 
südant...” 

Siiamaani oli Helmi jutustanud langetatud päi, pilk 
tugevasti ristatud kätel. Ta hingas sügavalt, nagu vabas- 
tades end nähtamatust koormast, ja kui ta näo üles tõs- 
tis, nägi Remmelgas ta silmis pisaraid hiilgamas. 

Kõik. see oli liiga ülekohtune, liiga ebainimlik sel- 
leks, et kauem kesta. Nagu vangistusest pääsenud lõoke 
lõõritades ülistab vaba sinendavat õhku, niisama suure 
vaimustusega võtsin ma vastu nõukogude võimu meie 
maal. Juba esimesel sügisel astusin Voltveti metsa- 
majandustehnikumi. Mets on mulle alati olnud heaks 
sõbraks, võib-olla oma suure rahu pärast. Inimene unus- 
tab kiiresti, ja õpib kiiresti. Unustasin palju, mis olin 
läbi elanud, kõige muu kõrval õppisin naermagi. Ma 
sukeldusin töösse ülepeakaela. Mitte ainult tänust, mitte 
ainult teadlikust kohusetundest nõukogude võimule, 
vaid et töö mulle rõõmu valmistas. Oh jumal, kuidas ma 
olin otse joobunud, kui esimestel praakeri tööpäeva õhtu- 
tel kodu poole hüplesin. Jah, hüplesin, nagu oleksin 
meeletu. See oli vaba töö, oli vajalik töö ja kõik minus 
laulis koos metsadega. 

Ma mõistsin hästi, mida nõukogude võim mulle andis. 
See võrdub eluga, rikka tuhandepalgelise eluga. Aga 
ometi jäin üksildaseks, inimesi pelgavaks. Usk inimes- 
tesse tuli pikkamööda tagasi, aga vastumeelsus meeste- 

vastu oli visa kaduma. Mehed omalt poolt mõnigi kord 
aitasid ohakaokkaid teravad hoida. Teie julgustasite 
mind, murdsite minus säilinud viimase teenijakambri 
pärandi...” 

"Aga veopraaker Kari?“ nokkis Remmelgas. 

Temaga on jälle hoopis, hoopis teisiti!“ lõid Helmi 
põsed õhetama. ,,Sellegi eest olen tänuvõlglane teile. 
Ilma teie julgustamiseta oleksin temastki eemale hoid- 
nud, oleksin seda teinud vägivaldselt, vastu iseenda 
tundeid.” 

«Kui mitmekordne süüdlane ma küll olen!" 

See pole veel kõik. Kui Kulliaru metsapunkti juha- 
tajaks tuli Osmus, haaras mind kaasa hoog ja vastu- 
pidavus, millega ta töid organiseeris ja metsades ringi 
rahmeldas. Just see mõjus mulle, mulle olid suureks 
rahulduseks kõrged protsendid, kiitused koosolekuil ja 
ajalehtedes, See ju näitas meie ühise töö edu, kõiges 
selles oli ju terake mindki, sama tuhkatriinut, kes alles 
hiljuti ei olnud kriipsugi rohkem väärt kui ader või 
äke või mõni teine tööriist hallparuni kuuri all. Teie 
paiskasite kõik segamini. Osmus sattus marru, mina olin 
algul solvunud. Kui järele mõtlesin, mõistsin, et õigus 
oli teil. Mul hakkas enda ees häbi, et ei olnud kõike 
seda ise varem märganud.” 

»Osmus ei mõista veel praegugi...” 

»Mõistab, küll ta mõistab, aga ta lihtsalt ei tunnista 
seda. Teda ei huvita ega ärrita, kas tulevikus on Tulik- 
saares lagendikud või kohab siin mets. Osmus ei ehita 
Tuliksaare, vaid iseenda tulevikku," 

ulseenda tulevikku saab ehitada ainult koos Tulik- 
saare tulevikuga...“ 

«Nii on õige — inimene tõuseb kõrgele ainult koos 
teistega...” 

Helmi tõi lauale värsket piima ja omaküpsetatud saia. 
Nad olid just lõpetamas, kui tuli Osmus. Too tegi ülla- 
tunud näo, kippus ukselt tagasi minema, palus tuhat 
korda vabandust. Ta ei poetanud ainustki vihjet, aga 
kogu ta olek näitas, et ta teeb nähtust omad järeldused. 

Osmus tuli Kirkmale jutustama oma võitlusest minis- 
teeriumimeestega, sellest, kuidas ta välja nõudis mater- 
jalid metsaveo-raudteeks, ja et ta määras raudtee ehi- 
tustööde juhatajaks Helmi Kirkma. Vahetati üsna jahe- 
daid lauseid eelseisvate tööde kohta, kõigil oli eba- 
mugav ja Remmelgas tõusis varsti. 

»Aga ei!” hüppas Osmus toolilt. , Mina sattusin viien- 
daks rattaks, mina ka lahkun...” 

Remmelgas ei võtnud tema vihjet kuuldavakski. Aeg 
oli vahepeal kiiresti lennanud, vihm oli lakanud, kuid 
uuesti ülesnihkuvad paksud pilverünkad tõotasid uut 
valingut. ,,Kui kiirustan, ehk. pääsen kuivalt Surrule,” 
mõtles Remmelgas, aga ta eksis: ta ei jõudnud veel 
kojugi, kui hakkas uuesti kallama. 

See oli pikk päev Remmelgale, pikk ja rahutu. Suu- 
rema osa ajast seisis ta akna all, mida mööda jooksid 
alla hallid veejoad. Pilved näisid olevat tühjenematud 
ja alles õhtu eel kärises praguliseks pilvede ühtlane hall 
mass ja rauges saju hoog. 

Siis oli juba hilja Surru-teekonna ettevõtmiseks... 

Ka nädala sees oli Remmelgas sunnitud saatma 
Lümatu äärde lanke ajama Pitkaste ning kui Osmus 
metsaraudtee sihiajamist meelde tuletas, oli metsaülem 
teiste kuumpakiliste töödega nõnda seotud, et metsa- 
punktilegi saadeti appi metsnik. Metsaülema loal võtsid 

nad Nugise appi, kutsusid ka Annet, aga tüdruk keel- 
dus. Anne oli oodanud pühapäeval Remmelgat, ta tahtis 
sel päeval jutustada isale oma kavatsustest ja lootis 
metsaülema juuresolekust abi ja toetust. Ilm oli küll 
halb, aga südapäeval ei sadanud, kui oleks tahtnud, 
oleks jõudnud Surrule ja aega oleks ülegi jäänud. 
»Joosku metsaülem ise,” turtsatas ta nüüd Osmusele, 
ärgu kippugu kamandama!” 

Osmus oli varitsenud parajat hetke ja nüüd ta ütleski, 
et eks metsaülemal ole palju asjaajamisi, eriti nüüd, kus 
näib seadvat pulmade poole. ,Milliste pulmade poole?” 
jahmus Pitkaste. Kui Osmus nimetas metsaülemat ja 
Helmit, lõi Pitkaste käega: hakkad vananaiste lori edasi 
kandma! Osmus teeskles ägestumist ja enda au jalule- 
seadmiseks jutustaski, kuidas ta noori oli kahekesi 
kudrutamas tabanud. Olid küll vist pühitsemas kihla- 
pidu. Salamahti piilus Annet ja jäi uudise mõjuga 


rahule — tüdruk oli nagu kasetoht, huuled kõvasti 
kokku surutud. 
»Ah siis sellepärast...” ütles Anne ja ainult ise 


teadis, mida mõtles. Et ta lugupidamine metsaülemast ei 
tõusnud, seda nägi Osmus ometi ja muheles endamisi. 
Olgu see metsaülemale esimeseks avansiks kogu kaela- 
sokutatud sekelduste, sääskede ja võsas rabistamise eest. 

Mõni päev hiljem — metsaraudtee sihiajamine oli 
veel lõpetamata — helises varahommikul metsaülema 
laual telefon. Metsaülem oli tulnud hilisööl Linkaevu 
metsandikust ja tõmbas vaiba üle kõrvade ja silmade, et 
mitte kuulda. Aga telefon oli jonnakas, pärast nagu mõt- 
likku vaikust hakkas hüüdma pikalt ja nõudlikult. 

Remmelgas lõi jalgadega teki pealt ja hüppas põran- 
dale. 

Halloo!“ hüüdis ta telefoni. ,Kas te ei võiks oodata 
vähemalt kella kaheksani!” 

Telefonis vastas kärsitu, aga kindel naisehääl: 

«Ei või. Tulge kohe metsniku juurde, salakütid tap- 
sid põdra.” 

Hääl kostis tuttavana, aga kes rääkis, ei osanud Rem- 
melgas arvata. Hoopis veider oli aga jutt ise. Põder? 
Kust selline imeloom Tuliksaarde eksis? 

Jätke parem oma aprillinaljad!“ vastas ta. ,,Tulik- 
saare metskonnas pole rohkem kui viie aasta jooksul 
nähtud ainustki põtra.” 

»Nii arvate teie.” Hääl muutus kärsituks. ,Aga kui 
teil pole aega... või kui kardate...” 

Kes seal õieti räägib?” 

Telefonitorus oli kuulda <hingamise kahinat ja alles 
pärast lühikest pausi: 

,Surru metsavahi Mihkel Nugise tütar Anne Nugis.” 

Kus isa on?” 

«Läks põdra jälgi mööda Lümatu poole.” 

»Kes temaga kaasas on?” 

Ei keegi.” 

»Metsnik Pitkaste?” 

, On Osmusega raudteesihil. Teie loal.” 

Uni ja väsimus olid kui pühitud. Salakütt, kes riskee- 
rib lasta põtra, ei hoia kuuli, kui on tarvis oma kuri- 
tööd varjata. Põtra ei minda laksma üksinda, seal on 
liikvel väiksem või suurem jõuk. Vana Mihkel ei alar- 
meeriks põhjuseta. 

Oodake mind!” 

«Hakkan pikkamisi Surru poole liikuma, jõuate mulle 
teel järele.” 

Remmelgas riietus kiirustades. Milline lugu — põdrad! 

Imelik, et vana Mihkel ei teadnud metsade uhkuse elut- 
semisest oma vahtkonnas. Või mingi trikk? Lõksumeeli- 
tamine? Metsaülem muigas enda üle — kelle poolt või 
millise eesmärgiga? Nii nagu põdrad, on Tuliksaare 
metsadest ka bandiidid juba ammu kadunud... Ta hei- 
tis kaheraudse jahipüssi risti selga ja hüppas jalgrattale. 

Õhk oli värske, täis hommikust kastejahedust. Metsa 
sik-sakilise silueti taga hõõgus punaselt päikesetõusu- 
eelne taevas. Uksik pilvetriip hõljus metsa kohal, alu- 
mine serv helendav, peaaegu valge. Kaugemal lõid 
kõrge männituka ladvad punetama. Alati oli metsaülem 
peatunud, kunagi ei olnud ta jätnud kasutamata võima- 
lust jälgida päikesetõusu värvidemängu, aga täna jätkus 
tal sellele ainult mõni üksik põgus pilk. 

Kuni Männisaluni oli tee tasane ja küllalt laigi, nii et 
edasi jõudis kiiresti. Remmelgas ei peatunud metsniku 
juures, vaid pöördus kitsale, auklikule, vähekäidud met- 
sateekesele. Mets oli siin kõrgem ja tihedam, siia ei 
olnud päikesetõusust veel midagi näha. Kui olekski 
olnud, Remmelgal ei oleks sellele jätkunud silmi, nagu 
tal ei jätkunud kõrvu rõkkavaile sulistele laulumeistri- 
tele, sest kitsas, auklik ja juurikaist läbikasvanud ning 
hoolimata juba suvisest ajast ikka veel porilompidesse 
uppuv tee nõudis kogu tähelepanu endale. 

Remmelgas oleks mööda sõitnud, kui Anne ei, oleks 
teda hüüdnud. Metsaülem hüppas rattalt ja pöördus 
tagasi. Tee lähedalt mahalangenud puutüvelt tõusis 
Anne ja tuli metsaülemale vastu. Ta oli tumepruunides 
pikkades pükstes, mille otsad olid kokku tõmmatud kol- 
lasest nahast tanksaabastesse, ja sama värvi suurte tas- 
kutega pluusis. ,Nagu amatsoon,” mõtles Remmelgas, 

nähes, millise kerguse ja kindlusega tüdruk jahipüssi 
õlale viskas. 

«Näete teie aga täna mehine välja!” hüüatas metsa- 
ülem, sirutades tüdrukule käe. Anne tegi, nagu ei 
näekski metsaülema kätt, vaid nii ükskõiksel ja jahedal 
häälel, kui iganes oskas, ütles: 

«Jalgratas lükake põõsasse. Lähme otse läbi metsa, 
siit ei ole soo kaugel.” 

Tüdruku toonist üllatatud ja ka solvatud Remmelgas 
peitis ratta ja uuesti pöördus Anne poole: 

, Olete mures isa pärast? Küllap salakütid põgenesid 
kus see ja teine.” 

Anne hakkas sõnagi lausumata soo poole minema. 
Püüab ka minuga hea olla, lipitseda,” turtsus ta enda- 
misi. Kui metsaülem ta kõrvale ruttas ja vabandust 
palus, et ta pühapäeval ei tulnud, sest vihma kallas kui 
hirmus, vaatas ta hoopis kõrvale: 

, Oh, ärge nähke vaeva, seltsimees metsaülem. Oli 
parem, et Tuliksaarde jäite — unustasin hoopis, et luba- 
site tulla, ja ei olnud pühapäeval üldse Surrul.” 

Ei olnud üldse Surrul! Remmelgal jooksis kuum laine 
üle keha, kui ta meenutas kannatamatust, millega ta oli 
oodanud pühapäeva, ja pettumust ning tuska, kui vihm 
ei lakanud kuni õhtuni. Unustas... 

Anne käis kiiresti, osavasti kõrvale põigeldes teed 
tõkestavaist põõsaist ja okstest. Kergelt nagu hirv hüp- 
pas ta üle tuulemurtud puude tüvede, ta jalg leidis peh- 
mel maapinnal ikka kõige kindlama ja kõige kõvema 
mätta. Remmelgas päris asjalikul ja jahedal toonil põdra- 
tapmise kohta. Niisama asjalikult ja jahedalt jutustas 
Anne, et Nugis oli juba mitu ööd liikvel, sest mõni päev 
tagasi olid Lümatu põdrad soost välja tulnud. Loomad 

olid tormanud isegi üle Surru põllulagendiku. Aga enne 
seda oli metsast kostnud pauke. Nugis kartis põtrade 
elu pärast, aga ta ei suutnud ära hoida, et täna öösel, 
mõni tund enne päikesetõusu, Surru metsade rahu häi- 
risid uuesti püssipaukude lajatused. Nugis leidis põtrade 
jäljed, ühtede vahel oli rohi täis tumedaid vereprits- 
meid. Haavatud põder jäi varsti salgast maha, pöördus 
kõrvale ja jooksis otsesuunas Lümatu rabasaare poole. 
Nugis saatis tütre abi järele, ise liikus jälgi mööda 
edasi soosse. 

»Kas teate, kuhu minna?" kahtles Remmelgas, meenu- 
tades Lümatu ääretut laiust. 

Anne ei vastanud. Ta läks kõrvalekaldumatult kord 
võetud suunas, — tähendab, ta teab, kuhu suundus haa- 
vatud põder. , Aga kuidas ta mõtleb soos leida põtra või 
metsavahti?" vangutas metsaülem murelikult pead. 

Nad jõudsid madala lodupealseni, mis oli täis tihedat 
paju-, toominga- ja leparäsmu. Küngaste vahel hiilgas 
vesi. Mättad vajusid jala all kokku, nagu oleksid nad 
õhku täis puhutud. Ilmusid hapravarrelised sinikad, 
nende hulgas levitasid uimastavat lõhna sookailud. 
Põõsarägastik lõppes okslike ja jässakate mändideribaga. 
Kui nad olid endid sellest läbi poetanud, avardus ees 
lage laineline tasandik, mis üle metsa tõusnud päikeses 
helkis punase, pruuni ja violeti kümnetes varjundites. 

See oli Lümatu. Uksikud äraeksinud männid hoidusid 
maad-ligi, nende nagu luuvalust piinatud tüved ja oksad 
olid kõverad ning moondunud. Kanarbik, sinikad ja soo- 
kailud katsid maad põlvekõrguse tihnikuna. Paarsada 
meetrit oli maapind siin kuivem kui sooveerses padri- 
kus, aga siis tõrjus pehme vettinud sammal sinikad ja 
sookailud välja. Soopind õõtsus ja visises igal sammul. 

»Ettevaatust!” hüüdis Anne üle õla. ,,Siin on laukaid.” 

Remmelgas hoidus neist selletagi. Need olid tasase- 
mad kohad, kaetud pehme helerohelise samblaga, milles 
kasvas vesiläätsi ja üksikuid vesitulikaid. Nad näisid 
sõbralikena, kutsuvaina, aga nii Anne kui ka metsa- 
ülem hoidusid hoolega eemale jänesevilla- ja tarnade- 
vööndist, mis soolaukaid rõngana piiras. 

Nad ei tunginud otse soosse, vaid hoidusid rohkem 
parempoolsele servale, läbides kord isegi kaugele soosse 
tungiva kõrgema, mändide ja kaskedega kaetud lopsaka 
rohuga poolsaare. Selle taga olid nad sunnitud tegema 
poolkaare ümber väikese, pehmete kallastega, kiiresti 
kinnikasvava soojärve, millelt tõusid prääksudes eruta- 
tud pardiparved, joonistades tiibadega kiiresti siblides 
sissetungijate kohal ärevaid ringe. 

Metsaülem kirus tasakesi iseennast, et polnud lähe- 
malt uürinud ka Lümatu sood. Nüüd ei mõistnud ta 
midagi soosaarte, metsatukkade, järvede ja laukavöön- 
dite süsteemist, ei osanud kujutledagi, kuidas siin liigu- 
vad metsloomad, kus asuvad põdratrepid. Anne näis 
kõike seda tundvat niisama hästi nagu oma majaümb- 
ruse kasetukki ja istutatud vahtra- ning saarepuude 
salku. 

Kiu-kiu-kiuüü! kiljus kull nii lähedal, et metsaülem 
võpatades silmad üles lõi. Ule taeva tõttas haralisi, halli- 
kaid pilvekahle, aga kuidas Remmelgas ka vaatas, ei 
leidnud ta saakiluuravast kullist märkigi. 

Kiu-kiu-kiuüü! kajas kaugemalt, vaevaltkuuldavalt, 
otse soost, kus üksiku kõrgema kühmuna tõusis soosaar. 

Uuesti kiljus kull. See ei olnudki nagu õhus... ja siis 
taipas metsaülem. Ta läks eemalseisva Anne juurde. 

«Tegite seda hästi,” ütles ta kiitvalt. 

Tõesti? Tänan tunnustuse eest.” 

Ja ruttas edasi. Varsti mõistis Remmelgas, et metsa- 
vahi tütar ei riskeerinud kaotada aega kindlama tee otsi- 
misega, vaid läks kõige lühemat teed mööda otse üle soo 
paistva saarekese poole. See tee viis läbi väga mitme- 
sugustes kinnikasvamisstaadiumides laugaste vahelt, viis 
läbi sellisest mädasoost, milles tihti üksainus samm kõr- 
vale oleks tähendanud pehmesse, kõike endasseimevasse 
pruuni haisvasse mudakörti vajumist... 

Soosaare põõsatihnikust kerkis nende ette metsavaht 
Nugise pikk vimmas kogu. Ta toetus jämedale kada- 
kast kepile, kuna püss oli rihmaga õlal. 

«Viimaks ometi!“ ütles ta tasa, nagu kardaks segada 
soosaare vaikust. Vaikne oli siin tõepoolest, ei olnud 
kuulda isegi kevadisele metsale nii lahutamatut lindude 
siristamist ja vilistamist. Ainult koovitaja karjus kusagil 
saare taga. 

»Kus põder on?“ küsis Anne. 

»Sellelsamal saarekesel. Istusin vaikselt, et teda mitte 
üles hirmutada. Ega ta enam kaugele ei jookse...” 

»Aga salakütid?” küsis metsaülem. 

Nugis kaalus keppi käes ja venitades vastas: 

«Neid ma ei näinud... Kuulda nagu oli...” 

»Sind tulistati?“ haaras Anne isa käsivarrest. 

»Oh, ei tea... Pauk käis, aga võib-olla lasti lindu... 
pardiperekond tõusis just enne seda pladistades õhku.” 

See oli juhtunud poolsaarel, millest Anne ja Remmel- 
gas üle tulid. Põder oli juba soosse edasi tormanud, ini- 
mesi ei olnud ei lähedal ega kaugel näha. Pärast pauku 
oli Nugis hüpanud tuulemurtud puu ülespoole pöördunud 
juurte taha, seadnud püssigi valmis; algul nagu olnud 
kuulda okste raginat, kuid siis jäänud kõik vaikseks. 

Metsavaht jutustas kõigest sellest tükkhaaval, nagu 
vastumeelselt; 'lõpuks lisas: 

«Küllap paugutasid niisama... või tahtsid ehk mind, 
vanameest, pisut hirmutada...” 

Usu sa neid!“ ümises Anne ja ta silmad läikisid rohe- 
kalt. 

Nugis jätkas oma vaiksel rahulikul viisil jutustamist 
sellest, kuidas põder edasi tormas, valides pehmemaid ja 
läbipääsematumaid kohti, lootes kannulpüsivat jälitajat 
sel kombel endast lahti raputada. 

»Laskus põlvili, roomas, nii et vagu taga. Hüppas 
lahtistesse lompidesse, mulistas paksus vees ujuda nagu 
valaskala. Toredasti viskab esimesed jalad kaldale ja 
hiivab kogu keha järele, justkui olekski see ta igapäe- 
vane liikumisviis. Algul tormas, siis väsis. Jäi lamama, 
puhkas. Lasi mind tulla kuni saja sammu kaugusele, 
hüppas siis jälle üles ja kihutas edasi... Oleksin tal ju 
lasknud oma teed minna, aga kuul oli tunginud sapsu- 
desse, temast ei ole kauaks elulooma.” 

Vaikis hetke, pea mõtlikult rinnal, ja lisas siis roh- 
kem endale kui teistele: 

See on toredaim loom, keda olen kunagi näinud...” 

Teisi endale järele viibates ja oksi kahele poole pai- 
nutades tungis ta padrikusse, millesse väga harva ulatus 
inimese jalg. Nugis liikus vaikselt, aeg-ajalt kuulatami- 
seks peatudes, kuni tõstis ettevaatusele manitsedes kepi- 
toika. Oksi kõrvale lükates nägid nad väheldast lagen- 
dikku ja sellel lamavat tumepruuni põtra. Metsade 
kuningas kuulis liikumist ja tõstis pea, nii et tõusid kõr- 
gele laiad kühvlitaolised sarved. Tugevad teravaotsali- 
sed kõrvad liikusid kuulatades, raskest hingeldamisest 
tõmbles paks kongus ülemine mokk. Põder lamas nii 

lähedal, et olid hästi näha ta silmad, milledes ei sädel- 
nud enam metsloomadele omast erksust... 

Põder võttis hoogu, uppis end esimestele jalgadele. 
Ta lakk. oli sassis, porine, selles rippus veekasvusid ja 
mudaseid samblatorte. Lihased pinguldusid naha all suu- 
rest jõupingutusest, kui ta end kõigile neljale jalale 
ajas. See oli suur loom, esijalgade kohalt lähenes ta kõr- 
gus kahele meetrile. Korraks heitis ta pea uhkelt nagu 
väljakutsuvalt üles, kuid niipea kui tegi esimese sammu, 
nõrkesid jalad ja metsade uhkus vajus tagasi rohule. 

Lõpp!” ohkas Nugis. ,,Surrule jääb veel ainult kaks 
põtra — ema ja möödunud-aastane mullikas.” 

Sa siis teadsid, et Surru vahtkonnas elutsevad põd- 
rad?” 

Metsavahi eest vastas Anne: 

»Mis teie siis mõtlesite? Isa teab isegi, mitu kitse on 
vahtkonnas...” 

,Sa ei nimetanud seda kunagi. Kord isegi pärisin, vas- 
tasid, et ei tea...” 

»Ei hakka mina ise oma vahtkonna põtradele tapjaid 
kaela kutsuma,“ vastas Nugis. ,Kui küsisid, olid veel 
uus mees meil...” 

Põder ei liigutanud end, ainult rinnakorvi tugev tõus- 
mine ja vajumine tunnistas, et ta elas. Ta ei teinud kat- 
set tõusta ka siis, kui Nugis mõne sammu edasi astus. 
Metsavaht tõrjus aga Anne ja metsaülema tagasi: 

Haavatud põder on ohtlik loom...” hoiatas ta. ,,Ta 
esijala sõra löök on nii tugev, et virutab inimesest 
1314 

Ta käis ettevaatlikult ümber põdra, kelle silmad kogu 
aeg inimest jälgisid, pead ta aga enam maast tõsta ei 
jaksanud. 

«Tuleks ta piinad lõpetada,” sosistas Anne. 

Metsavaht tuli tagasi metsaülema juurde. 

«Nagu arvasin — otse sapsudesse.” 

Ja vaatas küsivalt metsaülemale. 

Remmelgas noogutas. 

Metsavaht tulistas lähedalt. Põder võpatas, nagu 
tahaks veel püsti hüpata ja metsa tormata, aga siis vajus 
pea lõdvalt samblale... 

Otsustati, et Nugis läheb koju hobuse järele, kuna 
metsaülem ja Anne jäävad soosaarele valvesse. Ei olnud 
võimatu, et salakütid ümbruskonnas ringi luusivad ja 
nähes, et kõik lahkuvad, põdra tükkideks lõikavad ja 
ära kannavad. Nugise eluajal oli seda juhtunud. 

Kui metsavaht oli juba kaugele jõudnud, naljatas 
metsaülem: 

»Oleme nüüd nagu kaks robinsoni üksikul saarel...” 

»Muutute sentimentaalseks, seltsimees metsaülem!” 

«Olete täna okkalises tujus. Mäletan teid hoopis...” 

«Ja lõpuks ka veel romantiliseks!” katkestas teda 
Anne. ,Ei maksa vaeva näha, mina olen kaine ja asja- 
liku iseloomuga. Parem mõtleme, kuidas on kõige parem 
saare valvet korraldada.” 

Vaadates kõrvalt Anne kinnist, kipratõmmatud kul- 
mudega sirgjoonelist nägu, kuulates tema külmi, eemale- 
tõukavaid sõnu, metsaülem selgemini kui kunagi varem 
— õigemini möönis ta seda endale esmakordselt — tun- 
dis, et oli seda metsade tütart armastama hakanud. See 
teadmine valmistas talle praegu valu, sest raske oleks 
selgemini näidata, kui vähe hoolitakse oma kaaslasest, 
kui tegi seda täna Anne. Küllap tüdruk aimas, mis oli 
toimumas metsaülema hinges, ja otsustas aegsasti järsult 

"ja halastamatult tõmmata selge joone enda ja Remmelga 

vahele. Nii oli kindlasti ka kõige parem: õigeaegne ja 
kiire operatsioon on kergem hilisemast pikaldasest vaev- 
lemisest. 

Tal on praegu igav, ma tüütan teda,” mõtiskles Rem- 
melgas edasi ja äkki end vallutanud eneseohverdamise- 
hoos ütles: 

,Ma lähen teisele poole saart... ei või teada, kus 
salakütid ringi luusivad.” 

Anne pidi ütlema, et kui siin läheduses keegi viibib, 
siis nägi ta ka, et ainult üks mees lahkus saarelt, ja hoi- 
dub eemale, aga talle meenus Osmuse lugu Remmelga 
ja Helmi Kirkma saialauast ja ta pööras metsaülemale 
vaikides selja. 

Okstega ragistades ja endamisi kirudes rändas Rem- 
melgas üle saare ja leidis mändide sekka eksinud kase 
all mugava istumiskoha. Ta ees laius igav pruunikas 
soo. Koovitaja kiljus üksluiselt, kusagil plagistas soo- 
kurg. 

Päikesekiired hüplesid okstel, nihkusid edasi ja leid- 
sid tee metsaülema näoni. Jäme, kollasevöödiline, õie- 
tolmust paksude tagajalgadega mesilane põrises ta sil- 
made ees, aga metsaülem ei viitsinud tõsta kätt tema 
tõrjumiseks. Aeg näis seisvat paigal nagu tuuletallaja 
soolaugaste kohal... 

Metsaülem uinus, selg toetatud vastu kase krobelist 
tüve, pea langenud ühele õlale... 

Ta nägi und. 

Ta oli põder, keda salakütid taga ajasid. Kütil ei 
olnud püssi ja ta ähvardas põgenejat pikaharulise kahv- 
liga. Remmelgas tormas üle soolaugaste, kihutas, kuni 
väsis ja mülkasse kukkus. Pingutas kogu jõudu, et välja 
ronida, aga vajus, vajus... Salakütt seisis kaldal, kahvel 

õieli, ja naeratas võidurõõmsalt. Nüüd olid ta silmad 
rohelised ja kui ta mütsi peast võttis, tundis metsaülem, 
et see oli — Anne. Tüdruk pani oma käe tema pea 
peale, et teda vee alla suruda. Kogu jõudu kokku võttes 
. lõi metsaülem käed laiali... 

Keegi karjatas tumedalt. Remmelgas kangutas silmad 
lahti. Mõni samm eemal kooldus naerust kõverasse 
Anne, kuna metsavaht oma rindealust masseerides tori- 
ses: 

»Metsaülem tahtis mind nokki lüüa.” 

Remmelgas hüppas jalule. 

«Vabanda... nägin koledat und...” 

Tüdruk lõgistas ikka veel. Metsavaht oli metsaülemat 
äratades puudutanud teda peast ja siis oli Remmelgas 
äianudki. Ka metsavaht muigas, kuid kiirustas siis: 
Hobune on kohal...” 

Nugis oli toonud kaasa ka kirve ja köied. Raiuti kaks 
tugevat paju ja rakendati hobune nööridega nende ette. 
Ei olnud kerge küllap kakskümmend viis puuda kaaluv 
lihamägi okstele veeretada. Kui poleks olnud metsa- 
vahti, siis oleks põder jäänud oma surivoodile lamama, 
aga kust Nugis oma kämmaldega kinni haaras, sealt ka 
koorem tõusis. 

Nad läksid ringi ainult metsavahile teadaolevaid kui- 
vemaid ja kõvemaid kohti mööda. Nugis ei usaldanud 
igal pool oma mälu, vaid peatas hobuse ja nõtkel soo- 
pinnal hüpates läks kaugele ette. Hobune puristas ja 
lõõtsutas, ta sapsud hiilgasid varsti niiskelt, mitte kaua 
hiljem hakkas neilt langema valge vahu torte. Kabjad 
vajusid pehmesse soopinda, mitmel korral hüppas 
hobune norsates tümamaist kohtadest üle, kuid ta läks 
järeleandmatult ja südilt edasi. 

Tehes soos väikese kaare, lohistasid nad põdra oks- 

test saanil Surru tee äärde, kuhu metsavaht oli jätnud 
vankri. Siin selgus uus häda: kolme inimese jõust ei näi- 
nud jätkuvat põdra vankrisse tõstmiseks. Alles siis, kui 
nad ehitasid lattidest kaldpinna, õnnestus neil raske loom 
köitega vankrisse tirida. 
- Nad istusid suitsu tegema. Polnud seni märganudki, et 
askeldustes oli päev kaldunud õhtusse; samuti alles istu- 
des tundsid nad, kuidas olid näljased ja väsinud. Nõnda 
suitsusid lõpetades kuulsid nad Surru poolt lähenevat 
kõnehääli. Nad istusid teest eemal pehmeoksalise kuuse 
all ja vaikisid, et teekäijaid mööda lasta, aga Osmusel 
olid teravad silmad, ta nägi juba kaugelt istujaid ja pis- 
tis hüürgama: 

«Näed, kus kükitavad, reas nagu pääsukesed telefoni- 
traadil! Ja meie otsime metsavahti Surrult.” 

Osmus ja Pitkaste tulid metsaraudtee sihti ajamast. 
Olid lõpetanud täna varem, tulid Surru kaudu, et kuu- 
lata, millal Nugised saavad jälle appi tulla, sest lageda- 
malt kohalt olid nad tööjärjega tihedamasse metsa jõud- 
nud. 

Pitkaste nägi esimesena põtra: 

Aga see seal vankril... see on ju põder!” 

“Mis sa...” alustas Osmus, aga nägi põdra laia 
sarvekrooni üle vankriääre rippuvat ja kiiresti lähemale 
astudes hüüdis: ,,Taevas hoidku, ongi põder! Ja milline 
elukas veel... Kolmkümmend puuda ja sarved peale 
kauba. See oli küll metsade kuningas... Kust te sellise 
imelooma välja nõidusite?”' 

Pitkaste upitas pika kaela otsas ümmargust pead ja 
laksutas keelt. 

Milline mokk teisel. Põdra mokk on kõige maits- 

vam pala, mida olen oma elus viina peale hammusta- 
nud.” 

Osmus vangutas pead: 

Meie metsade au! ja uhkusel sääred sirgu! Milline 
hoop! Milline kaotus, oi-oi-oi, milline kaotus.“ 

Metsaülem ja Nugis istusid ikka veel, nad ei olnud 
pärast tere lausunud ei musta ega valget. Pitkaste oli 
teinud tuuri ümber hobuse ja vankri, katsunud põdra 
sarvi ja laskus nüüd puutüvele; ta näis tusasena, nagu 
kahetseks, et tema põdrajahist osa polnud võtnud. 
Osmus oli kärsitu, paigalpüsimatu, torkis näpuga põtra 
mokast, sarvest ja turjapealselt, mõõtis sarvede laiust ja 
looma kõrgust esimeste jalgade kohalt. Ta ei varjanud 
oma imestust: 

«Kuidas küll juhtus, et sattusite sellisele haruldasele 
saagile? Ai-ai-ai,” vibutas ta Nugisele kavalalt näppu, 
milline kavalpea te olete. Kasvatab metsas imeloomi, 
aga ei kõssa poolt sõnagi.” 

»Kasvatas omale...“ pistis Pitkaste, aga sirgunõksa- 
tava metsavahi pilk oli nii terav, et ta vait jäi. 

Osmus pöördus Pitkaste poole: 

Seltsimees Pitkaste, sa tegid praegu väga tõsise 


märkuse... Kui ma õieti mõistan, vihjasid võimalusele, 
et seltsimees metsaülem ja metsavaht...” 
Oh ei... ma niisama... naljaks...“ tõrjus Pitkaste. 


«Aga naljast võib tõusta tõsine kõmu... ja kuidas 
saaks seda summutada? Nii et — tsst!" 

Mõnele ehk oleks selline kõmu meele järgi,” tõusis 
Nugis ja hakkas ümber peene puu keerutatud ohje lahti 
harutama. Remmelgas ja Anne asusid rataste juurde, 
nendele -ruttasid appi uustulnukad ja üheskoos aidati 

vanker üle pehme veere teele. Anne jättis jumalaga, ta 
pöördus tagasi koju. 

Nugis astus vankri kõrval, püüdes hobust juhtida nii, 
et vankrirattad sügavamaist roopaaukudest mööda vee- 
reksid. Osmus rääkis peaaegu vahetpidamatult, imetle- 
des ikka veel põdra sarvede vägevust, tihket punakas- 
pruuni karva, teravaid sõrgu; ta püüdis küsimustega viia 
Remmelgat jutustamisele, aga metsaülem oli napisõna- 
line. Metsnik Pitkaste jäi vankrist ikka kaugemale ja 
kaugemale maha. Kui Remmelgas selle üle imestust 
avaldas, heitis Osmus rahustavalt käega: juba Käänis- 
järve ääres oli metsnik kurtnud halva tervise üle... 

Põder jäeti metsniku juurde, et tal siin nahk maha 
tõmmata. Kiiresti levis kuuldus haruldase metsaelaniku 
surmast ja Männisalusse kogunes salgake inimesi "põtra 
imetlema. Uks ja teine vaatas imestanult ringiseisvatele 
inimestele ja kordas juba nõnda palju esitatud küsi- 
must: 

»Kes küll...?" 

Aga nii mitu korda kui küsimus ka esitati, nii mitu 
korda jäi sellele vastus saamata... 

Lähenes talgupäev. 

Remmelgas istus terveid päevi ja õhtuid külanõukogus, 
mis oli maaparandustööde staabiks. Nad jagasid Rästaga 
külanõukogu pooleks, et kohapeal ettevalmistustööde 
käiku kontrollida. Remmelgas võttis enda hooleks Tule- 
viku kolhoosi. Tamm säras kogu näost, kui ta naljata- 
des tõstis käe mütsi äärde, lõi kannad kokku ja rapor- 
teeris: 

»Viiekümne kuuele labidale on varred taha kinnita- 
tud, kümme kirvest teritatud, viis kangi valmis pandud. 
Polk hakkab' käsukohaselt rivikorras liikuma kell 
kaheksa hommikul.” 

Ta ei lasknud Remmelgat minema, vedas kättpidi 
karjalauta, andis harkisjalu seisvale tõmmule vasikale 
näppu lutsida. Kolhoosi jõukuse aluseks on karjakasva- 
tus, tähendab — on tarvis kuivendustöödega kiirustada, 
et niitude ja karjamaade pind laieneks. 

Uue Elu ja Vapruse kolhoos teatasid samuti valmis- 
olekust. Kooliga oli muret — labidaid ei jätkunud. Sama 
häda kurdeti jaama juures. Koguti kokku kõik vabad 
labidad kolhoosidest, metskonnast ja metsapunktist ning 
veeti Männisalu metsniku juurde, kuhu oli määratud 
üldine kogunemispunkt. 

Viimase nädala algul tuli Tuliksaarde maaparandus- 
jaama tehnik, kelle asjatundlik abi tööjõu jaotamisel ja 
suunamisel osutus suureks. Ettevõte võttis palju laial- 
dasema ulatuse kui osati arvata. Tähni telefoneeris 
täitevkomiteest: abijõude tuleb kõikidest külanõukogu- 
dest ja alevikust, Koitjärv lubab korraldada linnašeffide 
saabumise. 5 

Pisut muudeti sõjaplaani. Heideti kõrvale esialgne 
kava hakata kaevama uut jõesängi, sest väljavisatud 
muld jääks ainult ekskavaatorile ette ja töökogus oleks 
masinate võimsusega võrreldes tühine. Palju tulusamaks 
peeti talguliste suunamist koguja-kraavide kaevamisele. 
Koguja-kraave pidi esialgu tulema kaks: üks Tuleviku 
kolhoosi maadele, teine vastaspoole jõge, ulatudes 
heinamaaribalt lodumetsadesse. 

Talgupalavikus ei unustanud Remmelgas jooksvat 
tööd ja metsnik Ohtmanit kaasa võttes sõitis ühel hom- 
mikul Kulli vahtkonda, et lähemalt tutvuda Tüüri tege- 
vusega. Metsniku andmed Kulli vahtkonna kohta olid 
lünklikud ning pealiskaudsed ja Remmelgas kahtlustas, 
et Ohtman neid tegelikult polnud kontrollinudki. Oht- 
man puikles algul vastu, aga lõpuks tunnistas, et Rem- 
melgal on õigus. i 

“Metsavaht Tüür on äkiline mees,” vabandas ta end. 
,Elab üksinda nagu öökull, päris pelga teist kohe... 

»Kardate?” 

Ohtman vaatas kõrvale. 

Kas Tüür ähvardas teid?" 


,Otseselt mitte... aga mõista on andnud küll, et ei 
maksa oma näppusid Kulli metsadesse toppida... Püss 
on tal ka.” 


»Jahipüss ja metsavaht kuuluvad kokku...” 

»Tüüril on vint.” 

«Nägite?" 

“Ei, näinud ma ei ole... Aga räägitakse." 

Räägitakse, räägitakse... Ise olete vana metsamees, 
aga mingeist kuulujuttudest hakkate värisema." 

«Neljakümne kuuendal lasti Vahesalus metsaülem 
maha...” 

See oli neljakümne kuuendal... Või on teil and- 
meid? Olete näinud midagi, mis manitseb - ettevaatu- 
sele?" 

»Ei, hoidku taevas. Ütlesite õieti, et olen vana metsa- 
mees. Ma armastan metsa, kõnnin südaööl kõige suure- 
mas laanes nagu oma tagatoas, aga... Tüüril on selline 
silmavaade, et ajab judinad nahale." 

Kulli vahtkond oli kõige kuivem ja kõige kõrgem 
Tuliksaare - metskonnas. Siin kasvas kõrgetüvelisi 
nõmmepealseid männimetsi, tervete südametega kaasi- 
kuid, ka saari ning isegi üks salu — küll rüüstatud — 
tammi. Kulli metsavahimaja kükitas just selle tamme- 
hiie serval. Juba rohtunud rada ja põõsastesse kasva- 
nud teeveered jutustasid hoolitseva käe puudumisest, 
veelgi mahajäetuma mulje jättis tammede, saarte, vaht- 
rate ja jalakate varju pugenud lapitud-katuseline elamu. 

Kõrge hundikoer tormas tulijaile vastu, hambad pal- 
jad, karvad turris. Ta jooksis täie kiirusega otsesuunas 
Remmelga poole, kes hoolimata tee äärde hüpanud 
Ohtmani hoiatavast hüüdest keset teed seisma jäi, olles 
kindel, et koer kas kõrvale põikab, et teda küljelt 
hammastega haarata, või vähemalt korrakski peatub, et 
viimaseks hüppeks hoogu võtta. Aga hunt tormas otse 
ja metsaülem jõudis vaevu kõrvale hüpata, nii et koer 
hooga paarkümmend meetrit edasi kihutas. 

Remmelgas võttis kepi, mis tal metsas alati kaasas 
oli —— kas või madude mahalöömiseks —, tugevamini 
pihku. Ohtman hüüdis eemalt: 

»Hüpake puu taha! Ta kisub teid tükkideks.” 

Metsaülem seisis ja ootas. Hunt lähenes, kuid mitte 
enam tuhatnelja tuisates. Kümnekonna sammu kaugusel 
heitis ta maha, pannes pea ettesirutatud käppadele ja 
kõverdades tagumised jalad hüppevalmilt keha alla. 
Ta ei urisenud, ainult jälgis verd täisvalgunud silma- 
dega metsaülemat, rohkem küll tema keppi. 

Ta kardab keppi,” välgatas Remmelga peas, ateda 
on väga halastamatult pekstud.” Metsaülem tõstis kepi 
nagu löögihooks üles ja hakkas lühikesel, aga rahulikul 
ja kindlal sammul koerale lähenema, hoides samal ajal 
oma vaate koera silmadel. Hundi tagumine kehapool 
tõusis, lihased liikusid naha all, ta valmistus lähenejale 
kõrri kargama. Lähemale, veel lähemale... nüüd on 
paras vahemaa hüppeks ... veel samm . 

Kergelt nagu kass volksas koer kõrvale ja kadus üle 
kraavi metsa. 

Hirmus elukas,” pöördus Ohtman teele tagasi. ,,Ta 
pole kunagi lahti olnud, kui Kullil käisin...” 

Nad kloppisid maja uksele, keegi ei vastanud. Katsu- 
sid linki ja uks avanes. Maja oli tühi. 

,Ta ei või olla kaugel,” viipas Ohtman lõpetamata 
einele laual. Ja tõepoolest — kui nad välja läksid, tuli 
neile trepil Ants Tüür vastu. 

,Ohoi, millised külalised!” hüüdis ta, kuid üllatus ta 
hääles kõlas üsna teeselduna. Vaevalt tere vastu Võt- 
nud, lisas ta pilukil silmadest pilkavalt Remmelgale 
vaadates: ,,Tulite mind vallandama, seltsimees metsa- 
ülem?” 

Remmelgas uudistas ebatavalist ümbrust: Õuel oli 
lohakuse- ja ükskõiksusejälgi, tööriistu vedeles siin-seal 
laiali, rehealusest üle õue lauta viivat põhurada ei 
olnud küll sügisest saati koomale tõmmatud. Remmel- 
gas pakkus kevadel Tüürile remondisummasid, aga 
metsavaht ütles ära — maja olevat veel hea küllalt. 
Remmelgas oli üsna kindel, et hoone ei pidanud enam 
vett, sest tuul oli katusest pehastanud sindleid välja 
kangutanud ja laiali pillutanud. 

«Miks te arvate, et ma teid vallandama pean?" küsis 
Remmelgas pärast pausi. 

Eks ikka suupruukimise pärast. Ma ei ole osanud 
seda alati kinni hoida.” 

"Kriitika pärast ei vallandata meil kedagi...” 

«Nooh!” muigas Tüür, aga rohkem vastu ei vaielnud. 
Rahulikult, isegi nagu ükskõikselt kuulas ta metsaülema 
tuleku eesmärki ja, pannud toas mütsi pähe, juhtis 
metsaülema ja metsniku raiestikele. 

Suur osa kultuuridest oli lohakalt tehtud. Ühel raies- 
tikul oli iga teine istutuslapp tühi, teisal oli pool maa- 
alast puutumata, aga tasu oli täieliku istutamise eest 
välja võetud. Töötasuleht oli kirjutatud neljale inime- 
sele, nende hulgas Tüürile endale. 

Tööd oli palju," ütles Tüür ja ta näos ei vilksatanud 
piinlikkuse varjugi, ,vaga teie nõudsite, et olgu tehtud. 
Inimesi ei jätkunud, hädaga tegime veidi hoogtööd." 

Kui küsisin, kas vajate abilisi, eitasite,” ägestus 
Ohtman. 

«Noh, arvestasin valesti... Lugesin ühest raama- 
- tust, et teaduslikult ei olegi veel päris kindel, kui suur 
just see kõige õigem istutamisvahe on...” 

So-oh?' vaatas Remmelgas teravalt Tüürile otse 
silmi. ,Nii teostasite päris teaduslikku ümberkorralda- 
mist.” 3 
Tühja sellest teadusest... Aga kas maksab kohe 
kõike suure kella külge siduda? Ma teen raiestikel 
täiendava istutamise. Ilma tasuta muidugi.” 

Teil läheb kõik nagu lepase reega.” 

«Mis seal siis ikka keerutada! Üks taim vähem või 
rohkem... 

Kui nad lahkuma hakkasid, küsis Tüür momnitsedes: 

»Nüüd siis ikkagi lendan?” 

Olete selleks üleliiagi põhjust andnud.” 

,Kui teie siiski ei kiirustaks? Andke aega ringi 
vaadata... uue koha järele.” 

Aga kui pean vajalikuks vallandada teid päeva- 
pealt?" 

Tüür tõstis paksud, nagu tursunud laud ja Remmel- 
gas võpatas ta pilgu teravusest. 

Vanasõna ütleb: kuidas küla mulle, nõnda mina 
külale," lausus Tüür. 

Ta ei oodanud vastust, vaid otsis endale mujal tegevust. 

Remmelgas koostas kontrollakti. Kirjutati alla. Metsa- 
vaht maalis hoolikalt, peaaegu kalligraafiliselt: Ants Tüür. 

Kui nad olid Kulli saared ja jalakad kaugele selja 
taha jätnud, kui tee oli teinud juba mitu vinderdi- 
vänderdi- “pööret, ohkas Ohtman kergendatult: 

»Sünge sell.” 

Remmelgas oli sügavais mõtteis. Jah, 798 
n ühiskond pärandas meile palju vaimselt viltukasva- 

inimesi, aga Tüür näis olevat küürakas, keda. ei 


/ravi hea sõna ega mõjuva eeskujuga: ,,Kohe pärast 
kraavitalguid sõidan metsamajandi direktori juurde, 

teen ettepaneku Tüüri asendamiseks uue inimesega,” 
otsustas Remmelgas. 

Remmelgal tuli aga sõit metsamajandisse varem ette 
võtta. Direktor nõudis tema viivitamatut ilmumist, ei 
võtnud kuuldavakski metsaülema ettekäändeid. 

Metsamajandi kontor asus väikeses linnakeses, mille 
tuiksooneks oli pikk, munakividega sillutatud tänav, 
kahelt poolt palistatud ärklikambritega puumajadega. 
Umbes keskkohal laienes tänav, andes ruumi turu- 
platsile. Siin oli linnakese tsentrum, siin asusid poed, 
kino, rahvamaja; majadki olid siin suuremad — kahe- 
kordsed ja kivist. 

Ühe kivihoone teisel korral asus metsamajandi kes- 
kus. Prillidega ja kahlus juustega direktor oli noor 
mees, ta oli tulnud metsamajandisse napilt pool aastat 
enne Remmelgat, aga Remmelga saabudes tundis teda 
juba ka kõige kaugema vahtkonna metsavaht. Ta 
raputas metsamajandi omaette-tukkumisest ärkvele, ta 
ei tunnistanud vanem-metsaülema seisukohta, et metsas 
on ikka olnud vaikne ja rahulik, et mets on igavene, 
üks inimene aga jõuab oma eluaja jooksul siin väga vähe 
muuta. Metsamajandi direktor oli paigalpüsimatu, raske 
oli teda tabada kontorist. Nii nagu ta ei osanud hinnata 
vana metsaülema teooriat vaikusest ja rahust metsas, 
nii pööras direktor metsamajandis uue lehekülje kaadri 
kasvatamisel ja paigutamisel. Ta ei tundnud pimedat 
aukartust iga vana spetsialisti, ,,akadeemik-metsaülema” 
ja elupõlise metsniku ees, vaid paigutas mõnegi kunagi 
ammu omandatud raamatutarkusesse kivistunud ja uut 
elu kabinetiaknast vaadata püüdva ,targa* vähem 
vastutusrikkale kohale. Ta intensiivistas metskondades 
kaadri kvalifitseerimiskursuste käiku ja silma pilguta- 

mata määras hästiõppinud kauaaegse -metsatöölise 
metsavahiks ja metsavahi metsnikuks. Selles punktis ei 
olnud temal Remmelgaga kunagi lahkarvamisi ja seda 
raskemaks kujunes metsaülemale seekordne jutuaja- 
mine. Vaevalt tooli pakkunud, ilma sissejuhatuseta, ja 
prilliklaasidega kurjalt välgutades küsis metsamajandi 
direktor: 

«Mis elukaid sa Tuliksaares soojendad?” 

Remmelgas aimas otsekohe, et jutt on Tüürist, aga 
teeskles mõistmatust. 

Sul on seal metsavaht Tüür, on ju?" 

» On küll...“ noogutas nüüd Remmelgas. 

"Kas sa tead ka, kes see mees on?" 

»Õnnetuseks tean temast väga vähe. Ankeedis ei ole 
midagi iseäralikku...” 

»Ankeedis! Ankeedis võib harakas enese ööbikuks 
laulda, kui leidub ametnikke, kes kõike usuvad...” 

Ta jutustas, et metsavahi õige nimi olevat hoopiski 
Tuur. Okupatsiooniajal olnud kärmas vabatahtlikuna 
fašistide sõjaväkke astuma, hiljem käinud ringi, kõrge 
müts kuklasse lükatud ja raudristiga rind õieli ees. 
Nõukogude vägede eest lippas nii kaugele kui sai, vis- 
kas mütsi ja raudristi metsa, tippis dokumentides u-dele 
täpsid peale ja poetas end Tuliksaare metsa. 

Nüüd ei olnud Tüüri või Tuuri käitumises enam 
midagi mõistatuslikku, aga see ei vähendanud piin- 
likkust, et seda kõike pidi kuulma metsamajandi direk- 
torilt. Remmelgas ei hakanud end õigustama ega vaban- 
dama, et oli otsustanud Tüüri minema kihutada; ta ütles 
ainult: 

Veel täna õhtul lähen Kullile...” 

Pisut ettevaatust ei ole üleliigne... Aga kontrollida 


313 


tuleb tingimata, igakord ei või ka kaebajate andmeid 
puhta kullana võtta,” 

Kui õhtul Kullile mindi, võttis tulijaid vastu hauavai- 
kus. Toad olid segamini paisatud, öökapi alla oli veere- 
nud paar saksa automaadi padrunit. Aida taga lamas 
hundikoer, talle oli silmade vahele kuul lastud. Taga- 
kambri laualt leidis Remmelgas sedeli pealkirjaga: 
Härra metsaülem Remmelgale". Kiri oli lühike: 

Tänu teie teravale ninale pean mugava pesa maha 
jätma. Ma ei unusta oma ,heategijaid”, parajal juhul 
tuletan ka teid meelde. Jällenägemiseni! 

Tuur-Tüür” 

Metsaülem kaalutles hetke, pistis siis paberilipaka 
taskusse. Poisikese kelkimine, küllap lidub praegu 
Tuliksaare mailt eemale, nii et mets ragiseb. 


Laupäeval enne talguid toimus tööjuhtide koosolek. 
Enne seda kutsus Remmelgas Pitkaste enda juurde. 
Metsnik istus vaikides kabinetinurgas ja krabistas aja- 
lehega, oodates, kuni Remmelgas laua taga töö lõpetab. 
Pitkaste oli viimased päevad rühmanud mitme mehe 
eest. Koos Surru rahvaga lõpetasid nad Lümatu ääres 
raielankide sisseajamise ja Nugis pool-naerdes, pool- 
tõsiselt kurtis, et metsnik on võtnud ette teda, vana- 
meest, tööga ära tappa: igal hommikul kihutab koos 
päikesega üles ja ei lase enne koju, kui metsa all on 
nii hämar, et ei näe enam numbreid kirjutada. Lanki- 
dega lõpetanud, tuli Pitkaste igal hommikul -Tulik- 
saarde. Koos metsaülemaga jaotasid nad jõe uue sängi 
ja kraavid osadeks, — igale grupile vastavalt töötajate 
arvule oma tükk, et pühapäeval ei oleks arutamist ega 
töökoha otsimist. Pitkaste ei piilunud päikese poole, ei 

kippunud koju, oli iga päev kaine, harva poetas mõne 
lõõpiva lause, nii et Remmelgas kord tõsiselt küsis, kas 
metsnik ei ole haige. 

Ei,” raputas Pitkaste oma ümmargust pead. 

Kas on midagi halba juhtunud?” 

Pitkaste nõksatas pisut: 

»Kuidas nii... juhtunud?" 

»Teie ei ole põrmugi enda moodi...” 

See ainult paistab teile nõnda...” 

Nüüd ootas ta vaikides, kuni Remmelgas tõusis küla- 
nõukogusse minekuks, ja küsis, kas temale tänaseks 
veel korraldusi on. 

»Tulete koosolekule?" 

«Mis mina sinna...!' 

»Kuidas tohiks sealt puududa jõesängi puhastustööde 
brigadiir?” 

«Kes see on?” 

»Metsnik Pitkaste.” 

Pitkaste veeretas mütsi suurte sooniliste käte vahel. 
Ta oli hommikul säärikuid viksinud, need hiilgasid 
värskelt ja levitasid nõrka tärpentini lõhna. Poolnurgeti 
vaatas ta metsaülemale. 

Teete nalja...” 

»Ei, tõsiselt. Leppisime Rästaga eile kokku.” 

»Teie panite ette?” 

«Mina. 

Pitkaste suur kõrisõlm liigatas. 

Pärast kõike... Pärast istutamistööde rumalat janti ...” 

"Vead on selleks, et neid parandada.” 

Pitkaste võttis hoogu, kuid sõnadeni ei jõudnud ja 
vaikides läksid nad külanõukogusse, kuhu kogunes 
aktiiv ja grupijuhid. Kaardil näidati igaühele, kus ta 


315 


rühm tööle hakkab. Üldjuhtideks olid Remmelgas ja 
maaparandusjaama tehnik. Jõesihil olid Helmi Kirkmale 
brigadiiridena abiks Anne Nugis ja Endel Pitkaste, 
kahe koguja-kraavi tööde juhatajaiks jäid Tamm ja 
vana Nugis. Mihkel tõrkus küll, kinnitas enda olevat 
rohkem töömehe kui korraldaja, aga tal ei lastudõieti 
rääkidagi. 

Kui koosolek lõppes ja rahvas hakkas laiali valguma, 
tõmbas Osmus Pitkaste kõrvale. 

«Tule minu poolt läbi... oleks mõni sõna rääkida...” 

»Ei ole aega. Lähen jõele oma töötükki vaatama.” ° 

»Tule ikka, ükskõik kui hilja... Mulle toodi eile 
Puju kandist mehine kolmveerand... no nii selget ja 
kõva marki pole sa kogu elus maitsenud...” 

. Pitkaste neelatas sügavalt ja surus mütsi pähe: 

«Olgu peale... ma ikkagi ei tule...” 

Ja süllaste sammudega ruttas minema. 

Osmus nägi ta neelatust, ei uskunud, et Pitkaste 
jaksab tulemata jääda, ja endamisi muiates läks laua 
ümber kogunenud ja ikka veel kaardi kohale kummar- 
duvate meeste ja naiste juurde... 


Pühapäeva hommik oli soe ja vaikne. Taevas oli 
kaetud kõrgete pilvedega, aga õhk oli nii selge, et 
jaama sõitva veduri huige kajas kaugele üle põldude, 
üle metsade, üle soo. 

»Paras tööilm,“ kiitis Rästas, seistes Männisalu 
metsnikumaja trepil. Ta ilme ei olnud just kõige rõõm- 
sam, sest tema jäeti siia ,liikluse reguleerijaks“, nagu 
ta ise end nimetas. 

Päeva poole selgib ära,“ ladus Nugis labidaid, kange 
ja kirveid vankrile. Haaras juba ohjadki, et oma töö- 

kohale sõita, kui uksele ilmus häbelik — Pitkaste, 
kummaski käes vahutav õllekann. 

»Joome ühe kannutäie, et töö hästi korda läheks,” 
vaatas ta arglikult Remmelgale — äkki paneb pahaks. 

»Oh-hoo, Pitkaste on kartuliveelt üle läinud kesva- 
märjukesele!" hüüatas Rästas, võttes kannu. Teise 
ulatas Pitkaste Remmelga poole. Metsnikul oli seljas 
tuliuus päevasärk ja lõug otse hiilgas, nii madalalt oli 
tihe habemetüügastik maha kraabitud. 

«Kuhu peole teie end olete -ehtinud!“* = imestas 
Remmelgas. 

Teadagi kuhu,” naeratas Rästas. ,Näe, kus välja 
nutitas — õlle pruulis! Õige, mis talgupidu see ilma 
õlleta. Proosit, talgud!" 

Kannud kopsatasid kokku, Remmelga ja Rästa ninadki 
kadusid kihisevasse õllevahtu. Õlu oli paks, kleepuv, 
kuid temas ei puudunud ka humalavägi. 

«Kes see meister küll oli, kes sellise õlle keetis?" 
pühkis Remmelgas huultelt vahtu. 

»Minu isa oli saarlane...“ vastas Pitkaste mitte ilma 
uhkuseta. 

Kannud tegid ringi ära ja siis mindi laiali, igaüks 
oma töökohale. Remmelgas suundus koos Pitkaste ja 
Kirkmaga üle Männisalu veskisilla jõe väikese kääru 
ülemisele otsale, Anne kõmpis koos isa ja maaparan- 
dusjaama tehnikuga üles Käänisjärve poole. Metsaülem 
ja Anne olid teineteisega kõnelnud ametlikult ning 
asjalikult, kõrvaltvaatajad ei osanud sellest välja 
lugeda ei sõprust ega vaenu. Kuigi ei ühestki liigutu- 
sest, ei ühestki sõnast ega häälevarjundist seda keegi 
märgata ei võinud, tundis Remmelgas ometi, et tänane 
päev oleks võinud temale olla veelgi kaunim. ,, Aga 

küllap õnne on maailmas piiratult,” mõtles ta, ,ühele 
inimesele ei tohi teda korraga liiga palju osaks langeda, 
sest siis võiks mõni teine hoopis ilma jääda...” 

Ei möödunud palju aega, kui Männisalu poolt kostis 
lauluhääli. 

»Tulevad!"' hüüatas Helmi ja sattus ärevusse, nagu 
peaks ta esimest korda elus suuremat hulka inimesi 
suunama. Kohendas kukla taha kinniseotud valget 
rätti ja kui oleks käepärast olnud peegel, küllap oleks 
heitnud pilgu sellessegi. 

Uue Elu kolhoosi rahvas lähenes laulutaktis, esimees 
Lembit "Välk kõige ees. Välk oli veel haljas nooruk, 
ammuks see oli, kui tuli põllutöökoolist. Mõni vanem 
mees küll vangutas pead, kui Välk uut teadust ja uut 
tehnikat rakendas, aga tõrkuma ei hakanud, sest esi- 
mees oli nende kõigi silma all üles kasvanud ja — 
«ega Lembit ju:meie kolhoosile halba ei soovi”, aTru- 
tasid nad. Seesama Lembit kõndis ka täna kõige ees ja 
tema kõrge tenor kostis üle kõige. Juba eemalt hüüdis ta 
Remmelgale, nii et mets kajas: 

“Uue Elu kolhoos kolmekümne kaheksa terve ja 
hakkaja töömehega kohale jõudnud. Kaasas kolm- 
kümend labidat, kümme kirvest, kümme meetrit köit, 
üks lõõtspill ja kuhjatäis rõõmsat tuju. Lubate ülesande 
täitmisele asuda?" 

Remmelgas surus esimehe kätt. 

Tänan, aga õieti oleksite pidanud esinema temale 
seal,” viipas ta Helmile. , Helmi Kirkma korraldab jõe- 
sihi puhastamist.” 

Ohoo, või meid anti naise valitsuse alla,” hõikas 
keegi summast, mis oli ringina tõmbunud ümber Rem- 
melga, Helmi ja Pitkaste. 

»Et neid naisi nüüd ka igale poole jätkub,” torises 
teine heatahtlikult. Aga väike tüdruk, kes end tagumises 
reas kikivarbaile upitas, et üle eesseisjate peade näha, 
hüüdis: 

, Küll on tore, et naine! Siis pole logelejail hõlpu.' 

»Näidake kätte, kust peame algama,“ hakkas Välk 
pintsakut seljast kiskuma. ,Miitingut pole tarvis, selle 
pidasime juba kodus ära.” 

Uue jõe siht algas kohalt, kus Kulliaru tegi järsu 
käänaku põhja poole. Jõgi oli siin lai-nagu väike järv, 
kaldad täis tihedat võsa. 

Haralised pajud kallutusid vee kohale, nagu vaevaks 
neid janu, ja nende hõbekad, altpoolt valkjashallid tera- 
vaotsalised lehed kiikusid pikkadel nõtketel okstel üles- 
alla. mimeste lähenemisel sulpsas pajujuurel luuranud 
vesirott vette ja tiibadega ladistades tõusis õhku pardi- 
parv. Kalda lähedal tõusis maapind pisut, võsastik andis 
ruumi madalaile, ent jämedamaile kaskedele ja leppa- 
dele, mille all mühas pikk ja tihe rohi, ulatudes tänavu 
hulk maad üle mehe põlve. Kui aga piki jõe kallast 
edasi kõndida, tungida rohkem silmusesse, mille jõgi 
siinkohal moodustas, ei võinud kunagi kindel olla, et 
järgmise sammuga ei solpsata laia ja lihava luhaheina 
alla peituvasse vette. 

Helmi Kirkma näitas kahe reana maasse löödud vaiu, 
uue jõesängi ääri. ,Kõik see, mis nende vaiade vahele 
jääb, tuleb üles juurida või maha saagida ja kõrvale 
vedada.” 

Ja see ongi kogu töö?” küsis Välk. 

»See on kõik, mida teilt ootame.” 

»Mis siis muud, kui hakkame pihta!" sirutas Välk käe 
kirvevarre järele. , Aga ei! Kas ei ole heaks kombeks, et 

esimese tuuri üle peomaja põranda teevad majapere- 
mees ja majaperenaine? Nii peaksid tänasel pidupäeval 
esimese puu langetama korraldajad.” 

Õige! Braavo!” kõlas hüüdeid ja üks ja teine isegi 
plaksutas. 

«Noh? vaatas Remmelgas Helmile. 

"Mis siis ikka, alustame,” naeratas Helmi vastu. Toodi 
saag ja Remmelgas ning Kirkma sammusid kõige lähe- 
mal kasvava valgetüvelise, tuules tasakesi lehti kahis- 
tava kase juurde. Teravad haljad hambad sähvisid välja 
algul pruuni, siis valget pehmet saepuru, sõid end kii- 
resti kasetüvve. Kui pool puust oli läbi saetud, lõi Rem- 
melgas kirvega vastaspoolele täkked ette. Ja jälle lau- 
lis saag siuh-säuh, siuh-säuh, siuh-säuh, laulis niisama 
rõõmsalt ja helisevalt, nagu olid rõõmsad ja helisevad 
saagijate meeled, ja oli kahjugi, kui kask võbisema lõi, 
korraks tagasi vajus ja sae oma haavasse pitsitas, siis 
aga jõu kaotas ja vihinal maha prantsatas. 

Hurraa!" viibutas Välk kirvest pea kohal. ,,Surm 
võsale, surm liigveele, surm soodele!” 

Kolhoosi noorem rahvas vajus naerdes ning käratse- 
des puude ja põõsaste kallale, vanem pere võttis muhel- 
des hoogu, kuid ei jäänud pealtvaatajaiks nemadki. 

Vaevalt olid esimesed põõsad kõrvale lohistatud, kui 
saabus uus rühm rahvast — kooperatiivipere, kohe 
nende kannul raudteelased Kulliaru teejaoskonnast, 
nende järel kaikus üle metsa Osmuse vali hääl: 

»Seltsimees metsaülem, ah-hoi!” 

Osmus tuli suurema rühmaga kui oli ette teatanud. 
Metsapunkti juhataja tervitas lärmakalt lähemalseisjaid, 
niisama valjult kiitis kõikide kuuldes Remmelgat, kes 
nii suuri asju on algatanud. 

»Pitkaste näitab teile töökoha kätte,” muutis Rem- 
melgas teemat. 

,Ka Helmi Kirkma siin!” hüüatas Osmus lähenevale 
meistrile ja lisas naljatades: ,,Reetur selline, ei tulnud 
meiega koos.” 

Kui Remmelgas jutustas, et Helmi on jõesängi puhas- 
tustööde juhatajaks, pahvatas Osmus järsult: 

Kuidas — tööde juhataja? Ja mina...” Katkestas siis 
ja kiiresti tooni vahetades noogutas: , Muidugi — seltsi- 
mees Kirkma on tubli. Ja teil kuuldub olevat nõrkusi 
naissoo vastu... No-no, ma ainult naljatan. Kirkma on 
ju parteilane, ta peab asuma juhtival positsioonil...” 

Ta ei andnud Remmelgale mahti vastamiseks, vaid 
hüüdis oma rahva kokku ja läks Pitkastele järele. 
Metsniku kinni püüdnud, küsis ta summutatud häälel: 

»Sa ei tulnud eile?" 


Lise 3 
Remmelgas hoidis sabast kinni?” 
Keegi ei hoidnud... lihtsalt ei tahtnud.” 


Osmus vilistas tasakesi. 

, Ah sealt kaarest puhub tuul! Remmelgas agiteerib 
sinu vagaseks tallekeseks, karsklaseks ja koduskonuta- 
jaks, ah?" 

«Midagi ei agiteeri...” Pitkaste astus nii kiiresti, et 
oli sammu võrra Osmusest ees ja see ei näinud metsniku 
nägu. ,Ei tahtnud, ja kõik... Teie töökoht algab selle 
säbriku kuuse juurest.” 

Kui metsapunkti-rahvas kõik järele jõudis, seletas 
Pitkaste, mis teha tarvis. Selle rühma rahvas oli metsa- 
töös asjatundlik, neile piisas vähesest. Pitkaste tundis 
enamust neist — Osmus oli välja toonud oma metsa- 

tööliste kaadri paremiku. Vaevalt oli Pitkaste lõpetanud, 
kui Osmus kamandas: 

»Kuued maha ja tööle! Parimale paarile preemiaks 
pudel viina.” 

See oli öeldud naljatoonil, aga sellest, kuidas mehed 
puude kallale asusid, mõistis Pitkaste, et Osmus oli 
neile juba varem käsu andnud talgulistele õpetada, kui- 
das tuleb tööd teha. ,Madistage,” muheles Pitkaste 
endamisi, ,see tuleb asjale kasuks.” 

Osmus tuli talle järele ja kui nad olid jõudnud põõsa 
varju, tõmbas taskust laperguse pudeli. 

sa pole küll seda ära teeninud, aga Osmus pole kitsi 
mees — viska töö hakatuseks üks kärakas.” 

Pitkaste võttis pudeli, millel Osmus korgi oli pealt ära 
keeranud. Ninna tungis pehmet puskarilõhna, märjuke 
oli läbipaistev ja klaar. Rohkem kui nädala ei olnud 
Pitkaste tilkagi keelele lasknud, käsi iseenesest tõusis, 
tõusis... 

«Ei, pea endale,” sirutas Pitkaste pudeli Osmusele, 
vaadates ise kõrvale. 

»Nooh, ole ikka mees!” 

Pärast...õhtul...” 

Kust teda siis enam võtta!” 

»Kui ei ole, siis ei ole ... ega ma nii väga ei hoo- 
Kaius! 

Osmus kõigutas pudelit vastu valget, puskar mulksus 
nii koduselt ja sõbralikult. Pitkaste tundis, et kui ta veel 
sekundiks siia jääb, siis haarab ta nagu janune kõrbe- 
rändur pudeli ja joob, joob põhjani. Ta pöördus järsult 
ja tehes, nagu ei kuulekski Osmuse hüüdmist, ruttas 
pool-joostes põõsaste taga ragistavate kooperatiivi-töö- 
tajate juurde. 

Remmelgas liikus sihti mööda edasi. Pikkamisi kauge- 
nesid ja tuhmusid Pitkaste rühma hüüded, naer, laulu- 
katked, kuid samal ajal hakkasid samasugused hääled 
kostma eestpoolt. Põõsaste vahel vilksatas reinuvaderi 
punakas selg ja kohev saba, — küllap häiriti teda jõe 
ääres parte varitsemast. Oöbikuköster hüüdis puuladvast: 
täkk-täkk-täkk-terüü-terüü-terüüd!, kuid katkestas tihti, 
nagu kuulataks temagi metsa vallutanud võõraid hääli. 

Remmelgale tuli vastu Anne. Särades ja õhetades 
jutustas ta, kui palju inimesi on välja tulnud, kui suure 
hooga nad tööd alustasid, kuidas päikegi pilved 
minema kihutas ja kogu tänane pühapäev on nõnda 
tore, et... Nad unustasid, et olid teineteisega turris, 
naersid koos, kui salkkond poisse sitke kaseväädi tük- 
kis juurtega välja sikutas, ja selili prantsatas, jalga- 
dega naljakalt sipeldes. 

Vestiväel kolhoosnik, varrukad üles kääritud, kurgu- 
alune lahti, vedas enda järel haralist kuuske, nii et lai 
vagu taga. Ta peatus Remmelga juures, viipas laia kaa- 
rega ja ütles: 

»Meie poolt saab täna korda. Aga kes selle jõe küll 
valmis kaevab?” 

»Vaat kus tuli kahtleja välja!” hüüatas Anne üllatunult. 

Kolhoosnik laskis kuuseladvast lahti ja astus lähe- 
male. 

Jõgi ei ole põllukraav, selle kaevamiseks on tugevat 
jõudu tarvis...” 

»Selge — jõuta ei jõua kaugele.” 

»Räägitakse... et ekskavaatorid ei tulegi. Olnud nii- 
sama jutujätkuks ... ja propagandaks. Nii-öelda söö- 
daks, et rahvast tööle meelitada.” 

Mees piidles metsaülemat. Uurivalt. Ta lootis, et 

metsaülem tema sõnu eitab, ümber lükkab. Tema ju tah- 
tis, et ekskavaatorid tuleksid, ta oli oma pihasooned 
välja venitanud lõpmata kraavitamisega ja kraavide 
puhastamisega... Kuid umbusk on nagu silmakeerutav 
piibusuits — kibe ja jonnakas. Oeldakse ju, et kus 
suitsu, seal tuld... 

Remmeigas pakkus paberossi, küsis: 

»Kust mehi?" 

Lembitu kolhoosist. Roogla külanõukogust.” 

,Tulite kümne kilomeetri kauguselt?” 

»Sovhoos sõitis krusaga ette, olime poole tunniga 
kohal.” 

»Teadsite, et ekskavaatorid ei tule, aga ikkagi sõit- 
site?” 

»Siis ei olnud sellest veel midagi kuulda. Aga 
metsniku = juures, kust = jalgsi edasi kõmpisime, 
kõneldi...” 

Remmelgas tõmbas suure sõõmu, nii et läkastus tuli 
peale. Ta köhis, ajas enda sirgu ja vaatas kolhoosniku: 
peaaegu paksude kulmupuhmaste alla kaduvatesse, aga 
uurivalt terastesse silmadesse. 

Oled näinud sooudu? Ta on tabamatu, hall. Tõuseb, 
ronib üles põldudele, voogab ning hõljub ja hommikuks 
on hallad maas...” 

Kolhoosnik noogutas. Kuidas tema ei peaks tundma 
sooudu. Aga milleks siin praegu udu ja hallad? 

»Kuulujutt on hullem kui see tabamatu hall sooudu. 
Juurvilja katad kinni, kartuli kasvatad uue, tõuvilja- 
orased kosuvad soojade vihmade ja päikesepaisteliste 
ilmadega, aga kuulujutt mürgitab inimese hinge.” 

»Ma ütlesin ka, et mis sa keerutad...” 

Aga mürk jäi hinge kipitama. Huvitav, kes see tark. 
jutumees oli?" 

Kolhoosnik viskas ärasuitsetatud paberossiotsa kau- 
gele: 

,Kui oleksin tundnud, ütleksin. Ma ehk muidu veel 
poleks uskunud, aga seal oli metsapraakereid - ja 
kümnikke, mõtlesin, et küllap nemad teavad pare- 
mini...” Seadis end juba minekule, aga pöördus uuesti 
ja Remmelga käest kinni haarates pahvatas: 

»Ekskavaatorid tulevad ju, eks ole?” 

Remmelgas purskas naerma. Ei, selliste inimestega 
mitte ainult ei muuda jõgede voolusuunda, selliste ini- 
mestega allutab kogu looduse inimese tahtele. Eluaeg 
on neid petetud lubaduste ning lootustega ja alati on 
antud õuna asemel kivi, nüüd peab aitama neil vaba- 
neda umbusust. A 

Tulevad, kindlasti tulevad. Peame ruttama, et õigeks 
ajaks oleks kõik tip-top. Nõnda ütle igaühele, kes tuleb 
oma »ei-tea-kas'iga”.' 

Ütlen, igaühele ütlen!“ kinnitas kolhoosnik. Ta kul- 
mud tõusid kõrgele ja senine umbusklik ning kinnine 
mees kadus ja Remmelga ees seisis elurõõmus ning 
julge kolhoosnik. ,Hei, kuhu sa kadusid, mu kaunis 
paarimees!“ viipas ta Annele. Jäta kamandamine ja 
võta saepea, muidu jääme veel jalgu.” 

Kui rõõmus ka oli meel kiiresti laienevast ja pikene- 
vast sihist, kuidas ka endaga kaasa haaras töötajate laul, 
hõiked, naljatused, üksteise nokkimine, võisturabamine, 
millest kõigest rõkkas ja kihas tööväli, jäi kuuldust 
mõrkjas maitse keelele. Jutt ekskavaatorite mitte- 
kohalejõudmisest vaevalt sai olla juhuslik ei-tea-kust 
kerkiv sooudu... 

Mitte ainult tantsul, mängul ja laulul ei ole oma rütm, 
see on ka suure kollektiivi ühisel tööl. Remmelgas 
tajus seda, kui ta sammus läbi inimeste, siin-seal jaga- 
des juhendeid, õpetades käsitsema tööriistu ja suunates 
inimesi liiga suurtest troppidest laiali. Eriti selgesti kuu- 
lis ta ühise töö rütmi, sulgedes silmad. ,,Ho-hoo-hooo- 
hopp! ho-hoo-hooo-hoppp!” — ,,Juhan, anna kirves 
tagasi!“ — ,Ei, selle niidikese sikutame koos juurtega 
välja!“ — ,Helise, helise, ilma, kõmise, kõmise, 
kõrbe...” — ,Siuh-säuh, siuh-säuh, siuh-säuh...” 
Kirve raksuvad hoobid. Süüdatud okstehunniku praksu- 
mine, ülesloitva leegi vuhin. — ,,Salme, tiri see kuusk 
siia, saab valget paksu suitsu!“ — , Issand, poisid, naab- 
rid hakkavad oma tükil juba lõpule jõudma!“ — Läbi- 
saetud kask vihiseb õhus, ragistab okstega veel kasva- 
vas põõsastikus, langeb sopsudes maha. — ,Ei tede 
poisid mede poiste vastu ei soa...!” — Kõik see sulas 
tervikuks, liitus üheksainsaks edasirühkivaks, üksteist 
tiivustavaks, selja taha jäävast lagendikust rõõmustava. 
kollektiivi võimsaks töömuusikaks... 

Remmelgas kiirustas, et jõuda magistraalkraavideni, 
kuhu oli suunatud suurem osa talgulistest ja kuhu 
pärast jõesihi puhastamist pidid koonduma ka kõik teised 
brigaadid. Kraavid olid planeeritud nii, et nad suubusid 
jõkke ühel kohal. Kraav oli õieti halvustav sõna, sest 
siia kaevati pigem väikesed kanalid. Tammel oli väike 
eelis: temapoolne maa-ala oli tasasem ja siin kasvas 
ainult hõredalt puid ja põõsaid, Nugise kraav aga juba 
üsna jõe lähedal sukeldus sangleppade, kaskede ja 
pehastunud südametega haabade räsmu. Puid kasvas 
siin küll hõredalt, kuid seda rohkem oli kände ja labida- 
mehe kõige kurjemaid vaenlasi — juurikaid. Nugis oli 

küll eelmistel päevadel metskonna - kaadritöölistega 
kraavile sihti raiunud, kuid ei olnud kuigi kaugele 
edasi jõudnud. 

Kraavide ümbrus mustendas puujuurtele ja mätastele 
kokkupandult asetatud riiete kompsudest. Nagisesid 
labidavarred, patsatasid kaugeleheidetud labidatäied 
sitket, kohati vettnõrguvat muda, turbasegast mulda, 
sinkjat savi, — nii kuidas keegi oli jõudnud enda juba 
maasse kaevata. Kraavi ja jõe vahele oli kummalgi pool 
jäetud viie-kuue meetri laiune tõkketamm, et vesi jõest 
kraavi ei tungiks. Kohe tammi taga töötasid mehed juba 
«sügaval, ainult selga sirgu ajades ja labidatäit üles per- 
vele heites ilmus nähtavale nende niiskete juustega päid 
ja õlgu. Vesi valgus siia kokku, mehed solistasid põl- 
vini vees, kes palja jalu, kes pikkades kummikutes, 
mida oli mööda valda nii palju kokku kogutud, kui neid 
olemas oli. Mida kaugemal jõest, seda kõrgemal ja ka 
-kuivemal seisid kaevajad. 

" Külalised” — nii nimetati kõiki, kes ei olnud pärit 
kas Tuleviku kolhoosist või Tuliksaare metskonnast —- 
kaevasid lahti pealispinna ja tungisid nii sügavalt 
maasse, kuni kraavi nõrgus vett või labidas hakkas 
krigisema kruusaräbuses kihis. Siis läksid nad edasi 
järgmisse vaiavahesse, andes ruumi pärisperemeestele 
ehk, nagu neid juba oli jõutud ristida — ,,mudakurgede"- 
brigaadile. Viimasest omakorda olid eraldatud teenelised 
»kraavihallid“, kes puhastasid kaldad. Võistluses võeti 
ka see arvesse, et kraav tuleks sirge, nägus, et kaldad 
oleksid lohkude ja kühmudeta, ja seda suutis ainult: 
vilunud käsi. | 

Siin oli vaiksem kui jõesihi puhastamisel, — küllap 

andis labidatäie läbivettinud sinisavi kaldalehiivamine 

vähem põhjust ja võimalust hüüdeiks ja naeruks. Kui 
ka roniti kaldale, et selga sirutada ja piipu popsida, siis 
ei lubanud kraavimehe väärikus laskuda teab milliste 
poisikesetempudeni ... 

Tamm kahlas läbi kraavivalgunud porisegase vee 
Remmelgale vastu ja hüüdis juba eemalt: 

«Kuidas on kirvemeeste-brigaadis? Kõik korras?” 

Seal läheb aina naeru ja lauluga... Liiga palju 
rühmi saatsime sinna, kuid ei osanud ju arvata, et ini- 
mesi nii murdu välja tuleb.” 

»Mis sellest, et palju — rutem meile appi tulevad.” 

»Anne ütles, et lõpetab juba kaheteistkümneks. Lubas 
sulle appi tulla, et isa sind liiga ära ei häbistaks.” 

- «Mulle appi!" tegi Tamm solvunud näo, aga Remmel- 
gale ei jäänud märkamata, kuidas teade teda rõõmustas. 
Vaat kus mul... või appi!” 

Ta hüppas kraavi, nii et pritsmed kõrgele lendasid, ja 
solistas tagasi oma töökohale. 

Maaparandusjaama tehnik lähenes ja murelikul näol 
viipas metsaülema kõrvale. 

Näete, mis see on?* näitas ta Remmelgale pooleks 
murtud vaia. 

»Piketivai.” 

»Aga miks ta on katki murtud?” 

«Inimesed ei pannud tähele ja tallasid puruks...” 

,Kui vaia põõsast leidsin, arvasin samuti. Aga ei ole 
nii... Kraavi kallast mööda edasi minnes kuulsin, kui- 
das üks labidameestest kirub loodijaid ja vaiapanijaid. 
Läksin oma au jalule seadma, aga tema näitab mulle 
kraaviperve ja küsib: , Noh, kas on ilus?“ Ei olnud ilus, 
jooksis sirka-sorka. ,,Olen kakskümmend aastat kraavi 
kaevanud, võtan ka ilma vaiadeta serva sirgeks, aga 

siin on küll vaiad maasse löönud keegi käpard. Lihtsalt 
häbi vaadata, naeravad lõpuks veel minu välja.“ Kuidas 
ka sihtisin — kõver mis kõver! Omateada lõime vaiad 
sirgesse ritta nagu nööri mööda...” 

»Muidugi lõime.” 


Hakkasin vaatama... ja hing jäi rindu kinni — 
keegi oli vaiad ringi tõstnud.” 
»Ei või olla!” 


,Ka mina ei uskunud, ei iitsatanud kellelegi sõnagi... 
Aga kui leidsin vanad vaiaaugud ja põõsast selle kat- 
kise vaia, ei jäänud võimalust kahtlemiseks.” 

Kas kraav on palju kõrvale juhitud?” 

»Ma täpselt ei tea veel, nägin teid tulevat ja jooksin 
siia... Aga vist mitte väga, küll ta arvestas sellega, et 
liiga suur kraavi suuna muutmine torkaks otsekohe 
silma.” 

Kontrollimine kinnitas kahtlustusi. . Tõepoolest — 
kraavi suunda oli ainult pisut paremale kallutatud, kuid 
küllalt palju, et kogu tööd nurja ajada. Kuulutati välja 
puhketund. Rahvas pidas seda algul plaanikohaseks, aga 
kui metsaülem ja tehnik koos mõne abilisega hakkasid 
kraavikaldaid sihtima ja vaiu ümber tõstma, tungiti 
uudishimutsedes lähemale. Kui kuuldi, mis oli juhtunud, 
olid kraavikaldad kirumist ja siunamist täis. Aidati 
otsida vanu vaiaauke, aga salapärane vloodija” oli neid 
tasandanud ja hiljem olid talgulised ka omalt poolt 
kaasa aidanud nende kinnisõtkumiseks. 

»Kes see metslane küll... 2' turtsus Tamm. ,,See pole 
inimese tegu...” 

Küllap Tüür saatis mulle tervitusi,” vastas Rem- 
melgas. 

Ule jõe olid vaiad oma kohal ja Nugise brigaad tegi 

halvast pinnasest tingitud mahajäämise tasa. Tamme- 
poolsel jõel oli töö uuesti alanud ainult üsna jõe juures, 
kui piki jõge kihutas lähemale kräsuspäine poiss, püksid 
kääritud pealepoole põlvi nagu vanemail kraavikaeva- 
jailgi, jalad porised, silmad peas kui tulised söed, ja 
lõõtsutas: 

»Tuh... tuh ... tulevad! Tuh...tuh... tuhanded...” 

»Koputage talle abaluude vahele, saab hinge tagasi,” 
hüüti. 

»Kihulaseparved kihutavad sind takka või?“ nöökas 
teine. 

Poiss hingeldas, tõmbas siis mõned korrad juba rahu- 
likumalt õhku kopsudesse, heitis põlgliku pilgu ümber- 
seisjaile ja end tähtsalt sirgu ajades ütles Remmelgale 
üsna asjalikult: 

,Linnarahvas kihutas Männisallu... Oli hiiglama pikk 
autokolonn, lõppu polnud mitte nähagi... Inimesi sagis 
nagu sipelgaid ringi... Hakkasid juba siiapoole lii- 
kuma...” 

“ Luiskab, marakratt selline,” kahtles keegi. Aga poiss 
hüppas kaldale veeretatud kivile ja kätt tõstes hüüdis: 

Tasa! Kuulake...” 

Labidad peatusid, piibud võeti suust. Rahvasummast 
häiritud vareseparv tiirles kraaksudes jõe kohal, soo 
pool kiljus hädaliselt koovitaja... Ja siis... kas ikka 
tõesti? Jah, nüüd oli võimatu seda looduse häältega ära 
segada... 

Naerumuie libises meeste ja naiste näole, kui üks- 
teisele vaadati; siis kuulatati jälle. Taevas oli juba 
pilvitu, õhk oli aga värske ja kosutav nagu ikka vihma- 
järgseil päevil. Tõsi mis tõsi, — veski poolt puhuv soe 
tuul tõi koos kaskede ja toomingate sahinaga, koos jõe- 

vee tasase vulinaga, koos noorte lehtede ja niiskust 
aurava mulla lõhnaga kaasa puhkpilliorkestri hüürga- 
vaid takte. 

Labidad löödi mudasse püsti, hüpati kraavist välja, nii 
ühelt kui teiselt poolt läheneti jõele. Tuli üle purde vana 
Nugis, puu narmasjuur rippus ta vurrudes ja üle nina 
jooksis määrdunud käe tõmbest jäänud vööt. Urises 
> tusaselt: 

,Ei tea, miks peaks jooksma... nagu poisikesed... 
Justkui Enne ei oleks pasunaid kuulnud ja linnainimesi 
näinud...” 

Ise nihutas end äraraiutud pajupuhmast järelejäänud 
kõrgemale künkale, kus ta oma pikka kaela õieli siru- 
tades ulatus nägema kaugele üle kõigi eesseisjate peade. 

Algul oli kostnud ainult trummi tumedaid mütsatusi, 
seejärel eraldas kõrv bassi madalat toototamist, nüüd 
aga kostis juba metsasarve rõõmsat hüüdmist ja klarneti 
tutulututamist. Põõsaste vahelt välgatas läikima-hõõru- 
tud pasunate vaskseid keresid. Käätsatades hüppas 
pesalt hoburästas, hüpeldes okstel ja võnksutades oma 
haraliaetud sabaga. Kõrgemale ja kõrgemale tiirutas 
pistrik, kadudes siis hoopis silmist. 

Kõige ees kanti suuretähelist loosungit: ,,Kõik sood 
viljakandvaks!“, millele järgnev inimeste voog oli nii- 
sama kirev ja niisama kirju kui niitmata aas. Kirju vöö 
lõikas pooleks tööstuskoolipoiste ja -tüdrukute tumeda- 
rõivaline, vasksete nööpidega tikitud rivi. 

Teistest ette ruttas Tähni pikk kogu. Kiiruga oli ta 
unustanud nahkmütsi pähe, päikesekiired helkisid ots- 
mikule lükatud suureklaasilistel mootorratturi prillidel. 
Juba eemalt viibutas ta laiakätiseliste nahkkinnastega: 

Võtke abivägi vastu!” 

»Kena abivägi,” torises Nugis ja ta vurrud liikusid, 
nagu tuksleks nende all naer. ,,Vaata, et annavad meile 
silmad ette...” 

Tamm lükkas eesseisjaid kõrvale ja hüüdis enne, kui 
Tähni kraavikaevajateni jõudis: ,Kui palju neid on? 

Tähni vastas midagi, aga pasunakoor oli jõudnud nii 
lähedale, et sõnadest oli võimatu aru saada. Orkestri- 
juht lõi klarnetiga õhus mitu hästi kõverikku keerdu, 
pasunad röögatasid kõigest jõust ja äkki oli nii vaikne, 
et kostis kaugele noore kase latva roninud heinaritsika 
siristamine ja vee sulin teab mis ajast jões vedelevä, 
pigimustaks tõmbunud puutüve ümber. Selles ootamatus 
vaikuses kostsid Tähni sõnad eriti selgesti: 

,Ei ole veel täpselt üle lugenud, aga palju on neid 
küll. Meile tulid appi maakonnalinna koolid, remondi- 
tehas, kooperatiivid ja kudumisvabriku töölised. Keegi 
meist ei kahelnud, et meid ei jäeta üksi, aga et abiväge 
saabub nii suurel hulgal — see oli üllatuseks. See on 
maakonna parteikomitee selgitustöö vili.” 

Nii uustulnukad kui ka juba kraavis oma naha soojaks 
töötanud koondusid nagu iseenesest Tähni ümber tihe- 
daks ringiks. Juhtus parajasti lähedal olema ka kivi, 
Tähni tõusis sellele ja Tammele hüütud lausetest kasvas 
välja väike kõne, mille parteiorganisaator lõpetas tervi- 
tussõnadega: ,,Kõigi Tuliksaare külanõukogu elanike, 
kogu Varbla valla rahva nimel — tere tulemast, sõbrad 
ja seltsimehed linnast!” 

Taoti üksteisele vastu labidaid, üle jõe metsameeste 
poolelt kostis pikalt ,hurraa!", linnarahvas plaksutas, 
orkester mängis tušši. Kogu kära ei jõudnud veel vai- 
buda, kui ette astus käiseid kääriv tööstuskoolipoiss ja 
lihtsalt, ilma tseremooniata ütles: 

Näib, et ongi nõnda, nagu kartsime: jäime hiljaks. 
Ei maksa aega viita — näidake meile töökohad kätte.” 

Remmelgal ja tehnikul oli peamurdmist. Nad olid 
arvestustes liiga tagasihoidlikud olnud, hoopiski oli ülla- 
tuseks tööstuskooli käratsev ja löögivalmilt sumisev 
pere. Nende jaoks oleks tulnud jätta osa jõesihist, 
Osmuse karastatud töömehed oleksid jões olnud mitu 
korda kasulikumad. Nüüd midagi muuta oli hilja, pois- 
tel ja tüdrukutel tuli võtta labidavars. Nad ise leidsid 
selle olevat loomuliku, sõideti ju maaparanduse-talgule, 
mitte metsatööle. Suurem oli häda väljamõõdetud töö- 
kohtadega, mida enam ei jätkunud; puudus tuli ka töö- 
riistadest, sest linnarahvast olid ainult vähestel labidad 
kaasas. Maaparandusjaama tehnik välgutas kolhoosi- 
põldude pool süllapuuga, siin sai inimesi rakendada 
kuni põldudeni. Nugise pool täitus vaba jupp metsast 
puhastatud maad tööstuskooli kärarikka perega. Neid 
oli siin nii tihedasti, et segasid üksteisel töötamist, kuid 
vanal Mihklil tõusid heameelest vurrud kikki, sest 
esialgse kava järgi pidid metsapoolsel kraavil kohalikud 
elanikud oma jõuga toime tulema. 

»Teie kaevake, kalda silumine ja põhja väljaviska- 
mine jätke meie hooleks,” õpetas Nugis. ,Ei-ei!" haaras 
ta samas poisil käest, mis oli koos kirvega õhku tõus- 
nud. , Väikeste juurekestega ei nüri meie kirvest, need 
sopsame pooleks labidaga. Vaat nii!“ 

Labidas välgatas ja vajus sügavalt rohust ning puu- 
juurtest läbikasvanud kamarasse, poolitades lepajuure. 
Teine hoidis labidal liiga kõrgelt varrest kinni, kolmas 
sonkis mulla segamini, ei võtnud järjest — Nugisel jät- 
kus tööd õpetamiseks ja juhatamiseks, nii et esialgu jäi 

tema lühikesevarreline, spetsiaalse ,automaadiga” varus- 
tatud kraavimehe-labidas puhkama. 

Et ummikust üle pääseda, suunati osa talgulisi, pea- 
miselt koolinoored, Nugise kraavile sihti puhastama. 
See tõmbas inimesi üksteise jalust ära ja vähenes nõud- 
mine labidaile, sest saage-kirveid oli metskonnameestel 
enam-vähem piisaval hulgal kaasas. Nugis turritas küll, 
kui Remmelgas tema brigaadist kõige paremad töö- 
mehed võttis ja sihiraiujaile tööjuhtideks saatis, kuid 
parata polnud midagi, sest varem eraldatud brigadiiri- 
dest ei jätkunud. 

Pikkamisi lahenes linnakülaliste tulekuga tekkinud 
ummik. Remmelgas, Tähni, Rästas ja tehnik leidsid üle 
paari tunni esimest korda mahti paberossi süütamiseks 
ja töötandrile pilgu heitmiseks. 

Poisse ja tüdrukuid tööle juhatades oli Remmelgas 
murelikult pead vangutanud: küllap kustub noorukite 
hoog ja vaimustus, kui kraavi valgub vett ja tuleb 
kurena sõtkuda pehmes savikas mudas. Vett oligi vahe- 
peal kraavi nõrgunud, kuid vesi oli juba linnas arvesse 
võetud — nad sõitsid ju sookuivendamisele! — ja kin- 
gadele ning sukkadele lendasid kaldale hunnikusse 
lisaks veel poiste pikad püksid ja tüdrukute seelikud 
ning tööd jätkati lühikestes spordipükstes. Ei pori, ei 
vesi, ei sitke savi, ei ettesattuvad kivid ega kännud 
suutnud lämmatada noorte lõbusat kära, nalja ja naeru. 

Orkestrimehed olid end künkakesele sisse seadnud, 
puristasid ja tuhistasid pasunates, kuni dirigent tõstis 
kõrgele oma pikad ning peened käed, tegi küünarnuk- 
kidega lainetavaid liigutusi nagu lennuks hooguvõttev 
noor vares, ja kui siis lõi ülalt alla, rõkatasid pasunad 
kõigest jõust, nii et lähedale sangleppadele laskunud 

uudishimulikud varesed kohkunult kraaksatades lendu 
tõusid ja eemale aerutasid. 

Tööstuskooli kraaviosas lösutas ümmargune ja libe 
kivimürakas, litsudes end tihedasti vastu maad. 0,Las 
jääb,” ütles Remmelgas, , hiljem teeme talle dünamiidiga 
tulevärki,” aga poisid tõid kangid ja hoovad, mis suruti 
sügavale kivi alla, ja kangiotstel kaaludes, aga ka liht- 
salt kätega lükates ja õlaga tõugates kangutati ning 
hohootati, kuni kivi paigalt nihkus. Valju sõjakisaga 
veeretati see kaldale. 

«Kui sügavaks peame põhja võtma?“ hõikas kuumu- 
sest õhetav tüdruk, ise ümmargune nagu rull. 

Remmelgas pahvatas naerma, sest tüdruk oli uurista- 
nud enese nagu kaevu. Ta õpetas labidavarrega süga- 
vust mõõtma; teisal näitas, kust kandist on kõige tulu- 
sam lükata kangid alla tülikale kasekännule; pikk poiss 
oli murdnud labidavarre, tuli näidata, kuidas kinnitada 
taha uus, — kuidas ka Remmelgal peopesad labidavarre 
järele sügelesid, kuidas ta ka tahtis vana Nugisega 
jõudu katsuda, talle ei antud selleks mahti... 

Lõuna ajal saabus kraavikaevajatele veelgi abiväge — 
esimesena Anne brigaad. Nad kõik olid pisut määrdu- 
nud, pisut okstest rebitud ja räsitud, pisut sassisjuukse- 
lised, aga meeleolu oli hea, nagu tuleksid nad huvimat- 
kalt. 

Lõpetasime!“ hüüdis Anne juba kaugelt Remmelgale. 
»Kas labidaid jätkub?” 

»Jätkub,” vastas Remmelgas, kuigi kraavis ei olnud 
ainustki vaba labidat. Seekord olid nad aegsasti sõjanõu 
pidanud ja otsustanud — järk-järgult, nii kuidas jõe- 
sihilt rahvast saabub, kraavidest noored ning linnarahvas 

välja vahetada ja jõekaldaid võsast puhtaks rookima 
saata. 

Vaevalt oli Anne rühm tööle rakendatud, kui tulid 
Pitkaste ja Helmi Kirkma ülejäänud rahvaga. 

Ei jäänud olemata ka pahandused. Ebameeldivam neist 
oli vahejuhtum kolme-nelja metsapunktitöölisega. Nad 
seadsid' end jõe kaldal kõigile nähtaval kohal laagrisse, 
käis ringi kaardipakk ja mättale ilmus pudeleid ja suu- 
pisteid. 

Pitkaste käis keelamas, mehed ainult naersid ja upi- 
tasid metsniku poole pudelit. Pitkaste kurtis loost Rem- 
melgale: 

«Ega neist kolmest-neljast mehest kahju ole, aga riku- 
vad teiste meeleolu ja annavad inetut eeskuju — halb 
asi on nagu tõrv, kleepub külge...” 

Remmelga tulekut nähti juba eemalt, rõõmus jutuvada 
vaikis ja kaardipakki segavad käed aeglustusid. 

Jõudu!“ ütles Remmelgas. 

,Eks jõud kulu alati ära,” ümises istujaist kõige suu- 
rekasvulisem. See oli sama koljat, kellega Remmelgas 
kord raielangil sõnavahetusse oli sattunud. Habemetüü- 
kaist vaba näonahk punetas ja õhetas, pilukil silmad 
vaatasid esiletungivate kulmuluude alt luuravalt. 

,Meil on teile väike palve — viige oma laager siit 
kuhugi kaugemale üle.” 

Koljat ajas end rusikale toetudes püsti ja oli nüüd 
Remmelgast peajao pikem. 

»Kas ostsite jõe tükkis metsaga ära või?“ küsis ta ja 
teda saatsid heakskiitvad naeruturtsatused. 

,Ei. Aga teie segate inimesi töötamast. Noh, korjake 
pudelid ja kaduge!” 

,Oh:hoo, kui ägedalt,“ ajas hiiglane jalad harki. 


Ci 
22 Roheline kuid 337 


mÄrge mängige tallekest, parem jutustage, kuidas põdra 
tapsite. Ha-ha-haa!” naeris ta. Pöördudes istujate poole, 
kahmas ta maast pudeli ja seda metsaülema poole tõs- 
tes hüüdis: ,Põdratapja terviseks, proosit!” 

Remmelgas lõi käeseljaga vastu pudelipõhja, nii et see 
kõrges kaares eemale lendas. Koljat jahmus. Ta oli küll 
suur, aga mitte väga julge. Napsiseltskonna ees lõõpida 
ja oma vägevust näidata oli meeldiv, aga metsaülema 
nägu ei tõotanud midagi head. Kaaslasedki ei näinud 
tema uljust kuigi kõrgelt hindavat, noorim meestest tõu- 
sis ja üsna pahaselt ütles: 

"Mis sa, Ruudi, patrad!” 

Väike habemetutiga mees kahmas kiiresti maast teise 
pudeli ja, peitnud selle tasku, kiitis järele: 

Õige jah, eks meil ole mujalgi ruumi.” 

Ruudil polnud aga pääsu, sest metsaülem astus tema 
ja meeste vahele ning nõudis: 

«Nüüd on minekuga aega. Enne seletage, mis jutt see 
oli põdratapmisest.” 

Ega mina... Ma... ainult kuulsin...” 

«Mida? 

»Räägitakse, et metsaülem ja metsavaht Nugis olla 
tapnud põdra. Inimesed tulnud peale ja siis hädaga vale- 
tanud, et salakütid lasknud... Ega mina ei tea, aga 
nõnda kõneldakse...” 

»Kes kõneleb?" 

»Kes...? Kes see nüüd...? Mitte ei mäleta,” jumala 
eest ei tea. Richard,” pöördus ta kõige noorema mehe 
poole, ,kes see nüüd rääkiski?” 

Richard ei vaadanud koljati poolegi. 

»Paras sulle, siple nüüd. Keegi teab-kus midagi patrab, 
aga tema nagu Ladra-Leenu kannab kohe. edasi.” 

Remmelgas ei saanudki midagi rohkem teada. Mehed 
toppisid kaardipaki ja sakummisuutäied taskuisse. ja, 
naer ja pilkehüüded kannul, kadusid piki jõekallast 
eemale. 

Pitkaste oli valge kui toht, ta käedki värisesid, nii et 
ärritatud Remmelgas teda rahustas: 

»No-noo, metsnik, mis teiega on?” 

See on... see on... Milline häbematus!” pomises 
Pitkaste. , Nüüd mõtlete veel, et mina kannan juttu küla 
mööda edasi. Ei-ei, ärge vaielge vastu, muidugi mõtlete. 
Mina ju tegin selle kahemõttelise märkuse, mina...” 

Remmelgale meenus, et metsnik tookord Surru teel 
tõepoolest tegi vihje, mille eest Osmuselt tapelda sai. 
Tal oli see siis kõrvust mööda libisenud. Põdra nahk 
müüdi oksjonil, liha anti pioneerilaagrile, metsaülem, 
eriti Nugis, katsusid salakütte jälitada, kuid ei õnnestu- 
nud leida ainustki edasiviivat jälge. Tänane oli esimene 
vihje, mida Remmelgas kuulis, nagu peetaks teda ja 
metsavahti põdra tapjaks, ja see oli nii rumal ja lapsik, 
et Remmelgas pidas seda purjus meeste tühjaks loraks 
ja jonnijutuks ning rahustas Pitkastet: 

»Tühja te seda kohe nõnda südamesse võtate. Lobise- 
vad, lobisevad, küll varsti unustavad. Läki tagasi töö 
juurde.” 

Ent metsavaht Nugis vangutas murelikult pead: 

»Tühjal jutul on visa hing ja ta... määrib. Kellelegi 
nähtavasti meeldib mustata metsaülemat.” 

»Põdratapmine on liiga fantastiline uskumiseks.” 

,On hullemadki keerutused ja väljamõeldised usku- 
jaid ja edasikandjaid leidnud...!” 

Remmelgas tõrjus kobarasse kogunenud inimesi laiali: 

Töö juurde, seltsimehed, ärgem laskem oma tuju rik- 
kuda.” 

Ta ei unustanud Nugise sõnu. Tõepoolest, vaevalt kol- 
jat ise põdratapmise-loo välja mõtles, allikas pidi pei- 
tuma kusagil mujal. Metsaülema süüdistamine põdratap- 
mises tähendab katset välja kihutada teda metsa- 
ametnike, üldse ausate inimeste seast... Kas tal tõepoo- 
lest on vaenlasi, kes ei vali võtteid ega vahendeid, et 
temast vabaneda? Vaiad võis maa seest välja kiskuda 
Tüür, aga laimujutu levitamiseks puuduvad temal võima- 
lused. Tähendab, peab olema veel keegi teine... 

Sedamööda, kuidas aeg nihkus, nõudis väsimus oma 
osa, venisid pikemaks puhkuseminutid ja suitsutunnid, 
üks ja teine unustas enese istuma kivile või kaldale 
sikutatud sarvilisele kännule. Samavõrra olid aga kasva- 
nud töökogemused ja kraavid nihkusid visalt edasi. Val- 
mis magistraalid ei olnud ju teab-kui pikad, kuid nad 
olid tubliks alguseks tuleviku Tuliksaare uute viljaväl- 
jade, heinaniitude ja mühavate metsade võimsatele elu- 
tuiksoontele, 

Kell neli lõpetati töö ja labidad-kirved laoti vankritele. 
Orkester mürtsudes ees, liiguti Männisalu metsnikumaja 
juurde, kus lõid inimestest kihama metsniku aed ja ela- 
mulähedane noor kaasikualune. Neid jätkus isegi pisut 
eemal kasvavas väikeses kuusetukas käbide kallal nokit- 
sevaid oravaid peletama. Tamm kõndis mureliku näoga 
peaaegu metsnikumajani ulatuva ja juba ripsmeid pilu- 
tava kaerapõllu veerel, kartes, et mõni ülemeelikuse- 
hoos tallab ta tumerohelist, ühtlast vilja, mis laius 
eemale kääru taha, — siin oli kevadel traktor lasknud 
juba silmalt üle mitme põllupeenra. 

Esinesid Tuliksaare kooli noored, kõlas Uue Elu kol- 

hoosi segakoori laul, lõid sekka linnarahva, eriti tööstus- 
koolide noored. Siia-sinna tekkisid tantsusõõrid ja kõik 
kokku kasvas selliseks peoks, nagu kunagi varem pol- 
nud nähtud Tuliksaare külanõukogu mail. 

Siis mürisesid automootorid. Jäeti jumalaga nagu 
sõber sõbraga. Kuidas üksainus tööpäev võib inimesi 
lähendada! Kaugele lehvitati autodele järele rättidega, 
viibutati kätega ja autodegi kohal kirendas rättide ja 
käte mets: nägemiseni! 

Sõitsid ära abimehed at t as Si läksid 
koju paljud omagi külanõukogu inimesed, aga ikka veel 
kirendas Männisalu metsnikumaja ümbrus rahvast, jät- 
kus lõõtspilli saatel tants, kajasid kaugele, kuni Kulli- 
aruni välja rõõmsad laulud, nii et jaamas peatuva rongi 
reisijad kuulatasid ja pärisid: 

«Mis see? Laulupidu või?” 

Noor jaamakorraldaja muheles, lükkas sõrmega mütsi 
teisele kõrvale ja vastas: 

, Oh ei! Tegime siin täna soole ja jõele veidi säru. 
.Kulliaru jõe ääres valgus vesi uutesse kaasi d esse 
ja “aegamisi jõe poole liikudes kandis endaga kaasa 
pori, kõntsa ja prahti. 

XI PEATUKK 


Remmelgas, Osmus ja metsapunkti tehnik Viilbanm 
sõtkusid jalgratastel Surru poole. Kuna tee, lisaks kitsu- 
sele, oli porine, nii et igal sammul kippus jalgratas alt 
ära libisema, oli võimalus vestluseks väike ja igaüks 
mõlgutas omaenese mõtteid. 

Kõik teised raielangid oli Osmus vastu võtnud ainsat 
vastuväidet esitamata, jäid ainult Lümatu-äärsed. Need 
aga moodustasid tänavu kaks kolmandikku kogu Tulik- 
saare raiefondist ja Remmelga tegi rahutuks Osmuse 
järjekindel kõrvalepõiklemine nende üle rääkimisest. 
Osmus oli tagasi tõmbunud, kiitis jõesüvendamist ega 
seganud Kirkmat metsaraudtee ehitamisel, aga Remmel- 
gale tundus, et Osmuse siirus ning sõbralikkus on ainult 
välised ja et ta ei ole veel oma viimaseid i lauale 
pannud. 

Osmus sõitis kõige ees. Ta sõitis rutates ja Hoolin: 
tult, mudasegane vesi pritsis tihti kaugele kahele poole 
ja Remmelgas püsis vaevu tema kannul. Veel raskem 
oli see väikesele ja kõhetule tehnikule, kes lisaks 
muule näis halvasti valitsevat jalgratta rooli. Rem- 
melgas heitis pilgu üle õla tagasi ja vangutas pead — 
tehniku nägu mööda nõrisesid alla higipiisad. Ta ei 
teadnud, et need piisad ei veerenud mitte ainult läm- 
best ilmast ja kiirest sõidust, vaid et neis oli 

kaassüüdlaseks hirm. Viilbaum kartis suuri laasi. Puud 
mühisevad nõnda süngelt, tuul kriiksutab üksteise 
ümber keerdunud puutüvedega, kogu aeg midagi prõksub 
ja praksub... Selliseis pimedais metsades võib pesitseda 
karusid ja hulkuda kurje inimesi... 

Remmelgas hüüdis Osmust, see hüppas rattalt. 

»Tehnik on rattasõidus harjumata,” ütles Remmelgas. 

Osmus vaatas ükskõikselt tehniku näpitsprillidega 
teravasse nirginäkku ja rattale toetudes süütas paberossi. 
«Milline mehike!” põlastas ta ise. Ta ei käinud kunagi 
koos tehnikuga metsas, see tüütas teda ja oli koormaks, 
aga täna murdis ta kõik Viilbaumi arglikud vastuväite- 
katsed ja käskis tal kaasa tulla. Tal oli oma sõjaplaan 
ja ta koondas reserve. 

Viilbaum äigas suure rätikuga üle hiilgava pealae ja 
näo ning metsa poole piiludes päris: 

«Ega siin... ega neis metsades enam karusid ei liigu?” 

Metsaülem jutustas suure mõnuga mesikäpast, kes 
aeg-ajalt jalutab läbi metsavahi kaerapõllu, nagu kont- 
rollides, kas vili on juba söömiseks küps. 

Miks ta... karu maha ei lase?* kogeles Viilbaum. 
Kaua raputas ta pead, kui kuulis, et Nugis kannab 
karule metsa toidupoolist, et vana otti paigalejäämisele 
meelitada. Sõja-aastail oli enamus Surru karudest kas 
tapetud või kaugemale peletatud ja Nugis ei pannud 
pahaks oma kaerapõllu sasimist, kui see aitas mesikäppa 
jäämisele meelitada. 

Kui nad sõitu jätkasid, poetas Viilbaum enda Osmuse 
ja Remmelga vahele. 

Remmelgas oli eelmisel päeval Pitkastele helistanud, 
et ka tema Surrule kaasa tuleks, aga metsnik hakkas 
ohkima, et oli lubanud minna Eesniidule sanitaarraide 

puid vastu võtma, et teda oodatakse, .et, tekib pahan- 
dusi, ühesõnaga — kas ta ei võiks jääda tulemata. 
»Küllap haistab lahkarvamisi, vaidlusi ja et mitte ühe 
või teisega vahekorda rikkuda, hoidub eemale,” arutas 
Remmelgas, kuid ei olnud selles ise täiesti veendunud. 
Pitkaste töötas viimasel ajal tõsiselt, väsimatult, põhja- 
likult, ja kui oli kokku lepitud, siis oleks halb mitte 
minna. Ning Remmelgas nõustus. Aitab ju Nugisestki... 

Peaaegu oleks aga juhtunud, et ka Nugist ei oleks 
kodus olnud. 

Kui metskonnast tulev kaadritööline tõi sõna, et järg- 
misel päeval on oodata Remmelgat ja Osmust, mõistis 
Nugis otsekohe, miks kaks ülemust korraga Surru metsa- 
kolka üles otsivad. Selles ei olnud midagi ootamatut, 
metsavaht juba ammu teadis, et tullakse raielanke 
metsapunktile üle andma, kuid ometi haaras teda tugev 
tusalaine. 

Anne oli juba varem isale rääkinud, et tahab sõita 
mõneks päevaks kodust ära. Ta lükkas päevast päeva 
edasi oma tõelisest kavatsusest kõnelemise, võttis mit- 
mel korral hoogu, aga kunas näis isa meeleolu halb, 
kunas ei leidnud sobivaid sõnu, kunas lihtsalt seletamatu 
kohmetus ummistas häälepaelad. 

Pärast metsaülema teate saamist otsis Nugis tütre 
üles. 

«Sa tahtsid homme linna sõita... Lükka sõit mõni 
päev edasi, ma pean... täitevkomiteesse minema. Neile 
on teejuhti tarvis.” 

Anne kuulis kaadritöölise sõnumit, ta mõistis, miks 
isa kipub kodust ära, kuid teadis ka, et vana Surru 
Nugis ei sõida kuhugi: kohusetunne võidab. Ta ei vaiel- 
nud isale vastu, sest äkki tabas ta end mõttelt: kui 

tõepoolest lükkaks sõidu edasi? ,,Mitte sellepärast, nagu 
tahaksin tedä-näha,“ rahustas ta end. ,,Upsakusekott, 
küllap kujutab endale ette, et meeldib igaühele, küllap 
peab oma lahket sõna metsavahi tütrele suureks auks. 
Selle poolest võiks sõita, aga kas metsaülema kõrkus siis 
veelgi ei kasva kujutluses, et põgenesin tema eest, et 
kardan teda... Aga kui ma ei sõida, võib-olla hiljem ei 
olegi enam võimalik tehnikumi sisse astuda, vastuvõe- 
tavate õpilaste arv saab ehk nooremaist, otse koolipin- 
gist tulijaist täis...?* See väljavaade tegi lõpu Anne 
kõhklusile ja ta läks pinumaal haguraiuva isa- juurde. 

Nugis nägi tütart tulevat, laskis kiiniga käe langeda 
ja pomises: 

Hea küll, sind pole tarvis...” 

«Kuhu mind tarvis pole?“ jahmus Anne. 

»Teejuhiks.” 

»Ah soo...” meenus Annele. ,,Sa otsustasid koju 
jääda? See sobib hästi. Ma tulingi ütlema, et pean ilm- 
tingimata sõitma.” 

So-oh,” venitas Nugis ja ta pilk peatus uurivalt 
tütrel. 

»Jah, isa. Olen seda kogu aeg homsele veeretanud, 
aga lõpmatuseni: ei ole see võimalik. Ma otsustasin 
hakata sügisel õppima metsatehnikumis.” Nagu kartes 
isa vastuväiteid, jätkas ta kiirustades: ,,Olen põhjalikult 
kaalunud, mu otsus on päris kindel. Ma ei taha kauem 
olla pealtvaatajaks, tahan osa võtta metsade kasvatami- 
sest. Ilma õppuseta jääks see ikkagi poolikuks...” 

Nugis lõi kiini saepukki ja istus raiepakule, kobades 
taskust piipu. Anne oli viimastel päevadel olnud haja- 
meelne ja maldamatu, Nugisele poinud jäänud see mär- 
kamata, kuid ta sidus seda metsaülema tulekuga Surrule. 

Vana metsavaht oli harjunud tähelepanelikult vaatama 
ja vähestest märkidest järeldusi tegema ja pühapäeval 
istutustöödel oleks pidanud pimegi nägema, et Remmel- 
gas ja Anne tundsid teineteise juuresolekust tavalisest 
suuremat ja sügavamat rõõmu. ,,Ootab Remmelgat,” 
arvas Nugis, ,aga nüüd tahab tüdruk hoopis ära sõita. 
Kooli!...* Vana Nugis oli tihti mõelnud Annele väikese 
hirmuga südames, sest ta nägi tüdruku rahutust, mõnigi 
kord tõreles temaga, kui Anne hoolimata ilmast või 
teest läks mõnele koosolekule või peole. Pärast aga 
manitses iseennast: tahad noorest tüdrukust teha sama- 
suguse sammaldunud kännu, nagu oled ise! Anne ei 
aimanud midagi sellest, et isa oli end pikkamisi harjuta- 
nud mõttega, et varem või hiljem lendab Anne Surru 
metsadest välja, ainult Anne jutt koolist ja õppimisest 
tuli talle üllatusena ja kõike koos pidi ta endamisi läbi 
mõtlema ... Jah, õppima! Mõned aastad tagasi oleks ta 
naerma pahvatanud, aga nüüd õppisid kõik, nii mehed 
kui naised. Remmelgas tuli koolist, õppeaeg ja raha, mis 
riik tema koolitamisele kulutas, ei ole maha visatud... 
Annel ei ole halb pea, metsa ta armastab, pealehakka- 
mist on tal üleliia, temast saaks hea metsaülem. 

Anne nägi, et isa muheles endale vurrudesse, ta las- 
kus isa kõrvale ja surus oma pea talle sülle. 

,Sa ei ole mulle kuri, et su üksinda jätan?” 

Metsavahi krobeline käsi puudutas tütre juukseid. 

, Küll tulen toime... Ega sa maailmalõppu lenda...” 

Nii otsustati, et Anne läheb sügisel tehnikumi ja nad 
otsivad Surrule mõne vanainimese, kes talitab loomad, 
keedab Mihklile süüa ja nõelub ta sokid. 

Hommikul vara, kui päikesekiired puudutasid puu- 
latvu, sõitis Anne jalgrattal minema. Rongini oli veel 

aega, aga ta kiirustas, et mitte Remmelgaga juhuslikult 
Surru teel vastamisi sattuda... 

Remmelgas märkas varsti, et Surru metsavahimaja oli 
vaikne ja tühi, vaiksem ja tühjem kui oli olnud kunagi 
varem. Välk ja Nool haukusid täna laisalt ja ajasid siis 
suud pärani, ja nende roosad ning pehmed keeled ripne- 
sid pikalt suust välja, kui nad lõõtsutades ringi käisid 
ja päikesevarjulist kohta otsisid. Kirr oli rahutu, ta igat- 
ses jaheda vee järele. Ta oli suureks kasvanud, karv 
läikis pruunikalt, madal keha oli pikk ja painduv. 

Milline loom!* ahhetas Osmus küll juba kümnendat 
korda. ,,Müü ära. Palju tahad?" 

Nugis raputas pead. 

»Kirr ei ole müüa ega osta.” 

»Annan sulle oma Nestori. Puhtamat tõukoera ei ole 


kogu maailmas.” 
Võib-olla. Aga oleks sul ka kümme Nestorit, ma ei 


vahetaks.” 

Kas Kulliaru jões saarmaid rohkem elutseb?” uuris 
Osmus. 

»Mõni üksik ehk leidub, kes neid näeb...” 

»Peaks korraldama jahi.” : 

»Las elavad. Saarmas on jäänud niisama haruldaseks 
nagu nugiski.” 

»Hoiad neid, nagu oleksid nad sinu omad!“ pahandas 
Osmus, kuid taipas kohe, et oli viltu öelnud, ja naeris 
lepitavalt: , Ha-ha-haa, küll võttis mehe tõsiseks. Tegin 
ainult nalja... Noh, kas lähme?" 

Ilmad olid muutlikud: päev-paar sadas, siis aga kuu- 
mas nii, et mattis hinge. Tänagi virvendas õhk lagendike 
kohal, taevas oli kahvatu, päike oli mähitud läbipaist- 
vasse loori. Kägu puges kaselehtede varju ja kukkus 

harva, kaikestades iga kahe hüüde järel, ikka: kukku, 
kukku, kuk....pikk vahe, ja jälle: kukku, kukku, kuk... 
Puuoksad rippusid vaikselt, peaaegu liikumatult. Ainult 
mesilased sumisesid lakkamatult, rõõmsalt tiireldes õielt 
õiele, keerutades üles mee ja õietolmu magusat lõhna. 

Osmus higistas, Viilbaum kägises vaikselt enda- 
ette, Nugis sammus vaikides, nägu tõsine nagu vooli- 
tud, Remmelgas vastas hajameelselt Osmuse —küsi- 
mustele, Nad alustasid kõrgetest, nagu loetult ühtlastest 
kuusikutest ja lõpetasid sooäärse lodustuva ja kõdu- 
neva segametsaga. Surrule jõudsid tagasi õhtuks, väsi- 
nud, tülpinud, ,praetud ja pealekauba veel läbi klopi- 
tud“, nagu ütles Osmus. 

Vahtkondade kaart laotati lauale. Osmus ei istunud, 
ta vaevalt heitis kaardile pilgu, kõndis metsavahi ava- 
ras köögis edasi-tagasi. Ta oli kontrollinud, kohapeal 
isiklikult tutvunud, põhjalikult kaalutlenud, — rohkemat 
ei või temalt keegi nõuda. Nüüd on aeg oma seisu- 
kohaga välja tulla. Järsult, sissejuhatuseta ütles ta: 

»Tänane käik veenis mind selles, millele varem oma 
kaalutlustes jõudsin: Kulliaru metsapunkt ei ole Tulik- 
saare metskonna poolt raiumiseks eraldatud lankide vali- 
kuga nõus. Põhjendus: ülestöötamine on raske, välja- 
vedu niisama hea kui võimatu. Ma ei võta raielanke 
ettepandud jaotuses vastu.” 

Õige!” hõõrus“tehnik prilliklaase. ,Milline hullumeel- 
sus inimesi sellises karukoopas hulgutada! Uuuh!” 

Osmuse napisõnalisust kogu päeva jooksul pidas Rem- 
melgas trotsiks, vimmaks enda vastu, kuid uskus selle 
vaikimise olevat paratamatusele alistumise märgiks. 
Tööd jõel, uued kraavid, ministeeriumi otsus metsaveo- 
raudtee ehitamiseks, viimased koosolekud on painutanud 

ka Osmuse kangekaelsust,“ mõtles ta. Päev oli väsitav, 
Remmelgas istus enne Osmuse sõnu toolil ja jälgis Kirri, 
kes näis avaldavat esimesi sümpaatiatundeid metsa- 
ülema vastu. Osmuse sõnad pühkisid rammestuse, ta 
unustas Kirri. 

»Teie väljendute kategoorilises toonis ...?” 

«Mitte ainult kategoorilises toonis, vaid kategoorili- 
selt sõna igakülgses mõttes. Metsa ülestöötamine on 
liiga tõsine asi, et sellega eksperimenteerida...” 

Osmus seisis, käed tugevalt taskuisse surutud, keset 
tuba. Palju kordi viimaste nädalate jooksul oli ta tänast 
päeva kujutlenud ja lõpuks just sellisena näinudki: tema 
seisab ja ütleb — ei. Oli aeg, kus ta: ennast tõepoolest 
lööduna tundis, kus jalgealune oleks nagu ära vajunud 
ja kogu maailm tema vastu pöördunud. Kõik jooksis viltu 
ja ikka uue metsaülema kasuks. Aga juba Vilde kirju- 
tas toredasti, et kord on Vestmann all ja Piibeleht peal ja 
siis jälle ümberpöördult. Aeg oli temale, Osmusele, sõb- 
ralik, ja ajast üksi oleks vähe olnud, aga oli ka mees 
lükkamas ja roopaid seadmas... Remmelga kuulsus tuh- 
mus, mitmesuguseid jutte liikus tema kohta. Osmus 
oleks tahtnud, et oleks palju rohkem räägitud põdratap- 
misest, fašistide käsilase soosimisest, võimuahnitsemi- 
sest, ja kui üks ja teine küsis, et kas metsapunkti juha- 
taja on kuulnud, ja ega ta ometi ei usu, pigistas Osmus 
huuled kokku, nagu näidates, et tema ei ole tühjajutu- 
krapp, kuid parajat momenti valides paotas: ,,Minul pole 
sobiv kohtumõistja olla, aga ka ekskavaatoreist pole 
ikka veel kippu ega kõppu...” 

Jah, ekskavaatoreid polnud! Metskonnal kaevas kaks 
alalist brigaadi kuivenduskraave, kolhoosirahvas müttas 
enne heinaaega pühapäeviti omil mail, aga jõe uue 

sängi kohal ilmusid pajukändudest helerohelised pehmed 
kasvud. Kui pole ekskavaatoreid, ei tule jõesüvendami- 
sest midagi välja, jääb lobaks palgiparvetus, on eba- 
reaalne, isegi kahjulik nõuda metsavedu Kaarnamäelt ja 
Käänisjärve kaldailt. Ja Osmus kordas: 

»Liiga tõsine, seltsimees metsaülem.” 

»Kes eksperimenteerib?" 

Teie,” 

Remmelgas tõusis kärsitult: 

«Alustame jälle otsast peale. Ei ole enam aega oma 
seisukohtade korrutamiseks, on tarvis otsustada. Tulik- 
saare metskonnas ei muudeta jalatäitki raielankide ase- 
tusest.” 

»Hea küll — üks viiendik raienormist jäägu Kaarna- 
mäele, Lümatu lodupealsest aga keeldun täielikult...” 

«Meie ei ole kodanlikud metsaparisnikud.” 

Nugis istus norgus päi, ta vuntsidki olid sorgus ja 
selg oli vajunud looka, nagu rõhuks teda suur raskus. 
Tehnik Viilbaum hoidis juba ammu endale tähelepanu 
paludes pliiatsit kõrgel ja hüüdis peenikesel ning valjul 
häälel: 

Seltsimees Osmusel on õigus, sajaprotsendiliselt 
õigus. Peame arvestama tegelike olukordadega, reaal- 
sete"võimalustega. Üks nõukogude asutus peab teist toe- 
tama, mitte tõkkeid ette veeretama...” 

»Kulunud, Osmuselt laenatud laul,” mõtles Remmel- 
gas. Aga meeleolu oli halb, keelele valgus mõrkjat mait- 
set. Tähendab, tuleb alustada otsast peale: seletada, 
argumenteerida, veenda. Dokumendid ja seletuskirjad 
keskusse, sealt edasi ministeeriumi. Vaieldakse, õienda- 
takse, uuritakse, kaalutakse, ja milline garantii on ole- 
mas, et alla ei lange Osmuse vaekauss? Tema väitel ei 

puudu kaal, eriti kõrvaltvaadatuna. Metsa- ja Paberi- 
tööstuse Ministeeriumis leidub tõenäoliselt pooldajaid ja 
heakskiitjaid. Kes teab...? 

Remmelgas naksas sõrmenukkidega lauale. Roheline 
kuld! Mitte asjatult pole rahvas metsale andnud nii 
kauni nime. Kena valvur, kes väsib, tüdineb, end voolul 
kaasa kiskuda laseb! Ei, kutsun kas või ministri enda 
kohale, veenan teda kohapeal tegeliku olukorra valgu- 
ses... 

«No nii,” hakkas ta kaarti kokku lappama, ,,tutvu- 
sime lankidega, aga nad ei meeldinud teile. Ei jää siis 
muud üle kui apelleerida kõrgemate asutuste poole.” 

»Milleks kõrgemale?“ laiutas Osmus käsi. ,,Võib ju 
kohapeal, sõbralikult. Oleme siin neljakesi, seni on hää- 
led langenud kaks ühe vastu. Mis arvab Nugis?” 

»Mina?” võpatas metsavaht. Ta kulmud olid tõstetud 
üles, nii et otsmiku kurrud olid sügavad nagu vaod. 

Sinu sõna on õieti kõige tähtsam, oled ju nii-öelda. 
Surru metsade peremees. Sina neid kõige rohkem oled 
kaitsenud ja kasvatanud, oma mured neisse matnud ja 
rõõmud neisse peitnud. Kas oled mahavõtmise poolt või 
vastu?” 

Nugise silmades süttis tuli. , Osav on Osmus,” tunnis- 
tas Remmelgas, ,,mängib metsavahi hinge kõige hellema- 
tel keeltel. Piinab vanameest, nagu tal ilma selleta 
kerge oleks!" Kogu päeva oli Nugis olnud tõsine ja 
vaikinud, Remmelgas ei seganud teda küsimustega ega 
muidu tühja-tähjaga, ta arvas vana metsavahi meeleolu. 
hästi mõistvat. Aga Osmus oli järjekindel, õhutas: 

»Julgemini, julgemini!” 

Ja tehnik piiksus: 

Kas annate hääle poolt või vastu, ah? Nagu valimis- 
tel, eh-eh-hee!' 

Nugise vurrud liikusid üles-alla. Ta tundis, et mingi 
tomp oli seisma jäänud ta kurku, takistades kõnelemist. 
Väga lühikese aja vältel elas ta uuesti läbi viimaste 
kuude heitlused iseendas. Praegu oodati temalt otsest 
vastust, ei olnud enam võimalik kõrvale põigelda ega 
minema joosta. Metsavahile tundus, nagu annaks just 
tema otsuse Surru metsade kohta, nagu oleneks tema 
sõnadest, kas Kaarnamäe metsad jäävad terveks või sae- 
takse kõige kõrgemad ja kõige suuremad maha. 

Kogu jõudu.kokku võttes surus ta katkendlikult sõnad 
suust: i 

»Kaarnamäe kuusikute,.. aeg on täis... Meie istu- 
tasime tänavu uued asemele ... istutame igal keva- 
del Me 

«Kuidas? Kuidas?“ astus Osmus talle ärritatult lähe- 
male. ,Kaaluge hoolikalt oma sõnu, võib-olla oleneb 
neist Surru metsade saatus...” 

»Surru metsade saatus on kindlates kätes,” vastas 
Nugis tasa. Tõukas siis ägedalt Kirri toolilt maha, 
pahandas: 

»Kirr, mis sa toas haudud. Käi välja!" 

Kirr tundis häälest peremehe meeleolu ja lipsas lahti- 
sest uksest õue. Nugise rasked sammud järgnesid talle. 

«klull vanamees!” purskas Osmus. 

Osmuse hääletuskampaania jooksis karile,” muigas 
Remmelgas endamisi. ,,Vedas tehnikugi kontorilaua 
tagant välja, et oleks üks hääl rohkem. Küllap oli Nugi- 
ses kindel — kokku olnuks kolm ühe vastu ja kuigi sel- . 
lel ei ole vormiliselt mingit tähtsust, oleks see ometi 
olnud omamoodi hukkamõistmiseks mu metsapoliitikale.” 

«Hull vanamees?“ kordas Remmelgas. , Oh ei, suure- 
Pärane vanamees!” 

Rõõmustage, rõõmustage,” ümises Osmus ja uuesti 
hakkas mõõtma toa laiust, ,,kuid vanasõna lausub, et 
ära hõiska enne õhtut.” 

Remmelgas sulges klõpsatades portfelli lukud. Nugise 
sõnad tõstsid ta meeleolu, talle meenus kunagine mõte: 
kui vana hea metsahing Nugis teda toetab, siis on kõik 
hästi, siis ei ole ta oma seisukohtadega eksinud. Või- 
Matu, täiesti võimatu on ette kujutada Surru metsavahti 
heaks kiitmas midagi, mis ei ole aus. Esimest korda 
astus Nugis otseselt ja kindlalt Remmelga kõrvale ja 
See tõi endaga Remmelgale nii palju rõõmu kaasa, et 
metsaülema tusk Osmuse vastu leevenes. Rahulikult, 
leplikultki ütles ta: 

Seltsimees Osmus, milleks meil kakelda? Mina ei 


aja jonni...” 
»Just ajate jonni. Isekat, omakasupüüdlikku jonni!” 
»Ei, teie ei usu praegu isegi oma sõnu... Oodake, 


lubage ma lõpetan. Tahaksin, et teie hästi mõistaksite, 
millisel teelahkmel te praegu seisate. Kas edasi oma- 
kasupüüdlikul, üldsuse huvidele vilistamise teel...” 

Mida teie kõik välja ei mõtle!” 

nu... Või astute teisele, rahva huvisid teenivale, nõu- 
kogude ametnikule ainuõigele teele?” 

»Ma ei vaja teie misjonäri-nõuandeid. Mina seisan 
valvel oma metsapunkti huvide eest.” 

Remmelgas surus portfelli kaenlasse: 

«Juhtisin teie tähelepanu olukorra ohtlikkusele...” 

Osmus jäi otse Remmelga ette seisma. Mõlemad käed 
tugevasti taskuisse surutud, silmalaod ' kitsaks ADE 
tõmbunud, surus ta läbi hammaste: 

«Osmuse teele on ennegi mõni mees hüpanud... alati 
on nad seda kahetsenud...” 

Peab see olema ähvardus? 

Osmus avas silmad ja naeratas ühe suunurgaga: 

«Teie alustasite ähvardustega...” 

«Ma tõin veidi õhtuoodet,” ütles Nugis, kes seisis 
uksel, piimakann ühes, taldrik võiga teises käes. Ta sei- 
sis seal juba hulk aega, kuulis meeste sõnelemist, tah- 
tis mitmel korral vahele segada, aga laused järgnesid 
nii kiiresti üksteisele, et ta oma aeglasel toimel ei leid- 
nud selleks võimalust. Tal oli kohkunud ilme, ta ei 
armastanud riidu ja sõnelemist ja kahe ülemuse ägedad 
sõnad täitsid teda hirmuga. Osmus on äkilise loomuga 
mees, seda ta teadis, ja metsaülemgi ei kuulu argade 
liiki. Leidmata, millega jätkata, kordas: ,,Jah, õhtu- 
oodet ... Perenaist pole kodus, palun leppida piima ja 
leivaga...” 

Söödi sõnatult. Nugis ei istunud, käis toa ja õue vahet, 
Välk ja Nool kannul. 

Lahkudes ütles Osmus Nugisele: 

»Veel kord — müü oma kalaröövel mulle.” 

»Kalaröövel!“ turtsatas Nugis. ,Kirr püüab kala, aga 
ei söö ise, vaid toob minu kätte.” 

Müümise-juttu ta ei kuulanudki. 

Osmus ja tehnik sõitsid ära, Remmelgas jäi Surrule 
ööseks, et järgmisel päeval kultuuride hooldustöid üle 
vaadata. Kaua istus Remmelgas õues õunapuu all pin- 
gil. Koos päikese vajumisega puude taha jahenes ilm. 
Kerge tuulehoog jooksis üle metsa, pannes selle vaik- 
selt sosistama, nagu vestaksid puud üksteisega juttu. 
Kägu oli väsimatu, Remmelgas luges kahekümne viieni, 
siis tüdines. Toa taga rukkipõllul laulis rääk. 

»Kalaröövel!“ -torises Nugis, möödudes õhtutaeva 
õhetust imetlevast Remmelgast. ,,Või Kirri kohta röö- 
vel..." 

Kui metsaülem midagi ei vastanud, lisas vaiksemalt: 

»Vaata et ise on paras röövel. Nägin, kuidas ta silmad 
lõõskasid, kui ennist vaidlesite, nagu oleks sind elusalt 
alla neelata tahtnud.” 

Just sellele mõtles ka Remmelgas. Tänane ei olnud 
enam lihtne mõtetevahetus, Osmuse sõnade taha oli 
nagu vedru kokku surutud viha. 

Palju, mis ägedusetuhinas suust välja ei lipsa,” 
rahustas ta nii ennast kui metsavahti. 

»Mina tunnen Osmust kauem ja ma ei ole pime. Metsa- 
punkti juhataja tuletas mulle täna sissepiiratud rebast 
meelde. Oled näinud, kui hoolimatult see reinuvader 
oma hambaid tarvitab? Ja sellel mehel on halbu sõpru, 
nii et... Vanasõna ütleb ka, et ettevaatus on tarkuse 
ema.” 

Metsaülem naeratas metsavahile: 

Aitäh hoolitsemast! Pean meeles, kuigi ise kaldun 
uskuma, et Osmus järele mõtleb ja tänast ägedust 
andeks palub.” 

Oota sa seda,” ümises Nugis. 

Remmelgas varitses parajat hetke ja päris siis Anne 
järele. Metsavaht vastas põiklevalt: 

»Ütles linna sõitvat...” 

Homme tagasi ei jõua?” 

kalal VASE A te 

Surru Nugisel ei olnud kombeks oma perekonna sünd- 
musi kella külge riputada. ,,Nagunii saavad liiga vara 
teada,” armastas ütelda. Remmelgas lahkuski järgmisel 

õhtul Surrult Annet nägemata, meel kibestunud mõttest, 
et Anne hoiab end temast meelega kõrvale... 

Remmelgas ja Osmus valmistasid materjalid, lisasid 
omapoolsed seisukohad Tuliksaare metskonna 1950. aasta 
raiefondi jaotuskava kohta ja kogu materjal läks üle 
Metsatööstuskeskuse ja Metsamajandi Ministeeriumi- 
desse. Remmelgas ootas, et teda kutsutakse välja suu- 
sõnaliselt seletusi andma, ja kui paari nädala pärast 
saabus maakonnakomitee sekretär Koitjärv koos kolme- 
nelja Metsamajandi ja Metsatööstuskeskuse juhtiva 
ametnikuga, oli tema üllatusest hoopis rohkem rabatud 
kui Rudolf Osmus. 

Koitjärv oli jahe ja kinnine, tema karmi nägu ei peh- 
mendanud täna ainuski naeratusekiir. 

Lubasin teid tulla vaatama,“ ütles ta tervituse järel, 
«ja tulingi. Minu teekonda ei kergenda teadmine, et 
pidin tulema teie tegevust kontrollima.” 

»Mul pole midagi, mis kontrollimist kardaks...” 

"Loodame, loodame. Meie alustame teie juurest, hil- 
jem viskame pilgu ka metsapunkti töösse. Kaebused on 
ju sihitud kõik teie vastu.” 

»Nii metskond kui metsapunkt esitas avalduse raie- 
lankide asukoha kohta...” 

»Kui see oleks ainus!” 

«Mis siis veel?” 

»Küll kuulete. Kaebusi on teie peale terve rida, nii 
nimelisi kui nimetuid." 

«Teie võtate neid puhta kullana?' 

«Ma võtan neid signaalidena, mida on tarvis kontrol- 
lida. Kaebusi on teie aadressil kogunenud nii paks 
hunnik, et jääb ainult kaks võimalust: kas oskasite meid 

kõiki kenasti ninapidi vedada, või on teie vastu tegevu- 
ses sihilik käsi.” 

Remimelgas kees kõik, vaevu suutis ta tagasi hoida 
meelepaha-purset. Brigaadist osavõtvale metsamajandi 
direktorile ütles ta solvunult: 

»Nõnda siis tasutakse...” 

Metsamajandi direktor vaatas kõrvale ja ühmatas: 

»Oled keetnud ka supi, et hoia alt...” 

Supi!” 

»Mis sa ägestud?" tõstis direktor õlad kõrgele. ,,Kui 
ei keetnud, eks siis seletad.” 

Remmelgas kibestus: see on siis tänu! Ise andis kogu 
aeg temale õiguse, kiitis järele, seadis teistele metsa- 
ülematele eeskujuks. Tõeline võitleja meie metsade 
rikkuse, meie rohelise kulla tuleviku eest — kas nii ei 
kõlanud ta sõnad viimasel tootmisnõupidamisel? Keetsid 
supi! Niikaua kui hästi läheb, on kõik lahked, tunglevad 
ümber nagu mesilased, patsutavad õlale, kiidavad ja 
ülistavad, aga niipea kui vilksatab mingi kahtluse vari, 
pööravad selja, mängivad kõrvalseisjat, parastavadki ... 

Metsaülem hoolitses brigaadi öökorteri eest, saatis 
nad puhkama. Tal endal ei olnud und, lonkis sihitult piki 
teed edasi. Siil vudis üle tee ja popsutas pahaselt sega- 
mise pärast. Oösorr plaksutas tiibadega. Ja üle kõige, 
kõike endasse haarates kohises mets, kohises vaikselt 
ja tasa, nagu uinutaks ta magama päevast väsinud linde, 
loomi ja inimesi... 

Remmelgas jõudis veskipaisuni. Tänavune suvi oli 
imelik — ilusaid ilmu oli, sooja jätkus, ja ometi sadas 
nii palju, et jõevesi püsis kõrgena, tükkis kohati üle kal- 
laste, Veskijärvgi oli nii kõrgele tõusnud, et vesi tor- 
“mas pahinaga üle tammilaudade, paisates all kividel 

kõrgele kollakaid vahupilvi. Remmelgas kallutus üle 
silla käsipuu, vaatas tuisklevale veetantsule ja tundis, 
kuidas kihavast, keerlevast, pulbitsevast möllust hakkas 
pea kergelt ringi käima. Veskitammi mahalaskmiseks oli 
maakonna täitevkomitee otsus olemas, aga Osmus veni- 
tas, esitas vastuväiteid, ootas. Kolhoosi esimees Tamm 
kord juba kurtis, et tänavu võib liigvesi südasuvel 
kurja nalja teha ja üle kallaste tõusta. 

Remmelgas kiskus silmad lahti püsimatult ja iga hetk 
uuenevalt keeriselt ja pöördus, et minna tagasi koju. 
Pöördus ja jahmus — seal tuli ju Anne Nugis! 

Anne lähenes, ta oli palja päi ja kleidi väel. Ta oli 
kas jooksnud või vähemalt väga rutanud, sest ta hin- 
gas kiiresti, pisut hingeldaski. Remmelgas toetus kergelt 
silla käsipuule: pea ringles ikka veel. Ringlemine suure- 
nes, kui Anne ei möödunud, vaid tuli otse tema juurde. 

»Otsisin teid igalt poolt, metskonnast ja ... Kirkma 
juurest,” ütles Anne, surudes teineteisesse põimitud käed 
rinnale. ,Miks te siin olete? 

«Kus ma siis peaksin olema?“ imestas metsaülem. 

Aga parteikomitee sekretäri juures. Selle asemel et 
veskisillal unistada, peaksite vastu vaidlema, tõendeid 
esitama, oma tööst Tuliksaarel jutustama. Milline ruma- 
lus üldse mõeldagi, nagu oleksite teie lasknud põdra! 
Räägiti, et olevat selline kaebekiri, on see tõsi?" 

»Ka selline kaebekiri on saadetud.” 

See on hullumeelsus! Mina ja isa võime tunnis- 
tada...” 

»Kaebus põdratapmises on tõstetud ka Mihkel ja 
Anne Nugise peale.” 

Anne tõstis silmad. Need olid suured ja läikisid pruu- 
nikasrohekalt. i 

Meie? Et isa ... et Surru Nugis tappis põdra?” 

Uskumatus tüdruku silmis oli nii siiras, üllatus ja 
uskumatus ta hääles nii suur, et Remmelgas vabanes 
hämmeldusest, millesse ta viis- Anne ootamatu ilmu- 
mine. 

«Tapsite või ei, aga olete mõlemad tunnistajaina rivist 
välja löödud — kaebealuste sõnadel on kohtu vaekaus- 
sidel vähe kaalu.” 

Taevas küll, milline alatus!“ Annet läbis võbin, nagu 
oleks tal külm, ja ta nihkus Remmelgale lähemale. Seda 
ei usu ju keegi!” 

«Koitjärv ütles: mitte uskumises ei seisa asi, vaid 
faktides. Kaebus tuleb ümber lükata.” 

,Siis tehke seda. See ei ole ju ainult teie isiklik küsi- 
mus, kaalul on kogu Tuliksaare metskonna au. Kui teie 
seda ei tee, kutsun mina kõik metskonna inimesed 
kokku, kutsun kolhoosnikud, kogu külanõukogu rahva, 
eks näeme, kas on nende hulgas ühtainustki, kes usub, 
et metsaülem laskis salaja põdra.” 

Remmelgas unustas Annet vaadates ja kuulates oma 
mure ja pahameele. Nii tulisena ei olnud ta tüdrukut 
kunagi näinud. Kas ainuüksi metskonna au teda nõnda 
erutas? Võib-olla oli juhtunud suur arusaamatus, ehk 
oli Anne alaline kodunt äraolek siiski vaid juhuslik? 
Aga ei, Anne külmad, hoolimatud sõnad ei jätnud 
võimalusi mitutpidi mõtlemiseks. Nukralt muiates ütles 
ta: 

»Nii et ainult metskonna au pärast...” 

Annele näis äkki midagi meenuvat, ta haaras Rem- 
melga käest: 

»Heldeke, unustasin hoopis, mille pärast Surrult Tulik- 

saarde jooksin. Siin alles kuulsin kontrollijaist... Aga 
teie peate olema väga, väga ettevaatlik!” 


"No-noo...” e 

Isa nägi täna metsas Tüüri!” 

"Kas ta siia maile julges jääda?...“ kahtles Rem- 
melgas. 


Isa on kindel, et oli just Tüür. See oli Käänisjärve 
pool, Kulliaru jõe lähedal. Inimest nähes oli ta lipsanud 
põõsastesse ja kadunud... Tüür kannab teie peale viha, 
olge ettevaatlik.” 

Kas minu hoiatamiseks nõnda jooksitegi?" 

Anne kummardus üle silla käsipuu ja alla veemöllu vaa- 
dates ütles midagi. Remmelgas ei saanud sõnadest aru 
ja astus lähemale. Anne kallutus kaugele üle puu, nii 
et alt lendas ta õhetavasse näkku vastu kive puruneva 
vee jahedaid udupiisku. 

Ma ei kuule!“ hüüdis Remmelgas. 

Anne ajas end sirgu ja kõrvale vaadates ütles vaik- 
selt: 

Ma olen halb inimene... Jooksin ära ja ei ole teile 
õnnegi soovinud...” 

»Ei tea mille eest? Et mind põdratapjaks peetakse?” 

“Ärge veiderdage. Helmi on tubli tüdruk, ta on väärt 
suurt, suurt õnne...” 

Remmelgal kulus pikk hetk, enne kui ta hakkas tai- 
pama, millele Anne vihjas. 

“On juhtunud mingi kole arusaamatus. Helmi on tõe- 
poolest tubli naine ja nad saavad Kariga kindlasti väga 
õnnelikuks, aga...” 

“,Kariga?' 
»Jaa. Kirkma ja Kari abielluvad.” 
oirslisi Siis 4! 

Anne pöördus tagasi silla käsipuu poole. Pisarad tun- 
gisid silma, nii kerge, nii hea oli äkki olla. Enda kogu- 
miseks aega võites ütles ta alla jõkke vaadates: 

Kui rumal ma olin, uskusin Osmuse juttu! Mäle- 
tate pühapäeva, kui teid ootasin? SIDUS hiljem rääkis, 
et olite pühitsenud Helmiga kihlusi , 

Nii polnud siis seegi ärusaämiatus. Kui väsimatu on 
Osmus olnud mulle püüniste seadmisega... Sellepärast 
ei tabanudki ma teid enam kunagi kodust?" 

Sellepärast.” 

Vesi mühises all kividel. Oökull ärkas veski taga 
vanas õõnsas pärnapuus ja huikas pikalt ja kurjalt. 
Männisalu pool haukus koer, laisalt ja uniselt. 

Remmelgas ja Anne ruttasid metskonda. Koitjärv ei 
maganud veel, Anne jutustas talle, keda isa oli näinud. 

“Ta võib teab millise tembu välja mõtelda,” ütles 
Remmelgas. 

Tuleb korraldada mõned valvepostid. Ja ma arvan, 
et teilgi tuleks olla ettevaatlik." 

“Seda minagi,” kinnitas Anne. , Tüür ähvardas ju 
metsaülemat, saatis kirjagi.” 

So-oh?" tõstis Koitjärv kulme. ,Kus see kiri on?" 

Kantseleis laualaekas..." 

«Nii-nii,“ venitas sekretär mõtlikult. ,Laualaekas... 
Aga miks ta ei ole ametivõimude käes?" 

Ah, pidasin seda poisikese tembutamiseks... Kiri 
poleks ju andnud tema tabamiseks lisaandmeid, selle 
edasisaatmine oleks võinud küll aga näida uhkeldami- 
sena.” 

Milline lühinägelikkus!“ laksatas sekretär peopesaga 
lauale. ,,Sellised võsavillemid ei hooli millestki ja kui 
kergesti võiks praegu juba olla hilja... teie vastu suu- 

natud kaebuste arutamiseks. Kas teie ise ei aimanud, et 
kõige rängem, kõige tõsisem kõikidest süüdistustest oli 
vihje teie sidemeile rahvavaenlasega, nagu oleksite teda 
soosinud? Tuuri hoiatuskiri ... leevendab seda kahtlust. 
Noh, lähme teie kantseleisse, seal on telefon.” 

Sekretär Koitjärv pidas mõned telefonikõned, leppis 
Rästa ja miilitsavolinikuga kokku valve suhtes. Remmel- 
gas lappas kaua laekas, enne kui kõige alumisest leidis 
Tuuri kokkukeeratud ähvarduskirja. Koitjärv silus seda 
hoolikalt ja pani oma rahatasku vahele. 

»Nüüd teie julgeolek...“ pöördus ta Remmelga poole. 

»Olge mureta,” tõrjus Remmelgas. ,,Ma olen nüüd 
ettevaatlikum...” 

»Ettevaatlikum," torises Koitjärv. , Nagu selline hüään 
tuleks teile silm-silma vastu.” 

Minu järele valvet seada pole siiski tarvis,” naeris 
Remmelgas... ,Ma saadan nüüd Annet... seltsimees 
Nugist...” 

»Kas te kavatsete praegu, öösel, läbi metsa koju 
minna?” küsis Koitjärv. 

»Aga muidugi,” vastas Anne. Ja Remmelgale: ,,Sina 
võiksid küll koju jääda...” 

Remmelgas ei võtnud Anne vastuväiteid kuuldavakski 
ja nad kadusid kahekesi eemal mustendava metsa poole. 

Koitjärv vaatas neile mõtlikult järele. Tellis siis veel 
ühe telefonikõne, linnaga. Jutt oli lühike, teda mõisteti 
mõnelt sõnalt... 


Kontrollbrigaadi liikmed süvenesid metskonna asja- 
ajamisse, vaatasid läbi iga dokumendi, võrdlesid raama- 
tuid. Koitjärv kutsus enda juurde inimesi, vestles nen- 
dega kaua ja üksikasjaliselt. 

Ülejärgneval päeval kutsus ta Remmelga. 

Mäletate, ütlesin kevadel linnas, et kord tulen Tulik- 
saarde ja siis jutustate oma metsadest. Olen valmis teid 
kuulama,” 

Remmelgas oli oodanud ristküsitlusi Tuurist, tapetud 
põdrast, ja ta takerdus. 

Ma ei tea, mis teid just huvitab...” 

Kõik. Kuidas uuendate metsi. Kuidas jaotate raie- 
piirkondi. Kuidas võitlete metsaalade soostumise vastu.” 

Remmelgas arvas, et jätkub kümnest minutist, et Koit- 
järv peagi tüdineb, aga ta jutustas poolteist tundi, ja 
kordagi ei katkestatud teda. Kui metsaülem lõpetas, 
vaatas sekretär aknast välja ja tal oli unistav ilme. 

Kuidas küll inimesest saab hiiglane!” ütles ta vaik- 
selt. ,Kõik peab alluma, kõik peab korralduma inimese 
tahte järgi, et rahval oleks hea elada... Võlusite mind,” 
pöördus ta Remmelga poole, ,oma jutustusega, oleksin 
valmis hakkama metsaülemaks.” 

"Ükskõik kuidas lõpevad juurdlused põdratapmisest, 
rahvavaenlase soosimisest ja muude jaburduste kohta, 
ma ei lakka võitlemast raielankide üleviimise eest kau- 
gematesse rajoonidesse. Kui teie peaksite andma õiguse: 
Osmusele, apelleerin Keskkomitee poole. Mets on tumm, 
ta ei saa end ise auahnete karjeristide eest kaitsta...” 

Koitjärv uuris Remmelgat nii teraselt, et metsaülem 
pilgu maha lõi. 

Oo, teist hõõgub kuumust,” ütles ta. ,,Ma hakkan 
taipama, miks teid nõnda energiliselt kaitstakse — olete 
nad kõik üles kütnud. Teate, mul käis eile õhtul hilja 
külaline.“ 

»Külalisi käis teil palju... 

»Kõik teised ma kutsusin. Aga tema tuli kutsu- 

mata... Pikk mees, vimmas, kulmud paksud ja puhvis, 
nägu nagu põlenud vask, vurrud pikad ja kohevil.. ka 

»Surru Nugis!” 

Tema.” 

Remmelgal tõmbus süda kokku. Kas tuli kaebama? 
Nugis ei olnud veel harjunud mõttega, et uus metsaülem 
on märkinud raiumiseks Surru metsi. Ta võitles ise- 
endaga, ta võttis seisukoha metsaülema pooltki, aga 
süda on sageli tugevam kui mõte... 

Teie ei küsi, mis ta kõneles?" 

»Meil oli Nugisega raiepiirkonna asukohtades erine- 
vaid seisukohti...” 

,Nii? Võimalik... Aga lubage, ma jutustan teile Surru 
Nugise külaskäigust. 

Oli juba hilja, pärast päikeseloojakut. Nägin aknast, 
et pikk mees pöördus ümber nurga, aga uksele ei kopu- 
tatud. Sealtkaudu kuhugi mujale minna ei ole ja see- 
pärast muutusin tähelepanelikuks. Kui kojas endiselt 
kõik vaikseks jäi, ei jaksanud uudishimu taltsutada ja 
läksin vaatama. 

Välimise ukseava täitis suur mehekogu. Ta seisis sel- 
jaga koja poole, hallid suitsupilved keerlesid ümber pea. 
Ta kuulis mu tulekut ja pöördus. 

»Ootate kedagi?” küsisin. 

»Ma... Ei, keda mul siin oodata...” 

Astusin trepile. Peatusin, mahvisin nagu temagi. Teie 
üksikud kased seisid nukralt, läänetaevas hõljuvad pil- 
ved õhetasid kaunilt. 

ollus õhtu,” ütlesin. 

Mh?" kohkus ta. ,,Ah jaa, ilus... Homme sajab 
jälle.” 

Inimene seisab ja harjutab end meteoroloogilistes tea- 

dustes — pole minu asi teda eksitada, — ja hakkasin 
trepist valla minema. Teil on seal kolm astet, aga ülal 
kojaukse! on ikka veel kõik vaikne. Kui jalg puudutas 
maapinda, ei pidanud ilmaennustaja vastu. Sügav, kähi- 
sev hääl küsis: 

Kas teie... kas teie olete partei sekretär?” 

Olen.” 

Ta näris piibuvart. Peatusin. Polnud kahtlust, et ta ei 
tulnud tühja juttu puhuma, et ta südamel lasus raske 
kivi; sellest jutustas veerandtund, mis ta oli seisnud 
trepil, sellest jutustas vastu uksepiita mahakoputatud 
piibutuha-hunnik. 

»Mis siis ikka,” surus mees pöidlaga kahas tule sur- 
nuks ja pistis piibu koos rusikaga taskusse, , tuleb rää- 
kida.” 

Läksin ees tuppa. Istusime. Ta püüdis vurruotsa ham- 
maste vahele, kuid laskis kohe jälle lahti. 

Olen Surru metsavaht,” alustas ta lõpuks. ,Räägi- 
takse, et metsaülema peale on kaevatud.” 

Ootasin. 

» On see tõsi?" 

«On küll.” 

Surru metsavaht rapsas püsti. Vähe jääb puudu, et 
puudutab lage. Astus kaks pikka sammu lähemale, toe- 
tas rusikad nagu kaaluvihid lauale ja end peaaegu 
minuni kallutades küsis: 

»Osmus?” 

»Kes just, sellel on kõrvaline tähtsus.” 

Kindlasti Osmus. Ta ähvardas. Metsaülem ajas ta 
uute raiepiirkondadega ummikusse. Osmusel on häda 
protsentidega, mis täitmata jäävad...” 

Tähendab, metsapunkti- ülemal on õigus?” 

Nugise kulmud tõmbusid kokku, moodustasid silmade 
kohal üheainsa suure puhma, aga selle alt vaatasid kaks 
teravat, otse torkivat ränikildu. 

»Ei, õigus on meie uuel metsaülemal.” 

Näen, mehel on raske rääkida. Ta hingab sügavalt, 
köhatab — midagi surub ta rinda ja kurku. Aga ta valit- 
seb end ja jätkab: 

»Jah, nii on õige, nagu teeb metsaülem. Tema näeb 
kaugemale, arvestab tulevikuga...” 

Suur mees vabanes pingest, kulmupõõsas vajus 
kaheks, nägu sai tagasi endise vaskpruuni värvi. Käsi 
libises taskusse ja sealt välja koos piibuga, millesse 
mahuks küll kaheksandikune tubakapakk. 

Nii,” venitasin. ,Edasi?' 

Piibu kohal tikku hoides ja tubakat põlema popsutades 
heitis ta mulle kulmude alt imestunud pilgu: 

»Edasi? Rohkemat ei ole midagi.” 

Ja see ongi kogu minu lugu.” 

Remmelgas tõusis ja astus akna alla. Tuul peksis 
vastu akent peent vihma. Sirelilehed läikisid, nagu oleks 
neid poleeritud. Vaade ei ulatunud metsani — hall udu 
mähkis selle enesesse. 

»Jaah,” ohkas hääletult lähenenud Koitjärve hääl. 
»Ilus teil siin just väga ei ole... Liiga lage.” Hetk hil- 
jem lisas: ,,Aga inimesed on teil toredad, otse kullatükid.” 

Kõigist meie varadest on inimene suurim,” kordas 
Remmelgas tasa, nagu endale. 

«Palju on mulle veel ähmane, mul! puudub mõnegi 
arvamise ja uskumise kinnitamiseks vajalike faktide ahe- 
lik, aga üht võin teile küll juba praegu ütelda: olete 
mõjunud viljastavalt nii Tuliksaare inimestele kui ka 
loodusele.” 

Tänan teid,” sosistas Remmelgas. Pärast viimaste 
päevade kibestumisi kutsusid Koitjärve sõnad temas 
esile sügava meeleliigutuse, mida ta ei suutnud varjata. 

Kui kommunistile üteldakse, et ta on kasvatanud 
uusi inimesi, nõukogude inimesi, on see suurim kiitus 
võimalikest,” jätkas Koitjärv. Ja sügavalt ohates lisas: 
"Sellest hoolimata püsivad teie suhtes rängad süüdistu- 
sed. Ma ei mõtle raielankide asetust, selle probleemi 
lahendamine pärast metsapunkti seisukohtade ärakuula- 
mist ei valmista ilmselt suuri raskusi. Hoopis keerukam 
on näiteks põdratapmisega ...” 

Remmelgas pöördus järsult: 

«Teie usute... 2" 

Asja tuum ei seisa uskumises või mitteuskumises. 
Küsisin ka Nugiselt, tema eitas. Tuliselt, sai kurjakski. 
Tema ei ole ainus, kes usub, et metsaülem Remmelgas 
ei tõstaks püssirauda põdra pihta ka siis, kui talle sel- 
leks luba antaks. Aga senikaua, kui salakütt ei ole sel- 
gitatud, heidab kahtlus teile varju ka sel juhul, kui teie 
vastu tõstetud süüdistuse tõendite puudusel põhjenda- 
matuks loeksime.' 


Jumalaga jättes — brigaad siirdus Kulliaru metsa- 
punkti — kordas Koitjärv: 

»Kulliarus ei lähe meil üle päeva... Ehk suudame 
selleks ajaks selgitada ka põdratapja salapärase isiku. 
Nägemiseni.” 

Ehk suudame! Heatahtlik mees, kõneleb ,,meie". Aga 
mõeldud on muidugi — tõesta, metsaülem Remmelgas, 


et sa ei ole salakütt! 

Remmelgas lükkas akna lahti. Tuul oli vaikinud, aga 
taevas oli ühtlases hallis pilves ja sadas, sadas vaik- 
selt, hääletult... 

XII PEATUKK 


Rudolf Osmus selgitas Koitjärvele, miks ta nii otsusta- 
valt vaidleb vastu metsatööde raskuspunkti üleviimisele 
Surru vahtkonna kaugematesse piirkondadesse. 

»Remmelgas süüdistab mind tagurluses, mugavuses, 
vana küljes rippumises,” laiutas ta käsi. ,Kas olen ma 
selliseid etteheiteid ära teeninud? Ma arvan, et mitte. 
Mul on ometi õigus — usun, et koguni kohustus — 
kaitsta oma ametiasutuse huve. Jutt ei ole mitte Kulli- 
aru metsapunkti saja kolmekümnest protsendist, vaid 
materjalist ehitustele, tugipostidest kaevandustele, toor- 
ainest vineeri- ja tuletikuvabrikuile, mis jäävad saamata, 
kui liiga järsult tungime läbipääsematuisse kohtadesse. 
Ma ei vaidle vastu põhimõtteliselt, vaid praktilistel kaa- 
lutlustel, mitte alatiseks, vaid üheks aastaks. Ma kõne- 
leksin hoopis teisi sõnu, kui oleks läinud nii, nagu tõo- 
tasid Remmelgas ja Tamm, et ekskavaator tuleb ja 
süvendab jõe, et avaneb võimalus metsamaterjalide par- 
vetamiseks. Masinaist pole ikka veel kippu ega kõppu. 
Kui ükskord jõuavadki, on neid tarvis algul seada ja 
kohendada, nii et tänavu ei tule tööst nagunii enam 
head nahka...” 

Koitjärv kuulas Osmust vaikides, kopsides pliiatsi- 
otsaga aktikaanele. Kui metsapunkti juhataja lõpetas, 
tõstis ta pilgu ja kordas: 

»Kui oleks ekskavaator, kõneleksite hoopis teist 
JUU 40 C 

"Aga muidugi. Kordan veel: ma ei ole vastu põhimõt- 
teliselt...” 

»Hea küll,” katkestas teda Koitjärv. ,,Ekskavaatorid 
saabuvad täna.” 

Vanker põrises teel, Nestor haugatas tusaselt. Jaamas 
kolksusid propsid, laaditi uusi vaguneid. Möödus hulk 
sekundeid, enne kui Osmus ütles: 

»Seda pole varem kuulda olnud...” 

Tõepoolest, sellest uudisest olid Tuliksaares teadlikud 
“väga vähesed. Koitjärv tahtis, et masinate tulek oleks 
üllatuseks kogu külanõukogu rahvale, ega rääkinud 
mitte kellelegi, et ekskavaatorid olid saabunud maa- 
parandusjaama, et'ta oli direktorit kiirustanud ja et 
masinaid on varsti oodata Tuliksaarde. Et hilinemist 
tasa teha, lubati jaamast saata ühe ekskavaatori asemel 
kaks ja lisaks veel võsaniitja. Nii juhtuski, et kui Tulik- 
-saarde viival teel hakkasid mürisema mingid salapära- 
sed masinad, jooksid kõige enne maanteele koerad, istu- 
sid teel, kikitasid kõrvu ja aeg-ajalt haugatasid rahutult 
— hääl oli neile võõras. Siis peatusid poisikesed, kuula- 
tasid, arutasid: 

Kuula, vist tankid sõidavad!" 

»Mis tankid nüüd siin,” kahtles teine, kuid ragin lähe- 
“nes ja valjenes, poisse kogunes juurde ja lõpuks võitis 
"uudishimu kartuse ning poistekari pistis jooksma, koe- 
"rad klähvides järel. Nii tervitati Kulliaru jõele rooma- 
vaid ekskavaatoreid juba enne Tuliksaart, juba enne, 
kui nad Tuleviku kolhoosi põldude vahele jõudsid. 

Uudis ekškavaatoreist lendas nagu kulutuli kolhoosi 
ühest otsast teise. Lõid vikatid vartpidi maasse niitjad, 

kiirustasid koos nendega tee äärde kaarutajad ja PIN 

kokkupanijad. ; 
«Küll on ikka mürakad!” imestati. 

“, Näh, plagistavad roomikutega justkui tankid.” 

" »Eks nad niisama head olegi kui tankid. Päris tankid 

kütsid fašistidele kuuma PÕRGU! need siin teevad lõpp* 

arve liigveele ja rabale. 

Kaht laia alusega ja pikkade trossidega masinat tunti 
— need olid ekskavaatorid. Aga kui- käänaku tagant 
rühkis esile kolmas, oli tarkus otsas. 

«Milleks meile südasuvel lumesahk?“ imestas kesk- 
ealine- kolhoosnik. 

«Nagu oleks lumesahk... aga nagu ei oleks ka. Liiga 
kohmakas teine lumesahaks...” 

Kaheksakümne-hobusejõulise — ,Stalinetsi'* - mootori 
mürin summutas kolhoosnikute hüüded, aga juht nägi, et 
temale viibatakse, ja peatas masina. Tihe sõõr inimes- 
test sulgus ümber masina. 

»Mis masin see on?" 

»Kas sõidad põhjanaba lumest puhtaks rookima?” 

Läikivasirmilist ning õliplekkidest kirjut mütsi seni- 
sest veelgi rohkem kuklasse lükates EKA juht üle- 
olevalt: 

»Niipaljukest teil nõukogude tehnikast aimu on. See 
ju võsalõikaja. Kui tööle hakkan, tulge vaatama — lük- 
kan teie võpsiku niisama hõlpsasti kaarde kokku, nagu 
kaa niidate Sri MOE 
* ,A-ä nüüd ikka. 

»Kõtt, vanu inimesi pilkama!” 

Aga keskealine mees kratsis lõuga ja pomises: 

»Tont neid teab... Kõrbetes panevad vilja lokkama, 

uued jõed kaevatakse, aatom pole mingi saladus, — asi 
see neil võsa niita.” 

Masinad mürisesid edasi ja kolhoosnikud pöördusid 
oma poolelijäänud töö juurde. Mõnigi kadestas poisi- 
jõnglasi ja tüdrukusirtsusid, kes võisid kandade välku- 
des ja mootorimürinast ning lintide raginast üle kiljudes 
koos imeelukatega alla soo poole joosta. Õiget hoogu 
töösse kohe sisse ei saadudki, sest aeg-ajalt kuulatati 
kaugenevat müra ja omaette muiates kohmati: 

»Mis sa ütled, tulid!" 

Tulid! Nüüd läheb lahti.” 

Metskonna kantselei juures masinad peatusid ja võt- 
sid peale Remmelga. Männisalu metsniku juures harg- 
nes tee: maaparandusjaama tehnik sõitis ühel masinal 
õgvenduse Lümatu-poolsele otsale, Remmelgas jäi tee- 
näitajaks teisele, mis alustas tööd kääru alumisest 
otsast. 

Uksikuid imetlejaid kogunes Männisalu veski taha eks- 
kavaatori juurde varemgi, aga pärast lõunavaheaja 
algust Tuleviku kolhoosis valgus siia peaaegu kogu kol- 
hoosirahvas. Ekskavaator oli selleks ajaks juba palkidest 
alusele roninud, ta oli esimesed kopatäied puujuurte ja 
rohukamakatega * sitkeks kasvanud maapinnast lahti 
käristanud ja eemale tõstnud. Kopp rippus lõdvalt teras- 
vaieri otsas, masin urises endamisi ühetooniliselt ja 
laulvalt. 

»Ah, juba rikkis!“ hüüdis naine, kes käiguhoos oli 
kleidiserva pihku kahmanud, nii et ta punasetriibuline 
alusseelik välkus. 

«Mis see siis.,.?" aeglustasid mehed sammu. ,,Sei- 
sab... 2" 

Ekskavaatorijuht Lepp pilgutas oma abilisele silma. Ta 
oli väikest kasvu mees, kelle kitsale näole andsid selged, 
teravad jooned väga otsusekindla ilme. Nad olid nafta- 
paaki täitnud ja kraanikinnitamisest määrdunud käsi 
lapisse pühkides hüüdis ta ümmargusenäolisele abilisele: 

Kas näitame neile, kuidas masin rikkis on! 

Poiss, kelle käed olid pintsakuvarrukaist välja kasva- 
nud, lõi laksatades ekskavaatori kummis kerele: 

»Näitame!” 

Juht hüppas läikima-hõõrdunud laiadele roomikulüli- 
dele ja kadus juhikabiini. 

Hei, hoidke eemale!” karjus abiline ja kahmates oma 
valgetelt juustelt soni, tiirutas sellega ümber pea. Kau- 
gemale, kaugemale! Muidu ma ei vastuta kopatäie savi 
eest..." 

Lepp tõmbas heeblist. Mootori mürin valjenes, pikk 
raudnina pöördus, trossid kerisid end lahti ja kopp 
sööstis, teravad hambad ees, varemuuristatud auku. 

,Vaata kus...” unustas vanem kolhoosnik suugi 
lahti. 

Masin urahtas, nõksatas palkalusel. Kopa hambad puu- 
risid end mulda, tõusid... peatusid siis kännu taga... 
Mootor tõstis tuure, laulis kõrgetoonilisemalt, energili- 
semalt, kännujuured raksatasid ja juba kerisid trossid 
end ekskavaatori jämeda võlli ümber, hiivates täis 
kopa üles. Masina kere pöördus, kopp vihises kõrgel 
õhus, võttis uhke laia kaare... 

Ai!“ hüüdis ammuli sui vahtinud vanem kolhoosnik 
ja tõukas eemale naise, kes oli taganedes talle jalale 
astunud. 

«Siia lendab, alt ära!” kiljus keegi naistest. 

-»Kaugemale, kaugemale...” 

* Inimesed rüselesid eemale. Lepp välgutas juhikabiinis 
hambaid ja kummutas kopa. Tegi seda meelega hästi 
kõrgel, nii et mudapritsmeid laiali lendas. 

" «Puh, saatan!” äigas üle näo keegi, kellele poritükk 
oli istunud just ninale, 

Vaata, kus viskas ikka sületäie!" 

«Kindlasti oma kaks vankrivahetäit,..” 

Ekskavaator pöördus, kopp langes sopsatades” auku, 
kahmas uue suutäie, jälle läigatas kopa põhi päikese- 
kiirtes, jälle lisandus kaks koormat jõekaldale. 

Lepp oli hoos. Inimeste üllatunud, imestunud, heaks- 
kiidust säravad näod õhutasid teda, nobedasti liikusid 
käed heeblilt heeblile, Masinad olid ta hing. Pärast sõda 
oli traktoreid vähe. Lepp ehitas mitmest vanast uue 
traktori, mutterhaaval kandis kokku. Nüüd vahetas trak: 
tori ekskavaatori vastu, 

Veel laiem kaar, veel suurem hoog, siis puurib kopp 
oma hambad hästi sügavalt mullapinda, hammustab kuh- 
jaga suutäie. Kolhoosnikud näevad varsti, kui rõõmsasti 
hakkab vesi voolama uues jõesängis, kuidas tahenevad 
põllud ja heinamaad, kuidas lokkab vikk ja hein, kui- 
das' kasvavad kartulid nagu kaalikad... 

Imestati, imestati, aga ära imestada ei jõutud. Ei suut- 
nud kopa lennult silmi pöörata vana Andres, kes kõve- 
tale ja pahklikule kepile toetudes kõige viimasena 
kohale jõudis ja nüüd maharaiutud ja kõrvaleheidetud 
noorel kasel istus. Kraavikaevamist Andres tunneb, kui- 
das veel tunneb! - Viisteist aastat rändas ühest kraavist 
teise, labidas õlal, tulel mustaks kõrbenud katlake ja 
kirves vöö vahel. Ta kuulus kraavihallide seisusesse; 
Solistas külmas ja: roosteses soovees, kaevas kevaditi, 
suviti, sügiseti, kaevas niikaua, kuni labidas külmunud 

maast helisedes tagasi põrkas. Kui raske see oli, kuidas 
külmad jõe- ja rabaveed mõjusid, sellest teaksid palju 
jutustada jalad, mis kepile toetumiseta enam käia ei 
jaksa, teaksid jutustada käe- ja pihasooned, mis on 
kanged ja valusad, nagu tuld täis. Polnud hullemat elu- 
kutset ja polnud hullemat hüüdnimegi kui kraavihall. 
Kraavihallide ees käis halb kuulsus nagu inimese järel 
tema vari... Aga nüüd istub kraavihall suure masina sees, 
liigutab mingisuguseid pidemeid ja mullavall kasvab, 
nagu kühveldaks siin rohkem kui kakssada labidameest. 
Kõik vahivad, silmad imestusest ja vaimustusest pärani, 
masinameest, kes pole ju keegi muu kui kraavihall, ja 
kui ta praegu masina seisma jätaks ja välja roniks, siis 
piiraksid inimesed ta kindlasti ümber, võib-olla loobik- 
sid õhkugi ja hüüaksid hurraa. Aga kraavihall Lepal ei 
olnud aega ei masina peatamiseks ega sellest väljaroni- 
miseks, sest nad olid koos teise ekskavaatori juhtidega 
võtnud endile kohustuse nii Kulliaru jõe õgvendamine 
kui ka süvendamine esimeseks septembriks lõpetada. 
See aga tähendas,tet tuli töötada vahetpidamatult, — 
niipea kui saabub veel üks juht, siis kolmes vahetu- 
ses... 

Lõbus oli vaadata, kui kiiresti süvenes auk uue jõe 
kohal, aga Tamm kiheles juba rahutult edasi-tagasi, 
brigadiir rohkem hoidis käes kui taskus paksude kapsli- 
tega uuri ja kolhoosnikud valgusid laiali, igaüks oma 
töö juurde. Neid saatis ekskavaatori undamine ja kõik 
olid ühel meelel, et Tuliksaare mail ei olnud varem 
kuuldud nii meeldivat muusikat... 

Järgmisel hommikul oli masinate jauramist kuulda 
isegi Surru metsavahimajas, ja see oli esimene hääl, mis 
laiast maailmast otse Surruni kostis. See äratas Nugise, 

kes kaua trepil seisis ning kuulatas. Tal oli nagu kah- 
jugi siit oma valvepostilt lahkuda, kuigi ta tee viis 
häälele lähemäle, viis Tuliksaarde, sest Remmelgas saa- 
tis eelmisel päeval Osmuse meestega, kes käisid metsa- 
veoraudteel sihti raiumas, kutse tulla metskonda kraavi- 
kaevajate-brigaadi tööd vastu võtma. Tuliksaares aga 
vabandati: metsaülem lahkus juba varahommikul. Nugis 
käis Kulliaru jaama juures kaupluses, imetles omakorda 
ekskavaatori tööd ja nõnda oli aeg juba lõunasse jõud- 
mas, kui puude vahelt jälle Surru metsavahimaja vilkuma 
hakkas. 

Nugise äratas mõtteist Käänisjärve suunast kostev 
pauk. Surrul tõstsid lärmi Välk ja Nool, kes olid keti 
otsas, sest Anne oli koos kaadritöölistega Surrule kõige 
lähemal langil istutuslappidest sademerohke suve tõttu 
lopsakalt kasvavat rohtu kitkumas. Nugis kuulatas hetke, 
jooksis siis majja ja tõi tagakambrist oma kaheraudse, 
Uuesti väljudes vabastas ta kettidega ragistavad koerad. 

Siis kõlas teine lask. 

,Ass, võta!” hüüdis Nugis. Kõrvu vastu päid tõmma- 
tes lidusid hagijad metsa poole. ,,Salakütt taipab juurde- 
kihutavaist koertest,” arutas Nugis, ,,;et keegi on koju 
jõudnud, ja püüab põgeneda. Kuhupoole? Otse kauge- 
male jäävad Käänisjärv ning Lümatu ja sügavahaua- 
line jõgi — sealt on läbipääsemine võimatu. Jääb üle 
pöörduda kas Kaarnamäe poole või lipsata Männisalu 
rägastikesse.” Nugis kaalutles joostes ja kuulatas koerte 
kilkamist — Välk ja Nool hoidsid Männisalu poole. 
Nugis pöördus rohkem vasakule, et ette jõuda ja põge- 
neval salakütil tee läbi lõigata. 

Pruunikas tomp välgatas rohus, nagu oleks mingi 
loom ühest põõsast teise hüpanud. Siiski vist mitte 

loom, "ta ei jääks põõsasse nii kauaks päigale. Või 
lipsas ta nii osavalt eemale, et metsavaht ei märga- 
nudki? Ei, seal on ta jälle! Pruun, madal, tormab järg- 
mise põõsa poole... 

»Giiirrrghh!“ kajas metsa all terav kisa. 

«Kirr!" hüüdis Nugis ja tormas rohusse langenud 
looma juurde. Saarmas lamas küljeli, lähenevaid samme 
kuuldes pingutas ta end, et tõsta oma lamergust pead, 
aga ei jaksanud, Ta silmad olid lahti ja tuhminev pilk 
täis valu. 

»Kirrike!“ laskus Nugis põlvili ja pani käe saarma 
pea alla. Kael oli lõtv. Teine käsi, mille Nugis looma 
rinna alla surus, et keha alla jäänud jalga vabastada, 
valgus verd täis. Kirri oli tabatud esimeste jalgade 
taha. Metslooma instinkt sundis teda põõsastes varju- 
paika otsima, ta põgenes, kuni jõud üles ütles. Looma- 
kese pea vajus tagasi, silmad olid läiketa, hammaste 
vahelt nirises verd. 

Saarmas Kirr oli surnud. 

Nugis asetas looma mugavalt küljeli, tõusis ja kuula- 
tas. Valu ta näos asendus pikkamisi karmi vihaga. 
Koerad olid kaugenenud, kuid kilkasid tihedamini ja 
innukamalt — nad lähenesid kütile. 

Nugis jooksis kõigest jõust, iga hetk valmis kuulma 
püssipauke. Kas ka Välk ja Nool jätavad täna oma 
elu...? Aga mis see siis tähendab? Koerte hoog rau- 
geb, klähvivad veel, lõrisevad, aga häältes ei ole 
endist raevu... Kas tõesti keegi, keda koerad tunne- 
vad, kelle puhul nad ei tea, kas vihaselt kallale 
tormata või saba viibutades kõrvale hoiduda? Nugis 
tormas 'kätt silmade: ees hoides otse läbi tiheda kuuse- 

tihniku: ei olnud aega ringijooksmiseks, koerad võisid 
üle minna jänese jälgedele..,. 

Kuusiku taga hõrenes mets, siit algas heinamaa. 
Nugis peatus viimaste puhmaste vahel. Seal ta jooksis, 
vimmas, hoidudes puude ja põõsaste varju ja hüüdes 
midagi koertele. Vahemaa oli liiga suur, et vilksamisi 
paistvat salakütti tunda. Nugis võttis kursi nii, et lõi-» 
kab kütil tee läbi. Siin tihenes mets... uuesti harve- 
nes.,. nüüd peaks ta olema salaküti teele: jõudnud..,: 
Nugis tõmbas naksatades kuked üles. Seal ta läheneski,; 
püss käes. Nugis hüppas puu tagant välja, müristades: 

Seisa!" 

Võõras peatus poolel sammul, käsi püssiga tõusis. 

«Püss käest!” tõstis Nugis oma kaheraudse, kuid las- 
kis samas jälle langeda — tema ees seisis Osmus! 

Metsapunkti juhataja alati nii enesekindel ilme oli 
kohkunud ja juhmivõitu. Ta nägu oli higist märg, jooks 
-ei olnud tema kasvule kontimööda. Silmad ringlesid, 
nagu otsides, kuhu end peita. 

»Vaat kus alles kotkake sattus pihku!" pilkas Nugis. 
Ta oli segaduses. Metsapunkti juhataja... Kas tõesti 
tema tappis Kirri? See tundus uskumatuna. Piinlik lugu, 
kui õige salakütt lidub Surrust ikka kaugemale ja 
kaugemale ja tema kahtlustab... Aga kuidas sattus 
Osmus just praegu siia...? Teadmata, mida õieti 
arvata või mis ette võtta, küsis metsavaht: / 

»Kütite... 2" 

Osmus kogus end, jaksas juba naeratadagi, kuigi see 
näis virilana. 

" Juhtus täna vaba päev... Võtsin kätte, et teha 
tuurike metsas... Mul on jahiluba," haaras ta rinna- 
tasku järele. 

Tean, et on.” Nugis surus hambad kokku, nii et oli 
valus. Metsapunkti juhataja ei tundunud vaikse püha- 
päevajalutajana, peaks leidma ettekäände tema püssi 
kontrollimiseks. 

»tabasite?” küsis ta järsult. 

"Mina? Keda ?* sattus Osmus segadusse, aga kogus 
«end kiiresti. ,Ah mõtlete lasku...! Kujutlege ainult, 
mööda kõmmutasin. Kull oli ka liiga kõrgel, aga proovi- 
sin siiski. Selline röövel tassib veel teie kanapojad 
ALEN 

Tänan... hoolitsuse eest!" Nugis tundis, et Osmus 
teeskleb, veel rohkem — juba pilkab teda, ja uue 
hooga lõi temas kõik keema. ,, Aga teine pauk?” 

«Milline teine?“ ümardusid Osmuse silmad. ,,Selle 
lasksite ju teie! Või mitte? Kes siis peale meie kahe 
veel siin kõmmutab? Ehk teie enda amatsoon Anne?” 

Nugis sirutas käe Osmuse püssi poole ja häält taltsu- 
tades ütles vaikselt: 

«Millised suurepärased rauad! Võtab vist saja sammu 
peale. Kas võiks lähemalt vaadata?“ 

»Püss on mul tõepoolest nagu 0Kullisilmal,” vastas 
Osmus ja rebis välgukiirusel püssi palgesse: sähvatas 
tuli ja kõmatas.-pauk.-Ühelt oksalt teisele hüpelnud ja 
lähedalasuva pesa pärast valjult hädaldav ning kutsu- 
mata tülitajatega kurjustav metsnäär saputas hoogu 
võttes paar korda tiibadega ja langes maha. ,,Näete, 
vahemaa oli vähemalt seitsekümmend sammu. Soovite 
vaadata? Palun!” 

Osmus ulatas püssi Nugise poole, aga metsavahi huvi 
oli sajasammulise vastu kadunud: kui mõlemad rauad 
olidki enne suitsused, ei olnud nüüd seda enam võima- 
lik kindlaks teha. 

Kui Osmus ei oleks sel silmapilgul üleolevalt ja pilka- 
valt naeratanud, oleks Nugis tal oma teed minna lask- 
nud. See oli küll ainult vaevumärgatav naeruvirven- 
dus, mis üle Osmuse suunurkade libises, kuid tugev 
küllalt, et mitte märkamatuks jääda Nugise terasele 
silmale. 

Tulge kaasa!“ viipas Nugis peaga Surru poole. 

Teine kord, täna pole mul aega...” ütles Osmus 
üleolevalt, aga Nugis käratas: ,,Suu pidada!“ ja tõstis 
nii ähvardavalt püssi, et Osmus kohkus ja vastu enda 
tahtmist Surru poole nihkuma hakkas. Nad olid kahe- 
kesi metsas, Nugis aga oli äkilise iseloomuga. ,,Ta on 
aastaid üksinda metsas elades toorestunud, temast võib 
uskuda kõige hullemat, mõrvagi...” mõtles Osmus... 
,Põrgu teda täna Surrule nii vara tagasi ajas!” Osmus 
piilus peaaegu enda kõrval sammuvat Nugist, kuid 
murekoorem südamel sellest ainult kasvas. ,,Jube on 
sellise metsakännuga, mitte vurrudki ei liigu ega reeda, 
mida mees mõtleb või kavatseb...” 

Nugis ei vastanud ta jutukatseile. Osmuses võitlesid 
viha ja hirm, ta ei teadnud, mida Nugis kavatseb. Hirm 
saavutas ülekaalu, kui ta nägi rohus lebavat Kirri laipa. 

«Teie sajasammune tapab ka kümnelt sammult!” 

«Ma ei mõista...* kogeles Osmus. 

»Kirr ei jooksnud inimeste eest ära.” 

“Ega's teie... Ma protesteerin... Kas teie tõepoolest 
julgete mõelda, et mina... ?” 

Olen selles kindel!” 

,See on häbematus! Ja üleüldse milline narrus mingi 
metslooma pärast sellist tsirkust teha. Päh!” 

Ta tõukas säärsaapa ninaga saarma elutut keha. 

Vaikus, ähvardav vaikus sundis teda üles vaatama. 
Nugise .püssirauad olid suunatud temale ja kas ei läiki- 
nud metsavahi silmad nagu hullumeelsel? Püss on tal 
kindlasti laetud. 

Mis nali see on:,.?!” 

Osmusel kleepus sõrgikastts kaela külge, püss võbi- 
ses käes, nii et kui see olekski laetud olnud, polnuks 
sellest vähematki kasu. ,,Metsavaht on halastamatu,” 
vilksatas Osmusel mõte, ,,pidin ma ta kalaröövlit jalaga 
puutuma, Põõsad on kaugel, nendeni ei jõua hüpata... 
Kas ta teeb nalja, hirmutab mind, või on tal tõsi 
taga... Näo järgi võib karta kõige halvemat., 

Lepime ära...” Kuidas hääl kahises! ,Ma maksan 
viissada rubla,..” 

»Tõbras!” kähistas Nugis põlglikult. 

alsa!” 

Kumbki ei olnud näinud, millal Anne puude vahel 
nähtavale ilmus, ringi vaadates hetkeks peatus ja siis 


nende poole jooksis. Ta kuulis viimaseid sõnu, ja kuigi 


ta ei mõistnud, mis eest Osmus raha pakkus, nägi ta 
metsavahi ilmest, kui kriitiline oli silmapilk, ja torma- 
nud isa juurde, haaras ta käest. 

»lsa,” kordas ta. ,Mis on juhtunud... ?' 

Nugis viipas Kirrile. Anne langes looma juurde 
põlvili, katsus tõsta tema pead, kuid kerkis kogu 
keha — loom oli juba kangestunud. 

“ iKirrike,” sosistas ta: ,Kirrike...” 

Kui ta tõusis, libistas ta käe üle silmade. Ta vaatas 
ikka veel Kirrile, et pa pisaraid silmis, kui küsis: 
“iTema?" 

Enne kui Nugis jõudis vastata, hüüdis Osmus: 

See on eksitus... suur-ja rumal arusaamatus . 

«Kanname ta koju,” ütles Nugis. 

»Mina lasksin ainult kulli...“ jätkas Osmus. 

Ta märkas, et teda ei kuulata, ja vaikis. Anne võttis 
saarma esimestest, Nugis tagumistest jalgadest ja 
'Osmuse poole ainust pilku heitmata hakkasid nad 
“Surru poole minema. 

«Ega sa ometi tõsiselt...?* küsis Anne, kui metsa- 
vahimaja läbi puude paistma hakkas. 

«Mida? 

Sul oli metsik ilme... ega sa... ?' 

»Ei hakka mina iga tõhuga oma käsi määrima. Hirmu- 
tasin ainult, et ta keelepaelu avada. Segasid meid, 
küllap nüüd jätkab salgamist.” 

Panid Kirri õuele, lõhnavate kummelite ja laiade 
teelehtedega läbipõimitud murule. 

Õhtul, kui puude ladvad päikese viimaste kiirte 
kumas hõõgusid, matsid nad Kirri toa taha pärnapuude 
alla. Välk ja Nool nuuskisid ringi, istusid hauakese 
kaldal ja kui Kirr oli maetud ja päike loojunud, tõstsid 
nad koonud ning ulgusid pikalt ja kurvalt. Pikk ja 
kurb oli see õhtu ka Surru metsavahimajas... 

XIII PEATÜKK 


Kaks sekretäri — Koitjärv ja Rästas — istusid küla- 
nõukogus teine teisel pool lauda. Rästast ärritas Koit- 
järve rahu ja kindlus, milles tema nägi ükskõiksust ja 
külmust. Koitjärve lõbustas aga külanõukogu esimehe 
kärsitus. Milleks ta praegu žestikuleerib ja pahandab, 
kui võiks kõnelda rahulikult ja asjalikult? 

«Matate end paberitesse ja kaartidesse, jalutate isegi 
teab milliseisse Surru kolkaisse...” pahandas Rästas, 
aga Koitjärv katkestas teda rahulikult: 

»Aga kuidas teisiti kindlaks määrata raielankide õiget 
jaotust?“ Uht silma pilutades ja huuli veidi torutades 
küsis ta: ,Utelge mulle, kas teie olete käinud näiteks 


Kaarnamägedel?” 
nEi ole.“ 
Aga Käänisjärve ääres?” 
»Ka mitte.” 
»Nii-nii... Kahju. Ma ei ole näinud nii kauneid 


kuusikuid kui on Kaarnamägedel. Tuleval suvel tulen 
puhkuse ajal Käänisjärvele parte laskma.” 

Rästas hüppas kärsitult püsti. See on juba tont teab 
mis! Kõne all on inimesed, Tuliksaare algorganisat* 
siooni liikmete elu, aga maakonnakomitee . sekretär 
unistab pardijahist. 

Teie ei ole käinud Surru metsades,“ jätkas Koitjärv, 

vaga kuidas te kavatsete seisukohta võtta Kulliaru 
metsapunkti ja Tuliksaare metskonna vahelises tüli- 
küsimuses?" 

»Ah, see on nende sisemine, ametialaline asi. Kui ei 
saa omal jõul hakkama, tulevad eriteadlased ministee- 
riumidest, ütlevad, kummal on õigus.” 

»Aga teie? Vaatate pealt?" 

»Kuidas — vaatan pealt? Siin on praegu lahendada 
hoopis tähtsamad küsimused.” Rästas vaikis hetke, 
kõhkles. Koitjärv on maakonnakomitee sekretär, kõrge 
ülemus, ta võib panna pahaks. Aga ükskõik, tuleb 
ütelda kõik, mis on hingele kogunenud, avameelselt ja 
selgesti. ,Ma ei salga, raielangid on muidugi ka oluli- 
sed... Aga teie unustate kõige tähtsama, inimese, 
unustate, et Remmelga ümber kuhjatakse kokku hulle 
jutte. Remmelgas tuli meile hiljuti, ta tõi endaga kaasa 
palju uut ja värsket, ta tungib julgelt elu mahajäänud 
tihnikuisse. Mina olen veendunud, et laimujutte Rem- 
melga vastu teadlikult ja SIHIKU õhutatakse ja neile 
värve juurde lisatakse. 

"Mis olete oma õtgantsatslugtii liikme kaitseks ette 
võtnud?" 

Rästas peatus poolel sammul ja jäi suuril silmil Koit- 
järvele otsa vaatama. Ta oli nii agarasti ametis 
maakonnakomitee sekretäri süüdistamisega, et vastuette- 
heide näis talle ainult Koitjärve osava manöövrina. 

»Kas meie korraldame juurdlust? Kas meie käes on 
materjalid? Miks te ei tee uurimise tulemusi avalikult 
teatavaks? Utelge, et on laim ja vale, nagu tapaks 
metsaülem põtru, nagu soosiks ta rahva vaenlasi...” 

»Nõuate minult kolme päevaga sama, mis teil endal 
kolme kuuga tegemata on jäänud. Olete, seltsimees 

Rästas, jätnud oma algorganisatsiooni liikmed liiga 
üksinda.” 

»Algorg või tema sekretär ei saa asendada iga oma 
liiget...” 

»Ei saa ega tohigi, nagu ei saa ega tohi jätta ühtegi 
liiget organisatsiooni mõjuva toetuseta. Remmelgal puu- 
dus toetus raielankide küsimuses, Tuliksaare partei alg- 
organisatsiooni sekretär pidas seda probleemi enda 
jaoks liiga tühiseks, aga tulemuseks oli konflikt ja 
ummik, mille lahendamist seltsimees Rästas nõuab 
seltsimees Koitjärvelt ühe-kahe päeva jooksul...” 

Rästas tundis, et ründamise asemel osutus äkki tema 
rünnatavaks. Oskamata end kaitsta, kordas ta juba 
öeldut: 

Ükskõik, kuidas kogu krempel on tekkinud, aga süü- 
pinki on pandud meie organisatsiooni parim liige...” 

Parim? On teil tõendeid?" 

Rästas sirgus nagu pikemaks: 

Igakord ei ole paberil fikseeritud tõendid vajalikud, 
inimestesse peab usku olema. Ja mina usun Remmel- 
gat. Remmelgas on kommunist, on meie partei-alg- 
organisatsiooni liige ja meie astume tema kaitseks 
välja. Ainult et... ma ei tea täpselt, kuidas seda 
teha...” 

Koitjärv naeratas heasüdamlikult. 

,Kas lubate nõu anda?” 

Te veel küsite!“ torises Rästas. 

Kutsuge kokku nõupidamine. Kõik parteilased ja 
lähemad asjaosalised nagu Osmus, Nugised, Pitkaste, 
kontrollbrigaadi liikmed, mõned teised, keda peate 
vajalikuks. Arutagem küsimust üheskoos.” 

 ,Kas teie teete sissejuhatuse?" 

«Kas sellepärast, et teil pole midagi ütelda?” 
- nKui ka on, ma eelistan oodata kohapealset omaalga- 
tust. Mulle näib, et Tuliksaare inimesed on küpsemises 
ja kasvamises niikaugele jõudnud, et nad ise, omal 
jõul võõrkehad endi hulgast välja heidavad.” 

Rästas vaatas suuri silmi Koitjärvele, avas suu, et 
midagi ütelda, aga heitis käega ja läks telefoni juurde, 
et nõupidamist homseks kokku kutsuda. 


Anne ruttas koosolekule varakult, et jutustada Rem- 
melgale Kirri surmast, aga Remmelgas hilines ja nad 
leidsid mahti ainult kiireks käesurumiseks. 

Kohal olid kõik külanõukogu parteilased. Pitkaste, 
vastupidi oma tavalisele kärarikkusele, oli vaikne ja 
nagu murelikki, ta istus ahju juures, nägu küünar- 
nukkidele toetuvate käte vahel. Viimasena tuli Osmus, 
suur ja lai, nii et tema taga ei paistnudki tehnik 
Viilbaumi kõhetu kuju. Laua otsas oli vaba tool ja 
Osmus laskus sellele. 

Rästas, sosistanud midagi Koitjärvega, tõusis. 

,Kõik kutsutud on kohal,” alustas ta. ,,Kuna meil 
täna toimub üksnes nõupidamine, - mõtetevahetus, 
lubage piirduda ainult mõne sõnaga olukorrast, mis 
sundis teid kokku kutsuma, et siis üheskoos asjaolusid 
kaaluda ja, niivõrd kui iganes võimalik, tõde päeva- 
valgele tuua...” 

Rästas võttis lühidalt kokku kaebused, mis olid tõste- 
tud metsaülem Remmelga vastu ja alust andnud visalt 
levitatavaile kuulujuttudele. 

,Kuna tegemist on partei liikmega, leidsime olevat ots- 
tarbekohase korraldada parteiliikmete ja lähemate asja- 

osaliste vahel avameelne arutlus, et silm silma vastas 
seistes otsekoheselt välja ütelda kõik, mis kellelgi süda- 
mel ja mida keegi teab.” 

Remmelgas libistas vargsi pilgu ühelt teisele. Kõhe- 
vil, piinlikkust tundvad näod... Ainult Osmus näib 
rahulolevana ja kindlana, või vilksab pinguldatud ilme 
all temagi silmis varjatud ärevust? Kui Rästas andis 
talle edasi koosolekukutse, laitis ta mõtte maha. 

»Milleks?* küsis. ,,Võin praegu täpselt ette öelda, 
kuidas see välja kukub. Vaidleme Osmusega, pommi- 
tame üksteist argumentidega, sekka poetame hiinlaste 
kombel ka mõne komplimendi.” 

Räägib tema, räägivad Nugised põdratapmisest, nagu 
see oli, aga Osmuse muie jääb muigeks ja kahtlev pea- 
vangutus endiseks... Hea seegi, et Tüüri ähvarduskiri 
alles oli, nüüd ei usu keegi vähemalt rahvavaenlase 
soosimist. 

Remmelgas noogutas naeratades Annele. Vaene 
tüdruk, ta on täna hoopis kahvatu, temale on tänane 
koosolek mitmekordselt raske. Aga Nugis on veelgi 
süngem kui harilikult. 

»Kes soovib sõna?” õpiks Rästas. 

Nüüd tuleb pikk vaheaeg, üksteisele otsa vähtle 
mine — keegi ei taha olla esimene,” mõtles Remmelgas. 
Seda ootamatum oli kiire ja kindel: , Mina!” 

Helmi Kirkma tõusis. Ta põsed õhetasid, sõrmed 
märkmikul võbisesid pingutusest. 

»Rästas rääkis ainult möödaminnes raielankidest ja 
nende asetusest, nagu oleks sellel kõige väiksem täht- 
sus. Aga on tarvis alustada just raiepiirkondadest, sest 
minu arvates peitub kõige muu juur, kõigi laimujuttude 
allikas siin. Metsapunkti juhataja Osmus süüdistab 

Remmelgat metsapunkti töö halvamises, sihilikus tõkes- 
tamises...” 

"Ma olen üksnes ütelnud,” tõstis Osmus sõrme kõr- 
gele, ,,et metsaülem Remmelgas arvestab ainult kitsalt 
isiklikke, ainult oma metskonna huve.” 

»Osmus näitab näpuga — Remmelgas töötab isiklikes 
huvides. On aeg üksteisele tõtt ütelda, meeldigu see või 
mitte, ja selleks ma ka nii kiirustades sõna palusin. 
Mitte Remmelga teod, vaid Osmuse süüdistused on sihi- 
likud, on omakasupüüdlikud. Kuigi olen metsapunkti 
töötaja, tunnistan: õigus on seltsimees Remmelgal, aga 
mitte Osmusel. Osmus majandas halvasti, kasutas 
valesti metsa, et kuhjata endale isiklikku au ja kuul- 
sust.” 

«Ma protesteerin sellise ennekuulmatu tooni vastu!” 
hüppas Osmus toolilt. Ta võbises vihast. ,,See on sihi- 
lik teotamine, on sulaselge laim...” 

Ei, see ei ole laim, vaid tõde. Teie, seltsimees 
Osmus, teate seda ise kõige paremini. Kui ka metsa- 
punkt tänavu peaks saavutama saja kolmekümne prot- 
sendi asemel sada, on kuritegelik hakata kolmekümne 
protsendi jahil olles auku kaevama inimestele, kes mõt- 
levad meie metsade tulevikule!” 

Kirkma lõpetas. Osmus kloppis lauale, kordas: 

»Ma palun sõna!... Ma palun sõna!" 

Pitkaste oli tõstnud pea ja ettepoole kummardunult 
neelas Kirkma iga sõna. Nugis oli unustanud vurru- 
poole näppimise, Anne aga sosistas endalegi märka- 
matult: 

Suurepärane!" 

Rästas noogutas Osmusele: ,,Palun.” 

Seltsimees. Kirkma ülesastumine.,. Mul puuduvad 
lihtsalt sõnad! Ma tõepoolest ei oleks oodanud... Mina 
olin see, kes tema tööle võttis... Ja täna... mulle nii- 
viisi hoop selga!” 

»Aus ja otsekohene kriitika ei ole hoop selga," ütles 
Koitjärv teravalt. 

Vabandage, ma ärritusin pisut... Tahtsin ainult 
sellele tähelepanu juhtida, et mina olin see, kes teda 
edutas. Muidugi, muidugi, sellel pole praegu mingit 
tähtsust...” Osmus kogus end. Küll on naisenähvits, 
kiskus vana koosolekulõvi Osmuse vaost välja! Osmus 
vahetas tooni, rääkis edasi mahedalt, naeratas, nagu 
piinlikkust tundes: 

»Mulle heidetakse ette, et ma ei nõustunud seltsimees 
Remmelga poolt eraldatud metsamassiividega Lümatu 
soo ääres. See oli nii. Aga kas mul ei olnud selleks 
põhjuseid? Seisin ma ju ainult valvel Kulliaru metsapunkti 
edu ja hea nime eest, arvestasin reaalseid võimalusi. 
Vahepeal on palju muutunud, ekskavaatorid töötavad, 
nüüd on aeg probleemi uuesti läbi vaadata, uuest vaate- 
vinklist kaaluda. Aga kui nüüd siinsamas minu metsa- 
punkti meister seab metsalankide asetuse seosesse 
põdratapmise ja võib-olla koguni Tuuri-taoliste vaen- 
laste väljaastumistega, otsib minu põhjendatud väide- 
test alust mõne teise isiku... noh, nii-öelda seadusega 
mitte-kooskõlas olevale tegevusele, siis ei oska ma tõe- 
poolest muud kui inimeste rumaluste üle muiata. Minu- 
pärast tapetagu või kõik Surru põdrad ja kitsed veel 
takkajärele...” 

Anne haaras küll isa soonelisest käest, aga oli juba 
hilja: Mihkel tõusis. Kui ta end sirgu ajas, oli ta pikem 

kui Osmus, ainult palju kõhnem. Ta ei rääkinud, vaid 
müristas: 

«Ah sa veel uhkustad sellega! Aga ütle siis juba 
täpsemalt, et see ei ole sulle mitte ainult ükskõik, vaid 
et sa ise tapad Surru loomi.” 

Kõik jäid tummaks. Teised sellepärast, et neile oli 
mõistatuseks, miks metsavaht nõnda kurjal häälel rää- 
gib, Osmus aga sellepärast, et ta kaalutles. Tema mõis- 
tis, kuhu Nugis sihtis, mõistis väga hästi. Seda võima- 
lust oli ta arvestanud, kuigi kaldus uskuma, et Nugised 
koosolekul vaikivad. Neil olid kasutada ju paljad ole- 
tused. Nugise sekkalöömine oli ebamugav, kuid see ei 
paisanud Osmust segamini nagu Helmi Kirkma ootama- 
tud sõnad. Kulus ainult üsna lühike silmapilk, kui ta 
juba naeratas ja käsi laotades laua poole kummardus 
ja nagu metsavahti vabandades ütles: 

«Metsavaht Nugis on afekteeritud... Ma mõistan 
täiesti tema tundeid. Kõigil koosolijail võib-olla ei ole 
veel teadagi, et eile sai surma tema kallis Kirr.” 

»Kirr?* hüüatas Remmelgas. ja Pitkaste nõksatas 
Sirgu. 

»Mitte ei saanud surma, vaid teie lasksite ta maha!” 
suunas Nugis oma pika ja tugeva sõrme Osmusele. 

»Ma näen, et paljud on hämmelduses,” ruttas Osmus 
seletama. ,,See on arusaadav, sest seltsimees Nugis 
väljendub praegu, kui nii lubate ütelda, dramaatiliselt. 
Lugu ise on palju lihtsam, ja ma võin seda seletada 
mõne lausega. Eile, tulles metsaveo-raudteelt, võtsin 
kursi otse läbi metsa ja sattusin Surru metsavahimaja 
lähedale. Seal ma olingi kurva sündmuse tunnistajaks: 
keegi südametu salakütt laskis maha Nugiste kodustatud 
saarma Kirri. .Ma olin metsavaht Nugise südamevalu 

tunnistajaks, sellepärast mõistan ma ka tema tänast 
ärritatust ja olen valmis andestama alusetuid, kahjuks 
tooreidki sõnu, mis metsavaht -minu aadressil lendu 
laskis.” 

»Ma ei kerja andestust,” kõmises Nugise bass. ,,Ma 
ei võta silpigi tagasi, vaid kordan praegu ja olen seda 
valmis tegema igal ajal: teie tapsite Kirri.” 

»Ma ju seletasin eile, kuidas kõik tegelikult oli..." 

"Ma ei usu ühtegi sõna. Kui nõnda süütu talleke 
olete, miks pakkusite siis mulle viissada rubla?” 

Nad vahetasid viimaseid lauseid kiiresti,. vaadates. . 
teineteisele näkku. Nüüd pöördus Osmus jälle istujate 
poole. 

»Uuesti olen sunnitud mõne sõna seletuseks ütlema .. 
Nugis oli Kirri surmast nõnda vapustatud, et ähvardas 
mind... relvaga. Kuna ta oli... peaaegu meelest ära, 
olin sunnitud kasutama... mitmesuguseid vahendeid 
tema meeleolu pehmendamiseks. Siis pakkusingi kahju- 
tasu. Sel ajal, kui Nugis vihahoos HAHU kallale EMOEUS 
põgenes õige salakütt oma teed. 

Anne hüppas toolilt ja astus isa Jotvale, Anne ulatus 
isale napilt õlani, kuid ta pilgus hõõgus nii põletavat 
põlgust, et Osmus kõrvale vaatas. 

»Eitades Kirri tapmist,” ütles Anne väga selgel ja 
heliseval häälel, ,teie valetate. Eilsest peale olen ma 
kindel, et ei keegi muu kui just teie tapsite põdra, 
millist süüd nii osavalt metsaülemale ja minu isale 
veeretate ...” 

Osmus pöördus Rästa ja Koitjärve poole: 

»Mulle näib, et siin korraldatakse mingit laimukam- 
paaniat minu vastu... Mulle anti sõna, aga mind kat: 
kestatakse kogu aeg...” 

OR esile kerkinud asjaolud, mis vajavad selgitar 
mist,” vastas. Rästas. 

«Ma arvan, et päevakorras oli sõljsimiees Remmelga, 
mitte minu. 

Need küsltabsed näivad olevat lahutamatud,” tõr- 
jus Rästas. Igal teisel koosolekul oleks ta õiguse andr 
nud Osmusele — koosoleku kord omas tema silmis 
kõrget väärtust —, täna aga oli ainult nõupidamine ja 
Nugistel oli palju huvitavat ütelda. 

«Hea » küll“ ohkas Osmus - tüdinult. = ,,Metsavaht 
Nugise tütar paiskas minu vastu uue süüdistuse. Mina 
ei ole midagi veeretanud. Taevas hoia, milline lapsi- 
kus! Seda võib ainult naise pea välja mõtelda...” 

Jätke naised rahule,” sähvas Koitjärv, 

»Vabandust!... Aga Anne Nugise väljendus on liht- 
salt rumal ega kannata mingit kriitikat. Kõik tunnevad 
ju asjaolusid. Mina kõndisin rahulikult mööda teed, 
metsnik Pitkaste oli minuga kaasas, kui teie met- 
sast põdra lagedale tirisite... Mina ei oleks sellest 
suurt lärmi tõstnud — kuigi see minu kui Nõukogude 
kodaniku südametunnistusele suureks koormaks oli, 
aga seltsimees Väilbaum pidas oma kohuseks ameti- 
võimudele teatada. 

Viilbaum vikabas Osmuse selja tagant välja ja piik- 
sus pead kord siia, kord sinna pöörates nagu nirk: 

Kui ma kuulsin raskest kuriteost, mis meie metsi 
tabas, ei leidnud ma endas jõudu vaikimiseks...” 

Tamm pahvatas laginal naerma, muiet ei suutnud 
varjata teisedki. Osmus märkas Viilbaumi esinemise 
ebasoodsat muljet ja tõukas ta küünarnukiga tagasi 
oma selja taha. 

On tõepoolest kahju, kui kaugeleulatuvaid taga- 

järgi võivad anda isiklikud vahekorrad ja mõjud,” 
vaatas Osmus oma kokkupandud sõrmedele ja tal oli 
piinlikkust-tundev ilme. ,,Mina olen viimane, kes oma 
nina isiklikesse asjadesse pistab, aga kui minule nii 
häbematult kallale tungitakse, ei jää mulle valikut. 
Kindlasti ei ole kellelegi saladuseks, et täna mind nii 
halastamatult ja näilikult ka printsipiaalselt rünnanud 


austatud naisseltsimehed ei ole ... kuidas seda nüüd 
väljendadagi ... ei ole suutnud ükskõikseks jääda 
Remmelga kui mehe ... silmapaistvate omaduste 
vastu...” 


»Pidage oma suu!” raksatas Remmelga rusikas 
lauale. 

Seltsimees Osmus, ma kutsun teid korrale!“ hüüdis 
Rästas, 

»Nüüd kutsute mind korrale,” laotas Osmus käsi, 
aga kui mind kõige alatumail ja isiklikumail motiivi- 
del rünnati, siis oli teie suu lukkus. Aga vaikimine on 
heakskiitmine. Kas selline on teie kui partei-algorgani- 
satsiooni sekretäri erapooletus? Kuhu jääb teie valv- 
sus, seltsimees Rästas, kui lubate partei auväärsel 
koosolekul ausat parteitut bolševikku teotada ja lai- 
mata?" 

Puhkes valla häälte virr-varr, raske oli aru saada, 
mida hüüti ja kes hüüdis. Sellesse uppus Rästa klop- 
pimine lauale, et koosolijaid korrale kutsuda. Rästas 
kloppis ja tal oli kuum — ruum oli kitsavõitu ja 
Osmus rääkis kurat teab mida kokku. 

Üldisesse suminasse uppus ka Pitkaste ahju juurest 
öeldud ,,Palun sõna!", nii et metsnik lauale lähemale 
nihkus ja öeldut valjemini kordas. Pitkaste silmaalused 
olid sinakad ja tursunud, kuigi ta rida nädalaid ei 

olnud viina suu sissegi võtnud. Ta silmad hõõgusid 
nagu palavikus, aga alati: veidi keigarlikult läikima- 
löödud säärikud olid tuhmid ja neil oli näha kuivanud 
pori jälgi. 

»Oodake, kui ma lõpetan, seltsimees Pitkaste,” käh- 
vas Osmus teraval toonil. ,,Senikaua mõtelge hoolega 
järele...” 

Pitkaste raputas oma ümmargust pead, mis täna näis 
seisvat veelgi pikemal ja peenemal kaelal kui tavali- 
selt. Ta näkku olid tekkinud kortsud, mida seal varem 
ei olnud või mida tähelegi polnud pandud, mis aga 
metsnikule andsid hoopis vanema välimuse kui ta tõe- 
liselt oli. 

Pitkaste suur kõrisõlm tõusis ja vajus. 

»Kes tappis saarma, ma ei tea. Aga põdra tappis 
Rudolf Osmus.” 

Sa oled hull!” 

See karjatus tuli Osmuse veretuilt huultelt. 

Võib-olla ma lähen hulluks... Mõtted aina ringle- 
vad ja ringlevad... ja häbi on... Pea lõhub ööd ja 
päevad... Aga praegu olen veel terve mõistuse juu- 
res. Mina olin juures, kui Osmus laskis. Metsavaht 
Tuur oli ka, seesama Tuur, kelle Osmus metsavahiks 
soovitas, kui' koht Kullil vabaks jäi. Mina ei lasknud, 
ma ei ole püssist kunagi osanud lugu pidada... Aga 
süüdi olen mina kõige rohkem! Mina ju ütlesin Osmu- 
sele, et Surru vahtkonnas on põtru. Osmus vedas 
mind nagu kutsikat enda järel... ja nööriks oli viina- 
pudel... Karistage mind, nagu olen ära teeninud... 
tehke minuga mis tahes, aga nõnda ma enam edasi 
elada ei jaksa... sest. nüüd ma tean, kui palju on 
väärt olla inimene inimeste seas...” 

Pitkaste nuttis. Ta ei nuuksunud, ei luksunud, ta vist 
ise ei teadnudki, et nutab, aga silmist jooksid pisarad, 
veeresid põski mööda ninani ja sealt sügavaid kurde 
mööda alla lõuani. 

Kodanik Osmus, kas sellest tunnistusest aitab?” 
küsis Rästas pärast lühikest pausi. 

Osmus seisis norgus päi. Hetke, teise. Kui keegi 
midagi ei lausunud, tõstis ta pea ja ütles trotslikult 
kulmu kibrutades: 


Hea küll, tunnistan — olin juures, kui Tuur põdra 
tappis. Ei salga, olin kaasosaline. Mis teha — pean 
tasuma seaduses ettenähtud kümme tuhat rubla 
trahvi... Nüüd ma vist võin minna?” 


,Ei,“ tõusis Koitjärv. Ta oli seni toolikorjule toetudes 
peaaegu vaikides pealt kuulanud. » Võib-olla vastaksite 
enne mõnele küsimusele. Näiteks — kes olite varem?” 

»Ah ankeeti soovite kuulda? Seal ei ole mul midagi 
varjata: olin metsapraaker ja ülesostja, ikka ja alati 
võõraste teenistuses, ikka kapitalisti ori.” 

,Kas siiski mitte ka väike ettevõtja? Väikesed otsad 
omal käel, ilma peremeeste teadmata? Ühesõnaga: 
väike hai laveeris suurte vahel ja ootas parajat juhust, 
et ka ise end suureks õgida.” 

Osmuse näkku tõusis punaseid laike. 

»See...see ei vasta tõele...” 

Küll vastab. Ent see pole praegu kõige tähtsam. 
Olulisem on, et kujutlete kõike lahenevat liiga lihtsalt, 
usute olevat kõik hüvitatava rahaga. Teie tegevus on 
jätnud Tuliksaarde liiga sügavaid jälgi selleks, et neid 
nii hõlpsasti unustada.” 

Üle Osmuse näo veeres ülbe naeruvine. 


397 


»Melodramaatika on üleliigne — meie ei ole lapsed. 
Või alustate jälle raielankide asetusega?” 

Ei, sellega lõpetan. Alustan teie käsilase Tuuriga.” 

Osmus võpatas, tõmbus vimma nagu hüppevalmis 
metsloom. 

Koitjärv jätkas: 

»Mängisite Tuuri Remmelga vastu välja. Metsa- 
majandi direktorile tegite avalduse, et metsaülem var- 
jab rahvavaenlast, Tuurile andsite nõu pageda, sest 
metsaülem olevat tema jälil. Heitsite kaks rauda kor- 
raga tulle: halvustasite ülemuse silmis Remmelgat 
ja soetasite endale metsa kõigeks valmisoleva kiskja. 
Igaks juhuks. See oli teie iseloomu kujunemise lõpp- 
punktiks. Teie ei olnud alati aktiivne urgitseja, teis oli 
algeid nii heaks kui kurjaks. Aga te lasksite endas üle- 
pea kasvada egoismil, kuulsusejanul, karjerismil iga 
hinna eest. Teid hoiatati, seda tegi muide ka Remmel- 
gas, aga teile oli võimutäius nagu piiritus pähe löönud. 
Kitsal egoismil, ahtakesel individualismil ei ole nõu- 
kogude ühiskonnas eluaset, ta peab muunduma. On 
palju neid, kes sellest tõvest vabanevad, teie, kahjuks, 
ei kuulunud nende hulka. Teie läksite teist teed 
mööda: teie egoism solvus, paisus, võttis ülisuured 
mõõted, kuni enam ei valinud vahendeid oma eesmä r- 
kide saavutamiseks. Teie alustasite väikeste trikkidega, 
— Anne jutustas mulle, kuidas te levitasite kuulujutte 


metsaülema peale —, läksite üle ikka keerukamatele 
ja keerukamatele ning samal ajal kaalukamatele 
võtetele — meenutagem või küllalt komplitseeritud 


põdratapmise lavastust. Viimases hädas, mitte suutes 
tagasi astuda vääralt teelt, mitte suutes tunnistada 
enda vigu, pimedas vihas nähes kõigi oma eba- 

õnnestumiste allikat metsaülem Remmelgas,  ässitasite 
Tuuri Remmelga vastu.” 

»Ma protesteerin kategooriliselt sellise aluseta laimu 
vastu,” ütles Osmus, kuid ta hääl kõlas tuhmilt. 

, Küll teil kaob protesteerimiseks isu, kui teid sea- 
takse Tuuriga vastamisi.” 

Osmus nõksatas nagu teravast hoobist, ühelt ja tei- 
selt poolt kostis imestushüüdeid. 

" Koitjärv oli senini - jälginud pilguga kogu aeg 
Osmust, nüüd pöördus ta ümber laua istujate poole. 

Vabandage mind, et hoidsin ühe uudise enda teada. 
Eile öösel tabati Tuliksaare lähedal Tuur... Ei-ei, 
Osmus, jääge mõneks hetkeks veel paigale... Võlg- 
neme selle eest tänu Anne Nugise teadetele. Kui Tuu- 
rile näidati Osmuse poolt tema kohta metsamajandi 
direktorile saadetud kaebust, jutustas ta, et Osmus oli 
ässitanud teda hävitama metsaülem Remmelgat.” 

Tamm hüppas toolilt, nii et see lendas kolinal nurka, 
ja kui Remmelgas ei oleks haaranud ta käest, oleks 
Osmuse käsi käinud halvasti. 

,Sa veel kaitsed... säärast!” hingeldas Tamm. 

Osmus oli kössi vajunud ja piilus arglikult ringi, 
nagu kardaks igast kaarest endale hoope sadavat. 
Vaikides laskis ta enese ruumist välja talutada... 

»Uuh, kui madalale võib laskuda inimene,” ütles 
Helmi Kirkma ja võbin väristas ta õlgu. 

Hetk oli ruumis nii vaikne, et oli kuulda hingamiste 
kahinat ja vikati luiskamist kusagil lähedal. Siis mee- 
nusid Rästale ta kohustused, ta ei teadnud aga, mis veel 
peaks ette võtma, ja nõupaluvalt Koitjärvele vaadates 
ümises: 

,Kuna kõik tumedad kohad on klaarunud... %” 

»Kas. on kõik?" 

«Ma arvan, et jaa... Või on kellelgi küsimusi?” 

«Mul on,” ütles Koitjärv. ,Kuidas jääb raielanki- 
“dega? Kuhu tuleb tänavu Kulliaru metsapunkti raie- 
tööde peamine piirkond — teede äärde või Surru kau- 
geimasse soppidesse?* 

Remmelgas tõusis järsult, aga Koitjärv viipas ta nae- 
ratades istuma. 

«Seltsimees Remmelga seisukohta teame meie kõik 
väga hästi: tema läheb — kas või Keskkomiteeni välja. 
Aga mis arvab sellest meister Kirkma?” 

Helmi oli alles Osmuse paljastamise mõju all ja 
aegamisi mõistis, mida temalt küsiti. 

»Ah raielankidest...? Ma olen veendunud, et Kulli- 
aru senine praktika oli vildak, oli vale. Tulevane tööde 
raskuspunkt peab kanduma Käänisjärve ja Kaarnamäe 
rajooni...“ 

Koitjärvel oli õige kaval ilme, kui ta kulme kergita- 
des lausus: 

«Kas meister Kirkma arvamine jääks samaks, kui ta 
oleks... Kulliaru metsapunkti juhataja Kirkma?” 

Remmelgas taipas kõige enne Koitjärve sõnades 
peituvat mõtet. Kuna ta istus just Helmi kõrval, haaras 
ta tema käe ja raputas seda tugevasti: 

Õnnitlen, südamest õnnitlen!” 

Anne lendas Helmile kaela. 

Koitjärv tõstis tõrjuvalt käed: 

»Palun mind mitte valesti mõista! See oli ainult küsi- 
mus. Oleneb vastusest, kas partei toetab seltsimees 
Kirkma kandidatuuri või mitte.” 

Ainult Tammel oli tõsine, õigemini morn nägu. Ta 
hüüdis üle teiste: 

»Mina protesteerini”” 

Jäädi tähelepanelikumalt kuulama. 

»Kolhocos Tuleviku nimel esitan Kirkma kandidatuuri 
puhul tingimuse: metsapunkti juhatajana peab ta esi- 
mene käskkiri olema — Männisalu veski tamm maha 
lasta!” 

»Kas olete nõus?” küsis Koitjärv. 

»Nõus!“ hüüdis Helmi läbi naeru ja pisarate. 

»Siis toetab kolhoos ,,Tulevik“ üksmeelselt Helmi 
Kirkma kandidatuuri metsapunkti juhataja kohalel“ 
teatas Tamm pidulikult, haaras Helmil ümbert kinni ja 
tõstis ta kõrgele, nii et Kirkma pea peaaegu puudutas 
lage... 

»Olemegi üksmeelel,” kiitis Koitjärv. »Tuliksaares 
veedetud päevad on mitmeti kasulikeks osutunud nii 
teile kui mulle. Seltsimeestele Remmelgale ja Kirkmale 
ön mul ettepanek, et nad aitaksid ette valmistada 
metsa õige majandamise arutamiselevõtmist partei 
maakonnakomitee bürool, et Tuliksaare õppetunnist 
teha järeldusi ka teistele metsarajoonidele nii metsa 
hooldamisel kui raiumisel.“ Koitjärv tegi lühikese pausi 
ja pöördus siis Rästa poole: ,Kui paluksime sellest 
tööst ka teid osa võtta, seltsimees Rästas, mis te vas- 
taksite?” 

Rästas lõi õhetama. Nihutas pabereid laual ükstei- 
sele. Tõstis siis pilgu ja julgesti Koitjärvele silma vaa- 
dates vastas: 

Teeksin seda rõõmuga... see oleks mulle suureks 
kasuks..." 


Metsapunkti kaadritöölistest moodustati brigaadid ja 
algas uuesti metsaveo-raudtee ehitamine Käänisjärve 

nukast Kaarnamägede poole. Liiprid raiuti kohapealt, 
relsid ja muu vajalik materjal veeti autodel Männi- 
saluni ja lohistati sealt regedel edasi Käänisjärveni.. 
sest jõeümbruse lodumets paljudes kohtades ei kand- 
nud vankrit. Oli soonepealseid, millest materjal seljas. 
üle kanti ja hobused kaugelt ringi kõvema metsaalu- 
seni toodi. Päevast päeva oli siin esimeste ridades 
Helmi Kirkma ja mõnigi mees ei löönud raskele tööle 
käega ainult sellepärast, et olnuks häbi viletsam olla 
naisest... 

Maaparandusjaam saatis kolmanda juhtide vahetuse 
ja nüüdsest peale muutus ekskavaatorite laul Tulik- 
saare elu lahutamatuks osaks, oli viimane õhtul ja 
tervitas koos käo kukkumisega hommikul. Just selgetel 
hommikutel, kui kõik hiilgas ja säras puhtana nagu 
pestuna, tõusis ekskavaatorite undamine nagu üles 
kõrgele ja lendas siis üle metsade ja üle jõgede — 
Kulliaru jaamani ja veelgi kaugemale. Ka pühapäeval, 
kui Tuliksaare külanõukogus koguneti partei-algorga- 
nisatsiooni koosolekule, ei vaikinud ekskavaatorite 
kord valjenev, kord tasanev jõuramine. Kui Rästas tah- 
tis akent sulgeda, tõrjus Tamm: 

»Lase olla... See kontsert ei sega meie koosolekut.” 

Helmi Kirkma võeti partei liikmeks. Siis kutsuti 
kõrvalruumist sisse pikk, vimmas mees. Tal oli seljas 
uus tume ülikond, juustesse oli kammitud sirge vagu, 
lõuaalust kaunistas tagasihoidliku mustriga lips, ainult 
vuntsipool, see kippus endiselt hammaste vahele... 
Mees köhatas ja vaatas nõuotsivalt ringi. Rästas kra- 
bistas pabereis, Tamm kallutus avatud akna poole, 
Kirkma õhetas veel vastuvõtmiseärevusest, - üksnes 
Remmelgas naeratas julgustavalt... Kõik vaikivad, 

tähendab — ootavad, et alustaks tema. Aga kuidas 
alustada...? Midagi paremat ei tulnud meelde, kui et 
ametiasutustes alustatakse ikka nimest, ja sellepärast 
ta ütleski: 

»Minu nimi on Mihkel Nugis, ametilt Surru metsa- 
vaht... Mina... ma palun mind võtta vastu par- 
teisse...” 

»Rumalasti algasin, ega ma neile mõni võõras ole,” 
mõtles ta ise ja kahmas teise vurrupoole hammaste 
vahele. Ootas, et nüüd pahvatavad naerma, aga kõik 
jäid tõsiseks, Remmelgas noogutas heakskiitvalt ja 
julgustavalt peaga. Rästas leidis, mida vajas, avas 
kaustakaane ja tõusis: 

»ÜK(b)P Tuliksaare algorganisatsioonile on esitatud 
järgmine sooviavaldus: 

»Ma olen elanud rohkem kui kuuskümmend aastat, 
olen selle aja jooksul näinud mõnesuguseid valitsusi 
ja riigikordasid. Nõukogude võim esimesena neist kan- 
nab hoolt rahva, minutaoliste, päris lihtsate inimeste 
eest. Palju on lühikese ajaga meie riigis head tehtud, 
ei ole sellest ilma jäänud ka Tuliksaare. Ja kõike seda 
juhib kommunistlik partei. Lugesin partei põhikirja 
tähelepanelikult läbi ja leian, et seal on kõik väga 
õieti kirja pandud, ja olen valmis seda alati ning täiel 
määral ka oma elus täitma. Kui seltsimehed leiavad, 
et ma selleks kõlvuline olen, palun mind võtta kom- 
muhistliku partei liikme kandidaadiks.” 

Allkiri — Mihkel Nugis. Soovitajad: Tuliksaare 
metskonna ülem August Remmelgas, Tuleviku kolhoosi 
esimees Hans Tamm ja Tuliksaare külanõukogu esi- 
mees Karl Rästas...” 

Järgmisel hommikul — Nugis oli ööd metsaülema 

juures — katsus Nugis meelde tuletada, kuidas kõik 
edasi läks: Anne ei andnud kusagil asu, tahtis tingi- 
mata iga väiksematki pisiasja kuulda, aga see ei olnud 
kerge. Ta jutustas oma eluloo — paljukest seal jutus- 
tada oli — ja pärast esitati küsimusi. Milliseid...? 

Tõesti ei mäleta...oli tööst, saksa okupatsiooni ajast, 
ka sellest kuusikust, mille võidupühal istutasime. 

Siis nad hääletasid, Rästas kuulutas, et oled vastu 
võetud, siis suruti kätt, ja kui minust enam keegi 
välja ei teinud, hakkasin kobima ukse poole. Rästas 
hüüdis: 

«Kuhu nüüd, metsavaht?” 

nAga mis ma's...?' 

alistu!" 

Ma siis istusingi ... laua äärde toolile.” 

nEdasi!" 

»Edasi...? Edasi arutasime mitmeid väga tähtsaid 
küsimusi.” 

Anne pahvatas naerma: 

«Kui tähtsalt sa seda ütelda oskad. 

Nugise mõtted rändasid juba mujal. Ta sikutas jalga 
igapäevased veekindlad metsaskäimisesäärikud. 

«Kas sa mäletad kvartaal nr. 75 männitukka...?%" 
küsis ta äkki. 

Muidugi,“ vastas Anne ja jäi küsivalt ning imesta- 
nult isale vaatama. ,Mis siis nendega?” 

«Neist peaksid saama head elektripostid.” 

Milleks sulle elektripostid... 

Ega's mulle, aga Tuliksaarde.” 

»Ka Tuliksaares pole elektrit... 

Pole veel, aga tuleb. Ah jaa, sa ju ei teagi, mida 

meie koosolekul arutasime. Kõige enne oli aruanne 
maaparandustöödest, aga siis ütles Rästas: nüüd on 
sõna seltsimees Remmelga! Tuliksaare külanõukogu 
elektrifitseerimise võimalustest.” 

»Kõrgepingeliin on kaugel." 

«Kaugel küll, aga poste meil jätkub, transformaatori 
saame —. Remmelgas oli juba linnas järele kuulanud. 
Veel tänavu lööb tulest särama kolhoosides, koolis — 
igal pool. Vähe sellest — elektriga paneme masinad 
käima, veski ja pilpatõmbaja, rehed peksame ja veed 
pumpame...” 

Ta võttis nagist vormimütsi ja surus pähe. 

Kuhu sa nõnda kiiresti?” 

»Seitsmekümne viiendale... Metsaülem tuleb ka 
sinna. Huvitav, kui palju poste see tükk välja annab... ? 
Sirgemaid poste ei leia kogu Tuliksaarest ja vedu ei 
jää ka väga kaugele.” 

Oota, ma tulen kaasa,” lipsas Anne kambrisse rii- 
deid vahetama. Nugis laskus pingile akna all, silitas 
koonu põlvele toetanud hagija siledat lagipead ja ümi- 
ses heatahtlikult: , Pidin ma ka nimetama, et metsaülem 
tuleb... 

Oli ilus suvepäev. Rukis põllulapil õõtsus juba kolla- 
kana, valmistudes lõikuseks. Räästa all piiksusid 
pääsukesepojad, toppides oma ahneid kollaste äärtega 
laiu nokki pesaaugust välja. Metsa all heitsid puud 
tugevaid varje, lagendike kohal mängles virvendav 
õhk. Mätaste lõunapoolsetel külgedel punas maasikaid, 
ja Nugis käratas poistesalgale, kes olid üles otsinud 
kaheaastase marjarikka raiestiku: 

«Vaadake, et ettevaatlikud olete. Kui leian üheainsa 


405 


mahatallatud taime, kütan teile sellise sauna, et mäle- 
tate eluaeg!” 

Nugis oli vilgas ja erk. Püüdis kinni tillukese tedre- 
pojakese, kellelt tähelepanu meelitamiseks ema losu- 
tas, tiivad laiali, otse metsavahi jalge ees. Nugis oleks 
peaaegu hakkama saanud sellegagi, et oleks roninud 
haralise männi otsa, et alla loopida suurima röövli — 
metsnääri — raagudest pesa, aga nägi tütart end naeru- 
sui jälgivat ja jättis. 

»Sind ei tunne äragi,” ütles Anne. ,Ruttad ise puid 
mahavõtmiseks märkima. Tõttad, justkui oleksid sina 
korraldajaks ja vastutajaks.” 

Nugis tõmbas taskust kulunud kaantega märkmiku, 
seisatas pikal sirgel metsasihil, millest kahel pool tõu- 
sid kuused, kased, üksikud haavad ja männid nagu 
auvalvesse rivistatud sõdurid. Halbadel aegadel, kui 
metsaametnikud jäeti ihuüksi metsade keskele, Nugis 
ise niitis laia ja raske võsavikatiga kvartaalide pea- 
sihid üle. Nüüd olid need nagu laiad maanteed, ja nen- 
del oli kõndida jahe ja kodune, sest puud hoidsid oma 
kohevil oksad nende kohal. Seisis Nugis sellisel sihil, 
lappas märkmikulehti, kuni leidis õige lehekülje, ja 
alles siis ütles: 

Küllap ka mina olen... korraldaja ja vastutaja. 
Koosolek tegi kolhoosi esimehele Tammele ja mulle 
ülesandeks Tuliksaare elektrifitseerimise küsimus ette 
valmistada. Arutame seda külanõukogu rahvakoosole- 
kula 

»Ah nii,” ütles Anne ja vaikis aupaklikult. 

Remmelgas ootas neid juba seitsmekümne viiendal. 
See oli Surru vahtkonna äärmisi kvartaale, väheseid 
nõmmepealse maapinnaga: kui Anne tahtis talveks pohli 

sisse keeta, oli tal marjade korjamiseks ainult üks või- 
malus ja see oli kvartaal seitsekümmend viis. Siinsed 
sirged, alt laasitud tüvedega männid olid ammu, juba 
kodanlikel kriisiaastail inglise naela altarile odavaks 
ohvrianniks toodud, kummalisel kombel oli terveks jäe- 
tud kvartaali keskel künkal kasvav tukk, mis nüüd ula- 
tus vaatama kaugele üle ümberringi kasvavate noorte 
männisäbrikute, üle Kulliaru võsastike ja lagendike, ka 
üle Surru pool kasvavate segametsade. Tuul murdis 
neist igal aastal osa maha, aga *mis seisid, olid seda 
sitkemad. , Neist mändidest tee kas või viiuleid,“ armas- 
tas Nugis varem ütelda, ,,!tuulte ja vihmade muusika on 
neil igas kius.” Aga täna lausus ta Remmelgale: 

»Eks ole, paremaid elektriposte ei saa kasvatadeski. 
Kõrged, sihvakad ja sitked.” 

»Jah, ega kõrgepingeliinile ei kõlba ükskõik mis- 
sugune puu postiks,” mõõtis metsaülem tuules kõiku- 
vaid kaharpäisi mände. Ei ole mõtet neid hoida, — mida 
aasta edasi, seda hõredamaks murravad tormid tuka, 
hävitades head tarbepuitu. ,,Kas algame?” 

Nad lugesid postideks kõlbavad männid üle. Algul 
peatus metsaülema vaade aeg-ajalt uurivalt Nugisel, 
kuid rahunes kiiresti: vana metsavaht liikus rahulikult 
ja kindlalt, märkides teiste hulgast välja kõige sihvaka- 
maid ja kõrgemaid. Kui nad olid lõpetanud, pani Nugis 
ette minna koju Männisalu kaudu ja ei Remmelgas ega 
Anne mõistnud, miks metsavaht sellise kuuma ilmaga 
oli valmis sooritama küllalt pikka ringmatka. 

Remmelgal ja Annel ei olnud jalutuskäigu vastu 
midagi, hoopis vastupidi. Anne oli veetnud viimased 
nädalad linnas, neil oli kogunenud teineteisele nii palju 
uudiseid, et esialgu ei teadnud, millest alustada. Täht- 


ü 407 


sam oli; et Anne oli sooritanud tehnikumi sisseastumis- 
eksamid. Ta oli enne seda kõvasti tuupinud, et unune- 
nut värskendada. 

Pilved olid täna valged ja kohevil, nad ujusid rõõm- 
salt ja südilt helesinisel taeval. Metsa rohelisus ei olnud 
enam nii värske kui kevadel, puud olid ammu õitsenud 
ja kasvatasid lehtede varjus marju, kuid sangleppade ja 
kaskede vahel kirendas värvide lõpmatus mitmekesisu- 
ses ja rikkuses rohi, oodates heinaniidumasina värise- 
vat vikatit. t 

Nugis sammus kõige ees, ta ei hoolinud jalge alla 
jäävaist lilledest, vaid läks otse. Heinamaa taga tõusis 
maapind ja varsti seisid nad kõigile kolmele hästi tut- 
taval kohal: siin algas tänavu kevadel metsaistutus- 
tööde hooaeg, see lagendik kihas ühel maikuu püha- 
päeval noortest ja vanadest... 

»Pole siia pärast seda jalga saanud...” pomises 
Nugis nagu vabanduseks, et oli tulnud võõrasse vaht- 
konda. 

Kõik kolm kummardusid külvilappide kohale. Siin, 
siin, siin — jah, kõikides olid noorukesed taimed tär- 
ganud maast, ninakesed alles mullased. Tänu vihmasele 
suvele kasvas rohi lopsakalt, Nugis ropsas siit ja sealt 
peotäie, vangutas murelikult pead. 

Peab rohima, muidu lämmatab taimed...” 

»Korraldus on juba tehtud,” vastas metsaülem. 

Nugis sirutas selga ja kätt silmadele varjuks tõstes 
vaatas mustendavate külvilappide kaugeleulatuvat rivi 
ning ta pikad vurrud kerkisid naeratuseks. Jälgisid 
teda kõrvalt noored ja naeratasid nemadki — see peaks 
olema alles tuim inimesetükk, kes jääks ükskõikseks, 
kui nii rõõmsalt muheleb Surru vana metsavaht Nugis. 

Tuulehoog vihises üle lagendiku. Hällitades pikka 
kasteheina ja paitades: ncorte taimekeste päid, ruttas 
ta edasi taamal sinendava metsa poole. Tuliksaare- 
kandis undasid ekskavaatorid ja siit kaugelt kostis, 
et masinad nagu laulaksid, ja nende laulu saatis lindude 
vidin ja suure metsa rahulik ning igavene kohin... 

